
Căldura cuibului părintese 


Toţi părinții vor să aibă copii fericiți, care să devină cândva adulți apți 
pentru viață. Vor să le dea copiilor lor o patrie interioară, care să îi susțină o 
viaţă întreagă — căldura unui cuib care dă aripi. Dar, deși cei mai multi 
părinți au o imagine clară a telului, calea către acesta pare uneori incertă, 
sinuoasä Și plină de obstacole. 


Ce putem face pentru a nu fi scoși din fire de sarcinile noastre de educatori? 
Cum ne putem iubi copilul chiar dacă se comportă altfel sau dacă este altfel 
decât ne dorim noi? Putem iubi oare prea mult un copil? Cum punem limite? 
Când trebuie să le dăm frâu liber? Ce îi transformă pe copiii noștri în adulți 
capabili să se implice într-o relație? Care sunt cele mai grave greșeli în 
relaţia pärinte-copil? Si cum le evit? Cum reușesc să-mi fac copilul fericit? 
Cum pot îndrepta greșelile comise? Cum pot eu, ca mamă sau tată, să fiu 
mai stăpân pe mine? 


Acestea sunt câteva dintre întrebările pe care 


mame și tati dedicați, uneori însă și îngrijorați, 
ni le adresează la workshopurile noastre. 


La prima vedere, s-ar putea crede că toate aceste întrebări cer răspunsuri 
foarte diferite. În realitate, însă, lucrurile sunt mai simple, deoarece găsim 
toate răspunsurile la aceste întrebări Si soluţii pentru aceste probleme dacă 
luăm în considerare cele trei nevoi psihologice existențiale fundamentale ale 
omului. 


Trei nevoi psihologice fundamentale 


1. Nevoia noastră de atașament. Pentru a putea supraviețui avem nevoie de 
relații interumane, de conectarea la alți oameni Și la comunitate. Acest lucru 
este valabil atât pentru copii, cât Si pentru adulți. Aptitudinea pe care trebuie 
să o dezvoltăm pentru o conectare reușită este adaptabilitatea. 


2. Nevoia noastră de autonomie. Pe lângă adaptabilitate, avem nevoie și de 
capacitatea de a fi autonomi, pentru a putea trăi independent Și a merge pe 
propriul nostru drum. Pentru a reuși, avem nevoie mai ales de capacitatea de 
delimitare. 


3. Nevoia noastră de valoare proprie. Fiecare om are o nevoie profundă de a 
se simți valoros Și acceptat. Un sentiment bun al valorii proprii ne dă forţă 
ȘI siguranţă interioară. Sentimentul valorii proprii se reflectă pe termen lung 
în capacitatea noastră de a fi mulţumiţi în viaţă. 


Atașamentul, autonomia Și valoarea proprie sunt, ca să spunem așa, 
„cărămizile psihicului“ nostru. Asa cum fiecare casă are o fundaţie, pereți Si 
un acoperiș, psihicul uman are aceste trei nevoi de bază. Dar toată această 
construcţie nu este statică, ci mai degrabă un proces. Iar cele trei nevoi 
fundamentale se află într-o interdependentä permanentă: toată viaţa noastră 
încercăm să ne cultiväm relatiile interumane (atașamentul) Si, în același 
timp, să ne impunem propriile interese și dorinţe (autonomia). Dacă reușim 
Și una, ȘI alta, acest lucru are un efect pozitiv asupra valorii proprii. Astfel, 
nevoile psihologice fundamentale au un efect amplu asupra personalității 
noastre, asupra relaţiilor Și, nu în ultimul rând, asupra tuturor evenimentelor 
din lumea înconjurătoare. Evenimente din lumea înconjurătoare — nu, nu este 


o exagerare. Căci oamenii care reușesc să realizeze un echilibru între relație 
Si autonomie nu trebuie, spre exemplu, să-i devalorizeze sau să-i 
marginalizeze pe alţii pentru a se simţi mai bine. Coexistenta unor astfel de 
personalități „mature“ se configurează automat pe principiul amabilitätii și 
libertăţii. 


În baza acestei cunoașteri, ne putem înţelege mai bine pe noi înșine și, în 
același timp, putem construi pe piloni solizi relaţia cu copiii noștri. Când 
înțelegem și aplicăm cele trei principii psihologice fundamentale, înţelegem 
ce definește o relație sănătoasă pärinte-copil Si, prin aceasta, o bună 
educaţie. Iar atunci putem lăsa în urmă multe îndoieli, putem găsi răspunsul 
la multe întrebări legate de educaţia „corectă“ și le putem da copiilor tot 
ceea ce le trebuie în viaţă: căldura cuibului care dă aripi. Educația 
desfășurată pe fundalul acestor trei principii va fi, în multe privințe, mai 
ușoară. Pentru că în toate domeniile vieții există structuri aparent complexe 
care pot fi reduse finalmente la nevoia de atașament, de autonomie Și de 
competenţă. Dacă cunoaștem Și înţelegem aceste elemente, putem căpăta o 
nouă perspectivă asupra lucrurilor, care este, pe de o parte, mai profundă, iar 
pe de altă parte, simplificată. 


Cine suntem noi 


Însă, înainte de a merge mai departe, noi, autoarele, am dori să ne 
prezentăm. Suntem Stefanie Stahl și Julia Tomuschat Și ne-am cunoscut 
acum treizeci de ani lângă automatul de cafea din fața unei săli de curs a 
Universităţii Trier. De atunci suntem prietene. Am absolvit împreună 
psihologia și apoi am păstrat mereu legătura, chiar dacă destinul ne-a 
aruncat în regiuni diferite ale Germaniei. De aproximativ opt ani îi ajutăm pe 
participanții la workshopurile noastre și pe clienții noștri să-și dezvolte 
capacitatea de a avea relaţii interpersonale. Ca experte în relatii, vrem să 
împărtășim, în sfârșit, experienţa Si cunoștințele noastre asupra problemelor 
de educaţie și parenting. Și asta nu doar pentru că acum Julia are doi copii 


adolescenți, ci mai ales pentru că mamele și taţii ne-au rugat mereu să facem 
asta. 


Și încă ceva: o prietenă comună a spus odată: „Cărţi în care sunt tutuită nu 
citesc“. Ea consideră că între autor Si cititor ar trebui păstrată o oarecare 
distanţă. Noi suntem însă de altă părere. Dorim să construim o punte către 
cititorii noștri. În plus, am constatat că oricum majoritatea părinţilor se 
tutuiesc, indiferent dacă se întâlnesc la terenul de joacă sau la ședința cu 
părinții. Se impune, se pare, forma naturală de adresare, pe care dorim să o 
adoptăm Si noi, de aceea în paginile care urmează ne vom adresa cititorului 
cu „tu“. 


Dorim să îi mulțumim aici în mod deosebit și pri- 
etenei noastre, psihoterapeuta Helena Muser, care 
ne-a sprijinit de-a lungul alcătuirii manuscri- 


sului prin cunoștințele ei de expert în psihologia 

copilului. Doamnei Carola Kleinschmidt, care a 

asigurat redactarea, îi mulțumim, de asemenea, 
pentru munca de o calitate excepțională. 


Prin această carte dorim să lansăm o invitaţie. Te invităm să te distantezi 
puţin de rolul tău de părinte și să reflectezi complet relaxat, poate cu un 
cappuccino în faţă, asupra uneia dintre cele mai importante relații ale tale: 


... ve 


mai mare fericire, cea mai profundă grijă Și, uneori, te solicită până la 


extrem. Nu citeşti, așadar, un ghid pentru educație, ci un ghid pentru relații, 
mai precis un ghid pentru relația pärinti-copii. Deoarece nu avem de-a face 
cu un ghid tipic, nici nu te vom împovăra cu sfaturi. Noi suntem de părere că 
oricum mamele și taţii din ziua de azi realizează lucruri extraordinare. Nu 
este nici în folosul copiilor, nici în al părinţilor dacă se mărește mereu 
presiunea pe „aSa-e-corect“, inducându-le astfel celor din urmă musträri de 
conștiință. Părinţi perfecţi nu există, cum nu există nici copii perfecţi. „Să 
educăm fără a educa“ înseamnă, înainte de toate, să reflectäm la relația cu 
copiii noștri Și cu noi înșine, iar acest lucru este mai simplu decât crezi, 
extrem de interesant Și o plăcere în sine. Îţi putem promite că vei trăi multe 
momente de „aha“ în această carte, fără să vezi vreodată vreun arătător 
ridicat în semn de mustrare. Asta deoarece într-o relaţie bună pärinte-copil 
nu este atât vorba despre A FACE, cât despre A FI MAI CONȘTIENT. 
Astfel putem identifica mai precis nevoile reale ale fiicelor și fiilor noștri. Și 
atunci este adesea foarte ușor să le dăm întocmai aceste lucruri. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Dacă ar fi atât de simplu... 


Toţi părinții își doresc, firește, să-și iubească încă din prima zi copilul, din 
toată inima, urmând ca toate celelalte să vină apoi oarecum de la sine. Își 
doresc ca el să devină un adult fericit și apt de relaţii. Într-adevăr, 
capacitatea părinților de a-și accepta Și iubi copilul așa cum este el 
constituie o premisă fundamentală pentru ca acesta să-și dezvolte propria 
personalitate, să devină puternic în interior Și mulţumit. Teoretic, „ne iubim 
copiii“ este foarte simplu; însă în practică, din păcate, aceasta este uneori o 
mare provocare. Fără să vrem, ca educatori, adesea nu ne urmăm propriile 
idei, ci dăm mai departe, ca și cum am fi ghidaţi de o forță străină, 
experiența acumulată în copilărie. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Iată un exemplu lămuritor: Susanne stă cu fiica ei Marie, în vârstă de opt ani, 
la masa din bucătărie Și învaţă cu ea tabla inmultirii. Pe fundal, mama este 
neliniștită fiindcă mai are de dat un telefon important de serviciu. lar când 
Marie, pentru a cincea oară consecutiv, nu Stie că șapte ori opt fac cincizeci 
Si Șase, Susanne, nervoasă, îi spune copilului: „Ești proastă ca noaptea“. 
Nici nu Și-a terminat bine propoziția că intepeneste de spaimă. Tocmai 
rostise vorbele cu care tatăl ei o rănea iar Si iar. 


Cum e posibil să spunem, ca Și când am fi setati pe pilot automat, exact 
aceleași propoziţii pe care le-au rostit cândva tata sau mama? Ceea ce se 


manifestă aici sunt „fenomene de transfer transgenerational“ sau, în limbajul 
de zi cu zi: suntem prinşi într-un film vechi. Imităm comportamentul 
părinților noștri. Ei au fost modelul nostru pentru parenting, iar acest lucru 
ne-a marcat atât de profund, încât, deși ne-am propus ferm să nu devenim 
niciodată ca ei, facem, sub o altă formă, exact același lucru pe care îl făceau 
ei. De multe ori, chiar ne-am format un contra-ideal și suntem extrem de 
atenți să facem totul cum trebuie. Însă, mai ales în situaţii stresante, capcana 
tiparelor se închide și ne tratăm copiii tocmai cum nu am fi vrut să o facem 
niciodată. Ne torpilăm idealul educational Si tipäm la copii, spre exemplu, 
deși nu voiam sub nicio formă să facem asta. Avem sentimentul că voinţa 
noastră de a acționa altfel nu este suficientă. Iar acest sentiment nu ne înșală. 
Un model bun pentru înţelegerea limitelor voinţei noastre este „cäläretul de 
elefanţi“. Într-adevăr, cäläretul, voinţa noastră, stă așezat sus și are frâiele în 
mână. Dar, dacă elefantul de cinci mii de kilograme nu vrea, cäläretul nu are 
nicio Sansä să se impună. Elefantul simbolizează procesele noastre 
emotionale Si parțial inconștiente, care, la rândul lor, sunt influențate 
puternic de experienţele prin care am trecut în copilărie. 


Invăţarea în structură duală 


Experiențele legate de părinții noștri sunt marcate de un fel de trăire duală. 
Cunoaștem, ca să spunem așa, simultan cele două feţe ale unei medalii: pe 
de o parte, suntem „victime“ sau, într-o exprimare mai neutră, „receptori“ ai 
strădaniilor educaționale ale părinţilor noștri. Pe de altă parte, învăţăm Si 
cum e să fii „fäptas“, respectiv „cel care exercită educaţia“, deoarece 
părinții sunt automat modelul nostru atunci când avem noi înșine copii. 
Simtim, spre exemplu, când suntem copii, cât e de rău să fii certat de părinți, 
atunci când ne fac cu ou Si cu oţet. Cu toate acestea, deprindem în această 
situație, din mers, după modelul părinților noștri, „arta“ de a insulta. 
Ambele sunt salvate în memoria noastră. Inconștient, învăţăm așadar într-o 
structură duală. Copii fund, suntem receptorii mesajului educaţional al 
părinților noștri Si, în același timp, învăţăm de la ei cum trebuie îndeplinit 


rolul de părinte. În copilărie nu ne putem apăra de acest dublu mesaj. Părinţii 
noștri sunt cosmosul nostru, prima noastră influenţă și marea noastră iubire. 
Chiar Și atunci când luăm decizia conștientă: „NU voi face NICIODATĂ ca 
părinții mei“, de multe ori reușim asta doar pentru un anumit timp. Sub 
presiune sau în situaţii deosebit de stresante, recădem mereu în tiparele 
învăţate. Pentru că, oricâtă rezistenţă am opune, această dublă impregnare 
este ancorată în noi Și iese mereu la suprafaţă. Dar, conduși de hotărârea 
fermă de a nu proceda niciodată ca părinții noștri, putem cădea în extrema 
opusă, „să facem prea mult bine“. Dacă, de exemplu, în copilărie ne-am 
simțit neglijati acasă, avem tendinţa să fim hiperprotectori cu copiii noștri. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Copilăria nici nu trebuie să fi fost urâtă: cei mai multi oameni au trăit Și 
multe lucruri frumoase cu părinții lor, pe care vor să le transmită copiilor. 
Dar fiecare are de dus și un pachet mai mic sau mai mare de tipare negative 
din copilărie. Pentru că nu există părinți perfecţi. Iar dacă ar fi perfecţi poate 
că nici atunci nu ar fi tocmai grozav. Cine ar vrea să aibă părinţi perfecţi? 


Fiecare dintre noi prezintă Si tipare din copilărie care nu sunt tocmai 
favorabile. Si, cu cât suntem mai conștienți de aceste tipare problematice, cu 
atât mai puţin ne paşte primejdia de a le transfera asupra copiilor noștri. 
Vedem mereu acest lucru la clienţii noștri care au curajul de a se confrunta 
cu propriile lor istorii, pentru a le netezi astfel copiilor calea spre experienţe 
mai bune. În plus, copilul tău este altfel decât tine. Poate are nevoie de cu 


totul altceva decât ceea ce a fost important pentru tine în copilăria ta. Poate îi 
trebuie mai multă grijă, poate mai multă libertate, poate mai multe limite. 
Capacitatea de a vedea acest lucru, de a-ți accepta copilul cu personalitatea 
lui Și de a ţine cont de aceasta o capeti numai dacă recunoști pilotul automat 
si tiparele din familia ta de origine Si le intrerupi. 


FUNDAMENTELE VIEȚII: ATAȘAMENTUL ȘI 
AUTONOMIA 


Fie că vrei, fie că nu vrei, fie că așa ai ales, fie că nu, fie că ai încredere în 
puterile tale, fie că nu — în ziua conceperii copilului tău, cel târziu în ziua 
nașterii sale, ai intrat într-o relaţie. De îndată ce bebelușul a venit pe lume, 
ai căpătat responsabilitatea educării unui mic pui de om. Ca mamă sau tată, 
nu trebuie să obtii un permis de educator. Nimeni nu verifică dacă suntem 
apți pentru sarcina de a crește copii. O facem pur Si simplu, fiecare cum 
poate, si de multe ori o facem chiar bine. 


Dar tocmai acest mod de operare intuitiv deschide larg ușa programelor Si 
modelelor noastre comportamentale inconștiente. Nu se poate supraevalua 
forţa cu care experienţele noastre de viaţă ne influenţează perspectiva asupra 
realității Si, astfel, și asupra copiilor noștri. Spre exemplu, experiențele 
timpurii din relația cu părinții acţionează ca un model pentru toate celelalte 
relații din viața noastră. Cu toate fatetele lor, bune și mai puţin bune. De 
cele mai multe ori, acest lucru se întâmplă cu totul inconștient. Dacă, spre 
exemplu, în copilărie am învăţat să fim mereu prudenti, pentru că altfel ni s- 
ar putea întâmpla ceva, este foarte probabil să le transferăm copiilor noștri 
această frică latentă de viaţă. Cu cât recunoaștem mai precis ceea ce ne-a 
marcat, cu atât mai ușor putem decide liber, ca adulți, ce ni se pare corect, 
respectiv greșit. Atunci nu mai suntem, ca să spunem așa, sclavii atitudinilor 
ȘI modelelor noastre comportamentale învăţate inconștient, ci putem face 
alegeri libere. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Pentru a putea educa într-un mod mai autodeterminat, mai concentrat ȘI mai 
relaxat, să aruncăm o privire mai atentă asupra pilonilor de susținere ai 
competenţei noastre relationale. Cele mai importante două nevoi 
fundamentale ale vieţii noastre sunt: 


nevoia de apartenentä/atasament, pe de o parte; 


nevoia de autonomie/independentä, pe de altă parte. 


Cât de bine ne putem satisface aceste nevoi depinde, la începutul vieţii 
noastre, mai ales de persoanele de referinţă cele mai apropiate — în 
majoritatea cazurilor este vorba despre părinți. 


Felul în care ne tratează părinţii noștri lasă urme adânci în creierul nostru. 
Noi, oamenii, venim pe lume cu un creier neterminat. În primii Șase ani ai 
vieții, acesta se dezvoltă enorm. Iar această dezvoltare are loc în interacțiune 
strânsă cu mediul nostru. Tot ceea ce învăţăm în această perioadă ne lasă 
urme adânci în creier. Celulele noastre nervoase se conectează Si formează 
artere uriașe de transmitere a datelor, se întipăresc modele comportamentale, 


emotionale Și de gândire fundamentale. Primele experienţe trăite în relația 
cu părinţii ne programează creierul în ceea ce privește relațiile. De aceea 
primii ani de viaţă ne marchează atât de profund întreaga existență. Astfel 
dobândim în primii doi ani de viaţă așa-numita încredere primară. Oamenii 
cu încredere primară pot avea încredere atât în ei înȘiȘi, cât Și în alți 
oameni. Au învăţat, în relația cu primele lor persoane de referință, că 
autonomia Și atașamentul pot coexista fără probleme. Această certitudine 
este bine ancorată în creierul lor și le dă un sentiment de securitate interioară 
ȘI încredere în sine. 


In concluzie, aici va fi vorba mai ales despre „a 
oferi susținere și a dărui libertate“ Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


În primii doi ani de viaţă, relaţia cu părinţii noștri este foarte corporală. Ni 
se schimbă scutecul, suntem purtaţi în braţe, ni se face baie, suntem 
îmbrăcați, hräniti și alintati. Percepem, așadar, cu Și prin tot corpul dacă 
suntem acceptați și iubiţi. Din acest motiv încrederea primară nu se 
memoreazä doar în creier, ci Si ca o senzație corporală profundă, ca un 
sentiment care ar putea fi descris astfel: „Sunt OK! Sunt binevenit!“ 


La începutul dezvoltării noastre, atașamentul se află în prim-plan. În trupul 
mamei suntem conectaţi complet Și dispunem de zero autonomie. Apoi, 
când venim pe lume, ne desprindem de trupul mamei, suntem deconectati. 


Dacă în această lume nouă nu găsim o persoană care să se îndure de noi Și 
de care să ne atașăm, murim. 


Însă nu venim pe lume doar cu o dorință înnăscută de atașament, ci Și cu o 
poftă înnăscută de explorare. Vrem să devenim oameni independenţi. Copiii 
mici sunt extraordinar de mândri când reușesc să facă ceva fără ajutorul 
mamei sau al tatălui. Exclamatia „Singur!“ face parte din vocabularul 
timpuriu al multor copil. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Întreaga noastră evoluţie are, așadar, scopul de a dobândi tot mai multe 
abilități pentru a ne putea atașa, pe de o parte, de a deveni tot mai 
independenţi Și mai autonomi, pe de altă parte. Astfel, sugarul este la 
început complet dependent de îngrijirea pe care o primește, iar singura 
acțiune autonomă pe care o poate desfășura este plânsul. Ne putem imagina 
ce experiență profundă de neputinţă Și dramatică părăsire trăiește un sugar 
al cărui plâns nu stârnește decât rareori reacție sau trezește numai furie. 


În evoluţia sa ulterioară, copilul mic dobândește tot mai multă autonomie: 
învaţă să meargă de-a bușilea, să alerge, să vorbească, edificiul capacităților 
sale crește, astfel că, dacă totul merge bine, tânărul adult se va descurca fără 
ajutorul părinţilor. În aceeași măsură se dezvoltă și capacitatea sa de 
conectare: la început sugarul are o relație simbioticä cu părinții, în special cu 
mama. Apoi pătrund în câmpul vizual fraţii Și rudele. La grădiniță Și la 
școală cadrul relational se lărgește tot mai mult, iar copilul învaţă treptat să 


configureze diferite tipuri de relații. La pubertate apar apoi, de cele mai 
multe ori, primele experienţe amoroase. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să întrerupem definitiv 
transmiterea modelelor familiale nefericite. 


Conectarea Si autonomia sunt strâns împletite Și reprezintă cele două feţe ale 
unei medalii. Dacă, spre exemplu, un copil este neglijat Și din această cauză 
nu dezvoltă un atașament securizant cu părinţii săi, atunci va fi afectat Si în 
dezvoltarea sa autonomă. Poate deveni excesiv de dependent, pentru că își 
simte conectarea mereu în pericol. Unii copii care nu au avut parte de un 
atașament securizant nu pot evalua corect pericolele atunci când fac eforturi 
autonome. Se pun în pericol și se pot chiar accidenta. În mod normal, 
copilul mic mai aruncă o privire spre părinţii săi înainte de a pleca de lângă 
ei. Îi întreabă din ochi: „E totul bine?“ Dacă persoana de referință nu 
intervine, copilul știe: „Să înceapă aventura!“ Copiii neglijati nu au acest 
sprijin, prin urmare Și mai târziu în viaţă vor fi mai puţin capabili să 
evalueze riscurile. Atașamentul stă la baza tuturor lucrurilor — iar dacă 
acesta se clatină, atunci se clatinä Si tot ce s-a construit pe el. Astfel copilul 
neglijat nu va avea doar un deficit de conectare, ci Și o evoluție nesănătoasă 
în planul autonomiei. El poate deveni, așadar, un om prea autonom, care nu 
are încredere în nimeni Și care pune foarte mare preţ pe faptul de a se 
descurca singur. Sau poate deveni un om prea puțin autonom, mereu în 
căutarea altora care să preia povara deciziilor, „să-l ia de mână Și să il 
conducă prin viaţă“. 


În cartea noastră dorim să aruncăm o lumină asupra echilibrului fragil dintre 
atașament Și autonomie, prezentat în linii mari în acest capitol, ȘI să 
facilităm înţelegerea mai profundă a acestei interdependente existenţiale. In 
afară de asta, vrem să-ţi arătăm cum poți configura Și trăi un echilibru bun 
între atașament Și autonomie în toate relaţiile tale, astfel ca și copiii tăi să il 
poată dobândi. 


COPIII FAC TOTUL PENTRU A FI IUBIȚI 


Ne putem imagina cu ușurință că în lunga perioadă a creșterii unele lucruri 
pot merge prost în interacțiunea dintre părinți Și copii. Unii părinți sunt 
suprasolicitati și nu-i pot acorda copilului afecțiunea Și grija de care are 
nevoie. Așadar nu pot satisface cu adevărat dorinţa lui de conectare. Copilul 
se va strădui să fie pe placul părinților, pentru ca ei să-l accepte sau cel puțin 
să nu-l pedepsească. Copiii sunt dependenți de părinţii lor Și fac totul pentru 
a fi iubiţi. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Acest proces poate începe într-un moment foarte timpuriu al dezvoltării 
copilului. În cadrul unui studiu impresionant s-a putut constata că niște 
sugari de doar o lună Și jumătate se străduiau să fie pe placul mamelor lor. 
Pentru acest studiu au fost filmate mame cu tulburări de atașament împreună 
cu sugarii lor. La evaluarea filmelor s-a putut observa că sugarii le zâmbeau 
mamelor când acestea priveau spre ei. Dacă, în schimb, mamele se uitau in 
altă direcţie, sugarii căpătau o expresie pierdută, împietrită. Stiau, prin 
urmare, la un nivel profund, intuitiv: „Trebuie să o tin pe mama binedispusă, 
altfel o să iasă prost“. În mod cert, simțeau că pentru ei este o chestiune de 
viață și de moarte. Așadar un sugar în vârstă de șase săptămâni preluase 
deja responsabilitatea pentru reușita relației sale cu mama. 


Alți părinți, dimpotrivă, reușesc foarte bine să satisfacă nevoile de 
atașament ale copilului lor, însă le este greu să-l lase liber. Se simt cel mai 
bine atunci când copilul se află în preajma lor. Unii fac asta Și din grija de a 
nu i se întâmpla ceva copilului. ÎI protejează excesiv și îl leagă prea strâns 
de ei. 


Este posibil și ca pärintii să aibă probleme care îi împiedică să se ataSeze. 
Mama sau tatăl pot trece printr-o mare suferinţă sau poate chiar printr-o 
depresie. Copilul percepe foarte precis acest lucru Si niciun copil nu vrea sä- 
Și vadă mama tristă. Si în aceste cazuri copiii preiau responsabilitatea pentru 
mamă sau tată Si rămân, spre exemplu, mai mult acasă în loc să meargă la 
joacă cu ceilalți copii, doar pentru a-și face părintele fericit. Așadar, copilul 
își sacrifică parţial autonomia pentru a ameliora suferința mamei sau a 
tatălui. 


Să presupunem că o mamă — să o numim Sabine — a avut parte în copilărie 
de un grav deficit de afecţiune Și din acest motiv are în prezent un ușor 
„deficit de atașament“. Acum s-ar putea să aibă nevoie de băieţelul ei Leon 
pentru a compensa acest deficit. Probabil că nu este conștientă de asta, dar 
marea ei afecţiune Și dorinţa de apropiere au, în ultimă instanță, de-a face cu 
faptul că Leon are funcția de a-i potoli setea de iubire și de apropiere. Cel 
mai mult i-ar plăcea să-l ţină tot timpul în braţe și să-l alinte. Leon, însă, nu 
vrea să fie alintat continuu. Totuși, fiind foarte mic, nu se poate apăra de 
atacurile de dezmierdare ale mamei sale, ci trebuie să le suporte. Asta 
înseamnă că Leon trebuie să-și sacrifice autonomia, adică dorinţa de spaţiu 


si de libertate de mișcare, pentru a satisface nevoia de apropiere a mamei 
sale. Mai presus de toate, dacă Sabine își va menţine comportamentul Și va 
dori mereu mai multă apropiere decât fiul ei, acest lucru va lăsa o urmă 
adâncă, care îl va marca pe Leon Si ca adult. Creierul său va asocia mereu 
iubirea Și conectarea cu apropierea excesivă ȘI captivitatea. Ca adult, va 
avea dificultăţi să accepte o relaţie amoroasă strânsă, deoarece nu a învăţat 
de la mama lui să stabilească limite sănătoase. Așadar, dacă Sabine a suferit 
un „deficit de atașament“ în relația cu mama ei din cauza afecțiunii prea 
puţine, Leon va suferi același lucru din cauza afecțiunii prea multe. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Sabine ar putea, de altfel, să prevină „defectul de atașament“ al fiului ei dacă 
ar fi mai empatică, mai atentă la semnalele emise de el. Astfel, bebelușul 
Leon întorcea adesea capul când Sabine întindea braţele spre el. Semnaliza, 
în felul acesta, cu mijloacele sale modeste, că vrea să fie lăsat în pace. Din 
păcate, la vremea aceea Sabine i-a ignorat prea des semnalele. Ca prim pas, 
ar trebui să admită că ea este cea care are nevoie de apropiere, nu Leon. 
Atunci ar putea încerca să observe semnalele de distanţă ale copilului ei Si, 
pentru moment, să pună în plan secund propria-i nevoie de apropiere. Este 
nevoie de o oarecare introspectie pentru a-ți da seama singur. Dar efortul 
este răsplătit: numeroase studii au arătat că empatia părinților este calea 
regală în competența educațională. Vom insista mai mult asupra acestei 
chestiuni în capitolele care urmează. 


ORICE ÎNCEPUT ÎNSEAMNĂ ATAȘAMENT 


Când începe atașamentul dintre părinți Si copii? Odată cu ziua concepției? 
În timpul sarcinii? În ziua nașterii? Cel târziu după nașterea primului copil, 
suntem considerați părinți și definiti de societate ca tată și mamă. Privind 
din exterior, relaţia pärinte-copil începe aici. De fapt, suntem încă din prima 
zi o parte a relaţiei pärinte-copil Si, astfel, parte a unei legături care de 
regulă durează o viaţă. 


Totuși, relaţia nu este totuna cu atașamentul. Ne iubim copilul automat? 
Suntem atașați de el? Nu. Ce e drept, nu putem rupe relația biologică, dar se 
poate întâmpla, fără doar Și poate, ca părinţii să nu construiască o legătură 
emoțională cu copilul lor. Atașarea este un proces activ bilateral: se 
desfășoară atât din partea copilului, cât și din partea părinților. Sugarul este 
orientat complet spre atașare. Întoarce capul spontan în direcţia din care 
percepe mirosul mamei.! Prin sarcină, naștere Și alăptare, atât mama, cât Si 
copilul au fost pregătiţi biologic pentru atașare. Și mama, spre exemplu, 
recunoaște fără greș, după miros, pantalonașul copilului ei. Am putea 
formula Și astfel: mamele au un avans de atașare față de taţi. Cu toate 
acestea, trebuie să se obișnuiască amândoi cu faptul de a fi părinți. Pentru a 
se putea realiza o atașare adevărată între părinți Si copii este necesară o 
decizie: „Da, vreau să fiu mamă“, respectiv „Da, vreau să fiu tată“. Asta 
înseamnă că ambii părinți se declară dispuși fără rezerve să preia 
responsabilitatea pentru puiul de om Și să-și spună în sinea lor: „Esti al 
meu. Te accept așa cum ești“. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Dar, uneori, tatăl rămâne pe dinafară. Trebuie, poate, să depună un efort mai 
mare pentru a-Și accepta interior copilul. „Am așteptat să mă cuprindă 
marea iubire paternă“, ne relatează un tată Și apoi rezumă oarecum 
dezamăgit: „Dar degeaba“. Unii se rușinează pentru că (încă) nu s-au atașat 
de copil și nu sunt la fel de innebuniti după el cum par să fie mamele. Iar 
uneori taţii sunt chinuiti chiar de invidie și gelozie. O invidiază pe mamă (Si 
pe copil) pentru contactul intim pe care îl au. Taţii care își admit 
sentimentele se pot ocupa apoi mai bine de copil, deoarece nu mai trebuie să 
păcălească pe nimeni, nici pe ei înșiși, nici pe partenere. Faptul că rămân ei 
înșiși face posibilă o întâlnire reală tatä-copil. Pe fondul prefäcätoriei nu se 
poate dezvolta o dragoste profundă pentru copil. Onestitatea faţă de sine 
însuşi îi dă tatălui posibilitatea de a-și construi propriul tip de atașament. 
Poate că, la final, e ceva mai lax decât cel matern, dar copilul va simți că 
este acceptat Și iubit. 


Taţii care au luat, în principiu, decizia de a-și accepta copilul, dezvoltă, în 
schimb, foarte repede un atașament strâns față de acesta. Pe de o parte, la 
sugar tocmai apropierea fizică este cea care mijlocește atașarea. Pe de altă 
parte, studiile arată că, atunci când taţii se îngrijesc de copiii lor într-un mod 
firesc, când îi poartă în brațe, îi alintă, îi îmbracă și le schimbă scutecul, se 
eliberează același hormon al atașamentului ca în organismul mamei. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


După cum vezi, atașamentul este baza oricărei competenţe relationale. Este 
fundamentul psihicului nostru. Dar nu vine de la sine, ci ia naștere în 
interacţiunea dintre sugar sau copil Și mama Si tatăl acestuia. 


TATA-MAMA-COPIL: SISTEMUL FAMILIAL 


Poate te-ai întrebat deja de ce vorbim mereu despre tine și copilul tău, 
așadar despre relația mamä-copil sau tatä-copil. De ce nu ne adresäm 
părinţilor ca echipă? În fond, cei mai multi părinţi își educă împreună copiii. 
Da, dar copilul construiește o relaţie cu fiecare părinte în parte. De aceea ne 
adresăm fiecăruia ca persoană individuală. În plus, azi există cele mai variate 
constelații familiale: tată—mamă-copil sau, în așa-numitele familii- 
curcubeu, tatä-tatä-copil sau mamä-mamä-copil. lar părinţii care își cresc 
singuri copiii reprezintă azi o cincime din totalul familiilor.” De cele mai 
multe ori, copiii care trăiesc în astfel de situații familiale păstrează Și 
contactul cu părintele care nu (mai) trăiește în gospodăria comună. În familii 
patchwork, familia se lărgește, li se alătură pärinti-bonus și uneori alți fraţi. 
Există Și familii in coparenting, în care părinții nu au un parteneriat Și 


adesea trăiesc chiar în gospodării separate. În acest caz, relaţia îndeplinește 
în special scopul de a crește un copil comun. Este limpede că sistemul 
familial are un efect puternic asupra modului în care evoluează relația dintre 
părinte si copil. Planul parental și planul de cuplu sunt intretesute într-un 
mod complex. 


Cât de puternică este interdependenta dintre starea de părinte și starea de 
cuplu se simte adesea doar când apar problemele. Părinții care au dispute în 
planul de cuplu, poate fiindcă unul dintre parteneri a comis adulter, 
cooperează de regulă deficitar Și ca mamă Si tată. Pot, spre exemplu, să nu 
cadă de acord asupra celui care va lua copilul de la grădiniţă. Dificultatea nu 
constă în faptul că au o problemă nerezolvabilă, ci în faptul că partenerii de 
cuplu transferă asupra chestiunii luării copilului de la grădiniţă un conflict 
care a luat naștere, de fapt, în planul de cuplu. În același mod, planul 
parental influenţează planul de cuplu: dacă celor doi li se pare foarte 
problematică sau stresantă condiția de părinte, apar adesea probleme Si în 
cuplu. Uneori există pericolul ca relaţia de cuplu să se destrame sub această 
presiune. Rolul nostru de părinte ne poate acapara chiar într-o asemenea 
măsură, încât ne retragem complet din planul de cuplu. Atunci nu mai 
suntem femeie Și bărbat, ci „doar“ mami Si tati. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Copiii îȘi doresc ca părinţii lor să fie de acord în linii mari. Dacă părinții au 
din când în când păreri diferite sau mici dispute pe marginea chestiunilor de 
ZI cu Zi, Copiii au capacitatea să treacă peste asta fără probleme. Dar, în 
general, pärintii ar trebui — din perspectiva copilului — să se împace bine. Ar 
trebui, cum se spune în limbajul de specialitate, să formeze o alianţă 


parentală bună. lar pentru asta este nevoie să coopereze Și să se pună de 
acord. 


Reușita este favorizată de câteva premise de bază. Însă multe cupluri nu se 
gândesc la acești piloni de bază ai unei relații bune. Poate că nici nu e 
nevoie când ești proaspăt îndrăgostit și celălalt ţi se pare pur și simplu 
minunat. Dar cel târziu odată cu primul copil comun apare Si o 
responsabilitate comună — Si atunci iese la iveală orice punct critic al relaţiei 
părinților. Am dori, acum, să numim doar câteva capcane tipice. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Dacă identifici o situaţie conflictuală tipică în relația ta, ar fi important să te 
ocupi de acest aspect. Pentru că, dacă părinţii nu sunt capabili să coopereze 
bine, copilul are automat o problemă. Și, chiar dacă tu reușești, ca persoană 
individuală, să construiești o relaţie excelentă cu copilul tău, problema 
rămâne. Căci copiii îȘi iubesc ambii părinți. 


PROBLEME FRECVENTE 


Conflictele tipice care au potențialul de a crea dificultăți în viaţa de părinte 
sunt următoarele: 


Relația ta de cuplu este nefericită. Dar, ca să nu distrugi famila, ascunzi 
acest lucru. Ce poți face? Ca prim pas, ar fi important să-ți dai seama ce 
anume te face atât de nefericit. Al doilea pas ar fi să te ocupi mai mult de 
tine Și de nevoile tale. Pare dificil Și s-ar putea să ai nevoie realmente de 
sprijinul unui consilier. Dar merită să faci acest efort, deoarece, dacă ascunzi 
în continuare ce te apasă Si rămâi rezervat, îți subminezi tot mai mult relația 
de cuplu Și toți cei implicaţi vor deveni, astfel, mai slabi. 


Tu Și partenerul tău aveți concepţii total diferite despre educație. 
Diferenţa dintre sistemele de valori ale partenerilor de cuplu se manifestă 
adesea abia când vine pe lume primul copil. Atunci iese în evidenţă, spre 
exemplu, că unul dintre parteneri pune mare preţ pe siguranţă și ar dori, 
dacă s-ar putea, să controleze fiecare pas al copilului. Celălalt, în schimb, 
găsește că autonomia este valoarea cea mai importantă în educaţie Și nu 
înţelege deloc grija continuă a celuilalt. Faptul că unul dintre parteneri nu e 
de încredere sau concepţiile radical diferite privitoare la bani Si la cheltuirea 
acestora pot fi, de asemenea, subiecte generatoare de mari conflicte. Ce poti 
face? Într-o astfel de situaţie e important să te lămurești, în primul rând, care 
sunt valorile pe care vrei să îţi construiești viaţa Și ce dorești să le transmiti, 
în consecință, copiilor tăi. 


Dacă tu și partenerul täu/partenera ta vreti 
sa reflectati profund asupra valorilor pe care 
le considerati fundamentale pentru educatie, 


vă recomandăm capitolul In ce credem? 
Valorile familiei, pe care il găsiţi începând 
cu pagina 133, 


Amändoi sunteti permanent suprasolicitati. Multi parteneri de cuplu nu au 
idee câte sarcini sunt de rezolvat într-o zi — Si cum să le facă faţă. Amândoi 
robotesc tot timpul Și totuși se ceartă mereu din cauza lucrurilor care nu 
merg sau nu au fost rezolvate. Ce poți face? Așază-te împreună cu 
partenerul tău și notati toate sarcinile de familie și de serviciu care vă vin în 
minte. Notati si ce interese personale doriţi să materializati neapărat în viața 
voastră. Analizaţi împreună cum puteţi rezolva bine sarcinile importante, ce 
îndatoriri sunt mai puţin importante sau unde puteţi cere ajutor. Priviti-vä 
familia în seara aceasta ca pe o mică întreprindere — cum ar arăta un 
management raţional al acesteia? 


În relaţia voastră unul investește mai mult și primește mai puţin decât 
celălalt. Poate ai sentimentul că porți singur răspunderea pentru siguranţa 
voastră financiară, iar partenerul sau partenera ta se bazează pe asta. Sau 
poate tu ești cel care susţine singur latura emoţională sau socială a vieții 
voastre de familie. În orice caz, ești iritat sau deja atât de frustrat, încât aveţi 
tot timpul dispute. Ce poţi face? Îți recomandăm cartea lui Steffi Oricine 
poate avea o relaţie fericită. Aici găsești instrucțiuni simple care te ajută să 


afli cum poți remedia acest dezechilibru. Tot aici găsești Și sugestii pentru 
rezolvarea următoarelor probleme tipice: 


Nu vă trataţi de la egal la egal. Unul dintre voi pare mai important sau mai 
puternic. Nu se întâmplă deloc rar în cupluri ca după o vreme să se piardă 
egalitatea în drepturi. Mai ales la întemeierea unei familii se modifică 
distribuirea sarcinilor între cei doi parteneri. Și, chiar dacă nu au dorit acest 
lucru, după un timp se modifică Și raportul de putere. Uneori cuvântul celui 
care aduce mai mulți bani în casă atârnă deodată mai greu. Sau partenerul cu 
Jobul mai prost plătit „nu mai are voie“ să lucreze. Sau cel care se ocupă mai 
mult de copii nu-i mai recunoaște celuilalt niciun fel de competenţă 
educaţională. Ce poţi face? Scopul tău ar trebui să fie să ajungi din nou la 
aceeași înălțime cu partenerul tău. Poţi face asta dacă evoluezi interior ȘI nu 
te mai simţi mic. 


In concluzie, aici va fi vorba mai ales despre „a 
oferi susținere și a dărui libertate“. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Deși conflictele enumerate mai sus par dramatice, vrem să-ți spunem 
limpede că adesea poţi găsi soluţii de îndată ce privesti în față aceste 
probleme. Ceea ce ne stă în cale de multe ori este dorinţa noastră de a avea o 


familie fericită. Ne dorim atât de mult acest lucru, încât mai întâi respingem 
orice situație iritantă. 


Creșterea copiilor este o sarcină herculeeanä — asta trebuie să-ţi fie clar. Și e 
foarte normal ca Și în relația de cuplu să ajungi la limită Și să dorești să 
rearanjezi multe lucruri după ce deveniti părinți. Nevoia copiilor ca părinții 
să se înţeleagă și să se iubească îi pune în fața unei probleme deosebit de 
dificile pe cei care nu se mai înţeleg în planul de cuplu și se despart. Un 
cuplu se poate despărți, dar rolul de părinte nu se sfârșește aici. Dimpotrivă: 
părinții trebuie să găsească noi modalităţi de a fi împreună dacă vor să-și 
îndeplinească așa cum se cuvine rolul de tată, respectiv de mamă pentru 
copil sau copii. Pentru copii e benefic dacă, în ciuda despărțirii, părinții 
continuă să se înţeleagă bine în planul parental și dacă se pun de acord cel 
putin în privinţa chestiunilor educaționale importante. Dar pentru asta e 
nevoie de o abordare foarte matură a conflictelor și de capacitatea de a 
separa planul de cuplu și planul parental atunci când apar probleme Și 
conflicte. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Tocmai în cazul celor din urmă tindem să recurgem la „vechile“ modele de 
dispută din copilăria noastră. Acest lucru este valabil atât pentru cuplurile 
separate, cât Si pentru cele care trăiesc împreună. Scoatem la iveală, din 
sertarele cele mai de jos, forme de comunicare nu tocmai frumoase, facem 
reproșuri, criticăm, cicălim, căutăm nod în papură, îl devalorizăm pe celălalt 
sau ne cufundăm într-o tăcere de gheaţă. 


Copiii suportă cu greu conflictele încrâncenate Și din ce în ce mai grave 
dintre părinți. Celor mici li se face teamă deoarece nu înţeleg tensiunile Și 
certurile. Copiii mai mari sunt mai capabili să spună ce vor. Părinții aud: 
„lubiti-vä din nou, vă rog!“ sau „Nu vă mai certati!“ Adolescentii Și tinerii 
adulți dau ochii peste cap când părinţii se ceartă și oftează: „Iar încep!“ 


Te rugăm să nu înţelegi greșit remarcile noastre despre relaţia de cuplu. 
Suntem departe de a-i sfătui pe părinți să rămână în relaţii nefericite „de 
dragul copiilor“. Vrem doar să atragem atenția asupra faptului că un copil își 
iubește ambii părinți, indiferent dacă aceștia sunt despărțiți sau trăiesc 
(încă) împreună. Și îi face bine dacă părinţii reușesc să fie în continuare 
prezenți amândoi în viaţa lui Și dacă trag, cel puţin în chestiunile 
fundamentale ale educaţiei, în aceeași direcţie. În schimb, nu este câtuși de 
puțin spre binele copilului să fie tras într-o parte sau alta. Sau dacă unul 
dintre părinţi dă mereu ochii peste cap când copilul povestește cum Și-a 
petrecut timpul cu celălalt părinte. Sau dacă părintele celălalt este vorbit de 
rău în faţa lui Si alte lucruri de felul acesta. Copiii isi doresc să trăiască 
mereu în cuibul lor, apărut ca urmare a legăturii dintre mami ȘI tati. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Mai există, desigur, multe alte aspecte ale relaţiei de cuplu care se amestecă 
în relaţia pärinti-copii. În această carte îţi arătăm mai ales cum te poţi 
organiza mai bine ca mamă sau tată — cum poți prelua partea ta de 
responsabilitate în relația cu copilul, astfel încât acesta să se simtă conectat 
în siguranţă și liber. Îți vom pune multe întrebări și te vom invita iar Și iar 
să reflectezi asupra ta. Dacă pornești în această aventură, în această călătorie 


către interiorul tău, poate că te vei schimba pe alocuri. Si, cine știe, poate 
profită Și partenerul sau partenera ta de această evoluție. 


A FI PĂRINTE SINGUR ESTE O SARCINĂ URIAȘĂ 


În capitolul precedent am arătat ce înseamnă o despărţire pentru copil, dar 
nu am insistat suficient asupra situației părintelui singur. Aceasta este 
oricum, numai simplă, nu. Adesea, celălalt părinte nu este prezent sau nu 
este deloc de încredere. De multe ori sunt mari probleme în comunicarea sau 
cooperarea cu fostul partener sau fosta parteneră. Cei doi pot avea idei 
diferite în privința educației. Când vine vorba despre cine cât de mult timp 
petrece cu copilul Si cine ce sarcini preia, luptele de putere sunt mai degrabă 
regula decât excepția. La toate acestea se adaugă adesea grijile materiale și 
nemulțumirea legată de situaţia familială. 


In concluzie, aici va fi vorba mai ales despre „a 
oferi sustinere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Firește că lucrurile nu stau așa în cazul tuturor părinților singuri. Unii dintre 
ei sunt cu siguranță ușuraţi că trăiesc separați de partener sau parteneră. 


Alţii au o situaţie financiară sigură, alţii reușesc să construiască o relaţie de 
prietenie cu fostul partener/parteneră după despărțire. 


Însă aproape toţi părinţii singuri au o relaţie foarte strânsă cu copiii lor. Mica 
familie este mai strâns apropiată în cuib. Pentru copil, părintele cu care 
locuiește preponderent este principala figură de atașament, cel mai 
important om Si, astfel, cea mai strălucitoare stea de pe cer. De aceea, pentru 
copil contează foarte mult ca mama sau tatăl să fie empatici Și echilibrati. O 
prietenă a noastră, mamă singură, a formulat odată astfel: „Dispozitia mea se 
revarsă întotdeauna asupra copiilor. Dacă mă trezesc dimineaţa binedispusă, 
se trezesc Și ei binedispusi. — If mama ain’t happy, nobody ain’t happy“. Pe 
umerii pärintelui singur stä astfel o responsabilitate foarte mare pentru 
configurarea relatiei. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Multi părinți singuri relatează că se simt obosiţi Si epuizați. Nici nu e de 
mirare. Poartă neîntrerupt povara faptului că trebuie să funcţioneze mereu, 
ziua Și noaptea, la serviciu sau în weekend. În programul lor nu sunt 
prevăzute momente de slăbiciune. Chiar și când sunt bolnavi trebuie să aibă 
grijă de copilul lor. Un părinte singur este „omul bun la toate“. Să facă 
curăţenie, să meargă la ședința cu părinții, să nu uite de programarea la 
pediatru — pe toate acestea părintele singur trebuie să le facă el sau ea însăși. 


Nu are timp să-și tragă sufletul sau să se deconecteze pur Și simplu. In astfel 
de situații apăsătoare suntem mai vulnerabili la stres, recădem în „vechile“ 
tipare și le putem spune copiilor lucruri pe care apoi le regretăm. 


Ines, mamă singură Si participantă la unul din seminarele noastre, ne-a 
povestit cum, într-un moment de stres, i-a spus fiicei ei, Luisa: „Acum mă 
doare capul din cauza ta“, deși ar fi vrut să se abţină cu orice preţ de la astfel 
de observații. Ea însăși suferise foarte mult în copilărie din cauza 
sentimente-lor de vinovăție induse prin remarci asemănătoare de mama ei 
bolnăvicioasă. În situaţii de stres suntem mai vulnerabili și repetăm, ca și 
când am trece pe pilot automat, vechi modele. Capcana tiparelor se închide 
mai repede. Pentru ca acest lucru să nu se întâmple, părinţii singuri trebuie 
să aibă multă grijă de ei înșiși. 


Acum, dacă ești mamă singură sau tată singur, cu siguranță îţi spui: „Asta 
nu merge la mine. Ele n-au habar cât de încărcată e viața mea de zi cu zi“. 
Firește că nu e deloc simplu să-ţi faci timp pentru tine când ai atâtea pe cap. 
Alexandra Widmer, mamă singură Și autoare, atrage atenţia în cartea ei 
Stark und alleinerziehend“ că e important să nu vrei să-ţi întorci pe dos toată 
viața deodată, ci să începi cu pași mici. Pune-ti întrebarea: „Ce aș mai putea 
face săptămâna asta pentru mine? Ce aș putea face foarte concret?“ 
Stabileste-ti un scop atât de mic, încât să-l poţi atinge fără probleme. Poate 
să suni o prietenă cu care nu ai mai vorbit de mult? Ai putea găti mâncarea ta 
preferată, chiar dacă copiii fac mofturi? Sau te-ai putea trezi dimineaţa ceva 
mai devreme, ca să poți răsfoi ziarul cinci minute în liniște? Acestea sunt 
doar câteva idei ca să vezi în ce direcţie ar putea merge un astfel de proiect 
de grijă pentru tine. 


Nevoia de atașament este 
0 nevoie psihică existențială de bază, 


cu rădăcini genetice adânci. 


foarte probabil, în urma despărțirii, iar tu trebuie să le fii alături în acest 
doliu după vremurile apuse. Poate că ai dispute cu fostul partener sau fosta 
parteneră în ce privește formele de contact sau întreţinerea. Am depăși 
cadrul dacă am intra aici în mai multe detalii. Dar tocmai pentru că voi, tu Si 
copilul tău, însemnați atât de mult unul pentru celălalt, avem convingerea că, 
prin prezentarea din această carte, îţi poți limpezi relația cu el. 


Relaţia directă dintre tine Și copilul tău este baza unui parenting reușit. De 
aceea, din acest punct încolo figurile centrale vor fi doi oameni: tu Și copilul 
tău. Toate capitolele care urmează sunt scrise astfel încât să te poţi raporta la 
tine ca mamă sau tată — dacă dorești. Asta înseamnă că fiecare părinte în 
parte își vede mai întâi de chestiunile care îl privesc pe el. Dacă vei avea 
momente de „aha“ sau îţi vei schimba comportamentul, aceste beneficii se 
vor reflecta în sistemul familial. 


ATASAMENT ȘI AUTONOMIE: CUM SE AJUNGE LA ECHILIBRU 


Atașamentul și autonomia ne influențează întreaga viaţă. În fiecare relaţie — inclusiv în aceea 
dintre state — există fie cooperare (conectare, atașament), fie dispute și apărarea independenţei 
(autonomie). Dacă părinții noștri au reușit într-o oarecare măsură să ne împlinească nevoia de 
conectare, iar în același timp să ne stimuleze nevoia de autonomie Si independenţă, atunci am 
putut dobândi ambele capacităţi. În tabelul de mai jos se poate vedea despre ce este vorba în 
cazul fiecăreia dintre ele: 


APTITUDINI DE ATAȘAMENT APTITUDINI DE AUTONOMIE 
Să vrei să fii pe placul altora Să te simţi independent de celălalt 
Să fii empatic, să percepi cum se simte celălalt Să-ţi percepi propriile dorinţe Si nevoi 
Să te deschizi/să asculti Să îţi stabilești scopuri 
Să te poţi adapta/să cooperezi Să discuti Si să argumentezi 
Sä poti ceda Sä poti purta dispute 
Sä poti avea incredere Sä te poti impune 


Sä poti rämäne in momente dificile Sä te poti despärti 


Oamenii care au un bun echilibru între aptitudinile de autonomie Și cele de atașament, care, prin 
urmare, se pot adapta, dar Știu Și să se impună, sunt capabili să aibă relaţii, să muncească Și să 
simtă plăcerea. Interesant este că aceste abilităţi constituie Și cei trei piloni ai sănătății psihice. 


Putem formula astfel: întreaga noastră stare de bine Și sănătatea noastră sufletească au la bază un 
echilibru bun între nevoia noastră de atașament Și cea de autonomie. 


CÂND ECHILIBRUL E PERTURBAT 


În cazul multor oameni, însă, acest echilibru nu există — balanţa se înclină fie în detrimentul 
atașamentului, fie al autonomiei. Nu sunt puţini nici cei care oscilează între atașament Si 
autonomie. Uneori sunt excesiv de adaptatıi, alteori prea izolaţi Și centrati pe ei înșiși. Efectul în 
planul acţiunii este că acești oameni se străduiesc o perioadă să facă mereu pe placul altei 
persoane, reprimându-și multe din nevoile proprii. Însă acestea nu pot fi negate la infinit și 
atunci se retrag de lângă persoana respectivă pentru a-și redobândi spaţiul liber personal pe care 
înainte l-au sacrificat de bunăvoie. 


Indiferent dacă balanţa interioară este înclinată într-o parte sau dacă oscilează între autonomie ȘI 
conectare — ambele tipuri de dezechilibru afectează modul în care omul își configurează viaţa Și 
relaţiile, în special relaţiile cu copiii săi. 


Multi oameni care tind să fie prea autonomi sunt, în inima lor, Și hiperadaptati. De fapt, Si ei 
cred, la fel ca adaptatii, că ar trebui să îndeplinească așteptările celui din faţa lor. Însă asta 
declanșează în ei îndărătnicia Si rezistenţa Si din acest motiv nu fac nicidecum ceea ce se 
aşteaptă de la ei. Și astfel trec în tabăra rebelilor. Decizia de a trece pe partea autonomiei sau de 
cea a adaptării este luată în mod inconștient, adesea la vârsta copilăriei Și a adolescenţei. Copiii 
mai mari Și adolescenţii pot alege între a se adapta așteptărilor părinţilor sau a se răzvrăti 
împotriva acestora. 


Răzvrătirea împotriva așteptărilor părintești constituie, mai ales la pubertate, o desprindere 
sănătoasă de casa părintească. Unii oameni rămân însă Și ca adulți captivi în această atitudine 
„anti“. Nu spun cu inima ușoară nici „nu“, nici „da“. Când spun „da“, se trezește în ei 
sentimentul pe care îl aveau în copilărie când se pliau în faţa așteptărilor adulţilor, iar când spun 
„nu“, îi cuprinde un sentiment de vinovăţie. De aici rezultă destul de frecvent așa-numita 
atitudine „mda“ (da și nu, nu și da). În ultimă instanţă, asta înseamnă că nu au o poziţie clară și 
se eschivează să ia decizii. 


DOUĂ TIPURI 


Oamenii a căror balanţă interioară s-a dezechilibrat în favoarea atașamentului sunt adesea 
ușor naivi, dornici de armonie, hiperadaptati, nu se pot impune, iar agresivitatea lor este 
inhibată. Trăiesc într-o teamă cronică și difuză că vor face o impresie nefavorabilă Și că vor fi 
respinși. Se simt în siguranță cu o persoană de atașament. Pentru ei, conectarea înseamnă 
securitate. De aceea se străduiesc permanent să îndeplinească așteptările altora cât mai bine. 


Oamenii a căror balanţă interioară s-a dezechilibrat în favoarea autonomiei sunt suspicioși, 
prea puţin dispuși la compromisuri, orientati spre scopuri bine determinate, au puterea să se 
impună Și au nevoie de mult spaţiu personal liber. Pentru ei, securitatea înseamnă să nu aibă 
încredere Și să facă totul singuri. De aceea nu lasă pe nimeni să se apropie cu adevărat Si 
păstrează mereu o distanţă critică. 


PĂRINȚI ADAPTATI, PĂRINȚI AUTONOMI 


De dragul unei exprimări mai simple, îi vom numi adaptati pe cei a căror balanţă interioară s-a 
dezechilibrat în favoarea atașamentului. Pe cei a căror balanţă interioară s-a dezechilibrat în 
favoarea autonomiei îi numim autonomi. Cei doi termeni nu exprimă în niciun caz o valorizare, 
ci doar simplifică formularea în scris. 


Mai întâi, să vedem încă o dată cum ne este marcată viziunea asupra realităţii de experienţele 
noastre timpurii. Dacă recitești lista aptitudinilor de atașament Și de autonomie de la pagina 41, 
poate vei observa cu uimire: „Sunt exact aptitudinile pe care am vrea să le avem în relația cu 
copiii noștri“. Pe de o parte, dorim să ne iubim fiii Si fiicele, să ne punem în pielea lor Si să 
intrăm în rezonanţă cu ei. Pe de altă parte, vrem să ne Si impunem ca mame Si taţi, să ne 
satisfacem Si nevoile proprii Si să îi percepem pe copii ca pe niște persoane de sine stătătoare. 
Și ai dreptate. Dacă putem menţine acest echilibru în familia noastră, vom avea o bază bună 
pentru o convietuire confortabilă în care toţi pot evolua. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să intrerupem definitiv 
transmiterea modelelor familiale nefericite. 


VIZIUNEA MEA ASUPRA LUMII ȘI INFLUENȚA ACESTEIA ASUPRA 
STILULUI MEU EDUCAŢIONAL 


Dacă ne-am propus, ca părinți, scopul de a ne educa copiii astfel încât să le oferim protecția Si 
atașamentul, dar Și libertatea și autonomia de care au nevoie, ar trebui mai întâi să aruncăm o 
privire asupra căminului nostru părintesc Si a perioadei în care am fost copii. Astfel vom găsi 
indicii valoroase despre măsura în care am plecat de acasă cu un echilibru bun între atașament și 
autonomie. Ca adulţi, avem adesea sentimentul că modul în care ne trăim relaţiile ţine pur și 
simplu de caracterul nostru. Unul este extrem de grijuliu, celălalt are nevoie de distanţă. Unul se 
poate implica în relații cu alți oameni, celălalt nu. Dar trecem cu vederea că felul în care ne 
configurăm relațiile și percepem cei doi poli, atașamentul și autonomia, are mai puţin de-a face 
cu caracterul nostru Si mult mai mult cu amprentele timpurii lăsate de părinţii noștri. Acestea 
sunt baza a ceea ce simţim, gândim și facem în relaţii. Și tocmai în contact cu fiicele Și fiii 
noștri Și în rolul nostru de tată sau mamă ies în prim-plan aceste vechi modele. 


Capacitatea noastră fundamentală de a ne conecta și de a ne impune depinde foarte mult de 
măsura în care părinţii au reușit să ne împlinească dorinţa de atașament Și de autonomie. Dacă, 
spre exemplu, ambii părinți ne-au dăruit multă iubire Și atenţie, atunci în mod normal ne e ușor 
să dăruim această iubire mai departe fiicelor Și fiilor noștri. Dacă, în schimb, am avut părinţi — 
sau doar un părinte — care nu ne-au dat sentimentul că suntem iubiţi necondiționat, atunci s-ar 
putea să fie dificil pentru noi să ne acceptăm copilul așa cum este. Sau s-ar putea, cu cele mai 
bune intenţii Și din dorinţa de a ne delimita de părinţii noștri, să ne sufocăm copilul cu 
dragostea noastră. 


Ne putem imagina influenţa copilăriei noastre ca pe niște ochelari. Când suntem copii, învăţăm 
prin interacțiunea cu părinţii noștri cum ne putem mișca între cei doi poli — atașamentul și 
autonomia. Dacă părinții ne pot iubi necondiţionat, dacă ne pot oferi în același timp grijă Si 
libertate, atunci învăţăm că suntem perfect în ordine așa cum suntem. Că putem iubi oamenii 
fără să fie nevoie să le fim mereu pe plac. Că putem face ceea ce dorim fără să fim pedepsiţi 
pentru asta. 


Ni se pun pe nas, ca să spunem așa, niște ochelari prin care vedem lumea. lar acești ochelari îi 
păstrăm Si ca adulţi. Din acest motiv, chiar Și la maturitate, realitatea noastră subiectivă este 
marcată de experienţele din copilărie. Prin acești ochelari ne percepem Și copiii — Și reactionäm 
în consecinţă. De aceea este atât de important să identificăm acești ochelari, pentru că numai 
astfel ne vom putea schimba în mod conștient perspectiva asupra copiilor Si a comportamentului 
nostru. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Elisabeth, spre exemplu, nu s-a simţit înţeleasă de părinţi în copilărie. Aceștia i-au transmis 
adesea că ceea ce simte sau gândește este greșit. Din acest motiv a căpătat o încredere slabă în 
capacitățile ei. Aceștia sunt ochelarii prin care percepe realitatea: trăiește continuu cu teama că 
va eSua Si va fi respinsă. Acum are, la rândul ei, un copil. Un important impuls pe care îl simte 
automat ca mamă este acela că trebuie să-l protejeze de teama de eșec. Nu vede că temerile ei 
sunt problema ei personală, cu rădăcini în educaţia ei, ci crede că această teamă de eșec este un 
pericol real de care trebuie să te feresti. Incredintatä că astfel îi face copilului un bine, Elisabeth 
îl stimulează din toate puterile. Își dorește neapărat ca fiul ei să-și exploateze potenţialul la 
sport, în viaţa socială Și la școală, să aibă cele mai bune realizări posibile Și să nu fie niciodată 
nevoit să se teamă de eșec. Însă copilul se simte copleșit de așteptările mamei privitoare la 
realizările sale și, în final, dezvoltă aceeași teamă de eșec ca ea. Așadar, Elisabeth a obţinut 
exact opusul intentiilor ei bune. 


Atasamentul Și autonomia sunt principalele categorii care ne colorează ochelarii. Sunt categorii 
existenţiale. Dacă, spre exemplu, purtăm în noi o dorinţă neîmplinită de atașament, se poate să 
ne legăm copiii noștri prea strâns de noi. În acest caz s-ar putea să percepem prea puţin dorinţa 
lor de autonomie și de independenţă. Dacă avem, în schimb, o dorinţă supradimensionatä de 
libertate și ne situăm, în urma experienţelor din propria noastră copilărie, mai degrabă pe partea 
autonomă, s-ar putea să ne simţim incorsetati de dorinţa de atașament Și grijă manifestată de 
copiii noștri. În acest caz, s-ar putea să percepem prea puţin dorinţa lor de grijă, îngrijire și 
înţelegere. 


In concluzie, aici va fi vorba mai ales despre „a 
oferi susținere si a dărui libertate“ Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Câtă vreme privim lumea prin „ochelarii din copilărie“, percepţia noastră va fi până la urmă 
mereu distorsionată. Distorsionare înseamnă să nu percepem anumite detalii, să deconectăm o 
parte a realităţii, să ignorăm informaţii sau să le interpretăm astfel încât să se potrivească 
ochelarilor noștri. 


Vom arăta prin două exemple — Hanna Si Jonas, Karina si Tom — care pot fi efectele acestor 
distorsionäri. 


Părinţii Hanna și Jonas poartă, fiecare în parte, ochelari care „măresc“ foarte mult tema 
apropierii Și a atașamentului — deoarece amândoi au experimentat permanent în copilărie o 
oarecare lipsă de atașament. Din acest motiv îl privesc pe fiul lor Eric prin „ochelarii de 
apropiere“. Amândoi sunt părinţi devotați. Fiul lor a fost un copil dorit. Eric este primul copil al 
Hannei; Jonas, în schimb, are deja doi copii mari dintr-o primă căsătorie. Hanna Și-a dorit 
dintotdeauna copii Si consideră un mare noroc faptul că l-a cunoscut pe Jonas Și că acum a fost 
binecuvântată și cu Eric. În copilărie Hanna s-a simţit mereu cam singură. Tatăl ei avea un 
magazin de bricolaj într-o mică localitate din nordul Germaniei, iar mama îl ajuta acolo. Deși 
fizic erau mereu în preajmă, locuinţa aflându-se deasupra magazinului, nimeni nu avea vreodată 
cu adevărat timp pentru ea. Hanna se juca de multe ori cu păpușile în magazinul de jos Si 
uneori, foarte rar, mama se juca cu ea. Hanna încă își amintește clinchetul clopotelului de la usa 
micii prăvălii. Mama sărea de fiecare dată în picioare Si alerga la tejghea, iar jocul se întrerupea 
brusc. Pe scurt: nevoia de apropiere a Hannei nu a fost satisfăcută suficient de părinţi. Jonas, în 
schimb, este mai degrabă tipul care pune mult preţ pe libertatea sa, căruia nu-i plac legăturile 
privește cu ochi critici delimitarea sa exagerată de copii. Prin fiul său Eric 1 s-a mai dat o Sansä. 
Cu acest micut vrea să facă totul mai bine, să fie un tată disponibil Și devotat. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să întrerupem definitiv 
transmiterea modelelor familiale nefericite. 


Am putea crede că totul este cum trebuie. Însă, dacă privim mai cu atenţie, observăm că, având 
părinţii mereu atât de aproape, dezvoltarea copilului are de suferit în privinţa autonomiei. Deși 
are deja trei ani, copilul este încă hrănit cu terci. Motivul: dacă mănâncă o bucată de măr sau de 
morcov, pe care ar trebui să o mestece, adesea se îneacă. Numeroasele controale medicale au 
arătat însă că nu există cauze organice pentru aceste tulburări de deglutitie, care apar exclusiv 
când trebuie să mănânce hrană solidă. Hanna e sigură că trebuie să existe un motiv organic 
pentru faptul că băiatul ei nu poate mânca nimic solid. Jonas acceptă părerea ei, deoarece nu 
dorește o dispută. Eric nu a mâncat încă niciodată hrană solidă, iar Hanna se întreabă dacă nu ar 
fi mai bine să nu-l dea la grădiniţă, deoarece educatoarele i-au dat deja de înţeles că nu sunt 
dispuse să îl hrănească pe Eric. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să intrerupem definitiv 
transmiterea modelelor familiale nefericite. 


Bäietelul este menţinut în starea de copil mic deoarece părinţii, sub influenţa propriilor 
biografii, pun un accent disproporționat pe polul atașamentului în rolul lor de părinți. De fapt, 
amândoi își dau seama de asta, însă, în loc să reflecteze mai profund, vorbesc uneori despre ei 
numindu-se „mica noastră familie“ — și își evaluează stilul ca particularitate individuală. Din 
perspectiva unui psiholog de copii, lucrurile arată însă diferit: prin atitudinea lor, Hanna Și Jonas 
se izolează de lumea exterioară Si își trăiesc la cote maxime nevoia de apropiere — însă pe 
socoteala lui Eric, care, la trei ani, încă nu știe să mănânce singur o bucată de pâine și ale cărui 
tendinţe de autonomie sunt ignorate. 


Următorul nostru exemplu arată cum părinţii care au o tendinţă de autonomie accentuată cer 
adesea prea mult de la copiii lor. E posibil ca acest exemplu să fie mai des întâlnit, dar tocmai de 
aceea nu este mai puţin important. Este vorba despre Karina si Tom, doi părinţi mai degrabă 
autonomi. Locuiesc împreună în Berlin si au doi copii (de doi și patru ani). Tom are un job de 
cameraman, iar Karina, freelancer, oferă online consultanţă în marketing. La fel ca multi alți 
părinți, ei încearcă să împace cariera Si copiii. Cum Tom lipsește de acasă chiar Și o săptămână 
întreagă, din cauza jobului de cameraman, Karina trebuie să preia adesea Și sarcinile lui. O 
situație dificilă, pe care o rezolvă prin aranjarea celor mai felurite variante de supraveghere 
pentru copiii ei. În afară de grădiniţă, are patru babysittere, iar din când în când o ajută și vecina. 
De cele mai multe ori Karina își vede copiii doar puţin dimineaţa Și seara, când reușește să 
ajungă doar după ce bona i-a pregătit deja de culcare. Dacă e singură cu copiii la sfârșit de 
săptămână, Karina preferă să se întâlnească cu prieteni Și alte familii. După părerea ei, pentru 
copii e mai bine să-și petreacă timpul cu alţi copii. Karina nu observă că le cere prea mult 
copiilor ei, care trebuie să se adapteze tot timpul la alt adult. Nu au niciodată sentimentul că unul 
dintre părinţi își face cu adevărat timp pentru ei. Le lipsește portul în care să se simtă acasă. 
Karina nu percepe acest lucru, pentru că în copilărie s-a simţit sufocată de mama ei, care voia să 
Știe tot, literalmente tot, Și să aranjeze totul pentru ea. Nu o lăsa să respire, de aceea a și plecat 
la Berlin când a împlinit optsprezece ani. În sfârșit, aerul libertăţii! 


In concluzie, aici va fi vorba mai ales despre „a 
oferi susținere si a dărui libertate“ Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Din cauza „ochelarilor de autonomie“ Karina nu simte deloc ce le trebuie cu adevărat copiilor ei. 
Astfel, fetiţele sunt copleșite adesea cu declaraţii de iubire de genul: „Voi sunteţi cel mai grozav 
lucru din viaţa mea“ — fiindcă amândouă au fost realmente copii doriţi. În schimb, așteaptă ca 
fetiţele să se supună concepției ei de viață. Nu demult le-a lăsat peste noapte la noua bonă, o 
femeie pe care o văzuse o singură dată. Și, cu toate că fetiţele au plâns la despărţire, le-a spus 
doar scurt Și foarte convinsă: „Hai, că reusiti voi!“ Și a plecat. Astfel, atașamentul copiilor ei 
este marcat de nesiguranţă. Pe de o parte, fetiţele se simt iubite, fiindcă asta li se spune mereu, 
până la urmă. Pe de altă parte, nu sunt foarte sigure de afecțiunea mamei lor, fiindcă, dacă 
aceasta ar exista, probabil că mama ar avea mai mult timp pentru ele. În timp ce fiica mai mică 
plânge adesea Si se „lipește“ de Karina, cea mare a învăţat deja să-și ascundă sentimentele și să 


fie curajoasă. Speranţa ei inconștientă este ca mama să-i acorde mai multă atenţie dacă nu își 
manifestă atât de clar sentimentul de abandon. 


SĂ EDUCI FĂRĂ A EDUCA 


După cum ai remarcat deja, educaţia făcută cu dragoste ne cere să avem curajul de a ne înfrunta 
propria istorie Si tiparele din copilărie — deoarece, ca educatori, recurgem mereu, conștient sau 
inconștient, la modul în care am fost educați noi înșine. Deja psihanalistul C.G. Jung observa că 
ar trebui să examinăm cu atenţie ceea ce dorim să schimbăm la copiii noștri, pentru a vedea dacă 
nu cumva este „ceva ce ar fi mai bine să schimbăm la noi insine“.° 


Deci, ca prim pas, trebuie să identificäm mai întâi „ochelarii copilăriei“. Pentru asta trebuie să 
reflectăm la ce facem, ce simţim Și ce gândim când suntem în contact cu copiii noștri. Să 
reflectez înseamnă să mă observ pe mine însumi, iar asta mă ajută să-mi ascut privirea pe care o 
îndrept asupra mea Și să măresc unghiul din care mă văd. Adoptăm perspectiva păsărilor Și ne 
privim pe noi înșine de sus. De acolo ne putem întreba: „Ce fac eu aici, de fapt?“ Când facem 
asta, contează foarte mult să fim într-o oarecare stare de relaxare. 


Asadar, să reflectăm înseamnă mai degrabă să ne observăm pe cât posibil fără a face judecăţi de 
valoare. Dacă reușim, ne alegem cu un avantaj decisiv: în momentul observării suntem eliberaţi 
de emoţii până la un punct. Reflectia ne permite să ne privim astfel relaţia pärinte-copil. Atunci 
ne putem întreba Si de ce facem un anumit lucru așa și nu altfel. Și ne putem gândi în liniște 
dacă vrem ca totul să decurgă mai departe ca Și până acum sau dacă, pe viitor, dorim să ne 
configuräm relația altfel. Astfel, reflectia devine punctul de pornire al schimbării Și al 
transformării. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


In schimb, dacă ne aflăm în toiul unei situaţii încărcate emotional, suntem räscoliti, furioși sau 
trişti, cu greu putem analiza care sunt adevăratele motive ale comportamentului nostru. Din 
acest motiv, reflectia reușește adesea doar retrospectiv, după cum ne arată exemplul care 


urmează. Cine dorește să schimbe ceva în bine în relaţia pärinte-copil ar trebui să-și facă mai 
des timp să reflecteze — Si să nu aștepte să găsească pe loc soluţii noi atunci când se află într-o 
situație dificilă. lată exemplul: 


Markus s-a ridicat de la cină pentru a se spăla pe mâini. Borcanul de castraveți dăduse pe 
dinafară Și voia să scape de oţetul lipicios înainte de a continua să mănânce. Când revine la 
masă, vede că Paul, în vârstă de trei ani, a sfredelit cu degetul trei găuri în unt. Tocmai se 
pregătește să producă a patra gaură cu arătătorul. Markus ia foc: „Nu ne jucăm cu mâncarea. 
Lasă asta!“ se aude urlând și e cât pe ce să-și lovească tare peste degete fiul mult-iubit. Chiar 
înainte de a face asta, tatăl se oprește Socat Și se întreabă: „Ce fac eu aici?“ În plus, copilul îl 
privește complet înspăimântat. Este limpede că nu e conștient de nicio vină. Markus se așază Si 
se simte complet epuizat după această criză. Simte că tocmai el a scăpat ceva de sub control. 
Îndepărtează untiera și își continuă cina. 


Markus cade pe gânduri: de ce l-a înfuriat atât de tare mozolirea untului? E dezgustätor, într- 
adevăr, dar nu e neapărat o dramă. De ce îl scoate din fire? Abia mai târziu, când îi povestește 
soţiei sale incidentul, își dă seama că acesta a avut loc pe fondul propriei sale istorii. În copilăria 
lui Markus, mama sa a pus mult preţ pe ordine și curăţenie. Îi ștergea degetele tot timpul. Si 
astăzi urăște senzaţia de a avea ceva lipit de degete, de aceea se spălase imediat pe mâini. Acum, 
privind în urmă, toată situaţia aproape că îi provoacă râsul. E adevărat că igiena e o marotä a lui. 
Dar trebuie să i-o transmită neapărat Si fiului său? Nu. Se gândește, împreună cu soţia lui, cum 
ar dori să abordeze o astfel de situație în viitor. Fiindcă va urma, cu siguranță, o nouă 
„mozoleală“. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Prin urmare, în acest caz introspectia înseamnă să te întrebi: ce îmi spune această situaţie despre 
mine însumi Și despre „ochelarii copilăriei mele“? Cum am crescut eu? Cum au reacționat 
părinţii mei în situații asemănătoare? Ce am învăţat despre modul de funcţionare al educaţiei? 
Cu ce sentimente am de-a face aici? Și de ce? Abia apoi te poţi decide, ca la curăţenia de 
primăvară: ce aş vrea să păstrez din toate astea? Ce as vrea să adopt sub altă formă? Și ce aș 
vrea să arunc peste bord? 


Poate ţi se pare că toate acestea sună cam simplist. Sigur că întotdeauna e mai ușor să spui decât 
să faci când e vorba să schimbi ceva în atitudinea ta. Dar la începutul oricărei schimbări stă 


introspectia — acesta este primul pas important pe care îl faci. 


Pe parcursul acestei cărți vei găsi multe alte ocazii de a reflecta asupra ta, asupra istoriei tale și 
asupra copiilor tăi. Aceste puncte în care ne oprim ca să reflectăm sunt marcate ca insule de 
reflecţie. Fiecare insulă de reflecţie conţine întrebări la care poţi căuta răspuns. Aceste întrebări 
funcţionează ca o căutare pe computer. Îţi pui întrebarea și, în funcţie de câte imagini, amintiri 
si gânduri sunt salvate pe „hard“, adică în creierul tău, găsești răspunsuri Si idei legate de 
întrebările tale. Căutarea începe chiar în capitolul care urmează. Te poți întreba: „Cum a fost la 
mine acasă?“ 


CUM A FOST LA MINE ACASĂ? 


Dacă vrem să Știm cum stăm în privinţa atasamentului Și a autonomiei, nu putem să nu ne 
gândim la copilăria noastră. Pentru unii oameni e simplu. Le place să reflecteze asupra influenţei 
pe care au avut-o părinţii asupra personalităţii lor. Pentru alții, în schimb, e dificil, din diverse 
motive. Unii se tem de amintiri dureroase. Ar prefera să reprime tot ce a fost cândva Și să nu mai 
simtă nimic. Este o dorinţă de înţeles, cine vrea să se confrunte cu întâmplări dureroase Și cu 
sentimente apăsătoare? Mulţi le sunt profund loiali părinților, iar o gândire critică la adresa 
acestora li se pare a fi o trădare. Simt că le datorează recunoștință. Alţii, la rândul lor, au 
convingerea profundă că tiparele din copilărie nu au un rol atât de important Și se întreabă 
aproape iritati: de ce să fie acum părinţii mei vinovați pentru tot? 


Copiii trebuie să-și idealizeze părinții, 


pentru că depind întru totul de ei. 


Se întâmplă adesea și să rămânem blocaţi în idealizarea părinţi noștri. Orice copil își 
idealizează părinţii, deoarece aceștia, priviţi prin ochii lui, sunt mari, iar el este mic. 


Dacă părinţii nu sunt afectuoși cu el, copilul mic gândește și simte în consecinţă: eu nu sunt 
cum trebuie, iar părinții mei au dreptate să mă pedepsească. Nu gândește: ăștia doi au o 
tulburare de atașament Și ar trebui să meargă la psihoterapie! Și face asta din două motive: 


Pe de o parte, copiii mici nu au capacitatea intelectuală de a face o evaluare morală 
independentă a părinților lor. 


Pe de altă parte, copiii trebuie să-și perceapă părinţii ca fiind buni Și adecvati, deoarece 
constatarea că propriul tată sau propria mamă sunt incapabili sau chiar periculoși le-ar provoca 
sentimente profunde de abandon Si de teamă — iar asta ar fi oricând mai rău decât să îi suporte pe 
părinții incompetenti. 


Idealizändu-i, copiii își protejează într-un fel părinții — Si, prin asta, Si pe ei înșiși. Această 
idealizare este păstrată adesea până la vârsta adultă. Asta înseamnă că și adultul este convins că 
propria-i copilărie a fost minunată, chiar dacă poate nu a fost deloc așa. Vedem adesea, ca 
psihoterapeute, clienţi sau chiar participanţi la seminare care își dau seama deodată că nu au 
avut deloc o copilărie atât de roz cum crezuseră până atunci. În primul moment e dureros, 
desigur. Dar această durere conduce, în final, spre o libertate mai mare. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Clienţii înţeleg deodată, spre exemplu, de ce li se clatină atât de ușor siguranţa de sine când 
cineva îi critică sau de ce dreptatea este o valoare sfântă pentru ei. „Eu nu sunt importantă — asta 
am învăţat în copilăria mea“, a constatat o participantă la sfârșitul unui seminar. Abia acum, 
când privește din acest unghi nou, își explică de ce se simte adesea atât de extenuată. Fiind cea 
mai mare dintre cei patru copii, trebuia să-și ajute mama să-i îngrijească pe fraţii ei mai mici. 
Mama ei aștepta ca ea să facă asta Si nu a întrebat-o niciodată ce sentimente îi trezește această 
sarcină. Era considerat un lucru de la sine înţeles. Acum, cu familia ei, trăiește cum a învăţat: 
mai întâi vin copiii, apoi gospodăria, apoi soţul ei, iar pentru nevoile ei proprii nu mai e loc. Nu 
e de mirare că uneori se simte la capătul puterilor. 


Ar trebui să fi devenit limpede până acum că este extrem de important să cunoaștem influența 
casei părintești asupra evoluţiei noastre pentru a afla dedesubturile perspectivei personale asupra 
realității (cuvânt-cheie: „ochelarii copilăriei“). Multe probleme rezultă dintr-o percepere 
distorsionată a realităţii, respectiv din refularea realităţii din zona conștientului. 


Dacă Sabine, spre exemplu, care ar vrea să îl drăgălească fără întrerupere pe fiul ei Leon Si să-l 
acopere cu pupici, ar admite faţă de sine că din cauza părinţilor a căpătat un deficit de apropiere 


si că încearcă să îndrepte lucrurile prin copilul ei, ar ajunge să se întrebe dacă, prin 
comportamentul ei, răspunde într-adevăr nevoilor lui Leon sau, mai degrabă, nevoilor ei. Si-ar 
da seama că își suprasolicită fiul cu dorinţa ei de apropiere — și că adesea el nu prea e dornic să- 
i primească imbrätisärile. Apoi ar putea lua noua decizie de a vedea realmente copilul, 
semnalele acestuia Și dezvoltarea lui și de a reacţiona la ele, în loc să-l copleseascä cu dorinţa ei 
de apropiere. Ar putea decide ca pe viitor să nu-și mai transfere asupra fiului ei dorinţa de 
apropiere în doi Si să relaxeze relaţia lor, deja aproape simbiotică. Asta înseamnă că ar putea 
admite mai ușor că ea Si fiul ei sunt fiinţe separate, care nu au mereu aceleași dorinţe. Dacă 
această condiţie ar fi îndeplinită, ar putea percepe mai bine semnalele lui Leon legate de liniște 
si distanţă. 


Putem prelua conștient în convietuirea cu copiii noștri tiparele favorabile lăsate de părinți. 
Putem privi însă mai atent tiparele problematice ale copilăriei Si le putem elimina într-un fel. 
Asta înseamnă să nu le preluăm fără reflecţie și nici să nu le supracompensăm făcând exact 
opusul a ceea ce au făcut părinţii noștri Și ajungând astfel la altă extremă. Cel mai bine este să 
câștigăm o distanţă interioară sănătoasă faţă de tiparele noastre și să le putem pune, în mod 
conștient, deoparte. Astfel nu le transmitem mai departe copiilor noștri. lar asta înseamnă o 
mare libertate. Pentru că astfel putem fi părinți care își cresc copiii pentru a fi oameni puternici, 
capabili de atașament Și cu încredere în ei înșiși — chiar dacă noi am avut o copilărie mai 
degrabă problematică, pe care o considerăm până azi un obstacol. Prin introspectie putem 
întrerupe transmiterea multor probleme de la o generaţie la alta. 


In concluzie, aici va fi vorba mai ales despre „a 
oferi susținere și a dărui libertate“ Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


SĂ PRIVIM ÎN URMĂ 


Dacă vrem să ne analizăm tiparele din copilărie, ca un prim pas ar trebui să conștientizăm în ce 
atmosferă am crescut. Cum au abordat părinții nevoia mea de autonomie/atașament? Le-au putut 
îndeplini pe amândouă — atât nevoia mea de apropiere, cât și nevoia mea de a sta pe propriile 
picioare? 


Exercitiul care urmează te invită să descoperi tiparele din copilăria ta. Îţi creezi o hartă a 
experienţelor legate de atașament și capeti în felul acesta o privire de ansamblu asupra tiparelor 
tale. Poate vei avea nevoie de ceva curaj să mai cobori o dată atât de adânc în copilăria ta, însă 
conştientizarea hărții interioare a atasamentului este primul pas pe calea spre schimbare. Putem 
schimba un lucru numai după ce devenim conștienți de el. Iar în cazul acesta e vorba despre o 


eve. 


Dacă vrei, îţi poţi nota gândurile și amintirile care îţi vin în minte pe parcursul confruntării cu 
copilăria ta. Poate dorești chiar să-ţi iei un caiet nou Si frumos legat pentru notițele tale. Ai 
putea să-l folosești apoi pentru următorul exerciţiu de reflecţie, precum Și pentru toate celelalte 
care vor urma. 


INSULĂ DE REFLECTIE: EXPLORAREA EXPERIENȚELOR DIN PROPRIA 
COPILĂRIE 


Ia-ţi circa 20 de minute pentru acest exercițiu. Citește pe rând întrebările. Las-o pe fiecare să-și 
facă efectul asupra ta Si răspunsurile vor veni intuitiv. E posibil ca în faţa ochiului tău interior să 
se iveascä imagini, iar urechea interioară să perceapă cuvinte, propoziţii Si sunete. Dacă vrei, îţi 
poţi nota gândurile legate de acestea. Dar, pentru început, contează doar să mai faci un drum 
interior către copilăria ta. Poate faci mai întâi exerciţiul Si apoi găsești un pic de timp pentru a-ţi 
nota trăirile. Ce trebuie neapărat să știi: nu contează dacă amintirile tale sunt „corecte“, adică 
obiectiv verificabile. Este vorba mai degrabă de o explorare a felului în care ţi-ai perceput 
copilăria. Este vorba despre tine. Este vorba despre realitatea ta subiectivă. 


Găsește urma amintirilor tale! 


Aminteste-ti de casa părintească Și încearcă să recreezi atmosfera de atunci. 


Unde ai crescut când erai mic (până la vârsta de șase ani)? 


Cum era locuinta/casa voastră? 


Ce camere aveati? Iti mai poți aminti ce mobilă aveati? 


Aţi trăit mereu în același loc? Sau v-aţi mutat des? 


Mai Ştii cum mirosea când intrai pe ușă? 


Cine făcea parte din familia ta? Cine era adesea prezent? 


Dacă îţi face plăcere, poţi închide ochii când cauţi răspunsurile la aceste întrebări. Dacă nu vrei 
să închizi ochii, încearcă să privesti relaxat înainte. Astfel îţi poţi îndrepta atenţia către interior. 


Cât de bine ţi-au îndeplinit mama Și tatăl tău dorinţele de atașament? 


Acum caută în tine răspunsul la întrebarea despre cât de mult te-ai simţit ocrotit, îngrijit Și 
iubit de părinţii tăi. 


Te-ai simţit în siguranţă și la adăpost? 


Iubirea părinţilor tăi era condiționată — sau erai iubit pur Si simplu pentru ceea ce erai? Dacă 
nu ai spontan niciun sentiment legat de asta, îţi poţi imagina câteva situaţii tipice pe care le-ai 
trăit cu părinţii tăi — atunci vei putea simţi bine cum te-au tratat Și cum ai perceput tu lucrurile. 


Ce sentimente se ivesc în tine când te gândești la toate astea — mai degrabă calde sau mai 
degrabă dureroase? 


Existau diferenţe între părinți — te-ai simţit iubit mai mult de un părinte decât de celălalt? 


Poate ai reușit să-ţi faci, măcar aproximativ, o idee despre cum ti-au împlinit părinții nevoia 
de atașament. Inainte să treci la următorul set de întrebări, respiră o dată profund. Acum va fi 
vorba de nevoia ta de autonomie Și de autodeterminare. 


Cât de bine ti-au sprijinit mama ta Și tatăl tău independența? 


Simte acum, în interiorul tău, cum ti-au susținut părinţii dezvoltarea ta autonomă. 


Părinţii täi au avut încredere că ești în stare de ceva? Te-au îndrumat spre independenţă (de 
exemplu, te-au învăţat să îţi legi Sireturile sau să faci cartofi prăjiţi...)? 


Te-au încurajat să faci singur anumite lucruri (de exemplu, să mergi la școală, să faci 
cumpărături, să rămâi peste noapte la un prieten/o prietenă...)? 


Sau, mai degrabă, ai fost cocoloșit și părinţii au luat prea multe de pe umerii tăi? 


Ti s-a permis să te desprinzi de părinţi fără mustrări de conștiință (de exemplu, să ai altă 
părere sau să îţi cauţi o locuinţă proprie)? 


Ce fel de model au fost pentru tine în privinţa independenţei? 


Dacă vrei, acum îţi poţi lua notițe. Dar cu adevărat importante sunt sentimentele care s-au trezit 
la derularea amintirilor. Acestea îţi arată cum au răspuns părinţii tăi nevoilor tale de atașament 
Si autonomie. 


Amintirea experienţelor din copilărie te-a ajutat, poate, să simţi cum arată balanţa între 
atașament Și autonomie. Să simţi dacă se află în echilibru sau mai degrabă în dezechilibru, 
înclinată fie în favoarea atașamentului, fie în favoarea autonomiei. 


DORINȚA DE ATASAMENT - PĂRINȚII ADAPTATI 


Poate nu te-ai simțit suficient de iubit și de acceptat Și de aceea tänjesti Și azi după atașament 
si afecțiune. Poate de aceea încerci să faci totul cât se poate de bine, de preferinţă perfect? S-ar 


putea, așadar, deoarece tânjești atât de mult după recunoaștere Si atenție, să fii supraadaptat Si 
să-ți fi exersat prea puţin capacitățile autonome, cum ar fi puterea de a te impune Si orientarea 


In concluzie, aici va fi vorba mai ales despre „a 
oferi susținere și a dărui libertate” Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


E posibil să-ţi fie greu să te pozitionezi Si să insiști asupra respectării regulilor. Poate încerci Și 
să-ți satisfaci, prin intermediul copiilor tăi, propria nevoie de apropiere — fără ca acest lucru să 
fie greșit în sine —, dar urmarea poate fi uneori că îi cocolosesti mai mult decât le face plăcere 
de fapt. 


Pentru tine, primii doi ani din viaţa copilului tău sunt probabil cei mai frumoși Si cei mai simpli, 
deoarece micuţii au nevoie de atât de multă dragoste și atenţie. Însă mai târziu, în faza de 
încăpățânare, ei vor testa dacă se pot baza pe un cadru clar. Vor să știe dacă rămâi pe poziţie sau 
cedezi când fac scandal. Vor să știe dacă regulile tale rămân bătute în cuie chiar dacă ei se 


exe. 


ate impune. Asta le dä sigurantä. 


DORINȚA DE INDEPENDENȚĂ - PĂRINȚII AUTONOMI 


Poate te numeri Și tu printre mamele Și taţii a căror balanţă interioară este în dezechilibru in 
favoarea autonomiei — fie pentru că te-ai simțit iubit prea puţin de mama ta sau de tatăl tău, fie 
pentru că te-au strivit cu dragostea lor. Dacă nu se simte iubit cu adevărat de părinţii săi — sau de 
unul dintre ei —, se poate întâmpla ca un copil să-și spună la un moment dat (inconștient): „Ce- 
mi pasă mie de voi?“ Așadar, din acest moment, el nu se mai bazează pe nimeni altcineva decât 
pe sine însuși Și păstrează mereu o distanţă de siguranţă faţă de ceilalţi — chiar Și față de 
propriul său partener. Nu lasă pe nimeni să se apropie într-atât încât să-l poată răni. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să intrerupem definitiv 
transmiterea modelelor familiale nefericite. 


Unii oameni s-au simţit însă copleșiți de iubirea părinților lor. Din acest motiv s-au ales cu un 
fel de „alergie“ faţă de o apropiere prea mare, de care se tem de-a dreptul în relaţiile cu ceilalți. 
Si ei pun mare preţ pe păstrarea autonomiei Si au foarte repede impresia că sunt tutelati, ceea ce 
duce adesea la o rezistenţă incäpätänatä faţă de pretențiile și așteptările celor din anturajul lor. 
Iar pentru aceștia, copiii, mai ales bebeluşii, sunt o adevărată provocare, fiindcă au nevoie de 
multă apropiere Şi adaptabilitate din partea părinților lor. Așadar, dacă apartii mai degrabă 
tipului autonom, s-ar putea ca sarcina de a îngriji copii mici să-ţi provoace o stare de tensiune 
continuă. Te simţi determinat din exterior Și acaparat Și uneori n-ai vrea decât să fugi din faţa 
acestei responsabilități. 


PĂRINȚII ÎNTRE AUTONOMIE ȘI ADAPTARE 


Atenţie! Nu sunt puţini cei care penduleazä între cei doi poli — ba sunt hiperadaptati, ba prea 
autonomi. Ba tânjesc după multă apropiere, ba își revendică libertatea. Hiperadaptatii se impun 
cu dificultate, de aceea se poate întâmpla ca, după o fază de adaptare și grijă afectuoasă, să se 
delimiteze cu atât mai strict. În relaţia cu partenerul lor, aceștia au adesea un parcurs în zigzag 
între apropiere Si distanţă. În relaţia cu copiii, cele mai calde sentimente de iubire se pot asocia 
cu fantasme de evadare Și cu o iritare extremă. 


DIGRESIUNE: MAME ȘI TAȚI — PUNCTELE FORTE ALE fiecărui părinte 


Poate că, atunci când ai lucrat în insula de reflecţie Explorarea experienţelor din propria 
copilărie, ai constatat că mama ta era mai degrabă cea care îţi satisfăcea nevoia de apropiere, iar 
tatăl era mai degrabă susținătorul autonomiei. Lucrurile nu stau întâmplător așa. Împărţirea 
sexelor după polii „apropiere“ Si „autonomie“ are tendinţe tipice. Femeile sunt mai degrabă 


adaptate, iar bărbaţii mai degrabă autonomi. Scriem în mod conștient MAI DEGRABĂ, 
deoarece este vorba realmente doar de tendinţe. Există Și bărbaţi adaptati, și femei autonome. 


Când perechile devin părinţi, la început femeia este păzitoarea cuibului. Copilul crește în 
pântecele mamei și se obișnuiește deja acolo cu vocea ei, cu bătăile inimii și mișcările ei. Și 
după naștere mama preia de cele mai multe ori rolul mai important în îngrijirea copilului. Ea îi 
dă sugarului căldura și afecțiunea de care are nevoie pentru a supraviețui. Ea este „grijulie“, 
adică are grijă ca omuletul în devenire să primească tot ce îi trebuie Și să nu i se întâmple nimic. 
În această primă etapă a vieţii sugarul se atașează puternic de mamă. Ea este prima lui iubire. 
Primul zâmbet îi este adresat în general ei. De regulă, mama răspunde, prin grija ei afectuoasă, 
nevoii de atașament a copilului mic. Contribuie la asta și procesele metabolice din corpul ei: 
după naștere, creierul mamei este orientat, datorită oxitocinei, hormonul atasamentului, în 
special către îngrijire și apropiere. Din acest motiv, în teoria atașamentului, mama este 
considerată principala figură de atașament. Dar, chiar dacă în general mama poate răspunde ceva 
mai bine decât tatăl la nevoia de apropiere, nu este nicidecum o regulă că TOATE mamele sunt 
MEREU mai orientate spre atașament. Si taţii pot să ia locul unei mame. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Psihologii Klaus Grossmann Și Karin Grossmann de la Universitatea Regensburg au făcut studii 
ample asupra comportamentului de atașament și de autonomie al mamelor și tatilor. Au 
constatat că în toate culturile există o distribuire tipică a rolurilor: mama constituie baza pentru 
îngrijire Și alintare-cuibărire, iar tatăl este mai ales partenerul cu care copiii se joacă Si care îi 
stimulează. El îi provoacă mai mult decât mama, iar uneori joacă Si jocuri mai periculoase cu ei. 


Tatii tind să suporte mai bine încercările fiicelor Și fiilor lor de a explora lumea. Nu îi sar 
imediat în ajutor copilului dacă are dificultăți și încearcă lucruri noi. Astfel se poate întâmpla, 
spre exemplu, ca mama să spună, crispată: „la-i copilului foarfeca din mână“, iar tatăl să 
răspundă relaxat: „Dar de ce? Lasä-l!“ Taţii își susțin copiii în strădaniile lor de a deveni 


autonomi. 


În plus, multor taţi le plac în general activităţile corporale mai mult decât mamelor. Le place să 
se dezläntuie în joacă, să sară Si să facă, în timpul liber, tot felul de sporturi cu copiii lor. Alt 
exemplu tipic este perioada când copilul învaţă să meargă. Când fiul sau fiica face primii pași 
nesiguri, tatăl mai degrabă își retrage mâna Si îl încurajează pe copil să facă singur câțiva pași. 


Tatăl e mai încrezător în puterile copilului. Studiile arată Și că, atunci când spune: „Hai la tata!“, 
distanţa dintre el Și copil este mai mare decât distanţa de la care mama va spune: „Hai la 
mama!“ Mama îi vine în întâmpinare copilului mai repede Și îi întinde mai devreme mâna de 
ajutor. Astfel, taţii susţin autonomia copilului. 


Dacă tu si partenerul täu/partenera ta vreți 
sa reflectati profund asupra valorilor pe care 
le considerați fundamentale pentru educaţie, 


vă recomandăm capitolul În ce credem? 
Valorile familiei, pe care il găsiţi începând 
cu pagina 133, 


De fapt, în acest fel evoluţia a avut grijă de noi într-un mod fără cusur. Dacă lucrurile merg bine, 
mama ȘI tatăl se pot deja completa in mod optim la îngrijirea bebelusului Și a copilului mic. 
Mama preia, inclusiv datorită sarcinii Și perioadei de alăptare, mai degrabă rolul persoanei care 
oferă grijă și afecțiune. Tatăl reprezintă elementul care provoacă prin joacă. De aici se poate 
deduce că mamele pot avea uneori mai multe probleme să-și lase copiii liberi Și că este mai 
dificil pentru ele să împlinească nevoia de autonomie a acestora. Poate că așa se explică și 
lacrimile mamelor în prima zi de școală. În schimb, taţii sunt ceva mai neglijenti când e vorba 
să le poarte de grijă copiilor cum trebuie. lată exemplul prietenei noastre Andrea. Aceasta se afla 
pe plajă la Marea Baltică împreună cu soțul ei Uli și cei doi băieţi ai lor, în vârstă de doi ani Si 
Jumătate, respectiv patru. Când au ieșit din apă, copiii aveau buzele vinete și därdäiau de frig. 
Uli s-a Sters liniștit mai întâi pe el însuși, Andrea, în schimb, s-a ocupat mai întâi de copii Si i-a 
frecat cu prosopul uscat până s-au încălzit. Abia după ce i-a văzut pe cei mici îmbrăcaţi în 
halatele de baie și instalaţi in coșurile de plajă s-a ocupat și de ea însăși, iar între timp 1 se 
făcuse destul de frig. Nici Andrea, nici Uli n-au stat să analizeze cât de diferită este atitudinea 
lor în astfel de situaţii. Lucrurile s-au întâmplat pur Și simplu în felul acesta. Au intrat automat 
fiecare în rolul său Si până la urmă copiii au fost îngrijiţi cum trebuie. 


S-ar putea trage concluzia din această poveste că distribuirea tradiţională a rolurilor e cea 
corectă. Dar nu e chiar atât de simplu. 


Intr-adevăr, la naștere se revarsă în creierul mamei hormonii fericirii Și oxitocină. Alăptatul Și 
contactul fizic cu bebelușul stimulează secreția de hormoni”, astfel că mama se îndrăgostește 


organismul patern se secretă cantități mai mari de oxitocină, hormonul atașamentului, dacă tatăl 
are contact fizic cu bebelușul, dacă îl ţine în braţe, îl schimbă Și îl atinge. Dacă tatăl este și 
principala persoană de referință, creierul său se setează și mai mult pe ideea de ingrijire.® 


Nevoia de atașament este 


0 nevoie psihică existențială de bază, 
cu rădăcini genetice adânci. 


Putem spune, așadar, că până la urmă ambii părinți pot juca rolul principal în îngrijirea 
copilului, precum Și rolul celui care încurajează copilul să fie independent. Ca tendinţă, însă, 
mamele sunt mai aproape de polul grijii — în special când copiii sunt încă foarte mici —, iar taţii 
se simt mai aproape de polul unde copilul este provocat Si condus către independenţă. Când 
aceste două calităţi lucrează împreună, copilul va fi bine îngrijit ȘI va explora lumea cu curaj. 


Dacă acceptăm acest lucru Si vedem punctul forte al fiecărui rol, putem evita multe certuri. Din 
păcate, în relațiile moderne de parteneriat fiecare presupune uneori că viziunea lui asupra 
lucrurilor este cea corectă. Mamele îi bombănesc pe taţi că au uitat să ia ceva de mâncare pentru 
copil când au plecat în excursie. lar taţii le bombănesc pe mame pentru că îi cară la școală 
copilului de opt ani rucsacul cu echipamentul de sport. În acest caz ar fi utilă mai multă 
apreciere Și bunăvoință din partea ambilor parteneri. 


Începând cu anii '70 ai secolului trecut, rolul tatălui s-a schimbat continuu. Taţii „noi“, activi se 
simt responsabili pentru educaţia și buna dezvoltare a copiilor lor, la fel ca mamele. 


Prin relația mai strânsă cu copilul, rolul tatălui capătă mai multă amploare, iar astfel bărbatul 
simte nevoia unei redefiniri ca tată — poate într-un fel mai matern. Însă adesea îi lipsește un 
model, deoarece propriul său tată a fost adesea absent Și s-a ocupat prea puţin de familie. Din 
această cauză, multi taţi pășesc pe un tărâm necunoscut. Sunt în căutarea drumului just între 
conectarea cu copiii Și autoafirmarea ca bărbat în relaţia de cuplu și în profesia lor. În această 
căutare, ei își îndreaptă privirea mai întâi asupra experienţei cu propriul tată. Ce e drept, cei mai 
multi nu găsesc un model potrivit, dar amintirea copilăriei retrezește multe întâmplări trăite 
atunci. Asta poate însemna Și durere. Pentru că nu arareori se deschid răni sufletești lăsate de 
propriul tată, care nu le-a purtat de grijă copiilor, ci a fost absent și poate a avut chiar o atitudine 
de respingere. 


Nevoia de atașament este 


0 nevoie psihică existențială de bază, 
cu rădăcini genetice adânci. 


În insula de reflecţie de la pagina 59 te poţi concentra asupra unor răni vechi — apoi poţi să le și 
vindeci într-o oarecare măsură Si să te eliberezi de trecut, pentru a-ţi putea dezvolta propria 
paternitate. Același lucru este valabil și pentru mamele care au senzaţia că se încurcă printre 
întâmplările din copilăria lor de îndată ce se gândesc la relaţia cu propria mamă. 


In concluzie, aici va fi vorba mai ales despre „a 
oferi susținere și a dărui libertate” Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


PROVOCĂRILE PĂRINȚILOR ADAPTATI 


Dacă ești o persoană al cărei echilibru interior s-a deplasat mai degrabă în direcția 
atașamentului, probabil faci parte dintre oamenii adaptati. Acest cuvânt nu are câtuși de puţin 
un sens negativ. Înseamnă doar că ești dispus să-ţi lași propriile aspirații de autonomie să treacă 
în plan secund, în favoarea conectării cu alte persoane. Acest lucru va avea însă anumite efecte 
asupra ta în rolul de tată sau de mamă: părinţii adaptati sunt întotdeauna foarte orientati spre 
copilul lor. Vor tot ce e mai bun pentru el Si sunt dispuși, la o adică, să facă și foarte multe 
sacrificii. Se implică în problemele fiului sau fiicei lor, îi stimulează Și îi susțin oriunde se poate. 
Acestea sunt aptitudini minunate, de care copilul profită foarte mult. 


Se poate întâmpla însă și ca adaptarea să aibă efecte mai degrabă negative în relația cu copilul: 
pe de o parte, părinților hiperadaptati nu le este ușor să își lase liber copilul și să suporte o 


despărțire de acesta. Vârsta incäpätänärii, spre exemplu, poate fi o provocare deosebită pentru 
ei. În această fază copilul își testează autonomia Și limitele personale. Pentru a face asta are 
nevoie de agresivitate. Se vorbește și despre așa-numita „agresiune de separare“. Incäpätänarea 
este, în ultimă instanţă, o formă de agresiune. Dacă copilul îi strigă mamei în faţă: „Dispari de- 
aici, vacă proastă!“, mamelor adaptate li se întâmplă, mai degrabă decât celor autonome, să ia 
această furie prea personal Si să se simtă ofensate. Astfel copilul primește mesajul: furia îi 
întristează pe părinții mei (sau pe unul dintre ei). Dacă primește adesea acest mesaj, se poate 
întâmpla să înveţe să-și reprime furia într-un mod nesănătos. Devine o persoană cu agresivitate 
inhibată. De cele mai multe ori, Și părinţii săi hiperadaptati sunt așa, fiindcă au primit, la rândul 
lor, același mesaj de la mamele și taţii lor. 


Părinţii nu ar trebui să ia prea personal furia copilului lor, ci să o considere o expresie a fazei 
sale evolutive Și a näzuintelor sale de delimitare. Doar dacă furia este pentru tine un sentiment 
legitim si găsești un mod corect de a reacționa la ea, fiul sau fiica ta va învăţa sä-Si gestioneze 
adecvat furia. lar pe parcursul evoluţiei ulterioare se vor schimba, desigur, și motivele de furie. 
Asadar, modul in care mamele Și taţii reușesc să se raporteze la furia copiilor lor are implicaţii 
adânci. Cine se poate raporta adecvat la acest sentiment îi ajută pe cei mici să aibă o evoluţie 
sănătoasă a näzuintelor lor de autonomie. În schimb, dacă reacţionează foarte ofensati sau 
indignati la furia copiilor, părinţii le vor afecta dezvoltarea autonomă. 


Tocmai din acest motiv, o privire adâncă 
In propria noastră istorie ne creează posibilitatea 


să fim mai liberi si să întrerupem definitiv 
transmiterea modelelor familiale nefericite. 


La părinții adaptati, un sentiment de separare poate fi provocat de delimitarea îndărătnică a 
copilului faţă de așteptările lor, dar și de simplul fapt că acest copil este altfel decât ei înșiși. 
Părinților hiperadaptati le este mai greu să perceapă Și să respecte individualitatea copiilor lor 
decât le este părinţilor autonomi. Oamenii atașați tânjesc după apropiere. Dar întotdeauna ne 
simțim mai apropiaţi de oameni care ne sunt asemănători — asemănarea diminuează sentimentul 
distanţei. Cu alte cuvinte: faptul de a fi altfel deschide o prăpastie între Eu și Tu. De aceea există 
pericolul ca părinţii adaptati să ofere prea puţin spaţiu individualitätii copiilor lor, ba chiar, 
uneori, să nici nu o perceapă cum trebuie. 


În plus, adaptatii au tendinţa să-și protejeze copiii cu teamă. De exemplu, copiilor mai mari li se 
interzice să meargă singuri pe bicicletă la un prieten sau o prietenă, pentru că este prea periculos. 
Dar, dacă aude mereu: „Fii precaut — lasă pe mama/tata să te ajute!“, copilul va auzi totodată 
mesajul: „Nu avem încredere că poți face asta singur“. Desigur, nu aceasta este intenția 


părinților îngrijoraţi. Dar exact asta se întâmplă prin hiperprotectie: copilul are prea puţină 
încredere în forțele proprii, fiindcă nici părinţii nu au. Altfel spus: cum să dezvolte încredere in 
capacităţile sale dacă părinţii nu au încredere? La un moment dat, copilul poate nici nu mai 
întreabă dacă are voie să meargă într-o vizită cu bicicleta. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să intrerupem definitiv 
transmiterea modelelor familiale nefericite. 


Oamenii adaptati au Și o puternică teamă de respingere, care se transferă, desigur, Și asupra 
educaţiei copilului. De exemplu, le este într-o oarecare măsură greu să ceară consecvent 
respectarea regulilor, fiindcă nu vor să piardă simpatia copiilor lor. Nu vor ca propria progenitură 
să nu îi placă. Din acest motiv pot fi destul de oscilanti în educație: ba trebuie să te descalti la 
ușă, ba nu mai trebuie. 


Părinţii adaptati vor apoi să facă totul cum trebuie și în lumea „de afară“. Își fac griji că vor fi 
criticati Si respinși, iar aceste griji le induc uneori Și copilului. Se simt penibil dacă el face un 
lucru greșit sau dacă intră în conflict cu alţi oameni. Din această cauză părinţii adaptati intervin 
uneori prea repede. Dacă, spre exemplu, copilul se ceartă la groapa de nisip pentru un excavator, 
părintele spune: „Hai, dă-i excavatorul lui Jan!“ Însă în felul acesta copilul nu poate învăţa să 
facă faţă singur micilor conflicte, iar capacitatea sa de a gestiona conflictele slăbește. La copiii 
mai mari, grija părinților că aceștia s-ar putea remarca negativ se manifestă, desigur, Si la 
școală. Performanţele școlare ale copilului sunt examinate cu îngrijorare: „Tine pasul? E destul 
de bun/bunä?“ Fără să vrea, părinţii pot exercita o presiune prea mare asupra copiilor. Aceștia 
reacționează fie dându-și toată silinta să îndeplinească așteptările părintești, fie — când ajung la 
pubertate, spre exemplu — delimitându-se radical de așteptările părintești, adică printr-o 
atitudine rebelă. 


Dacă tu si partenerul täu/partenera ta vreți 
sa reflectati profund asupra valorilor pe care 
le considerati fundamentale pentru educatie, 


vă recomandăm capitolul In ce credem? 
Valorile familiei, pe care il găsiţi începând 
cu pagina 133, 


PROVOCĂRILE PĂRINȚILOR AUTONOMI 


Punctul forte al părinților autonomi este acela că se descurcă bine singuri în viaţă Si au încredere 
că Si copiii lor pot face asta. Spre deosebire de părinţii adaptati, ei se bazează mai degrabă pe 
ideea că fiecare om poate sta pe picioarele lui. De aceea nu au nicio problemă dacă, la groapa de 
nisip, copilul se delimitează Si vrea, de exemplu, să se joace singur. 


In concluzie, aici va fi vorba mai ales despre „a 
oferi susținere și a dărui libertate“ Acestea sunt 


capacităţile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Pentru oamenii puternic autonomi, acceptarea rolului de mamă sau de tată înseamnă deja un pas 
uriaș. Oricine știe că un copil mic are nevoie de multă îngrijire Si afecţiune. Ei se întreabă cu 
îndoială dacă pot fi părinți buni Si ezită să-și asume responsabilitatea de părinte. De obicei, 
acesta nu este un proces conștient, ci o presimtire difuză că relaţia strânsă cu un copil ar putea fi 
sufocantă. Într-adevăr, tocmai prima perioadă petrecută cu bebelușul, care are nevoie de multă 


grijă afectuoasă Si atenţie, este o mare provocare pentru părinții autonomi. Pentru a putea 
înţelege asta, trebuie să revenim asupra fundalului pe care ia naștere dorinţa puternică de 
autonomie. În copilărie, autonomii s-au simţit iubiţi fie prea mult, fie prea puţin de părinţii lor. 
În ambele cazuri, acum, ca adulți, se simt cel mai bine dacă între ei Si alţi oameni se păstrează o 
mică distanţă de siguranţă. Cea mai sigură opțiune pentru ei este să nu devină dependenți de 
nimeni în viaţa aceasta. De aceea un omulet care are tot timpul nevoie de ceva și de care trebuie 
să ai grijă este contrariul absolut al oricărui plan. Bebelusului îi este foame, vrea să fie ţinut în 
braţe sau trebuie să i se schimbe scutecul — iată opusul vieţii autodeterminate pe care voia, de 
fapt, să o trăiască persoana autonomă. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Dacă nu reflectează asupra acestei conexiuni cu propria sa copilărie, autonomul se simte doar 
hărțuit Și încorse tat de noua realitate a vieţii sale ca mamă sau tată — Și, în cazuri de urgenţă, dä 
bir cu fugiţii. Din acest motiv, multe relaţii se rup la scurt timp după nașterea primului copil. De 
obicei tatăl este cel care îi părăsește pe mamă Și pe copil, deoarece se simte încorsetat. Uneori 
chiar pleacă cu inima grea. Însă autonomia contează pentru el mai mult decât atașamentul. Nu 
vede altă soluţie decât retragerea din situaţia familială, pentru a scăpa de tensiunea pe care i-o 
induc apropierea Si determinarea din exterior. 


Pentru mama autonomă, în schimb, calea de scăpare poate fi către interior. Una dintre clientele 
noastre s-a apucat, mai mult sau mai puţin imediat după nașterea copilului, să-și scrie lucrarea 
de doctorat. „Asta a fost salvarea mea, altfel n-aș fi rezistat.“ Cufundându-se zilnic câteva ore în 
munca ei științifică, timp în care partenerul ei avea grijă de copil, a creat distanţa de care avea 
nevoie între ea Si copil. Astfel a reușit să-și controleze teama că s-ar putea contopi cu bebelușul 
Și nu ar mai fi niciodată ea însăși. Un sugar simte când mama lui nu este cu adevărat prezentă. 
Deja bebelusii depun eforturi pentru a-și captiva mama. Caută contactul vizual, se întorc spre 
ea, zâmbesc, plâng Și gânguresc. Dacă absenţa interioară durează o perioadă mai îndelungată, 
cum se întâmplă în cazul mamelor depresive, de exemplu, bebelușul renunţă la un moment dat. 
Se resemnează Si devine inexpresiv până la depresie.!! În cazul clientei noastre, fazele de 
„retragere“ au fost o soluţie bună. Fiica ei nu s-a ales cu daune, deoarece, după fiecare repriză de 
lucru, clienta i s-a putut dedica în mod conștient și pe îndelete. În plus, tatăl fetiţei s-a ocupat cu 
multă dăruire de ea și chiar a intrat în rolul figurii primare de atașament. Mamei i-a priit 
aranjamentul acesta, iar copilul a fost și el bine îngrijit. 


Până la urmă, fiecare om are nevoie, din când în când, de o distantare de ceilalți, atât interioară, 
cât si spațială sau temporală. Insă la oamenii autonomi această nevoie este deosebit de 


puternică. De aceea părinţii autonomi se descurcă mai bine cu copiii ceva mai mari, deoarece în 
convietuirea cu aceștia există mai multe spaţii libere. Dacă, spre exemplu, copiii merg la 
grădiniţă, timpul petrecut fără ei poate fi folosit după bunul plac. 


Cu cât își recapătă mai mult libertatea, cu atât mai ușor se pot reconecta cu fiica sau fiul lor. Si 
copiii devin mai maturi Și mai independenţi. Pot fi tratați tot mai mult ca de la egal la egal, iar 
asta îi despovărează pe părinţi. O mamă autonomă din cercul nostru de cunoscuţi a descris 
această experienţă astfel: „Cred că nu am fost bună ca mamă de bebeluș. Pur și simplu a fost 
prea stresant pentru mine. Dar acum, cu copiii la Școală, simt că înfloresc, Și ca mamă“. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Pentru părinții autonomi Și copiii lor, dificultățile adevărate apar, de aceea, în perioada în care 
bebelușii sunt foarte mici Și depind de prezenţa continuă a unui adult: copilul simte, cu antenele 
sale fine, că părintele autonom este adesea stresat. Copilul mic nu gândește/simte însă: 
„Mama/tata are o problemă cu autonomia“, el simte: „Sunt o povară!“ Dacă părinții transmit 
mereu că viaţa cu copilul este destul de solicitantă, acesta va internaliza că nu merită să 1 se 
poarte de grijă — că nu merită să fie iubit, până la urmă. Atunci multi copii se străduiesc deosebit 
de mult să câștige iubirea părinților. Când pot vorbi, spre exemplu, întreabă iar Și iar: „Mama, 
mă iubeşti?“ pentru a se simţi în siguranță. Alţi copii se obișnuiesc să se descurce în mare 
măsură singuri. Ei învaţă, la fel ca părinţii lor în copilărie, că în viaţă te poţi baza doar pe tine 
însuţi. 


La fel ca pärintii adaptati, părinţii autonomi creează, fără să vrea, o atmosferă mai degrabă 
tensionată pentru copiii lor. Atât părinţii, cât și copiii au sentimentul că trebuie să se străduiască, 
deși își doresc altceva: un cămin în care fiecare să poată fi așa cum este. O familie în care toţi 
membrii să poată trăi în autodeterminare. 


Punctul central îl constituie aici sentimentul propriei valori. Oamenii care trăiesc în echilibru au, 
înainte de toate, un bun sentiment al propriei valori. Au adânc înrădăcinată în ei certitudinea: 
„Sunt OK așa cum sunt“. Și pot suporta ideea că alţi oameni — inclusiv copiii lor — sunt perfect 
în ordine așa cum sunt. Pot accepta apropierea Și pot lua distanţă când vor să fie singuri. Poate 
pentru tine toate acestea sună ca o imagine ideală nerealistă. De aceea vrem să explicăm acum 
mai pe îndelete cât de strâns este împletit sentimentul propriei valori cu subiectele atașament Si 
autonomie Si ce efecte are acest fapt asupra configurärii vieţii noastre Și a relației cu copiii 
nostri. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să intrerupem definitiv 
transmiterea modelelor familiale nefericite. 


EPICENTRUL: SENTIMENTUL VALORII DE SINE 


Prin sentimentul valorii de sine psihologii înţeleg aprecierea propriei valori: 
mă simt valoros? Merit să fiu iubit, să cer ceva sau să am succes? Sau, 
dimpotrivă, mă simt mai degrabă hpsit de valoare? Este vorba despre o 
estimare subiectivă, simțită, pe care fiecare om o face involuntar cu privire 
la sine însuși. După cum sugerează Si sintagma „sentimentul valorii de 
sine“, acesta înseamnă că ne valorizăm Și că această valorizare este ancorată 
în noi ca sentiment bine definit. Asta înseamnă că nu trebuie să ne gândim 
mult dacă suntem în principiu în ordine. Mai degrabă dispunem de această 
cunoaștere intuitiv Și din interiorul nostru. 


Sentimentul propriei valori ne influenţează întreaga existență, de la naștere 
până la o vârstă foarte înaintată. Este, ca să spunem așa, centrul de comandă 
al psihicului nostru. Oamenii care au un sentiment bun al propriei valori 
trăiesc în prietenie cu ei înȘiȘ1, ceea ce înseamnă Si că își pot ierta greșelile. 
Au încredere în capacităţile lor și pot avea încredere Și în alţi oameni. Au 
atât capacitatea de a se adapta, cât Si de a se impune. Cu alte cuvinte, tin 
bine balanţa între autonomie Si conectare. 


Copiii trebuie să-și idealizeze părinții, 


pentru că depind întru totul de ei. 


Dar cum ia naștere acest sentiment al propriei valori? Ce îl poate stimula Și 
ce îl poate stingheri? 


PERCEPȚIA ÎN OGLINDĂ A PROPRIEI VALORI 


Să ne transpunem din nou în situația sugarului Si a copilului mic: așa- 
numita încredere primară a copilului ia naștere prin atenţia Și îngrijirea 
afectuoasă a părinților săi, respectiv a primelor persoane de referinţă. Aici 
are loc un proces numit „percepţia în oglindă a propriei valori“. 


Ce înseamnă asta? Înseamnă că, prin felul în care se poartă cu noi, mamele 
ȘI taţii noștri ne arată ca într-o oglindă dacă merităm să se ocupe cineva de 
noi. În contact cu părinţii, copilul mic înregistrează: ei vorbesc cu mine? Au 
grijă de mine? Mă ţin în braţe cu drag? Îmi dau tot ce îmi trebuie? În atenţia 
mamei Si a tatălui ne recunoaștem propria valoare. Acest sentiment de a fi 
acceptat nu 1 se transmite celui mic doar printr-o purtare de grijă drăgăstoasă, 
ci Și prin expresia feţei părinţilor. Există o vorbă în psihologie, Si anume: 
„În strălucirea ochilor mamei copilul își vede valoarea de sine“. Așadar, 
dacă părinții zâmbesc și strălucesc adesea când își privesc copilul mic, 
atunci, în această oglindă, el vede nemijlocit: „Sunt iubit! Sunt binevenit! 
Părinţii mei se bucură că mă au!“ Această oglindă a propriei valori ne 
rămâne pentru toată viaţa, ca o condiționare profundă. Niciun om nu este 
complet independent de reacțiile mediului ambiant la persoana lui. Cei mai 
multi se bucură dacă se simt acceptaţi sau dacă li se zämbeste Și sunt trişti, 
iritati sau furioși dacă se lovesc de respingere. 


CUM SE CONSTRUIEȘTE SENTIMENTUL VALORII DE 
SINE 


Cam din al treilea an de viață, copiii pot percepe că ei sunt cei care au cauzat 
ceva. Acum Știu: „Oh, eu am răsturnat ceașca“. Dacă se lovește acum de 
respingere, copilul trage concluzia: „Am făcut ceva greșit“. Abia acum, când 
este mai conștient de sine, dezvoltă un sentiment al rușinii. Se simte jenat 
dacă nu face bine ceva sau dacă este certat. 


Rușinea ne determină să ne subordonăm acţiunile tabuurilor sau 
prescriptiilor societății. Sună dur, dar are sens. Iţi imaginezi ce ar însemna 
pentru societatea noastră ca nimeni să nu mai aibă sentimentul rușinii? 


Dar nu numai dragostea părintească ne întărește sentimentul propriei valori, 
ci, desigur, Și capacităţile noastre autonome ne ajută să devenim conștienți 
de valoarea noastră, să ne clădim un sentiment al propriei valori. Copiii sunt 
mândri Și fericiţi când reușesc să facă anumite lucruri Și îȘi percep 
capacitățile. Foarte important pentru ei este să vadă că pot contribui la 
configurarea relaţiilor și nu sunt la cheremul altor persoane. Așadar, copiilor 
le face realmente bine dacă au Si ei un cuvânt de spus, dacă nevoile și 
sentimentele le sunt luate în serios Și dacă își pot impune voinţa din când în 
când. Astfel învaţă că, în viaţă, acţiunile lor au efect — iar asta înseamnă 
opusul sentimentului de neputinţă. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Dacă te gândești la toate acestea, observi, probabil, cât de mult depinde 
dezvoltarea valorii de sine de un echilibru bun între atașament Și autonomie. 
De aceea Si este atât de important să se păstreze acest echilibru în educația 
copilului. Astfel, pe de o parte, copiii noștri nu trebuie să primească prea 
multă putere, ca să nu jucăm după cum ne cântă ei, dar, pe de altă parte, nici 
nu ar trebui constränsi să se adapteze mereu nevoilor noastre. 


Când copiii își dau seama din experienţă că sunt iubiţi așa cum sunt Și nu 
trebuie să se plece pentru a căpăta dragostea părintească, atunci li se 
întărește sentimentul valorii de sine. Si dacă apoi trăiesc și experienţa că pot 
schimba ceva Și pot realiza ceva, atunci valoarea lor de sine se întărește de 
asemenea. 


CREDINTELE — LIMBAJUL DE PROGRAMARE AL 
SENTIMENTULUI VALORII DE SINE 


Convingerea că „eu sunt OK“ descrie un sentiment sănătos al valorii proprii. 
În sine, este vorba despre o senzaţie, care nu se bazează pe însușiri concrete 
sau obiective. Nici în creier nu a fost găsit încă un centru specific care să 
reprezinte sentimentul valorii de sine al unui om. Cu toate acestea, ne 
percepem zilnic sentimentul valorii de sine, în fiecare moment: ne simțim la 
același nivel cu ceilalţi, ne simţim mai presus sau mai prejos de ei? Ne 
putem încrede în alţii Și în lume sau ne bântuie mereu neîncrederea? Toate 
aceste percepții depind de sentimentul valorii de sine. 


Dacă ne privim mai atent sentimentul valorii de sine, îl putem descrie cel 
mai bine prin credinţele noastre. Acestea sunt convingeri profunde pe care le 
dobândim de-a lungul vieţii în urma experienţelor trăite în lume. Cele mai 
multe credinţe se formează în copilărie. Dacă, spre exemplu, un copil este 
criticat adesea de părinți și doar rareori este lăudat, este foarte probabil să 
capete convingerea: „Sunt insuficient de valoros!“ Însă copiii mici nu pot 
avea o judecată morală independentă asupra părinților lor. Mai simplu spus, 
un copil pornește de la ideea că părinţii sunt buni Și corecti. Dacă părinții se 
supără pe el, în percepția sa el este vinovat, nu părinții. Dacă tatăl își bate 
copilul cu regularitate, copilul ajunge la ideca: „Eu sunt rău“. Această 
certitudine se poate transforma într-o schemă supraordonatä Si se poate 
întipări de-a dreptul în creier ca un fel de program — o credinţă. lar noi 
preluăm aceste convingeri din copilărie în viaţa noastră de adult. Cu ajutorul 
lor pot fi descrise mai îndeaproape proprietăţile „ochelarilor“ pe care îi 


purtăm prin lume Și care ne marchează Și sentimentul propriei valori, iar 
astfel ne putem da seama cu ce ochi privim lumea. 


Dacă, spre exemplu, am memorat în profunzimea fiinţei mele convingerea: 
„Nu am nicio valoare!“, este evident că percep multe acţiuni ale semenilor 
mei prin acești ochelari ai realităţii mele. Dacă cineva îmi zâmbește amabil, 
mi-ar putea induce un sentiment de nesiguranţă: „Vrea să râdă de mine — sau 
de ce rânjește așa, aiurea?“ În afară de asta, percepţia persoanei mele este 
nuanţată puternic de această credinţă. Este important să înțelegem aici că 
aceste credinţe pot declanșa în noi sentimente puternice, de rușine sau de 
inferioritate, spre exemplu. Pentru a compensa acest sentiment, mă 
străduiesc poate cu atât mai mult să le fac tuturor pe plac — Și nu doar atât, 
încerc să ating pe cât posibil perfecțiunea. Este posibil să nu opresc la mine 
această strădanie spre perfecțiune, ci să o pun în legătură Si cu fiicele și fiii 
mei. Pentru că mă simt lipsit de valoare, e cu atât mai important pentru mine 
ca ei să fie reusiti și să aibă performanţe bune. Se poate vedea, așadar, cum 
credinţele legate de valoarea proprie Și sentimentele de inferioritate 
adiacente au un impact uriaș asupra stilului nostru educațional în ansamblu. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Așadar, dacă gândesc: „Sunt insuficient de valoros“ Si trec printr-o situație 
în care sunt respins, credința mea se activează. Sunt deci ferm convins că 


respingerea are de-a face cu neajunsurile mele — și imediat ies în față și 
sentimentele aferente: tristeţea, rușinea, poate și furia sau neputinta. 
Credintele care ne slăbesc propria valoare ne pot trage în jos. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Dobândim aceste convingeri adesea în copilăria timpurie, iar ele se 
ancorează adânc în inconștient; ca urmare, nu sunt ușor de identificat. Într- 
adevăr, de cele mai multe ori nu le recunoaștem deloc. Le percepem ca fund 
adevărul și chiar ne adaptäm percepțiile la ele. Asta înseamnă că nu 
percepem ceea ce se întâmplă, ci mai ales ceea ce așteptăm să se întâmple. 
Astfel, credinţele determină distorsiuni ale percepției. Sau, altfel spus, ele ne 
dirijează percepţia. Decid încotro ne îndreptăm atenția Și ce informații 
ascundem. Acest lucru a putut fi dovedit în multe experimente Științifice. 
Dacă, spre exemplu, sunt convins în adâncul meu că „sunt insuficient de 
valoros“, atunci nu mă vindecă nici cele mai mari succese exterioare. În 
adâncul meu gândesc Și după n victorii, examene luate sau promovări: „De 
fapt, sunt insuficient de valoros, dar se pare că încă nu s-a prins nimeni!“ 
Nici măcar oamenii de mare succes nu sunt imuni la astfel de distorsiuni de 
percepție. Spre exemplu, foarte popularul entertainer Și interpret Robbie 
Williams destăinuie în biografia sa Reveal că, după părerea lui, nu cântă 
bine. Pentru a masca acest fapt, încearcă să danseze cât mai bine. 


CREDINTELE NEGATIVE NE SLÄBESC VALOAREA DE 
SINE 


Credintele ne pot ghida din umbrä, iar asta complicä lucrurile. Adesea nici 
nu observäm cum convingerile noastre depreciative privitoare la propria 
persoanä ne determinä simtirea Si actiunile. Motivul: interesul major al 
psihicului nostru este acela de a evita durerile sufletesti. Pentru a atinge 
acest scop, suprimăm ȘI realitatea dacă e nevoie. Pe termen scurt, această 
tactică ne ajută să rămânem stabili psihic. Dar pe termen lung, în urma 
încercărilor de a evita durerea, se naște adesea și mai multă durere, după 
cum ne arată exemplul Veronikăi. Aceasta a crescut cu mama ei. Tatăl ei a 
părăsit familia când ea avea trei ani. Deși mama a asigurat-o că plecarea 
tatălui nu a avut nicio legătură cu ea, fetiţa nu a putut fi convinsă. Ceva 
trebuie să nu fi fost în ordine cu ea, altfel tati ar avea grijă de ea și s-ar 
ocupa de ea — cam așa ar putea fi rezumate gândurile ei de copil. Dar tatăl 
își făcea foarte rar timp pentru Veronika. Din acest motiv, convingerea „ceva 
la mine nu e demn de a fi iubit“ s-a ancorat adânc în ea — Si operează Și 
acum, deși a ajuns de mult la vârsta maturității. Când se gândește la tatăl ei, 
o cuprinde un sentiment persistent de tristeţe, pe care îl înlătură repede prin 
ceva ce îi abate gândurile. La douăzeci Și patru de ani Veronika s-a căsătorit 
si a născut doi copii: Miriam Și Adrian. Amândoi vor avea o viaţă mai bună 
decât a ei Si vor crește într-o familie intactă. Acesta era planul ei ferm, 
motiv pentru care a Si ignorat toate semnele crizei conjugale. Apoi a trăit un 
Șoc uriaș când soţul ei, Ralf, a vrut să o părăsească după doisprezece ani de 
căsnicie, pentru că se îndrăgostise din nou. În perioada separării Veronika a 
depus eforturi deosebite pentru a ţine locul tatălui care lipsea. Dorinţa ei 
profundă era ca „în ciuda acestor lucruri“ copiii să se simtă totuși iubiți. 
Această dorinţă este perfect normală atunci când părinţii se despart, însă în 
cazul Veronikăi domina toate celelalte subiecte. N-a fost de niciun folos nici 
faptul că tatăl s-a ocupat de Miriam Si Adrian Și a fost în continuare prezent 
ca părinte. În fiecare zi, după școală, Veronika îl întreba, îngrijorată, pe 
fiecare copil în parte: „Ei? Chiar ești bine, îngeraș?“ Pentru Miriam ȘI 


Adrian, ajunși acum la doisprezece, respectiv zece ani, aceste întrebări 
încărcate de teamă erau neplăcute, Și au încercat să o liniștească pe 
Veronika. „Da, clar, totul e minunat.“ Pentru a-și menaja mama, au păstrat 
chiar Și problemele Și necazurile pentru ei înșiși Și au devenit tot mai täcuti 
față de ea. Veronika a simțit, desigur, distantarea copiilor. Sentimentul care 
îi rosese cândva inima a reapărut. Era disperată. Unde greșea? Soţul ei 
plecase, copiii se îndepărtau — deși ea făcea totul pentru a le oferi o familie 
sigură Și intactă. În această situaţie aparent fără ieșire a consultat o 
psihoterapeută. Pe parcursul terapiei s-a confruntat cu copilăria ei Si a pornit 
în căutarea credințelor ei. A conștientizat că enunţul „ceva la mine nu e 
demn de iubit“ o insotise din copilărie până în ziua aceea. S-a gândit, 
împreună cu terapeuta, ce credinţe ar ajuta-o azi mai mult. Veronika a găsit 
două propoziţii care o întăresc. Mai întâi: „Sunt demnă de a fi iubită“. Si 
apoi: „Pot avea încredere“. Desigur că Veronika nu a crezut în ele din prima 
clipă. Vechea credinţă era ancorată adânc în ea, mai adânc, în orice caz, 
decât noile enunturi. În timpul ședinței cu terapeuta avea, ce-i drept, 
sentimentul că noile credinţe sunt coerente și adevărate — iar cu ajutorul 
exerciţiilor a văzut că deja avusese în viaţă experienţa de a fi demnă de 
iubire Si a putea avea încredere în alții. Dar în viața de zi cu zi simţea de 
fiecare dată cât de repede se îndoiește de noile convingeri Și cum este 
tentată să le atribuie celor vechi mai mult adevăr. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să întrerupem definitiv 
transmiterea modelelor familiale nefericite. 


Avem de-a face aici cu un fenomen paradoxal. Credintele dobândite în 
copilărie sunt niște piedici pentru noi. Dar, pentru că ne-am obișnuit, pe 
parcursul multor ani, să trăim cu ele, nu ne putem imagina că vreo altă 
convingere interioară ar putea fi corectă. 


Din acest motiv, Veronika a trebuit să lase noile credinţe să se așeze mai 
întâi. Până la urmă, însă, a reușit să vadă că sunt cât se poate de adevărate și 
a putut, ca să spunem așa, să-și pună o pereche de ochelari noi. După un 
oarecare timp a constatat că este mai puţin tensionată ȘI că își face mai 
puține griji pentru copiii ei. Noua convingere — „Pot avea încredere“ — o 
ajuta Și să fie mai relaxată în relaţia cu fiica Și fiul ei. 


Experiențele Veronikäi ilustrează cât de puternică este influenţa credințelor 
si cum controlează acestea relaţia cu copiii noștri. Dar exemplul ei arată Si 
altceva: merită cu adevărat să ne cercetăm propriile credinţe — în special pe 
cele negative, care ne slăbesc valoarea proprie — Și să găsim o cale de a 
interactiona cu ele în mod conștient. Deoarece credinţele noastre negative 
ne handicapează Si ne fac să ne simţim nesiguri, iar prin asta ne slăbesc Si 
conștiința de sine ca părinți. 


Următorul exerciţiu te poate ajuta să-ţi găsești convingerile care se 
raportează la valoarea ta proprie. Completează propozițiile intuitiv, cu 
primul gând. Aici nu este vorba despre perfecțiune. Convingerile situate mai 
profund este posibil să ți se reveleze doar treptat. Tocmai convingerile 
noastre cele mai puternice, care sunt ancorate foarte adânc în noi, așa- 
numitele credinţe esenţiale, nu sunt ușor de descoperit. Imagineazä-ti o 
cäpätänä de salată verde: inima salatei — credinţa esenţială — este protejată 
de numeroase frunze exterioare. Mai întâi trebuie să le dai la o parte pe 
acestea pentru a ajunge la interior. 


Din acest motiv, dorim să te încurajăm să te uiţi din când în când la 
completările propozitiilor tale. Poate vei dori, după ce vei fi ajuns la finalul 
acestei cărți, să faci pentru a doua oară următorul exercițiu. 


INSULĂ DE REFLECTIE: EXPLORează CREDINTELE NEGATIVE 


Credintele noastre se exprimă mereu prin anumite formulări, cum ar fi: 
„Sunt...“, „Pot să...*, „Nu pot să...“, „Trebuie să...“, „Am voie să...“ etc. 


Cei mai multi oameni poartă în interiorul lor atât credinţe pozitive, cât Si 
negative. Ti-am pregătit aici o selecţie cu câteva convingeri tipic pozitive Si 
câteva negative. 


Credinţe pozitive 


Sunt demn de a fi iubit. 


Sunt valoros. 


Sunt important. 


Sunt suficient de valoros. 


Am voie să-mi arăt sentimentele. 


Pot iubi. 


Sunt binevenit. 


Convingeri negative 


Sunt insuficient de valoros. 


Nu sunt demn de iubire. 


Nu am voie să fiu povara nimănui. 


Nu sunt OK. 


Nu am voie să-mi arăt sentimentele. 


Sunt rău. 


Nu sunt important. 


De regulă, convingerile negative sunt cele prin care ne facem viaţa grea 
nouă Si uneori Si copiilor noștri. De aceea am dori să-ți indrepti atenţia mai 
întâi asupra acestora. De credinţele pozitive ne vom ocupa apoi începând cu 
pagina 92. Ca să-ţi găsești credinţele negative, este de ajutor să încerci să-ți 
amintești situații din copilărie care ti-au provocat durere. (Pentru acest 


exercițiu nu este însă necesar să rememorezi întâmplările cele mai 

dureroase. Alege mai degrabă situaţii în care ai simţit disconfort sau te-ai 
simţit neînțeles. Este absolut suficient pentru a-ţi descoperi credinţele.) 
Când îţi amintesti, poţi încerca să percepi în interiorul tău ce sentimente Si 
ce gânduri a trezit în tine situaţia respectivă. Astfel vei afla ce convingeri au 
luat naștere în tine în urma acestei experienţe. Te poţi gândi însă Și la 
situații din viaţa ta de adult în care simți mereu că „nu ai chef“ sau te 
trezești mereu în aceleași fundături emoționale. Ce credinţe acționează aici? 
Completează următoarele propoziţii! Fii cât poţi de spontan, nu sta prea mult 
pe gânduri! 


Eu sunt... 


Eu sunt prea... 


Eu nu sunt... 


Eu nu pot... 


Eu nu am voie să... 


Eu trebuie să... 


Acum vei fi găsit, probabil, câteva credinţe negative care joacă un rol 
important în viața ta. Poate trebuie să lași să se așeze un moment aceste 


revelații. Însă ai grijă să nu te cufunzi prea adânc în autocompătimire. Sigur 
că uneori ne putem întrista când ne amintim ce n-a mers bine în copilăria 
noastră. Așadar, dacă apar sentimente de tristeţe, oferă-le spaţiu. Ia o pauză 
de la lectura cărţii. Bea un ceai Si fii binevoitor cu tine: ai trăit toate acestea 
Și totuși te-ai făcut mare Și ai devenit o persoană extraordinară. Si gändeste- 
te în felul următor: în momentul acesta vrei să-ţi explorezi convingerile 
negative deoarece te stänjenesc în rolul tău de mamă sau de tată Și ţi-ai dori 
să schimbi ceva în această privinţă. 


Acum întreabă-te: ce efecte au aceste convingeri asupra relației cu copilul 
tău? Cum îţi influenţează educația? Presupunând că dai peste convingerea 
„trebuie să fiu mereu drăguţ Și cuminte“, e posibil să o aplici Și copiilor tăi. 
Așadar Și ei trebuie să fie dräguti Și cuminţi. Dacă se abat de la linia 
corespunzătoare acestei convingeri Si, spre exemplu, scot limba la vecina 
voastră, te vei simţi deosebit de jenat. 


Multi oameni poartă în interiorul lor și convingerea următoare: „Eu sunt de 
vină!“ În acest enunţ se ascunde, in mod normal, convingerea că tu ești 
responsabil pentru dispoziţia celui din faţa ta sau a celor din jurul tău. Ce ar 
putea însemna asta pentru relația cu copilul tău? Poate te simţi extrem de 
responsabil pentru tot ceea ce i se întâmplă. Poate îţi vine greu să găsești 
calea de mijloc între grija pentru copilul tău Și o grijă sănătoasă faţă de tine 
însuți? Poate te chinui cu multe sentimente de vinovăție legate de tot ceea ce 
ai făcut sau ai putea face greșit în educația copiilor? Poate ai cumpărat 
această carte exclusiv pentru că te chinuie sentimente de vinovăţie? 


Nevoia de atașament este 


0 nevoie psihică existențială de bază, 
CU rădăcini genetice adânci. 


Poate te liniștești dacă auzi că aproape toți părinții au sentimente de 
vinovăţie. Și tocmai cei responsabili, cei care își dau realmente silinta 
pentru copiii lor, se simt adesea vinovați. Acest lucru este evident. Cu cât 
Știm mai multe despre parenting Și cu cât imaginea noastră despre ce 
înseamnă un părinte „bun“ este mai diferențiată, cu atât mai ușor ne vedem 
si „greșelile“. În special rolul de mamă este de-a dreptul supraîncărcat cu 
așteptări aproape de neîmplinit. Mama trebuie să fie mereu prezentă pentru 
copilul ei, altfel este o mamă denaturată; în același timp, trebuie să meargă 
la muncă, pentru a le oferi copiilor ei un exemplu bun — o „femeie la cratiţă 
nu este, până la urmă, un model prea atrăgător. Pe scurt: este imposibil să 
îndeplinești perfect toate aceste cerinţe contradictorii. Astfel, porțile sunt 
larg deschise pentru o conștiință încărcată. Dacă în fundal se aude și 
convingerea „eu sunt vinovată“, mustrările de conștiință devin insuportabile. 
Un singur lucru poate fi de ajutor: să renunti la tendinţele perfectioniste Și 
să înlocuiești convingerea „sunt insuficient de valoroasă Si sunt vinovată“ 
cu convingerea „fac lucrurile pe cât de bine pot“. 


ce 


Copiii le iartă părinților lor foarte multe. Sunt robusti, într-un fel, de aceea 
este suficient dacă mama Si tatăl lor sunt destul de buni. Copiii fac faţă 
frustrărilor. Chiar Și bebelusii se descurcă dacă o dată trebuie să plângă un 
pic până să se ocupe cineva de ei. Donald Winnicott, psihanalist si medic 
englez, a lansat sintagma good enough mother și chiar asta vrea să spună. 
Nu trebuie să facem totul ca la carte, trebuie să fim doar suficient de buni 
pentru ca ei, copiii noștri, să-Și construiască un bun sentiment al propriei 
valori, să crească Și să se dezvolte bine. Winnicot era chiar de părere că 
tocmai aceste mici frustrări îl ajută pe copil să se adapteze din ce în ce mai 
bine la „viaţa adevărată“ și că părinții care sunt „destul de buni“ îi dau tot ce 
îi trebuie ca să se descurce bine în lume. Destul de buni! Mai mult de atât 
chiar nu trebuie să fim. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Te întrebi cum poate reuși acest demers — să înlocuiești pur Și simplu o 
credinţă cu alta? Te putem asigura de un lucru: se poate. În capitolul Cum să 
facem neputincioase credinţele negative, care începe la pagina 94, îţi arătăm 
cum poți reuși. Ce-i drept, e nevoie de reflecţie și de un pic de curaj Si 
perseverenţă. Dar vei observa tu însuți cât de adevărată este noua ta 
convingere, care Îți susține propria valoare — si cum va îmbunătăți multe in 
viaţa ta. 


CREDINTELE POZITIVE NE ÎNTĂRESC 


De-a lungul vieţii dobândim, desigur, atât credinţe negative, cât Și pozitive, 
adică utile Si favorabile. Pe lângă enunturi negative ca: „Nu sunt demn de 
iubire“, purtăm în noi Și convingeri pozitive ca: „Reușesc să fac asta“. Acest 
lucru se datorează faptului că, la vârsta copilăriei, am trăit experienţe diferite 
cu persoane diferite. Veronika a fost părăsită de tatăl ei Si a internalizat 
convingerea: „Ceva la mine nu e demn de iubire“, dar, în același timp, 
mama i-a purtat de grijă, iar în perioada școlii a stimulat-o Și a sustinut-o 
foarte mult. Veronika a fost o elevă bună, care a primit multă apreciere din 
partea mamei ei Și astfel a internalizat Și convingerea: „Dacă îmi propun 
ceva, reușesc“. 


Dacă părinţii le oferă copiilor căldura cuibului Și au grijă să aibă o conectare 
bună cu aceștia, atunci se generează credinţe ca: „Sunt demn de iubire. Sunt 
suficient de valoros. Am un loc sigur“. Alte convingeri pozitive se generează 
dacă dezvoltarea autonomă a copiilor este stimulată — dacă au voie să-și 
spună părerea, să participe la luarea deciziilor, să-și manifeste curiozitatea, 
să exploreze mediul înconjurător Și să se dedice lucrurilor care îi 
interesează. Atunci se generează credinţe care afirmă: „Sunt OK așa cum 
sunt. Am voie să mă desfäsor amplu. Acţiunile mele pot avea efecte“. Sau: 
„Reușesc să fac asta“. 


INSULĂ DE REFLECTIE: CREDINTELE POZITIVE 


Pentru a da de urma credintelor tale pozitive, aminteste-ti de situatiile 
frumoase din copilăria ta. Dă-i memoriei tale comanda de căutare: „Aratä-mi 
momentele luminoase, vesele Și fericite ale copilăriei Și adolescenţei mele“. 


Întreabă-te: „Cine m-a stimulat? De ce am fost mândru? Ce mi-a făcut bine? 
Când am fost mulțumit?“ 


În timp ce îți amintesti, poţi căuta în interiorul tău pentru a afla ce credinţe 
au luat naștere prin aceste experienţe. Dar te poți gândi Si la situații din 
viaţa ta de adult in care îţi merge foarte bine. Situaţii în care îţi place să fii 
mamă, respectiv tată, sau momente de fericire personală. 


Ce credinţe acționează aici? 


Sunt... 


Mă bucură... 


Am încredere... 


Știu/pot să... bine. 


Ador... 


Am voie să... 


Imi permit să... 


Sper că ai găsit un întreg buchet de credinţe pozitive. Dacă vrei, mai citește- 
le o dată în liniște Și simte efectul lor întăritor. Toate convingerile pozitive 
întăresc temelia valorii personale. Si dacă tu te poţi accepta, în principiu, așa 
cum ești, nu vei putea fi abătut atât de ușor nici de la drumul tău în educaţia 
copiilor. 


CUM SĂ FACEM NEPUTINCIOASE CREDINTELE 
NEGATIVE 


Poate te-ai gândit pe parcursul lecturii: „Ah, de fapt, Și eu aș vrea să-mi 
înlocuiesc credinţele negative cu unele pozitive“. Se poate face asta oare? Se 


poate schimba una cu alta? Veronika a reușit până la urmă. Desigur, nu s-a 
întâmplat de pe o zi pe alta, dar treptat a putut să se elibereze de vechea ei 
credință: „Ceva la mine nu este demn de iubire“ și să instituie o credinţă 
nouă: „Sunt demnă de iubire“. 


Prima măsură în această direcţie constă în identificarea credinței negative. 


Apoi trebuie să facem neputincioasă credinţa negativă, adică să ne îndoim 
de ea. Astfel își pierde puterea asupra noastră. Doar prin faptul că ne 
întrebăm: „E justă această credință? Sau poate totuși nu e justă?“ deja pierde 
ceva din efectul ei negativ. Nu mai poate trezi atât de repede un sentiment 
negativ în noi, deoarece am câștigat o mică distanţă faţă de ea. Credinţa 
Veronikäi îi provocase un permanent sentiment negativ, sfredelitor. Când a 
pus-o sub semnul întrebării, intensitatea acestui sentiment a scăzut. 


Copiii trebuie să-și idealizeze părinții, 


pentru că depind întru totul de ei. 


Următorul pas constă în verificarea influenţei unei anumite convingeri 
asupra noastră. Ne întrebăm: ce efecte are această credinţă asupra vieți 
mele? În acest mod ne clarificäm în ce fel intervine ea în viaţa noastră. 
Veronika a realizat astfel că această credinţă a ei nu îi provoca doar durerea 
sfredelitoare din inimă, ci, în plus, îi tulbura relația cu copiii ei. Pentru că 
până Si despre copiii ei gândea: „E posibil să nu mă placă“. O astfel de buclă 
ideatică nu este, desigur, o decizie conștientă. Dar o credinţă esențială 
afectează adesea relaţia cu alţi oameni. Tocmai cei pe care îi iubim mai mult 
sunt atinși de reverberatiile negative din copilăria noastră. Cine 


conștientizează acest lucru va fi, de regulă, puternic motivat să-și dorească 
să scape cu adevărat de acea credinţă. 


La final întoarcem credinţa negativă pe dos, în varianta sa pozitivă Și ne 
gândim iar cum ni s-ar schimba viaţa dacă am purta ochelarii credinţei 
pozitive. În cazul Veronikăi, credinţa: „Nu sunt demnă de iubire“ s-a 
transformat în: „Sunt demnă de iubire“. Uneori „sucirea“ credinţei negative 
în varianta sa pozitivă este foarte simplă. Alteori este ceva mai complicată. 
Spre exemplu, în ce se transformă credința Susannei? Ea își auzise mereu 
tatăl spunându-i: „Esti proastă ca noaptea“. De aici își elaborase 
convingerea: „Sunt prea proastă“. În acest caz trebuie cumpănit cum ar putea 
suna noua convingere. Va fi: „Sunt deșteaptă“ sau „Mă descurc bine in 
viaţă“? 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Eşti dispus să încerci Și tu? Cel mai bine ar fi să răspunzi în scris la 
întrebările din insula de reflecţie de pe pagina următoare. Pentru că, atunci 
când notăm ceva în scris, aceasta este și o modalitate de a ne distanţa de o 
credinţă. 


INSULĂ DE REFLECTIE: CUM SĂ FACI NEPUTINCIOASĂ O 
CREDINȚĂ 


Rostește, te rog, credinţa ale cărei dedesubturi dorești să le analizezi Și 
noteaz-o. Răspunde apoi la următoarele întrebări: 


Pe o scală de la 0 la 10, cât de adevărată consideri că este această 
credinţă? 


Ce anume pledează în favoarea ideii că ea ar putea fi adevărată? Ce 
raționamente, ce dovezi există? 


Ce anume pledează în favoarea ideii că ea ar putea fi neadevărată? Ce 
raționamente, ce dovezi există? 


Cum îţi influenţează viaţa această credinţă? Ce efecte are? Cum îţi 
influenţează stilul educaţional? 


Ce s-ar schimba dacă ai renunţa la această credință? Cum ar arăta viaţa ta 


... v. 


Cum sună credinţa ta dacă o întorci pe dos, în varianta ei pozitivă? 


Cum s-ar schimba viaţa ta dacă noua credinţă (cea transformată în 
pozitiv) ar fi adevărată? 


Deja faptul că îţi tratezi credinţele negative în acest mod critic le răpește o 
parte din putere. Chiar dacă încă te îndoiești că ţi-ai putea transforma pur Și 
simplu credinţele negative în varianta lor pozitivă, vei simţi efectul 
vindecător al acestui exercițiu. 


Cu siguranţă ai înţeles mai bine, pe parcursul ultimelor pagini, ce implicații 
adânci au credinţele asupra felului în care ne percepem copiii Si cum 
influenţează, ba chiar ghidează educaţia. Însă convingerile nu ne conduc tot 
timpul, mai degrabă declanșează ceva în anumite situații. Acestea sunt 
reprezentate, în general, de comportamentul copiilor noștri. Poate sunt prea 
zgomotosi, prea neascultători, prea obraznici, prea liniștiți, prea 
neastämpärati sau prea täcuti. Copiii apasă, la figurat vorbind, pe butonașele 
noastre Si pornesc astfel automatismul credințelor. 


COPIII „NE APASĂ BUTONASELE“ 


Sentimentul propriei valori are o influenţă determinantă asupra 
sentimentelor noastre Si asupra viziunii noastre despre lume. Cât de bine 
dezvoltat Și de stabil este acesta depinde de măsura în care am reușit să 
tinem balanţa între atașament Și autonomie. Cine dorește să-și examineze 
sentimentul propriei valori îl poate vedea cel mai limpede în credinţele sale. 
Un copil căruia părinţii i-au transmis suficientă căldură a cuibului Și care, în 
același timp, a avut voie să-și întindă aripile a căpătat, de exemplu, 
convingerea: „Sunt OK așa cum sunt eu“. Când devine adult și are, la rândul 
său, copii, sentimentul propriei valori generat de această convingere este 
încă prezent. Părinții intäriti în felul acesta nu-și pierd cumpätul atât de 
repede în faţa copiilor lor. Au stabilitate emoţională în relația cu ei. Iar de 
aceasta părinții au nevoie zi de zi Și în special în situaţii dificile. Dacă, de 


exemplu, un copil de patru ani se aruncă pe jos în faţa casei de marcat de la 
supermarket Și ţipă fiindcă mai vrea o îngheţată, acești părinți își pot păstra 
calmul. Nu intră în pământ de rușine, fiindcă Știu: copilul tocmai exersează 
cum poate să-și vadă împlinită dorinţa. E neplăcut, dar nu e un atac asupra 
persoanei mele Și nici un semn că sunt o mamă rea. Chiar dacă adolescentul 
de cincisprezece ani critică aspectul unuia dintre părinți, spunând, spre 
exemplu: „Burta ta e o halcă uriașă de släninä — ce gretos!“, mamele Și taţii 
siguri pe ei rămân netulburati în interiorul lor. Pentru că această remarcă nu 
trezește imediat din atipire îndoielile de sine, iar pärintii pot să o vadă drept 
ceea ce este: testarea limitelor de către adolescent. 


La cei care în copilărie nu au primit de la părinţii lor suficientă căldură a 
cuibului, iar tendinţele autonome nu le-au fost luate în serios, se manifestă 
efectul invers. Aceștia pot căpăta, spre exemplu, credinţa: „Nu sunt suficient 
de valoros“. Acum, când copilul său mic se rotește întruna ca un derviș sau 
când adolescentul îi aruncă în faţă că e urât sau demodat, un astfel de părinte 
se va simți nesigur. 


Dacă tu și partenerul täu/partenera ta vreti 
sa reflectati profund asupra valorilor pe care 
le consideraţi fundamentale pentru educaţie, 


vă recomandăm capitolul In ce credem? 
Valorile familiei, pe care il găsiți începând 
cu pagina 133, 


Dacă sentimentul propriei mele valori este determinat de credinţa că sunt 
insuficient de valoros, acesta nu este un simplu gând. Această propoziție 
declanșează adesea sentimente de inferioritate, rușine Și nesiguranţă în 
interiorul meu. Când copilul meu ţipă, supărat Și îndărătnic, acest 
comportament îmi declanșează credinţa: „Sunt insuficient de valoros“. 
Pentru asta este nevoie de un trigger, de un declanșator: din fericire, nu ne 
percepem continuu credinţele negative, ci acestea sunt activate prin anumite 
situații sau gânduri. Un exemplu ar fi situaţia în care copilul pur și simplu 
nu face ce l-am rugat. 


Un exemplu din viaţa de zi cu zi ne va lămuri: Alexander intră tot timpul în 
lupte de putere cu fiul său Julius, în vârstă de cinci ani, indiferent că este 
vorba de sculatul din pat, spălatul pe dinți, mâncat sau mersul la culcare. Ce 
îl împovărează deosebit de tare: Alexander se simte adesea neajutorat când 
Julius i se împotrivește întruna ȘI nu îl ascultă. Se simte ca un „tată ratat“. 
Alexander poartă în sinea sa, printre altele, următoarele credinţe: „Nu sunt 
important“, „Nimeni nu mă vede“ și „Nu sunt suficient de valoros“. Ne 
putem imagina cu ușurință cum atitudinea îndărătnică a fiului său acționează 
ca un trigger asupra acestora. Așadar Alexander raportează atitudinea 
îndărătnică a copilului la el însuși, o ia personal. De fiecare dată când Julius 
se revoltă împotriva autorităţii sale, la Alexander se trezește îndoiala de 
sine. Însă gândurile care îi exprimă lipsa de consideraţie faţă de sine îi induc 
Și nesiguranța de sine, iar asta îl face să-și piardă cumpătul Și să tipe la 
Julius, care îi răspunde cu și mai multă îndărătnicie: astfel se naște un cerc 
vicios. Dacă, dimpotrivă, ar fi mai sigur pe sine, Alexander ar putea lua mai 
ușor atitudinea fiului său Si ar putea-o aprecia ca expresie a voinței 
puternice a acestuia. Atunci nu s-ar mai implica atât de mult în lupte de 
putere. 


Toţi interpretäm prin ochelarii credințelor noastre lumea exterioară Și fiecare 
situaţie pe care o trăim. Pentru a rămâne la exemplul lui Alexander și Julius, 
dacă băieţelul nu ascultă, interpretarea tatălui nu este: „Julius nu are chef“ 
sau „Are o voinţă puternică“ sau „E în toiul unei faze de încăpățânare“, ci: 
„Sunt un tată rău“. Cu aceste gânduri, el se închide în sine Și reacționează 
apoi pe măsură: se simte ofensat Si ia foc imediat. Așa ajunge să tipe la 
copil: „Fir-ar să fie — ia-ti odată pijamaua pe tine!“ Tipä atât de tare și pe un 


ton atât de vehement, încât Julius tresare speriat Și apoi începe să plângă. 
Mai târziu lui Alexander îi pare rău. 


Copiii trebuie să-și idealizeze părinții, 


pentru că depind întru totul de ei. 


Pe lângă furie, o credinţă poate declanșa Si teamă. O arată și exemplul 
Majei: aceasta crede că nu se poate descurca singură. Credinţa ei este: „Voi 
fi părăsită. Sunt singură“. Datorită fiului ei Leon, în vârstă de trei ani, se 
simte mai protejată Și mai în siguranţă. El este zidul care o apără de o lume 
presupusă a fi rea. Chiar Și numai ideea că Leon va merge cândva la 
grădiniţă îi creează disconfort. Interpretează plecarea lui iminentă la 
grădiniţă prin ochelarii credinţei din copilărie și o percepe ca fiind foarte 
dureroasă: „Sunt părăsită. Acum sunt din nou singură“. Însă, în loc sä-Si 
privească în ochi teama de a fi părăsită, Maja găsește argumente în sprijinul 
ideii că e mai bine pentru Leon să nu meargă încă la grădiniţă. Privind prin 
ochelarii credinţei ei, îi vin în minte idei de genul: „Grădiniţa nu are un 
renume bun“, „Leon e prea gingaș“... 


Copiii dau câte un ghiont credințelor pe care le avem despre valoarea noastră 
Și ne declanșează astfel sentimente. Aceste emoţii pot fi uneori foarte 
puternice. Copiii pun, ca să spunem așa, sare pe rănile noastre. Cu ajutorul 
exerciţiului care urmează poţi afla ce credinţe îţi complică situația de 
educator. 


INSULĂ DE REFLECTIE: SITUAȚII DIFICILE SUB LUPĂ 


Gândește-te, pentru acest exercițiu, la o situație care te-a marcat emoţional 
ca educator, în care ai simțit furie, teamă, rușine, vină sau tristeţe. Acestea 
sunt adesea momente în care reactionäm disproporționat faţă de copii. Poate 
reacția este chiar atât de exagerată, încât apoi ne pare rău. 


Următoarele cinci întrebări te ajută să arunci lumină asupra unor situații 
educaţionale. Iti vom arăta, luând-o ca exemplu pe Caroline, cum poti 
proceda pentru a răspunde la aceste întrebări. 


Caroline are doi copii în vârstă de opt, respectiv doisprezece ani, elevi 
amândoi. Când se întorc la prânz de la școală, își dau Jos ghiozdanele în 
vestibulul casei. Tot acolo rămân împrăștiate mereu și jachetele și 
incältämintea. Caroline explodează de fiecare dată când ei își aruncă 
pantofii, jachetele și ghiozdanele atât de neglijent prin hol. „N-am ajuns 
cârpa voastră!“ ţipă la ei, doar pentru ca apoi să strângă totul cu un oftat. 


1. Descrierea situaţiei: ce s-a întâmplat? Care a fost declan$atorul? 


Noteazä-ti o situaţie educaţională care încă te preocupă. — Caroline, spre 
exemplu, ar nota: „lar mi-am ieșit din pepeni când copiii Și-au aruncat 
lucrurile în hol“. 


2. Interpretarea situaţiei: ce credinfe/gänduri sunt declanșate în situaţia 
aceasta? 


Care sunt credinţele care au acţionat din fundal? — Caroline a găsit 
următoarele: „Copiii mei sunt lipsiţi de respect“, „Nu sunt văzută“ și „Nu 
am nicio valoare“. 


3. Sentimente: ce sentimente mă cuprind în această situaţie? 


Ce sentimente te domină? — Caroline realizează că mai întâi se înfurie, iar 
apoi se rușinează pentru izbucnirea ei. Sentimentele sunt: furie Și rușine. 


4. Atitudinea: ce fac? 


Cum ai reacţionat concret? — Caroline notează: „Mai întâi urlu la copiii mei, 
apoi pun pantofii, jachetele și ghiozdanele la locul lor, în timp ce copiii au 
dispărut de mult în camerele lor“. 


5. Impulsuri pentru găsirea unei rezolvări: presupunând că nu ar fi 
declanșate credinţele Și sentimentele tale, iar tu ai putea rămâne cu 
desăvârșire calm, ce soluții ai putea găsi? 


Ce idei Și posibilităţi de acțiune ai, dacă priveşti situaţia cu alți ochi — fără 
ochelarii credinţei tale? — Caroline conștientizează că are două posibilități: 
ori strânge după copiii ei fără să se enerveze Si își formulează în sinea ei 
enunţul: „Așa sunt copiii, n-ai ce face“, ori le explică amândurora cu calm 
că ordinea din hol chiar contează pentru ea. Ar putea elabora împreună cu 
copiii o idee care să-i ajute să reușească. Un plan? Biletele care să le aducă 
aminte? Un ritual? Poate chiar să promită o răsplată pentru copilul care timp 
de o săptămână Și-a pus după școală lucrurile la locul lor. 


Acum poate îţi spui: „Am încercat deja toate astea. Oricum nu folosesc la 
nimic“. Noi vrem totuși să te încurajăm să nu abandonezi lupta. Schimbarea 
are nevoie Și de timp. Poate că în trecut ai încercat deja adesea să schimbi 
ceva. Dar dacă, într-un final, ai judecat succesul/insuccesul prin ochelarii 
credințelor tale negative, probabil ai fost frustrat sau dezamăgit. 


Experienţa ne-a arătat că un sentiment declanșat de o credinţă este deosebit 
de influent. Până la urmă, nu ar fi neapărat atât de grav faptul că mama 
strânge după copiii ei, dacă ar putea-o face cu sentimente pozitive. Atunci 
nici nu ar mai exploda. Schimbarea fundamentală constă așadar în faptul că 


atitudinea copiilor ei nu o mai răscolește atât de puternic pe Caroline. Face 
față situației cu o atitudine mai calmă Si, în același timp, mai hotărâtă. 
Adesea chiar Și numai acest lucru face minuni. 


Având altă atitudine interioară Și alt sentiment, putem face față mai bine 
dacă o idee nouă nu duce imediat la succes. Este normal să recădem, atât 
noi, cât Si copiii, în atitudini/comportamente vechi. Caroline a avut o 
discuţie serioasă cu amândoi, în urma căreia au decis împreună să facă în 
fiecare zi, după ce vin de la școală, o ordine rapidă, de cinci minute. Noul 
comportament a funcționat apoi doar două zile, după care totul a părut dat 
uitării. Lucrurile au rămas din nou împrăștiate în hol, ca întotdeauna. 


Aici e capcana: dacă lucrurile nu ies cum trebuie de la prima încercare, 
credinţele noastre se declanșează din nou! Acum Caroline ar putea gândi: „E 
limpede, sunt, totuși, cârpa lor“. După o „înfrângere“ putem recădea, la fel 
cum 1 s-a întâmplat Carolinei, în credinţele copilăriei noastre Si putem 

gândi: „Ah, ia te uită! Nu merge. Deci n-am nicio valoare. Nu sunt văzută. 
Oricât mă străduiesc. lată dovada...“ 


Acum trebuie să rămâi ferm. Surprinde-te asupra faptei! Gândește-te ce poți 
face pentru tine, astfel încât o recidivă sau frustrarea să nu te dea imediat 
peste cap. Spre exemplu, acordä-ti patru săptămâni în care îţi propui să 
depui toate eforturile Și să nu renunti la noul comportament. Vei vedea că, 
dacă îţi acorzi timp Și nu abandonezi, se schimbă multe. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Probabil că între timp ai descoperit câteva convingeri negative care te pot 
face, în anumite situaţii, să ai reacții emotionale exagerate faţă de copilul 
tău. Dacă nu pierzi din ochi aceste propoziții, vei putea surprinde, de acum 
încolo, momentul când este activată credinţa ta Si atunci te vei putea aduna 
mai ușor Si vei putea reacționa adecvat faţă de copilul tău. 


DIGRESIUNE: CÂND ÎMI VINE SĂ-MI BAT COPILUL 


Ne-am gândit mult dacă să abordăm acest subiect delicat și complex. 
„Violenţa împotriva copiilor“ are atâtea fațete, încât prin natura lucrurilor nu 
pot fi abordate toate în amănunt. Dar nici nu putem omite această față 
întunecată a parentingului, cu atât mai mult cu cât se întâmplă mai des decât, 
poate, am fi bănuit ca părinţii să-și bată copiii într-un moment de furie. 
Multi părinți ne-au relatat că, deși nu au vrut asta, Și-au plesnit copilul o 
dată. Povestesc cu multe ezitări Si se rusineazä pentru fapta lor. De aceea ni 
s-a părut atât de important să punem pe tapet acest subiect tabu. 


Ce procese îi determină pe părinți să ridice mâna asupra copilului lor? 
Numai dacă înţelegem ce se ascunde în spatele violenţei fizice îi vom putea 
pune capăt. Pentru că nu e niciodată bine sau corect ca un copil să fie bătut — 
NICIODATĂ. 


Violenţa împotriva copiilor are o istorie 


În ultimele două secole, pedeapsa corporală ca metodă pedagogică era încă 
la ordinea zilei. Pedagogia (neagră) era pătrunsă de ideea că adultul trebuie 
sä-Si întărească prin toate mijloacele poziţia de superioritate — de persoană 
care ia deciziile. „Faci imediat ce spun eu sau se lasă cu ceva.“ Era clar cine 
e sus Si cine e jos. Si vai de copilul care nu asculta! 


În stilul educaţional autoritar consacrat, adultul dădea tonul, iar copiii erau 
determinaţi să asculte. Bătaia nu era nimic neobișnuit nici acasă, nici la 
școală. Sanctionarea copiilor cu bătaia era o măsură pedagogică normală Si 
aprobată de societate. Mult timp, părinților le-a fost acordat așa-zisul drept 
de a-și disciplina copiii. Bătaia a făcut parte, decenii la rând, din biografia 
copiilor. Bunicii, sträbunicii Și stră-străbunicii noștri au fost foarte probabil 
bătuţi de taţii și mamele și/sau învățătorii lor. 


Lucrurile s-au schimbat, slavă Domnului! Acum trăim într-o societate în 
care există consens în privința faptului că nu e permis să fie bătuți copiii. 
Acest lucru este consfințit si prin lege. Totuși violenţa împotriva copiilor Și 
ameninţarea acestora cu violenţa sunt încă la ordinea zilei. Se presupune că 
în fiecare sală de clasă există doi copii maltratati fizic.'? 


Cum se ajunge la maltratare 


Cum ajung părinții să-și maltrateze copiii? Ce se petrece în interiorul lor? 
Adesea taţii și mamele care își bat copiii regulat au fost, la rândul lor, 
victime ale violenţei părintești. Chiar dacă nu au vrut asta, modelul 
părinților lor li s-a întipărit, iar ca adulţi nu se pot detasa interior de el. 
Copiii mici consideră comportamentul părinţilor lor întotdeauna corect, 
deoarece nu au o imagine de ansamblu și nu pot emite o judecată morală 
independentă. În plus, au nevoie, în plan psihic, de imaginea părinților „buni 
si corecti“, altfel i-ar cuprinde o teamă copleșitoare că sunt complet lipsiţi 
de apărare în această lume. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Dacă, însă, părinţii înșiși sunt cea mai mare sursă de pericole pentru lumea 
copiilor, din cauză că îi bat, atunci copiii trebuie să încuie undeva, în 
interiorul lor, aceste experienţe nefericite, pentru a nu fi cuprinși de panică 
Și dezorientare. 


Copiii mici se identifică întotdeauna cu părinți lor — aceștia sunt mari Si 
puternici, iar copiii se simt legaţi de ei, fără nicio îndoială. În mod normal, 
copiii își iubesc părinţii. Întotdeauna. Când părinţii îi bat, iubirea se 
transformă în dependenţă oarbă. Dar în adâncul lor se simt neputincioşi. Un 
sentiment foarte neplăcut. De aceea, copiii fac orice ca să asigure buna 
dispoziție a părinților Și să împiedice altă bătaie. Astfel că își alungă propria 
neputinţă Și încearcă să aibă o influenţă favorabilă asupra relației. Fiecare 
izbucnire de violenţă le dă un nou imbold. Astfel, conectarea cu pärintii este 
foarte puternică, dar nu este bună. Într-un final, se întâmplă un lucru 
paradoxal: copiii părinților violenti nu doar că se identifică cu aceștia, ci, pe 
deasupra, îi Și idealizează. Au nevoie de asta pentru a acoperi, spre exemplu, 
laturile întunecate ale tatălui violent. Copiii nu au încotro. Ei trebuie să se 
identifice cu oamenii care îi cresc. 


In această relație nefavorabilă învaţă, însă, ceva ce mai târziu, când vor fi ei 
înșiși părinţi, îi poate transforma ușor în făptași. Fiindcă, dacă a fi 
neputincios înseamnă a fi bătut, atunci puterea înseamnă să baţi tu însuți. 


Așadar, copilul memorează în tezaurul său de experienţe că omul puternic 
este cel care are o forță fizică mai mare. Dacă nu reflectează mai târziu 
asupra acestor experienţe, copilul maltratat poate dezvolta, ca adolescent Și 
apoi ca adult, un motiv al puterii supradimensionat Si, eventual, o tendinţă 
spre violență. 


Nu sunt puţini cei care, ca adulți, rămân prinși în identificarea cu părinții 
lor, fără să analizeze critic dedesubturile experienţelor din copilărie. Se simt 
legaţi de părinţii lor Și le sunt devotați, indiferent de ce a fost. Nu admit în 
faţa lor înșiși cât de rău a fost cândva. Prea mare este adesea teama 
subliminală că avalanșa amintirilor traumatice ar putea veni peste ei. Uneori 
nici nu-Si mai amintesc de copilăria lor. Au învăţat de foarte timpuriu să-și 
zăvorască undeva sentimentele pentru a putea suporta situația de acasă. 
Teama, sentimentele de părăsire Și de neputinţă erau prea puternice pentru a- 
Și permite să le simtă. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Este vorba aici despre un așa-numit mecanism de autoprotectie. În copilărie 
această autoprotectie reprezintă o tactică de supravieţuire. Însă aceste 
experienţe ne marchează creierul în planurile cele mai profunde și, dacă nu 
reflectăm asupra lor, aducem această perspectivă asupra lumii în viaţa 
noastră de adulți. Așadar, dacă un adult a trăit cândva experiența violenţei Și 
nu se confruntă cu trecutul său, rămâne captiv în tiparul copilăriei sale. 


In psihologie aceste tipare negative sunt numite Și copilul-umbră. Intelegem 
prin această sintagmă acea latură a personalităţii noastre în care s-au fixat 


rănile, sentimentul de a fi neglijat, precum și experienţele marcate de 
violenţă ale copilăriei noastre. Copilul-umbrä se manifestă cel mai clar în 
credinţele noastre negative. 


Oamenii care au trăit experienţa violenţei în copilărie au dezvoltat un copil- 
umbră care este adesea clivat de sentimentele sale. Acești oameni au fost 
nevoiți, copii fiind, să-și dea la o parte continuu sentimentele negative, 
pentru a putea supraviețui — Și încă fac asta ca adulţi. Dar propriile 
sentimente sunt premisa compasiunii. Așadar, dacă nu am acces (bun) la 
teama, tristeţea sau neputinta mea, atunci nu îmi va fi posibil nici să mă 
transpun în sentimentele copiilor mei. Clivajul sentimentelor mele conduce, 
prin urmare, la o puternică abrutizare Și obtuzitate a sentimentelor, din cauza 
cărora mai târziu e posibil să fiu lipsit de milă și să devin fäptas. Un motiv 
inconștient important pentru copilul-umbră al unui făptaș este să nu mai 
ajungă niciodată să se simtă atât de umilit Si de expus cum s-a simţit cu 
părinții lui. lată un exemplu: Marko este tatăl unui băieţel de trei ani, Jimmy. 
În copilărie, Marko a fost maltratat grav de tatăl său — mama închidea ochii. 
Însă Marko nu a admis niciodată în faţa lui însuși nedreptatea pe care a trăit- 
o. Își admiră și astăzi „puternicul“ tată și nu a reflectat niciodată la copilăria 
sa Si la efectele acesteia asupra trăirilor sale emotionale. În schimb, tatăl îi 
servește în mod inconștient drept model — pe de o parte. Pe de altă parte, 
poartă în sine un copil-umbră umilit. Acesta nu mai vrea să se simtă 
niciodată ca atunci, când spera, plin de teamă, ca tatăl său să nu se înfurie 
deodată în timpul cinei fiindcă, în ochii lui, greșise cu ceva. Uneori chiar Si 
un zdrängänit mai puternic al furculitei îi aducea o mamă de bătaie. De 
aceea Marko a dezvoltat inconștient un motiv al puterii supradimensionat, la 
fel ca tatăl său. Trebuie să se impună în orice situaţie. Și-a propus să nu mai 
fie niciodată o victimă neputincioasă. Dar acum ajunge iar la lupte de putere 
ȘI cu Jimmy — cum se întâmplă cu orice copil. Așadar, când fiul său îl 
privește cu impertinentä Și reacționează cu îndărătnicie la vreo indicație de- 
ale lui, tatăl este năpădit neîntârziat de un val de furie: băiatul e lipsit de 
respect! Tocmai pentru că Marko însuși nu a fost tratat deloc cu respect de 
tatăl său, reacționează extraordinar de sensibil de fiecare dată când are 
sentimentul că 1 se contestă poziția de putere. Privirea sfidătoare a fiului său 
îi declanșează într-o secundă copilul-umbrä — se înfurie Și își bate copilul. 


Dorim să îi multumim aici în mod deosebit și pri- 
etenei noastre, psihoterapeuta Helena Muser, care 
ne-a sprijinit de-a lungul alcătuirii manuscri- 


sului prin cunoștințele ei de expert în psihologia 

copilului. Doamnei Carola Kleinschmidt, care a 

asigurat redactarea, îi mulțumim, de asemenea, 
pentru munca de o calitate excepțională. 


De aceea este atât de important să ne confruntăm cu tiparele Si cu copilul- 
umbră din noi, în special în ceea ce privește violenţa. Dacă facem asta, avem 
Șanse foarte bune să nu transmitem copiilor noștri experienţele noastre 
negative, ci să îi tratăm cu iubire Si respect. 


Când le scapă mâna părinţilor iubitori 


Pe lângă părinții care își maltratează grav copiii există ȘI cei cărora — cum se 
spune atât de frumos — „le scapă mâna“. Johanna relatează: „O singură dată 
l-am lovit pe fiul meu. Eram în bucătărie Și ne-am certat pe tema spălatului 
vaselor. Mi-a spus nu Știu ce impertinentä Și atunci i-am dat o palmă. După 
aceea m-am simţit oribil Si i-am cerut scuze probabil de o mie de ori — vai 
de mine!“ În discuţiile noastre cu părinţi, multi au recunoscut că și-au lovit 
copilul o dată. Totuși nu se vorbește prea mult despre asta. Părinții știu că e 


nedrept Și greșit Și, de cele mai multe ori, le e rușine de această scăpare. 
Dar cum se ajunge la asta? 


În exemplul nostru situaţia a fost următoarea: Johanna poartă din copilărie în 
ea convingerea negativă: „Trebuie să fiu mereu amabilă și cuminte, altfel nu 
mă iubește nimeni“. Și acum, ca adult, evită conflictele și disputele, din 
teama de a nu fi respinsă. Ar dori să transfere o parte din treburile casei 
asupra fiului ei în vârstă de opt ani Si asupra soţului ei, dar nu prea are 
tragere de inimă să ceară ajutor. Însă în ziua aceea s-a umplut paharul. 
Remarca fiului ei a scos la suprafaţă toată frustrarea provocată de anii în 
care s-a adaptat. Nu a fost un proces conștient, dar s-a simțit deodată 
incoltitä Si a fost ferm convinsă că: „Acum trebuie să mă impun, altfel mă 
duc la fund“. Prea multă vreme se lăsase condusă de convingerea copilului- 
umbră. Fiul ei a fost declanșatorul involuntar al acestei explozii interioare Și 
a ţinut locul tuturor celor cărora Johanna ar fi vrut să le spună în față părerea 
ei sau cărora ar fi vrut să li se împotrivească. Şi-a lovit fiul, care nu avea 
nicio vină. El doar a apăsat pe „buton“. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Dacă vrea să evite pe viitor astfel de reacţii exagerate, Johanna ar trebui să 
țină seama de sentimentele ei mai mult decât până acum. In momentul de 
faţă nici nu observă numeroasele mici încălcări ale graniţelor ei interioare Și 


pur Si simplu trece peste ele. Abia când supărarea depășește un anumit prag 
o observă, dar atunci este adesea deja prea târziu. Aici am dori să remarcăm 
că funia Si supărarea sunt sentimente care ne dau putere. Furia ne ajută să ne 
depășim frica. Cu ajutorul ei ne apărăm limitele Și, la nevoie, chiar viaţa. 
Oamenilor care fug de conflicte le e teamă — chiar Si în ceea ce îi privește pe 
copiii lor — că vor fi respinși. Uneori chiar trebuie să se înfurie de-a binelea 
ca să depășească această teamă. Și atunci se poate întâmpla ca, dintr-un 
motiv lipsit de importanţă, să aibă reacția opusă Si să explodeze. Din acest 
motiv, ar fi important ca Johanna să-și perceapă bine sentimentele și 
copilul-umbră, pentru a-și da seama din timp când nu îi convine ceva. Cu cât 
mai repede își dă seama de indispozitia ei, cu atât mai adecvat poate 
reacționa. 


Primul ajutor pentru părinţi 


Dacă vei simţi dorinţa de a-ţi lovi copilul, acesta este un semn clar de 
suprasolicitare Și ai nevoie rapid de o degrevare. Măsurile de mai jos te pot 
ajuta. 


Ajutor într-o situaţie acută: cel mai bine este, într-un asemenea moment, 
să ieşi din situaţia respectivă Si să părăsești camera. Dacă este încă foarte 
mic Și nu poate rămâne nesupravegheat, așază-l pe copil, în măsura în care 
este posibil, în pätutul cu grilaj sau în alt loc sigur — presupunând că poti 
face asta fără violenţa pe care ţi-o dă furia. Apoi încearcă să te liniștești prin 
mișcare. Poţi să te scuturi din tot corpul, îţi poţi scutura braţele, mâinile și 
picioarele. Scutură-te de furia din tine! 


Regleazä-ti sentimentele prin respirație: inspiră adânc și expiră. Când 
inspiri, trage aerul adânc în piept, iar când expiri, scoate tot aerul din 


plămâni. Chiar dacă ai sentimentul că nu mai ai ce să expiri, presează Si 
ultimul dram de aer din plămâni. Apoi respiră de trei-patru ori normal. Apoi 
poți să inspiri încă o dată profund Si să expiri tot aerul, după schema de mai 
sus. O respiraţie atât de profundă Si încetinită îi trimite creierului nostru 
semnalul că nu există niciun motiv de enervare. Cine respiră încet Si profund 
este, de regulă, relaxat. În creierul nostru există o conexiune între ritmul 
respirației Si sentimentele noastre: respirație calmă — sentimente calme. lar 
noi profităm de asta. Dacă, in mod conștient, respirăm profund Și calm, 
urmează Și linistirea emoțională. Încearcă! 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Alte măsuri: gândește-te, după ce trece momentul de criză, ce anume l-a 
declanșat sau ce te-a provocat. Nu te feri de adevăr. Întreabă-te: „Ce am 
gândit despre copilul meu când m-am înfuriat atât de rău? Ce convingere s-a 
declanșat în interiorul meu?“ 


Sugestii bune care te îndeamnă să reflectezi găsești Și în insula de reflecţie 
Situatii dificile sub lupă, vezi pagina 100. 


E vorba de respect? Astepti uneori prea mult până să-ţi manifești 
nemulțumirea? Gândește-te cum ţi-ai putea scoate în evidenţă limitele fără 
să devii abuziv. Ce ai putea spune sau face concret? 


Vorbește cu partenerul sau partenera ta despre această experienţă. Chibzuiti 
împreună cum vă puteţi degreva. Doar nu trebuie să facă unul singur totul. 
Poate că unuia i se pare enervant să meargă cu copilul la cumpărături ȘI 
preferă să-l ducă el la pediatru, iar celălalt urăște asta. Fă schimb de idei pe 
tema situaţiilor în care fiecare dintre voi este extrem de tensionat când este 
cu copilul. Poate că partenerul/partenera te poate ajuta? Părinții singuri pot 
purta eventual o discuţie asemănătoare cu alți oameni din anturajul 
copilului. N-ar putea sări în ajutor bunicul, bunica sau o prietenă? Îi sfătuim 
pe toți părinţii în cauză să caute sprijin cât mai repede! 


Dacă tu și partenerul täu/partenera ta vreti 
sa reflectati profund asupra valorilor pe care 
le consideraţi fundamentale pentru educaţie, 


vă recomandăm capitolul In ce credem? 
Valorile familiei, pe care il găsiți începând 
cu pagina 133, 


COPIII NE OGLINDESC VALOAREA PROPRIE 


Ne dezvoltăm valoarea proprie prin contactul cu părinții noștri. Aceștia o 
oglindesc atunci când ne zämbesc sau - în situația nefavorabilă — când au o 
reacție incertă sau negativă în ceea ce ne privește. Păstrăm această 
condiționare toată viaţa. Este normal ca, în relațiile noastre, să ţinem cont de 
reacția pe care o au ceilalţi faţă de noi. Ne zâmbește cineva? Ridicä 


sprâncenele când ne vede? Dacă în vremea copilăriei nu am trăit experiența 
de a fi iubit, ca adult voi păstra o sensibilitate exagerată față de posibile 
desconsiderări sau atacuri. 


Revenind la exemplul lui Alexander și Julius, tatăl își simte amenințată 
valoarea de sine, deoarece copilul îi arată „aparent“ în oglindă că nu este o 
persoană respectabilă. Pentru Alexander ar fi important să examineze acest 
mecanism Și astfel să-i fie clar că acest comportament al copilului său nu 
spune nimic despre valoarea sa — ca tată și ca om. Nu ar trebui să comită 
eroarea de a interpreta comportamentul fiului său ca oglindă a valentelor 
sale ca tată. De fapt, Alexander ar trebui să știe că Julius se află în faza de 
încăpățânare Și că de aceea se răzvrătește. Dar, deoarece, din cauza istoriei 
sale, nu a putut să-și clădească o valoare de sine stabilă, este foarte sensibil 
dacă nu se simte respectat. Când Julius nu ascultă imediat, Alexander trage 
concluzia: „Julius e indärätnic, deci sunt lipsit de valoare Si un tată prost“. 
Aceste gânduri se înșiruie cu viteza fulgerului, sunt indezirabile și 
inconștiente — Și declanșează sentimente intense care ajung până la furie Si 
agresiune Și îl copleșesc pe Alexander în contact cu fiul său. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Dacă ar vrea să întrerupă acest automatism nefavorabil, ar trebui să dizolve 
pentru sine conexiunea „Julius e îndărătnic — așadar eu sunt lipsit de 


valoare“. Când sunt o ameninţare pentru percepţia propriei noastre valori, 
cum se întâmplă în cazul lui Julius și Alexander, copiii noștri apasă, ca să 
spunem așa, pe butonul valorii de sine. Putem decupla acest buton dacă 
lăsăm, conștient, situaţia conflictuală să se deruleze din nou în faţa ochilor 
noștri Și dacă nu ne mai privim copilul, cu tot cu comportamentul lui, ca pe 
„oglinda valorii noastre personale“. Alexander ar putea, așadar, să analizeze 
mai întâi situația cu Julius, iar apoi să iasă în mod conștient, cu ajutorul 
exerciţiului de mai Jos, din oglinda valorii de sine. 


INSULĂ DE REFLECTIE:CUM SĂ IEȘI DIN OGLINDA VALORII 
DE SINE 


Poate te-ai gândit, pe măsură ce am expus cazul lui Alexander si Julius, dacă 
ȘI tie comportamentul copilului 


tău îți induce atât de repede nesiguranţă și îndoieli de sine? Atunci e posibil 
să raportezi prea puternic comportamentul copilului la tine însuţi. Cu 
ajutorul pașilor care urmează poţi ieși din oglinda valorii de sine. Vom 
folosi exemplul lui Alexander și Julius pentru a-ţi arăta cum poți face 
exercițiul. 


1. Ridică, în imaginaţia ta, un perete de sticlă între tine Și copilul tău. Îți 
imaginezi aȘadar că între tine Și el există un zid transparent. Astfel il 
poţi vedea, dar sunteţi în două spaţii separate prin peretele de sticlă. 
Asta îţi oferă o oarecare distanţă și te ajută să nu mai raportezi 
nemijlocit comportamentul copilului la persoana ta. — Alexander își 
imaginează cum între el Și Julius crește din podea un perete de plexiglas 
— ca geamul unei mașini. După ce geamul s-a închis, respiră o dată 
profund. 


2. Preia responsabilitatea pentru contribuţia ta la situaţie, Știind că el, 
copilul, nu este vinovat că tu ești atât de întors pe dos sau enervat. Cu 
acest pas ieși din sfera sentimentelor Și te adresezi părții tale raţionale, 
mature. Trebuie să fii matur pentru a-ţi asuma responsabilitatea pentru 
tine Și pentru atitudinea ta. — Alexander își spune în sinea sa: „Preiau 
responsabilitatea pentru supărarea mea. Mă simt jignit de Julius. Asta 
nu este greșeala lui. Îmi provoc singur jignirea prin faptul că permit 
comportamentului lui să-mi declanșeze convingerile negative Și să-mi 
activeze copilul-umbră. Atunci mă simt ca Și când Julius nu m-ar 
respecta“. 


3. Gändes$te-te în linişte dacă atitudinea copilului tău exprimă 
realmente ceva despre valoarea ta (ca tatä/mamä/om). — Abia acum lui 
Alexander îi trece din nou prin minte că relaţia sa cu Julius are adesea 
Și părți frumoase. lată ceva tipic pentru memoria noastră: atunci când 
suntem foarte implicaţi emoţional, ne putem gândi numai la lucruri care 


ne confirmă sentimentul. Supărarea, în cazul lui Alexander. Prin 
distanţa oferită de peretele de sticlă imaginar, Alexander 
conșȘtientizează că atitudinea lui Julius nu are nicio legătură cu el. 
Simte, de asemenea, că este un tată bun. 


4. Încearcă să înţelegi ce se întâmplă cu copilul tău, așadar care este 
mesajul pe care ţi-l transmite. În acest scop poţi consulta Și capitolul 
despre empatie de la pagina 152. — Când se pune în pielea lui Julius, 
Alexander vede limpede că acesta este la vârsta încăpăţânării Și că este 
foarte normal să-i întoarcă vorba mai des sau să nu facă ce i se spune. 
Vede că acesta este un pas important în dezvoltarea copilului — Și, 
pentru prima dată, este chiar puţin mândru că fiul său este deja atât de 
mare, încât începe prima fază de detașare. Intelege și că, într-un fel, 
Julius vrea să-Și măsoare forţele cu el Și că e în regulă să rămână ferm — 
însă fără furia care izvorăște dintr-o valoare de sine ofensată, ci pur Și 
simplu ca tată responsabil, care nu se lasă manipulat de crize de furie. 


Incearcă Și pe viitor să nu lași sentimentul propriei valori să depindă de 
atitudinea copilului tău. Vei observa cum îţi cade o povară de pe umeri Si 
cum micile dispute nu mai escaladează atât de repede. 


COPILUL-UMBRĂ, COPILUL-SOARE ȘI ADULTUL 
INTERIOR 


În ultimele capitole am vorbit mult despre tiparele din copilărie și modul în 
care acestea ne influenţează Și în viaţa adultă. Toate experienţele avute în 
copilărie sunt ancorate adânc în noi. Sunt o parte a personalităţii noastre. 
Adesea nu suntem conștienți de aceste tipare timpurii, însă le luăm cu noi, 
ca „program psihic“, în viaţa noastră de adulti. 


Pentru acest program interior există o imagine în psihologie: copilul interior. 
În fiecare din noi se ascunde un copil interior care are o contribuţie 
considerabilă la modul în care gândim, simţim si actionäm. El ne reprezintă 
atât credinţele, cât și sentimentele asociate cu aceste credinţe. Și felul în 
care suntem pregătiți pentru atașament Și autonomie se datorează 
participării copilului interior la clădirea personalităţii noastre, pentru că Si 
aici este vorba de tiparele din copilăria timpurie. 


Copiii trebuie să-și idealizeze părinții, 


pentru că depind întru totul de ei. 


Imaginea copilului interior exprimă faptul că nu ne percepem neapărat ca 
adulți, chiar dacă suntem asta de multă vreme. Sau: chiar dacă suntem 
adulți, nu am lăsat copilăria cu totul în urmă. Pentru a înţelege asta, ne 
putem imagina psihicul ca pe o casă cu mai multi locatari — diferitele părți 
ale personalităţii. Unul dintre aceștia este copilul interior. 


Când descriem copilul interior trebuie să deosebim între două părți 
componente ale personalității: copilul-umbrä și copilul-soare. In timp ce 


copilul-umbră este o metaforă pentru tiparele problematice ale copilăriei 
noastre, copilul-soare reprezintă tiparele pozitive, precum Și atitudinile 
pozitive pe care ni le putem însuși azi, ca adulți. Până la urmă, acum suntem 
mari Și nu mai depindem de părinții noștri. Suntem capabili să trăim 
experienţe noi Și bune și să le ancorăm în interiorul nostru. Astfel putem 
întări copilul-soare. Acesta reprezintă Si toate forţele pozitive din noi, cum 
ar fi curiozitatea, spontaneitatea, bucuria de a trăi, creativitatea, plăcerea, 
pofta de acțiune etc. Așadar, când vorbim, în cele ce urmează, despre 
copilul-umbră, ne referim la acea parte a personalității care este marcată de 
convingeri negative Și care tânjește mai degrabă după prea mult atașament 
sau după prea multă autonomie. 


In concluzie, aici va fi vorba mai ales despre „a 
oferi sustinere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Când vorbim despre copilul-soare, ne referim la resursele tale și la partea 
puternică a personalităţii tale, partea care se bucură de viaţă. Copilul-soare 
este marcat de credinţele noastre pozitive (vezi Și pagina 92). 


Si, în final, există și adultul interior ca parte componentă a personalităţii 
noastre. Acesta este adesea denumit în psihologie eul adult. Prin el 
înțelegem rațiunea, gândirea logică. Eul adult poate cugeta calm Și neutru 
asupra lucrurilor. Nu este determinat de sentimente. Privind lumea prin eul 
adult putem cântări în liniște și lucizi care acțiune în care situație are cu 


adevărat sens. Capacitatea de a gândi DESPRE noi, adică de a ne privi din 
perspectiva vulturului, aparține tot eului adult. 


Dacă vei pătrunde în insulele noastre de reflecţie, vei face asta mai întâi cu 
eul adult. Pentru că doar cu rațiunea care gândește limpede poţi reflecta 
asupra ta însuţi. Când faci asta, adultul din tine poate spune, spre exemplu: 
„Acum mă uit în liniște la toate astea. Nu îmi place cum merg lucrurile 
acum. De fapt, aș vrea să-mi educ copiii mai relaxat Și cu mai multă 
ușurință Și aș dori să trăiesc mai multă bucurie în viaţa de zi cu zi a 
familiei“. 


Cu ajutorul eului adult ne putem apropia, într-o manieră conștientă, Și de 
credinţele noastre negative, fără să alunecăm imediat în frici sau sentimente 
de inferioritate. Privind de aici, ne putem apropia de copilul-umbră Și îl 
putem cunoaște mai bine. Putem vedea ce credinţe negative poartă în sine 
copilul-umbră — Și ce efect au acestea asupra percepţiei Și acţiunilor noastre. 
În acest mod putem învăţa cum să procedăm mai conștient cu copilul- 
umbră. Atunci putem alege deliberat să ne tratăm copiii altfel și putem 
începe să exersăm acest nou comportament. 


Un exemplu arată cum se văd cele de mai sus în viaţa de zi cu zi: Elisabeth 
s-a lăsat condusă de teama ei de eșec Si Și-a presat fiica să obțină 
performanţe maxime. Copilul-umbră preluase conducerea fără ca Elisabeth 
să-ȘI dea seama. Abia cu ajutorul eului adult a putut să caute motivele 
ascunse ale acțiunilor ei. Asta i-a permis să observe că acela care o tot 
presează pe fiica ei este copilul-umbră. Abia acum a avut Șansa să privească 
atent la nevoile reale ale copilului ei — și să-și schimbe comportamentul. 
Cunoașterea copilului-umbră e primul pas important pentru a ne ţine tiparele 
negative sub control, pentru ca apoi să luăm noi decizii, mai bune, în toate 
chestiunile care privesc relaţiile noastre Și educaţia. 


Acum vom vorbi despre faptul că trebuie să-ţi poţi cunoaște copilul-umbrä. 
Primul pas: trebuie să te surprinzi asupra faptului. 


SURPRINDE-TE ASUPRA FAPTULUI! 


„Surprinde-te asupra faptului!“ — Acesta este un îndemn care poate ti se va 
părea ciudat mai întâi. Dar exact despre asta este vorba dacă vrem să ne 
prindem cu ocaua mică în general Și în atitudinea noastră ca părinţi. În 
agitația cotidianului cu copiii noștri, adesea nici nu ne dăm seama ce facem. 
Reactionäm instinctiv Și, de exemplu, ne certăm copilul. În mod normal nu 
stăm apoi să ne gândim: „Fac bine ce fac? Chiar am vrut să-l jignesc?“, ci 
actionäm spontan, din dinamica clipei. Sau, altfel spus: suntem captivi în 
perspectiva câmpului. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Opusul acesteia este perspectiva observatorului. Aceasta ne permite să ne 
percepem pe noi înșine de la o oarecare distanță, din afară. Dacă mă observ 
pe mine, mă pot vedea Si nu sunt captivul sentimentului. Perspectiva 
observatorului este echivalentul eului adult, pentru că aici intervine doar 
rațiunea limpede. Abia din această perspectivă pot evalua o situaţie Si îmi 
pot da seama ce joc se joacă. Alexander, care în faţa îndărătniciei fiului său 
se simţea ca un tată ratat, Și-a putut da seama din perspectiva observatorului 
că se lăsa angrenat într-o luptă de putere. Acest lucru nu a funcționat din 
perspectiva câmpului, deoarece aici reacţiona doar după modelele familiare. 


Perspectiva câmpului 


Perspectiva câmpului nu este rea în sine. Toţi cunoaștem sfatul de a trăi mai 
mult în prezent, aici Și acum. Exact acest lucru corespunde perspectivei 
câmpului. Avem nevoie de ea pentru a savura din plin întâmplările frumoase. 
Să presupunem că suntem cu copiii la o gelaterie. Din perspectiva câmpului 
putem savura acest moment cu fiecare fibră. Simtim inghetata dulce pe 
limbă, simțim căldura soarelui pe piele, auzim râsul copiilor, iar copilul- 
soare din noi este mulțumit. Aici perspectiva observatorului ar fi chiar 
deranjantă Și ne-ar smulge din trăirea copilului-soare. Pentru că, dacă ne 
privim din afară cum stăm în gelaterie și poate ne mai ȘI întrebăm dacă 
facem totul cum trebuie, plăcerea s-a dus. Când ne vedem din afară nu mai 
suntem prezenţi cu simtirea. Așadar, trucul este să percepi întâmplările 
frumoase din perspectiva câmpului. 


Perspectiva observatorului 


În situaţii neplăcute, cum ar fi o dispută sau când ne simţim ameninţaţi sau 
incoltiti, ar fi, în schimb, bine să privim din perspectiva observatorului Și să 
ne întrebăm: „Ce fac eu aici, de fapt?“ Pentru că numai din unghiul acesta — 
așadar din perspectiva eului nostru adult — ne putem surprinde asupra 
faptului când actionäm mänati de copilul-umbră din noi. Însă, din păcate, 
tocmai în aceste momente neplăcute suntem captivi cu totul în perspectiva 
câmpului — în special atunci când este activat copilul-umbrä. Emotiile 
negative care sălășluiesc aici ne trag cât ai clipi în perspectiva câmpului. 
Luäm de bune sentimentele noastre de furie Și frică, precum Și credinţele 
noastre negative. Din perspectiva câmpului nu ne putem recunoaște copilul- 
umbră, deoarece suntem una cu el. 


Să ne mai gândim o dată la Markus, pe care l-a enervat atât de tare faptul că 
fiul său Paul se jucase cu untul. Markus a reușit să se surprindă asupra 


faptului. Oricum, a reușit să se stăpânească într-atât încât să nu-și lovească 
fiul. Cu toate acestea, Și-a identificat cu adevărat copilul-umbrä abia după 
aceea, când a vorbit cu soția sa despre situație. Pe parcursul discuţiei Și-a 
amintit cât de importantă era curăţenia pentru mama sa. Făcea tot timpul 
curăţenie. El Si sora lui nu aveau voie să aducă pentru nimic în lume 
murdărie în casă. Markus fusese un copil cuminte, care se străduise să-i facă 
pe plac mamei sale. A internalizat principiile ei de educație. De aceea a 
dezvoltat el însuși o ușoară manie a curäteniei. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Ce a înţeles Markus: factorul declanșator al furiei sale a fost faptul că Paul a 
scobit găuri în unt. Asta a declanșat următoarele convingeri: „Nu ne jucăm 
cu mâncarea“, „Nu avem voie să facem așa ceva. E dezgustätor“ și „E un 
lucru rău“. A simțit silă Și furie. Ca urmare, a tipat la Paul. Pe viitor ar vrea 
să-i poată spune fiului său în liniște: „Nu-mi place să te joci cu mâncarea“. 
Deja analiza situației cu mintea limpede îl ajută să câștige un pic de distanţă 
față de copilul-umbrä. 


Dar cum se poate asigura Markus că pe viitor se va surprinde la timp asupra 
faptului? Dacă Paul se va juca din nou cu mâncarea sau va sări într-o baltă 
de noroi, copilul-umbră va fi, probabil, activat din nou. Un indiciu important 
sunt sentimentele. Dacă simte „silă și furie“, Markus își poate spune: 

„Atenție! Aici operează copilul-umbră!“ Dacă se surprinde din timp asupra 
faptului, poate comuta imediat pe perspectiva observatorului, deci pe eul 
adult, Și poate preveni o criză de furie. Ce contează este să se surprindă 
asupra faptului în timp util. Dacă sentimentele sunt deja foarte puternice, nu 
prea mai pot fi ajustate. 


Acest lucru se datorează parțial Si proceselor din creierul nostru. O imagine 
simplă ar fi că sentimentele noastre au fiecare locul lor propriu în creier. 
Structura care le adăpostește aici se numește sistemul limbic. De fiecare 
dată când ceva ne provoacă un sentiment puternic, acest segment al 
creierului pornește ca un motor Și ne influențează atât corpul, cât Si 
gândirea; spre exemplu, inima începe să bată cu putere, iar gândurile ne 
năpădesc ca o furtună. Toate acestea se întâmplă într-o fracțiune de secundă. 
Pentru că Și sentimentele ne-au fost date din vremuri imemoriale pentru a ne 
asigura supraviețuirea, în momentele decisive lucrurile trebuie să meargă 
repede. Când simțim teamă, ne putem lua picioarele la spinare pentru a ne 
pune rapid la adăpost. Gândirea noastră rațională, atitudinile și pozițiile 
sunt, în schimb, ancorate în lobul frontal al creierului, adică în aria aflată 
chiar în spatele fruntii. Prin comparaţie, aceasta lucrează încet. Ce înseamnă 
asta? Că sentimentele noastre sunt rapide și dominante. Dacă suntem 
inundati de sentimente, gândirea logică, eul nostru adult, nu are nicio șansă 
la început. Așadar trebuie să așteptăm până se domolesc sentimentele. Sau 
încercăm în mod conștient să revenim cu picioarele pe pământ. 


In concluzie, aici va fi vorba mai ales despre „a 
oferi susținere și a dărui libertate". Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Cum te poţi distrage 

„Mai întâi numără până la zece!“ Acesta este un sfat pe care îl auzim 
uneori în situații încărcate emotional. Sensul este, de fapt: „Mutä-ti 
gândurile mai întâi!“ Uneori, număratul până la zece nu e suficient. De aceea 
îți propunem să numeri înapoi din șapte în Șapte, de la 385 până la zero, 
dacă ești foarte răscolit. Vei vedea că, numărând concentrat, creierul tău se 
linişteşte. Asta se întâmplă deoarece, când numărăm, lucrează ariile 
raționale ale creierului, adică lobii frontali. Astfel se liniștește sistemul 
limbic, creierul sentimentelor noastre. Altă metodă bună de calmare este 
mișcarea. Orice fel de activitate fizică ajută la dezintegrarea hormonilor de 
stres. 


„Dă o tură în jurul blocului!“ Și acesta este un sfat bun, deoarece după o 
rundă de alergare, de regulă, ne-am liniștit. Altă măsură pentru un moment 
acut este exerciţiul de respirație (vezi pagina 111). Poate îţi amintești? 
Pentru ca sentimentele să se liniștească, trebuie în primul rând să respiri cât 


poți de calm, punând accent pe expiratie, adică expiränd cât mai lung 
posibil, chiar forțat. 


Cel mai bine este, desigur, dacă surprindem din fașă sentimentele induse 
de copilul-umbră. Foarte des simţim furie sau teamă în abdomenul superior, 
între cutia toracică Si buric. Dacă se prefigurează o situație emoţională, ne 
crispäm Și simţim asta limpede în această zonă. De aceea merită să fim 
atenţi la primele semne ale unei astfel de crispări. Dacă emoţiile nu sunt încă 
atât de puternice, avem Sanse bune să le stăvilim. 


Surprinde-te asupra faptului Și comută! 


Să revenim la Markus. Este important să-și asume responsabilitatea pentru 
configurarea relaţiei pärinte-copil Și pentru sentimentele venite dinspre 
copilul-umbră. Poate l-ar ajuta să-și consoleze copilul-umbrä (vezi pagina 
130). În plus, dacă își propune ferm să se surprindă asupra faptului în viitor 
Și să comute, se poate produce o schimbare profundă a atitudinii sale. 


xee 


„Surprinde-te si comută“ este fundamentul oricărei schimbări de 
comportament sau în planul conștiinței. Ar trebui să devină mantra ta 
zilnică. Din clipa în care te surprinzi pradă unui sentiment al copilului- 
umbră, comutä pe eul tău adult și priveste-ti copilul-umbră de la distanţă. 
Acum poţi reflecta din perspectiva eului adult: cum aș vrea să reactionez ca 
mamă sau tată? 


Surprinderea asupra faptei Si comutarea nu funcţionează de azi pe mâine Si 
sunt o chestiune de exerciţiu. Dar sunt posibile. Un truc: poți decide clar, din 
poziția eului tău adult, că, începând din acest moment, vrei să te surprinzi 
asupra faptului: „Începând de azi vreau să mă surprind în mod conștient cum 
recad în sentimente ale copilului-umbră“. 


Prin această decizie nu ești eliberat automat de sentimente negative. Dar ea 
îți permite ca data viitoare să nu mai treci ca la o apăsare de buton in 
perspectiva câmpului Și să nu mai recazi în vechile modele 
comportamentale. În schimb, poţi comuta pe perspectiva observatorului și 
poţi continua să priveşti situaţia dinspre eul tău adult. Îţi putem promite că 
astfel viaţa cu copiii tăi va deveni mult mai plăcută, iar tu te vei întări 
incredibil ca mamă sau tată. 


Dacă vei urma acest îndemn, „surprinde-te asupra faptului și comută“, ca pe 
un ghid interior, poţi aștepta împăcat să se arate din nou „vechile“ 
sentimente. Din acest punct de vedere ai putea considera apariția fricii sau a 
funiei drept un lucru bun. Acestea vor fi pentru tine ca un fel de indiciu sau 
chiar ca un mentor. Caroline, mama care se supăra atât de tare din cauza 
dezordinii lăsate de copiii ei, observă cum o cuprinde furia când copiii nu 
strâng nimic, spre exemplu, când mănâncă o banană Și nu aruncă la gunoi 
coaja. De fiecare dată Și-ar dori să-l săpunească zdravăn pe făptaș, iar apoi 
este adesea indispusă pentru mult timp. Deși „problema holului“ este 
rezolvată în mare măsură, există Si alte situaţii educaţionale de care nu este 
încă pe deplin mulţumită. Vede în ele o șansă de a evolua și de a afla mai 
multe despre ea și copilul ei umbră. De aceea lucrează Și cu următoarea 
insulă de reflecţie. 


INSULĂ DE REFLECTIE: SURPRINDE-TE ASUPRA FAPTULUI SI 
COMUTĂ 


Gândește-te la o situaţie educaţională în care este activat copilul tău umbră. 
Poţi alege din nou situaţia pe care ai analizat-o deja în detaliu (la pagina 
114) sau una nouă. Ai nevoie de un obiect de scris Si o hârtie pentru a-ţi nota 
noul mod de a vedea lucrurile. Caroline se decide cu ajutorul acestei insule 
de reflecţie să arunce o lumină mai puternică asupra situației cu coaja de 
banană. 


1. Transpune-te în pielea copilului tău umbră — aȘadar copilul interior 
rănit care este prezent în această situaţie — și privește și percepe situaţia 
din punctul său de vedere. Cel mai bine este să rosteȘti cu glas tare ce 
percepe acum, cum interpretează situaţia $i cum se simte în această 
situaţie. — Caroline spune următoarele: „Sunt atât de supărată. Ei mă 
tratează ca Și când n-aş exista. Nimeni nu mă vede. Iar eu îmi dau atât 
de mult silinta să fac să fie frumos pentru noi toţi“. Când rostește aceste 
propoziţii cu voce tare, conștientizează cât de bine cunoaște aceste 
sentimente din copilăria ei. Părinţii ei aveau amândoi servicii foarte 
solicitante Și nu i-au oferit fetiţei atenţia pe care $i-ar fi dorit-o. Din 
acest motiv, Caroline s-a străduit foarte mult să fie pe placul părinţilor 
ei. Își amintește cum, odată, a aranjat camera de zi deosebit de frumos, 
dar părinţii nici măcar nu au observat. Caroline cunoaște amestecul de 
furie Și dezamăgire după ce ţi-ai dat silinta. 


2. Acum ieși din nou din copilul-umbră. Te poţi retrage cel mai ușor 
dacă te baţi încet pe tot corpul cu palma întinsă ori dacă te scuturi. Poţi 
bate Și din palme în timp ce îţi spui: „Gata acum, a trecut!“ — Caroline 
sare de câteva ori pe loc Și se scutură. 


3. Deplasează-te acum spre alt punct al încăperii, iar acolo intră în mod 
conştient în eul tău adult. Pentru a te susţine, îţi poţi spune în sinea ta: 
„Sunt un om adult. Sunt eu însămi/însumi mamă/tată“. Din interiorul 
Eului adult poţi contempla situaţia din perspectiva observatorului. — 
Caroline se vede pe sine din exterior, cum stă în bucătăria ei Și se uită la 
coaja de banană. 


4. În pasul următor vorbește ca un adult cu copilul tău umbră. Spune 
ceva de genul: „Dragul meu copil umbră, îmi pare rău că ești activat în 
felul acesta. Dar acum mă voi ocupa eu de această problemă. Preiau 
responsabilitatea“. — Caroline îi spune copilului ei umbră, din 


perspectiva eului ei adult: „Micuța mea dragă, eu Știu că vrei doar să fii 
văzută. De acum preiau eu, ca adultă, conducerea. Te poţi baza pe mine. 
O rezolvăm noi până la urmă“. 


5. Apoi apreciază Și analizează situaţia din poziţia cuiva care o privește 
neutru — ca un evaluator. Ce ar spune acesta? Ce se întâmplă cu copilul- 
umbră? Care sunt motivele, sentimentele Și gândurile lui? Sentimentele 
sale sunt rezonabile sau exagerate? Presupunând că ar trebui să dai un 
scurt aviz privitor la această situaţie: cum ar suna? Îţi poţi redacta 
analiza Și în scris. — Caroline serie: „Nicio coajă de banană din lume nu 
merită să te enervezi atât din cauza ei. Copilul meu umbră chiar are 
nevoie de consolare. Pe de altă parte, chiar a$ vrea să înveţe copiii să 
nu-Și lase gunoaiele pur și simplu pe unde apucă. Trebuie să găsesc o 
cale de a rezolva asta fără să arunc flăcări pe nări“. 


6. Avizul este primul pas. Acum mai lipsește soluţia. Pentru a găsi idei 
de rezolvare, gândește-te: ce te-ar sfătui un prieten bun/o prietenă 
bună? Ce idei ar avea un consilier educaţional? Fii propriul tău 
consilier Și oferă-ţi concret asistenţă în această situaţie. Ce poţi face? Ce 
idei noi ar fi de ajutor? Cel mai bine ar fi să-ţi notezi toate impulsurile. 
— Caroline are pe loc trei idei: 


„În primul rând: dacă privesc lucrurile just, copiii nici măcar nu sunt 
lipsiţi de respect — doar copilul meu umbră a interpretat așa. Ei sunt pur și 
simplu comozi. Exact acesta este modul în care aș vrea să privesc situația 
data viitoare.“ (Acest unghi nou o ajută să nu se mai simtă devalorizată.) 


„In al doilea rând: copiii învaţă doar dacă există consecvență. Il voi 
chema, fără să mă enervez cine știe ce, pe cel care a provocat incidentul cu 
coaja de banană Și îl voi ruga să o pună la coș. Voi fi consecventă, ca să se 


producă un efect de învăţare.“ Caroline elaborează chiar un „Plan B“, pentru 
cazul în care nu îl poate prinde direct pe „făptaș“: „Atunci, la următoarea 
masă li servesc coaja de banană pe farfurie“. 


„În al treilea rând: copilul meu umbră este într-adevăr foarte rănit. Îi voi 
dedica mai mult timp Și îl voi vindeca pe cât se poate de bine.“ Este un final 
foarte bun pentru acest exercițiu: asigură-l pe copilul-umbră că vei prelua 
conducerea din postura eului adult, că primește atenție și se poate linişti. 


Cu ajutorul acestei insule de reflecţie ai procesat acum o singură situaţie. Cu 
cât procesezi mai multe, cu atât câștigul tău va fi mai mare. 


La un moment dat se creează un oarecare firesc. Capeti o poziție superioară, 
o așa-numită meta-pozitie, pe care o poţi accesa imediat când te surprinzi 
din nou cu un sentiment al copilului-umbră. Cu cât facem acest exercițiu mai 
des, cu atât vom reuși mai ușor în toate situaţiile posibile — cu copiii, cu 
colegii Și colegele, cu partenerul nostru sau partenera noastră Si, poate, chiar 
ȘI cu propriii noștri părinți. La un moment dat ne intră în sânge; atunci vom 
fi instituit „surprinde-te asupra faptului si comută“ ca atitudine 
fundamentală care ne ajută să reactionäm mai conștient Și mai matur, în 
sensul pozitiv. 


În plus, îl putem vindeca pe copilul-umbră într-un plan mai profund. Căci 
copilul interior, care s-a simțit părăsit, neiubit sau hărțuit de tată și/sau de 
mamă, are nevoie de compasiunea noastră. Cu ajutorul următoarei insule de 
reflecţie îi poți acorda copilului tău umbră atenţie și afecțiune, prin care să 
obţii o vindecare profundă. Prin faptul că ne acceptăm Și ne consoläm 
copilul-umbrä, ne putem linişti într-un plan aflat mai puţin în sfera 
conștientului Si, în același timp, ne putem asigura că sentimentele copilului- 
umbră nu sunt declanșate atât de repede prin fiicele Și fiii noștri. 


CONSOLEAZA-TI COPILUL-UMBRĂ 


Poate îţi spui: „Copilăria mea a trecut. Nu se mai poate schimba nimic la 
ea“. Acest lucru este, desigur, adevărat — pe de o parte. Acestui gând vrem 
să-l punem alături un citat din Erich Kästner: „Nu e niciodată prea târziu 
pentru o copilărie fericită“. De aici putem deduce, pe de altă parte, un gând 
consolator. Ne putem vindeca parţial copilăria după ce a trecut. În acest 
scop, o influentäm retroactiv Și profităm de faptul că azi suntem mari. 
Suntem capabili să devenim regizorii propriei noastre imaginatii. Putem 
intra în contact cu copilul nostru umbră din perspectiva adultului interior Și 
îi putem da copilului interior ce i-a lipsit atunci. Ne îngrijim retroactiv pe noi 
înșine, ca o mamă sau ca un tată. Astfel, copilul interior al lui Elisabeth ar 
putea primi toată înțelegerea și atenţia care i-au lipsit acesteia în copilărie. 


INSULĂ DE REFLECTIE:VINDECA-TI COPILUL-UMBRĂ 


Pentru acest exercițiu este deosebit de important să ai puţină liniște. 
Programeazä-ti cel puţin zece minute în care nu ești deranjat. Ti-ar fi de 
ajutor dacă ai avea o fotografie cu tine de pe vremea când erai copil. 
Alternativ, poţi lua și o păpușă sau un anımälut de plus — o jucărie care 
simbolizează legătura cu copilul care ai fost cândva. 


Inspiră Și expiră liniştit de câteva ori, până când simți că te liniștești 
interior. Apoi transpune-te într-o energie părintească pozitivă. Ce înseamnă 
aceasta? Clădește sentimente materne sau paterne pozitive. Cel mai ușor 


... v. 


deosebit de dragi. 


Din această atitudine plină de atenție și de iubire poți stabili contactul cu 
copilul tău umbră. Poţi spune ceva de genul: „Bună, comoara mea, ești aici? 
Mi-ar face plăcere să vorbesc cu tine“. Lasă-te surprins de felul în care 
copilul-umbră își face simțită prezenţa. Poate va apărea, în faţa ochiului tău 
interior, o imagine a acestuia. Poate vei auzi Și o voce interioară care este a 
lui. Sau poate se instalează un anumit sentiment care îți semnalează că a 
sosit copilul-umbră. Uneori contactul nu se stabilește imediat. Poate copilul 
tău umbră este prea speriat pentru a se arăta. Poate că ti se pare caraghios să 
intri în legătură azi, ca adult, cu un copil imaginar. Dacă vrei într-adevăr să 
intri în legătură cu sentimentele tale din copilărie, atunci e important să 
rămâi într-o dispoziţie binevoitoare, maternă sau paternă, Si să nu-ți pierzi 
răbdarea. De îndată ce ai gânduri de genul: „Arată-te odată, prostänacule!“, 
copilul-umbră se va retrage speriat. 


Dacă ai găsit o cale să iei legătura cu el, întreabă-l pe copilul-umbră: „Ce 
ti-ar fi trebuit mai mult și mai mult în copilărie?“ Fii din nou foarte atent 
cum primeşti răspunsul. Uneori îţi vin în minte cuvinte sau jumătăți de 
propoziţii, cum ar fi „afecţiune“ sau „apreciere“. Alteori primești răspunsul 
sub forma unui sentiment sau vezi o imagine interioară. 


Apoi dăruiește-i (în închipuirea ta) copilului-umbră ceea ce își dorește. 
Oferä-i lucrul după care tânjește. Pentru asta îţi poți imagina că părinții tăi 
ar fi fost altfel cu tine — mai afectuoși, mai încurajatori, mai puţin temători... 
Sau poate e mai simplu pentru tine dacä-ti imaginezi că te proiectezi — ca 
adult — în trecut Și îţi sustii copilul-umbrä, spre exemplu, îi Soptesti: „Nu-ţi 
fie teamă! Sunt aici pentru tine“. Indiferent ce drum alegi, contează doar să-i 
transmiti copilului-umbrä mesaje noi, cum ar fi: 


Mereu e cineva aici pentru tine. 


Esti în regulă așa cum ești. 


Sunt mândru de tine. 


Ai voie să mergi pe propriul tău drum. 


Ești un copil dorit, iar noi ne bucurăm că ești aici. 


Ai voie să ai sentimentele pe care le ai. 


... (Te rugăm să completezi aici cu mesajele care ar fi fost importante pentru 
tine.) 


Atenţia pe care o primește copilul-umbră prin acest exerciţiu are un efect de 
vindecare profundă. De fiecare dată când te implici cu copiii tăi în situaţii în 
care iese la iveală copilul tău umbră, poți reflecta după aceea încă o dată: 
cum poate fi explicată reacţia mea? Ce rană a copilului-umbrä s-a deschis 
aici? Și: ce trebuie să-i dea eul meu adult copilului meu umbră pentru ca 
această rană să se poată vindeca? 


Dacă reușim să acceptăm cu afecţiune rănile copilului nostru umbră și să le 
vindecăm într-un fel, copiii noștri ne vor apăsa butoanele mai puțin repede 
Și mai rar. Atunci ne vom transforma tot mai mult în părinţii care vrem să 
fim; în părinţi care, pe de o parte, le transmit copiilor căldura cuibului Si, pe 
de altă parte, le dăruiesc destulă libertate ca să le poată crește aripi. 


DIGRESIUNE: ÎN CE CREDEM?VALORILE FAMILIEI 


Pe drumul tău spre mama sau tatăl care îi poate da copilului căldura cuibului 
Și aripi, valorile tale te pot ajuta să te orientezi. Și îți pot da și puterea de a 
nu-ţi abandona dezvoltarea dacă vreodată ti se va părea dificil să-ți identifici 
tiparele din copilărie sau dacă, în situații solicitante cu copilul tău, vei simți 
cum te cuprinde disperarea. 


Valorile noastre au această mare putere, deoarece sunt deasupra întâmplărilor 
de zi cu zi, ca niște stele strălucitoare care ne indică mereu, în linii mari, 
direcția în care am dori să mergem. Presupunând că, pentru un cuplu, 
„distracţia“ Și „comunitatea“ sunt valori importante, probabil vor avea grijă 
să aibă la sfârșit de săptămână timp pentru activităţi de familie care promit 
atât „distracție“, cât și „posibilitatea de a fi împreună“, cum ar fi o seară de 
Jocuri. Valorile lor le vor da puterea și claritatea de a lăsa deoparte alte 
lucruri în favoarea distractiei Și a jocurilor, fie că e vorba despre curăţenia 
generală sau despre orele petrecute la laptop. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Aceste valori sunt ca un fir roșu al vieţii, cu ajutorul căruia putem aprecia 
dacă (mai) suntem pe drumul cel bun. Ne ajută să diferentiem ce vrem să le 
transmitem copiilor noștri, Și prin contrast cu ceea ce ne-au dat pärintii 
noștri. Valorile dau o direcţie acţiunilor noastre. Dacă ne sunt clare, putem 
avea o poziţie clară în faţa copiilor noștri. Știm ce considerăm corect și ne 
asumăm răspunderea. Astfel stabilim un perimetru protejat. Aici copiii 


noștri se pot mișca liberi, se pot simţi susținuți de valorile noastre 
(atașamentul), dar pot acționa și pe cont propriu (autonomia) ȘI îȘi pot simți 
limitele. 


Să presupunem că mi-am dat seama că armonia în familie contează pentru 
mine Și mă surprind cum chiar eu distrug această pace printr-o dispoziţie 
proastă Și bombăneli. Atunci valoarea mea, în acest caz „armonia“, mă poate 
ajuta să mă prind cu ocaua mică Si să-mi schimb comportamentul. Trebuie 
„doar“ să mă întreb: ceea ce fac se potrivește cu valoarea mea? Pentru că 
valorile sunt, în sine, doar vorbe märete. Merită să cugetăm și CUM trăim 
aceste valori. Cum ar observa alţii că „armonia“ este o valoare importantă 
pentru mine? Cu ce o pot asocia? Cum ar fi indicat, cum are voie, cum 
trebuie să se poarte cineva pentru ca eu să am impresia că în jurul lui 
domnește armonia? Numai în felul acesta valoarea capătă viaţă. Iar fiecare 
om are propria lui definiție. Dar, în final, trebuie să pot fi măsurat cu propria 
măsură a valorilor mele. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


În mod conștient sau nu, aducem cu noi un pachet de valori din familia de 
origine. În plus, cadrul de valori al unei familii este integrat într-o cultură. 
Ca familie, ducem mai departe și valorile unei culturi. Dar, pe de altă parte, 
acest cadru reprezintă în fiecare familie altceva. 


Cadrul de valori al familiei vă dă o structură de bază stabilă ca familie. Dar, 
cum toţi cei implicați în acest sistem — atât copiii, cât și părinţii — evoluează, 


valorile trebuie verificate pe parcurs, pentru a constata dacă mai sunt 
valabile, dacă trebuie schimbate sau completate. Pentru ca niște valori să 
devină eficiente, trebuie trăite. Mami ȘI tati trebuie să fie exemple. Nu ajută 
la nimic dacă le ţinem copiilor discursuri despre importanţa onestitätii, dar 
ei ne surprind mintind la telefon. Dacă refuzăm o invitaţie Si prezentăm ca 
scuză altă întâlnire importantă, care în realitate nici nu există. În schimb, 
dacă văd mereu că ne transpunem în realitate sistemul de valori, copiii au 
Sansa să-și construiască unul la rândul lor. Știm din neurostiinte că sistemul 
de valori se deprinde în relaţii Si se ancoreazä în lobii frontali.'* 


INSULĂ DE REFLECTIE: VALORILE TALE 


Întrebările de mai jos te ajută să-ţi descoperi cele mai importante valori. 
Poate fi interesant Si să faci schimb de idei cu partenerul tău despre valorile 
voastre (probabil parțial diferite). 


Valori 


Ce este important pentru tine ca tată sau mamă? 


Pe ce pui preţ în educație? 


Pentru ce merită să te implici? 


Ce este important pentru tine în convietuirea de familie? 


Ce valori erau importante în familia din care provii? 


Pe care dintre acestea ţi-ai dori să le preiei? La care ai vrea să renunti? 


Criterii pentru împlinirea valorilor 


Acum ia fiecare valoare Și trece-o în viaţa reală. Intreabä-te: 


După ce mi-aș da seama că valoarea mea, spre exemplu, „respectul“, este 
trăită? 


Cum mă comport eu cu respect? 


Când sunt copiii mei/partenerul meu/partenera mea plini de respect? 


Și ce percep eu ca fiind lipsit de respect? 


Pentru viaţa de familie poate fi foarte util să găsești împreună cu partenerul 
valorile importante pentru amândoi. Adesea există o succesiune clară în 
funcție de importanță, spre exemplu: iubire, siguranță, responsabilitate, 


distracție Și claritate. Dacă sunt mai mari, copiii pot fi implicaţi Si ei. 
Intrebati-i: ce e important pentru voi în familie? 


Dacă doriți, comprimati-vä valorile într-un credo părintesc. Spre exemplu: 
„Markus Și Lisa — părinți — clari și afectuosi“. Sau: „Noi, familia Schmitz, 
avem un cămin în care oricine vine cu plăcere“. Stabilind și scriind care sunt 
valorile lor, Markus și Lisa pot observa ușor dacă le lipsește claritatea față 
de copiii lor. 


Dar ţineţi seama de următoarele: cine stabilește o regulă ar trebui să fie 
dispus, în principiu, Și să lupte pentru respectarea ei. Asta înseamnă că 
trebuie definite consecinţe pentru abateri. Toţi cei din casă trebuie să știe: 
dacă fac X, urmează Y. Spre exemplu: „Cine îi spune cuiva «porc» trebuie să 
pună 50 de cenți în pusculita cuvintelor urâte“. Pentru părinți, raportarea la 
valori înseamnă însă Și că nu se mai pot fofila din înțelegeri și promisiuni. 
Cine anulează în fiecare weekend, din cauza unei sarcini de serviciu urgente, 
timpul de joacă pe care ar trebui să-l petreacă toți împreună trăiește paralel 
cu propriile-i valori — iar prin asta Subrezeste, cu timpul, întregul sistem 
familial. 


Nevoia de atașament este 


0 nevoie psihică existențială de bază, 
cu rădăcini genetice adânci. 


CĂLDURA CUIBULUI CARE DĂ ARIPI. CUM SĂ 
MERGEM ALĂTURI DE COPIII NOȘTRI 


Până acum ne-am ocupat foarte mult de atitudinea ta interioară ca tată sau 
mamă. Sperăm să fi găsit sugestii bune pentru tine Și să-ţi fi făcut o idee 
despre ce înseamnă să educi copiii fără a-i educa. Din acest moment dorim 
să punem practic sub lupă cotidianul tău de părinte — Și să aruncăm o lumină 
asupra multor situaţii tipice din viaţa cu copiii. Vrem să-ți arătăm cum îţi 
poți însoţi copiii cel mai bine, astfel încât, pe de o parte, să fie atașați în 
siguranţă Și să se simtă iubiți (căldura cuibului), iar pe de altă parte, să poată 
crește și deveni fiinte independente (aripile). Secretul nu e tocmai de 
nepătruns, cum s-ar crede, ci a fost dezlegat destul de mult prin cercetare: 


Pärintii le dăruiesc copiilor căldura cuibului atunci când se pun în pielea 
lor (începând cu pagina 152). 


Pentru ca un copil să poată deveni independent, are nevoie de spațiu, de 
limite Și de încurajare. Despre legătura dintre acestea vom vorbi începând cu 
pagina 200. 


În afară de asta, îţi arătăm de ce părinţilor uneori nu le e deloc ușor să 
perceapă corect nevoia de atașament sau de autonomie a copiilor lor Și să 
reacționeze adecvat la ea. Dacă, atunci când vom da exemple pentru 
blocajele tipice în relația pärinti-copii, te vei simți prins asupra faptului, te 
rugăm să nu te lași descurajat. Consideră că acesta este indiciul unui 
potenţial de dezvoltare. Probabil că aici operează copilul tău umbră cu 
convingerile lui negative — acum ai învățat cum să-l consolezi Și să-l 
vindeci. Iar la fiecare blocaj tipic te vom îndruma cum să-l depäsesti. 


COPIII SE DEZVOLTĂ 


Desigur, nevoile copiilor noștri nu sunt constante de-a lungul evoluţiei lor. 
Pe parcursul copilăriei Și adolescenţei, ei câștigă tot mai multă autonomie. 
Deprind abilităţi ca alergatul, vorbitul, cititul sau mersul pe bicicletă, care le 
permit să devină independenţi. La un moment dat sunt mari. 


Mai devreme sau mai târziu, fiecărui părinte îi e dat să audă: „E de necrezut 
ce mare s-a făcut copilul vostru!“ Oamenii care nu ne văd copiii atât de des, 
cum ar fi rudele mai îndepărtate, observă mult mai ușor ce pași uriași au 
făcut aceștia în dezvoltare. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Prima zi de grădiniță, înscrierea la școală sau examenul la școala de șoferi 
sunt, în schimb, praguri în cotidianul familiei care ne amintesc că bate la ușă 
o nouă etapă a vieţii. Cel târziu la petrecerea de majorat devenim conștienți 
de faptul că anii copilăriei s-au dus. Copilul a crescut, și nu doar fizic. A 
venit timpul să-Și ia zborul. Iar ca tânăr adult își poate întemeia, în cazul 
ideal, propria gospodărie — își poate construi propriul cuib. 


Așadar, taţii și mamele au sarcina de a realiza un atașament securizant cu 
copiii lor (căldura cuibului) ȘI de a le susţine evoluţia spre autonomie într- 
un mod adecvat vârstei. Astfel pun piatra de temelie la clădirea unui adult 


capabil de iubire Și de atașament, un adult care simte atât că aparține de 
cineva, cât și că este liber. Este întocmai acel amestec de atașament Și 
autonomie care ne face fericiti; experienţa faptului că suntem acceptaţi așa 
cum suntem. 


Oferă susținere (căldura cuibului): 
empatizează, ascultă, percepe 
sentimente, implinește nevoi... 


fii increzător, lasă liber, oferă spaţiu, 
stabilește limite... 


La început copiii au nevoie de o susţinere mai puternică Și mai ales de 
empatia părinților. Dar, cu cât înaintează în vârstă, au nevoie de tot mai 
multă libertate. Asta înseamnă că mamele și taţii trebuie să mențină tot 
timpul echilibrul, deoarece au misiunea de a le oferi copiilor susținere, pe de 
o parte, Și de a le dărui libertate, pe de altă parte. Iar balanţa dintre cei doi 
poli se modifică tot timpul pe măsură ce copiii cresc. Cum pot reuși părinții 
să aibă grijă de cuib și, în același timp, să fie instructori de zbor — Și ce 
piedici pot întâlni —, iată despre ce va fi vorba în capitolele următoare. Iar pe 
primul loc se va afla grija de sine: numai dacă ai grijă de tine și de forţele 
tale vei avea continuu suficientă energie, răbdare și putere pentru a merge 


s... ve 


GRIJA DE SINE ÎNSEAMNĂ GRIJĂ de ceilalți 


In lumea păsărilor e limpede: numai dacă părinții sunt hräniti suficient pot 
avea grijă cum trebuie de puii care încă nu părăsesc cuibul. Noi, oamenii, 


avem însă uneori impresia că nu ar trebui să respectăm această lege. Mulţi 
părinţi au ajuns la limitele epuizării. În încercarea de a împăca gospodăria cu 
familia, cu jobul Și cu relaţia de cuplu, pierdem din vedere, adesea, grija față 
de noi înșine. Este ca Și când un jongler ar scăpa „mingea grijii de sine“ Si 
nu ar mai ridica-o. Aici le dedicäm un gând aparte părinților singuri, care în 
general sunt inhämatı Și mai strâns Și au Si mai puțin timp pentru ei. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Dacă suntem flămânzi, nu ne-am făcut somnul sau suntem mahmuri după 
seara precedentă, tindem mai degrabă spre izbucniri emoţionale. În această 
stare suntem mai sensibili Si adesea este de ajuns Si un stimul slab ca să ne 
iesim din pepeni. Psihologul Peter Becker, de la Universitatea Trier, atrage 
atenția asupra importanţei deosebite pentru echilibrul nostru interior pe care 
o ocupă satisfacerea nevoilor proprii. Cu cât reușim mai bine să ne 
satisfacem nevoile de bază, cu atât suntem mai stabili și cu atât mai relaxaţi 
ne putem dedica responsabilitätilor noastre de educatori. Dacă avem grijă să 
avem parte în viața noastră de somn, hrană, mișcare în cantităţi suficiente, 
precum Și de distracție, bucurie, sex, dragoste și prietenie, atunci nevoile de 
bază ne sunt îndeplinite. Ne simțim bine în pielea noastră. Acum poate îti 
spui: „Mi-ar plăcea să le am pe toate, nu spun că nu, dar cum să-mi mai iasă 
Și asta?“ Mai ales când copiii sunt mici sau când duci doar pe umerii tăi 
responsabilitätile unei familii, te simţi solicitat, de regulă, 24 de ore din 24, 
iar grija de sine dispare. 


Dacă dai acum aprobator din cap Si simţi că te-ai surprins asupra faptului, 
examineazä-ti convingerile legate de parenting. Uneori mamele sunt de 


părere că „doar o mamă care dă tot ce are este o mamă bună“. Părinții 
singuri cred adesea: „Trebuie să reușesc singur“. Iar câte un tată nu-și 
îngăduie niciun minut de relaxare, fiindcă e convins că „un tată bun nu are 
voie să leneveascä“. Sub aceste convingeri, care ne împing cu ușurință într-o 
stare de totală suprasolicitare, nu se găsește adesea nimic altceva decât 
credinţa primară „nu sunt suficient de valoros“, în toate variantele ei. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Comută acum pe eul tău adult și cumpănește cum vei fi un tată mai bun sau 
o mamă mai bună: dacă te simți secätuit de puteri sau dacă te simți bine în 
pielea ta și nevoile tale nu sunt neglijate? Răspunsul este evident: dacă ai 
grijă de tine, îţi poţi îndeplini mai bine sarcinile de tată sau de mamă. In 


... wg 


... ve 


ti dai seama cä te simti mult mai bine, te poti bucura mai mult de viatä Si, in 
ultimă instanţă, dacă tie însuţi îţi merge bine, vei fi un om, respectiv un 
părinte, mai bun. Acordä-ti permisiunea, din eul tău adult, să faci o dată și 
ceva pentru tine. În plus, ai putea, dacă vrei, să lași fără putere convingerile 
care te împing în ceva asemănător cu roata unde hamsterul aleargă fără 
sfârșit, până la epuizare. 


Copiii trebuie să-și idealizeze părinții, 


pentru că depind întru totul de ei. 


Dar poate constati că nu ești propulsat doar de credinţe, ci și de constatarea 
obiectivă: „Ziua mea este pur Si simplu prea încărcată“. Atunci îţi 
recomandăm să îţi planifici unități mici Și foarte mici de grijă pentru propria 
persoană: bea în liniște o cafea, ascultă muzică sau trage un pui de somn 
dacă simţi nevoia. Însă ar trebui să planifici și timpi mai mari pentru grija 
față de tine: o seară de cinema, o Sedintä de saună sau o plimbare lungă cu 
un prieten/o prietenă. Nu merge? Atunci ai nevoie de sprijin. Întreabă-te: 
cine te-ar putea ajuta? Pe cine ai putea întreba? Chiar nu există niciun om în 
anturajul tău pe care să-l poți ruga să-ţi supravegheze din când în când 
copiii? Sau poate că, totuși, îţi stă în cale o credinţă de tipul: „Oamenii 
puternici nu cer ajutor“ Si te împiedică să ai grijă de tine? Conștientizează 
următorul lucru: în viaţă nu trebuie să le faci pe toate singur. Mamele 
puternice Și taţii puternici pot accepta ajutor. 


Următorul exercițiu te poate ajuta să te relaxezi rapid în situatii cotidiene 
stresante Și să îţi încarci bateriile. 


INSULĂ DE REFLECTIE: UN MINUT PENTRU TINE 


Poţi folosi acest exerciţiu de mindfulness de câte ori îţi aduci aminte. Ar fi 
de dorit să o faci cel puţin o dată pe zi. La început poți folosi un cronometru 
setat pentru un minut. 


Pentru ca fluxul tău ideatic „obișnuit“ să se întrerupă Și să poţi ieși din 
situația respectivă, rostește în sinea ta un cuvânt-semnal, cum ar fi „stop“ 
sau „acum“. 


Percepe apoi, în mod conștient, ceea ce te înconjoară. Presupunând că ai 
în mână un pahar cu apă, percepe cum se refractă lumina în sticlă Și în apă, 
cum sclipește. Percepe cum respiri, percepe netezimea paharului. Percepe 
cum stai jos sau în picioare. Conștientizează unicitatea momentului. Viaţa e 
ACUM - exact în momentul acesta. 


Observă cum, prin concentrarea asupra momentului prezent, te poţi relaxa 
ȘI te liniștești. Asta se numește mindfulness. 


Mai trage o dată aer în piept Și incheie-ti mica pauză. 


Pauza de câteva minute este un exercițiu bun pentru anii în care copiii sunt 
bebelusi si pentru perioadele în care suntem solicitati aproape nonstop de 
sarcinile familiale și profesionale. Pe măsură ce copiii cresc, se măresc ȘI 
pentru noi, părinții, ferestrele de timp liber și cele pentru îngrijirea propriei 
persoane. Copiii noștri se dezvoltă (să sperăm) devenind oameni 
independenți, iar noi putem, trebuie Și avem voie să evoluăm împreună cu 
ei. 


CĂLDURA CUIBULUI — EMPATIA PĂRINTEASCĂ 


Printre nevoile noastre fundamentale se numără aceea de a ne simți în 
siguranţă Și aceea de a simţi că apartinem. Am putea spune chiar: cel mai 
mult tânjim după o patrie, un cuib, un loc căruia să simțim că îi apartinem, 
unde ne simțim în siguranţă și bineveniti. Acest sentiment fundamental de a 
fi acceptat — încrederea primară (vezi Si pagina 22) — ia naștere atunci când 
părinții noștri reușesc să ne înţeleagă cu adevărat, să ne recunoască nevoile 
Și să le poată răspunde. 


Psihologii vorbesc aici despre empatie. Aceasta este capacitatea de a simți 
ceea ce simte altcineva. Oamenii care au darul empatiei se pot pune în pielea 
celui din faţa lor, pot să perceapă ce simte și ce intenţii are acesta. Însă 
putem percepe doar sentimentele și intențiile pe care le-am simțit cel puțin o 
dată ȘI în interiorul nostru. Putem dezvolta empatie doar dacă ne cunoaștem 
bine sentimentele și avem curajul să ni le percepem. Dacă copilul meu vine 
de la școală dezamăgit fiindcă a luat o notă proastă, voi putea fi un 
ascultător empatic dacă pot stabili eu însumi un contact cu acest sentiment al 
dezamăgirii. Abia atunci pot simţi împreună cu el — iar copilul simte în 
această vibrație a sentimentului meu acceptarea. Se simte înţeles și 
confirmat în percepția sa Și în sentimentele sale. Probabil că în curând 
topäie mai departe și se cufundä într-un joc. În schimb, dacă sentimentul 
dezamăgirii mi-e străin — spre exemplu, pentru că încă din copilărie m-am 
dezobișnuit să simt dezamăgirea —, atunci nu voi putea înțelege despre ce 
vorbește fiul sau fiica mea sau nu îi voi putea împărtăși sentimentele. 
Așadar, baza compătimirii Și a empatiei o constituie contactul cu propriile 
sentimente. 


Nevoia de atașament este 


0 nevoie psihică existențială de bază, 
CU rădăcini genetice adânci. 


SENTIMENTELE NE ASIGURĂ SUPRAVIETUIREA 


Natura ne-a înzestrat cu sentimente ca să știm ce trebuie să facem Si ce nu. 
În esenţă, toate acţiunile noastre pot fi împărţite în două categorii: apropiere 
ȘI evitare. Sentimentele noastre ne arată direcția, ne spun dacă să facem ceva 
— așadar să ne apropiem — sau să nu facem — așadar să evităm. Prin urmare, 
toate emoţiile au funcția lor: teama Si sila ne avertizează în faţa pericolelor; 
iubirea Și afecțiunea ne asigură legăturile interumane Și o ancoră în 
societate; sentimentele de rușine ne constrâng să ne adaptăm la anumite 
norme ale comunităţii; cu furia Si agresivitatea ne apărăm propriile limite 
Ș.a.m.d. 


În plus, sentimentele aduc la suprafaţă nevoile noastre vitale. Într-o 
formulare exagerată am putea spune: „Cine nu simte e mort“. Iar acest enunţ 
nici măcar nu este foarte departe de adevăr. Persoanele afectate de un defect 
cerebral (rar), a cărui consecinţă este că nu pot simţi teama, mor într-adevăr 
mai repede, deoarece își asumă prea multe riscuri. În spatele furiei, în 
schimb, se ascunde nevoia noastră de securitate, iar iubirea slujește nevoii 
de atașament. Dacă toate aceste nevoi nu ar fi îndeplinite, nu am putea exista 
în calitate de comunitate. Așadar, spectrul larg al sentimentelor noastre ne-a 
ajutat să supravietuim ca oameni, chiar Și în cele mai grele condiții. 


Rațiunea noastră este ȘI ea o instanță importantă în luarea deciziilor, dar 
lucrează mai încet decât universul sentimentelor. Într-o situaţie realmente 
sau aparent periculoasă, frica are întotdeauna prioritate în fața rațiunii. La o 
adică, trebuie să ne luăm picioarele la spinare Și să alergăm pentru a ne salva 
viața. Spre exemplu, dacă vedem pe jos ceva ce seamănă cu un Șarpe, ne 
dăm imediat înapoi Și o luăm la sănătoasa. Abia după ce a trecut pericolul 
rațiunea poate analiza în liniște dacă fuga a fost necesară. Poate constatăm 
după aceea că șarpele nu era decât un băț. 


Nu este în niciun caz de dorit să ne exprimăm de fiecare dată furia sau să 
intepenim tot timpul de frică. Mai degrabă să învăţăm să avem o relație mai 
bună cu ele, mai ales că un sentiment poate fi foarte dominator. Când suntem 
mähniti de moarte nici nu ne putem imagina că vor veni iar timpuri mai 


bune. În schimb, dacă ne-a cuprins furia, în acele momente ea pune stăpânire 
pe toată gândirea noastră. Trebuie să învăţăm să ne surprindem asupra 
faptului când ne lăsăm cuprinși de emoții puternice și cum să ne potolim 
pentru a nu deveni „sclavii emoţiilor“. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viaţă. 


Felul în care ne tratăm sentimentele este un act de echilibristicä: nu ar trebui 
nici să le reprimăm, nici să le trăim din plin, fără nicio inhibitie. Sau, cum a 
formulat fiul unei prietene: „Părinții au voie să fie furioși, dar n-au voie să 
fie orbiti de furie“. Cu cât reușim mai bine să ne percepem emoţiile și să le 
ajustăm adecvat, cu atât mai curând le putem percepe pe ale copiilor noștri 
Si îi putem ajuta să le trateze într-un mod adecvat. Copiii învaţă prin empatia 
părinților să-și perceapă sentimentele, să le numească Si să le ajusteze. 


Cum stau lucrurile la tine? Ai acces la toate sentimentele tale sau unele 
dintre ele îţi sunt prea puţin familiare ori poate chiar cu desăvârșire străine? 
Următoarea insulă de reflecţie te poate ajuta să răspunzi la această întrebare. 


INSULĂ DE REFLECTIE:ACCES LA PROPRIILE SENTIMENTE 


Dorim să te invităm să-ţi priveşti mai îndeaproape viața emoţiilor Si să 
cercetezi care îţi sunt familiare Și care îţi sunt mai degrabă necunoscute. 
Pentru a-ţi face o imagine despre varietatea și bogăţia lumii trăirilor noastre, 
am alcătuit aici un tabel cu emoţiile esențiale. 


iubire/afectiune bucurie mändrie 
furie/supärare/agresivitatetristete/melancolie fricä 
vinä dezamägire jignire 


ruşine singurătate uimire/surpriză 


Care dintre acestea intră în spectrul trăirilor tale și pe care le ascunzi? 


Care sentimente îmi sunt familiare? Pe care le am mai des pe parcursul 
unei săptămâni? (sentimente familiare) 


Și care dintre acestea sunt dominante? Pe care le am chiar prea des? Sau 
prea intens? (sentimente dominante) 


Pe care nu le cunosc aproape deloc? (sentimente nefamiliare) 


Dacă faci acest exerciţiu mai des, îţi vei antrena capacitatea de percepere a 
sentimentelor tale. Vei observa că simți mai frecvent un sentiment sau altul 
pe care multă vreme abia l-ai perceput. Aceasta este baza capacităţii tale de a 
recunoaște diversele sentimente pe care le trăiesc copiii tăi. 


Poate ai constatat, cu ajutorul insulei de reflecţie anterioare, că ai un acces 
bun la sentimentele tale și că în general știi ce să faci cu ele. Dar poate ai 
observat, făcând acest exerciţiu, Si că sunt unele sentimente pe care abia le 
poți percepe sau că altele sunt prea active. Poate agresivitatea ta este 
inhibată, așadar simţi rareori furie. Sau poate ești prea agresiv Si îţi poţi ieși 
din fire pentru niște fleacuri? 


Porți cumva în interiorul tău o convingere care spune că trebuie să te 
adaptezi Si nu ai voie să fu furios? Părinţii adaptati au tendinţa să perceapă 
mai degrabă sentimentele prietenoase și orientate spre atașament, cum ar fi 
iubirea Și afecțiunea. Uneori au sentimente de vinovăţie sau le e teamă că nu 
sunt „destul de buni“. 


Copiii trebuie să-și idealizeze părinții, 


pentru că depind întru totul de ei. 


Sau te simți foarte repede ofensat și reactionezi cu o criză de furie? La 
părinții autonomi domină adesea sentimente care subliniază autoafirmarea, 
cum ar fi supărarea sau furia. Nu rareori sentimentele se dau peste cap. 
Cuiva care s-a adaptat multă vreme îi sare deodată tandära și furia se revarsă 
asupra celor din jur, cum i s-a întâmplat Johannei, mama căreia i-a scăpat 
mâna. 


Ai surprins la tine astfel de izbucniri emotionale? Atunci întreabă-te ce 
legătură ar putea avea cu copilul tău umbră. Oare acesta este de părere că e 
insuficient de valoros Si că primește prea puţină atenţie? Si poate, din acest 
motiv, reacţionează cam prea intens la presupuse ofense Si respingeri? 


Dacă ai constatat că simți prea puţin, e posibil să nu fi avut voie să simți 
anumite emoţii în casa părintească, pentru că erau nedorite sau prea 
dureroase. 


SĂ PERCEPEM SENTIMENTELE 


Atât sentimentele dureroase, cât și cele plăcute sunt legate de senzaţii 
corporale. Expresii ale vorbirii de zi cu zi redau aceste legături: iubirea ne 
încălzește inima, frica ne taie respiraţia, iar de supărare ni se umflă venele 
gâtului „uite-așa“. La seminarele noastre Si la cabinet constatăm iar Si iar că 
accesul la aceste senzaţii Si, astfel, la perceperea sentimentelor poate fi de-a 
dreptul îngropat sub ceva. Unii dintre participanţii Și clienții noștri nu știu 
ce simt. Dar nu se poate să NU simţim. Sau, altfel spus: de fapt, simţim 


întotdeauna. Ce se poate, însă, este să ne distragem atenţia de la sentimentele 
noastre Si să devenim mai săraci emotional. Ne putem scinda emoțiile. 
Bärbatilor li s-a spus adesea în copilărie să-și reprime sentimentele de 
slăbiciune, de aceea nu vor să se confrunte cu ele. lată cum se răsfrânge 
acest lucru în rolul de tată, la vârsta adultă: dacă un copil are o problemă Și 
este trist, tatăl caută soluții rapide. O participantă la seminar a povestit că, 
exact în ziua în care i-a murit iepurașul, pe care îl iubea foarte mult, tatăl ei 
i-a cumpărat altul. Și nu a înţeles de ce ea a plâns totuși. Tatăl ei sperase să o 
scutească (pe ea, dar probabil și pe el însuși) de întâlnirea cu sentimente de 
tristeţe. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Cine evită, neagă sau își ucide sentimentele nu vrea să simtă nodul din gât 
sau piatra de pe inimă. Preţul pe care îl plătim este că nu vom putea percepe 
atât de bine nici sentimentele copiilor noștri. Cu exercițiul de mai jos poti, 
de asemenea, să te instruiești în perceperea sentimentelor. 


INSULĂ DE REFLECTIE:PERCEPE-TI MAI BINE PROPRIILE 
SENTIMENTE 


Multora dintre participanţii la seminare Și dintre clienţii noștri le este greu 
sä-Si îndrepte atenţia spre interior Si să perceapă sentimentele. Dacă Și tu 
ești în situația aceasta, îți poţi ascuti percepţia cu exercițiul de mai Jos. 


Seteazä-ti desteptätorul (din telefonul mobil) astfel încât să sune de cinci ori 
pe zi. De fiecare dată când îl auzi, întreabă-te: 


„Ce simt acum?“ Inchide ochii pentru o clipă, indreaptä-ti atenția asupra 
corpului tău Și simte ce se petrece în interiorul tău. 


„Cum se numește acest sentiment?“ Numeste-l. Astfel te antrenezi pentru 
a deveni mai cursiv în limbajul sentimentelor. 


„Ce gânduri îmi trec prin cap? Ce îmi trebuie acum? Ce mi-ar face bine?“ 
Identifică nevoia din spatele sentimentului. Dacă învăţăm să ne percepem tot 
mai bine propriile sentimente, creăm premisa unei empatii mai bune faţă de 
copilul nostru. 


CĂLDURA CUIBULUI: EMPATIA E CHEIA 


Empatia îi ajută pe copii să se poată atașa în siguranţă. Ei știu: „Părinţii mei 
se ocupă de mine și de nevoile mele. Pot avea încredere în ei“. Așa se 
generează căldura cuibului. Acest mesaj important ajunge la ei chiar Și 
atunci când empatia reușește doar parțial. Conform lui Karl-Heinz Brisch, 
expert în atasament'®, copiii percep ca pe un lucru pozitiv chiar Si numai 
faptul că părinţii se străduiesc să fie empatici. 


Toate mamele si toți taţii cunosc, din relaţia cu copiii lor, acele momente de 
conectare în care Știu exact ce se petrece în interiorul copilului lor Si de ce 
are nevoie. Știm instinctiv ce îi trebuie copilului nostru. Am învăţat pe 
parcursul convietuirii cu el să ne explicăm Si să interpretăm corect semnele 
sentimentelor sale: Kristin a căpătat un simţ pentru foamea lui Lionel, fiul ei 
în vârstă de doi ani. Când îi este foame, micutului 1 se strică dispoziţia. De 
aceea are întotdeauna la ea, când merg în excursii, felii de măr Și biscuiţi. 
Benny (doisprezece ani) se înroșește ca racul când vede la televizor o scenă 
de dragoste. Părinții săi știu că e cel mai bine dacă nici nu aduc vorba despre 
asta. Yasemine (paisprezece ani) are nevoie mai întâi de liniște după școală. 
Atunci mama ei îi oprește pe fraţii mai mici dacă vor să o asalteze. 
Următoarea insulă de reflecţie te invită să cugeti asupra momentelor în care 
poți empatiza bine cu copilul tău. 


INSULĂ DE REFLECTIE: CUM INTRi ÎN REZONANȚĂ AFECTIVĂ 
CU COPILUL TĂU 


Cunosti, cu siguranță, acele momente în care Stii exact ce îi trebuie copilului 
tău chiar atunci. Aminteste-ti de unul dintre ele și recheamă-l în minte ca Și 
când ar fi ACUM! 


Cum arăta copilul tău? Ce a spus? Ce ai observat? 


Ce ai simţit că se petrece în el? 


De unde ai știut ce îi trebuie? 


Care a fost strategia ta de empatie? 


Poate că până acum nici nu ai fost conștient de cât de mult poţi empatiza cu 
copilul tău. Probabil ai empatizat pur Si simplu într-un mod firesc. 


Dacă privim această capacitate de empatie ceva mai atent, observăm că are 
mereu trei pași: 


1. Percepere — îndreptarea atenţiei 


2. Interpretarea corectă 


3. Satisfacerea nevoii 


In cele ce urmează îţi vom arăta cum îţi poţi amplifica sau dezvolta 
capacitatea de empatie. 


EMPATIzarE ÎN TREI PAȘI 


Mai întâi ne concentrăm asupra perceperii copilului. li acordăm atenţie, timp 
ȘI grija noastră afectuoasă. Percepția despre copil cuprinde Și înregistrarea 
sentimentelor lui mari Și mici. 


Acum urmează al doilea pas: putem interpreta corect cele percepute. Atunci 
Știm cum arată copilul nostru când îi e foame, când e obosit sau când e 
cufundat într-un joc. Sentimentele unui copil mai mare pot fi înțelese mai 
ușor dacă îl Și ascultăm cu atenție — și dacă vibräm emotional împreună cu 
el, dacă ascultăm, așadar, Si cu inima, nu doar cu mintea. 


În final, într-un al treilea pas, îi arătăm că i-am înțeles nevoile Și încercăm să 
i le satisfacem. Nevoile sugarilor și bebelușilor ar trebui satisfăcute pe cât 
posibil fără întârziere. Cu cât un copil este mai mare, cu atât mai ușor poate 
aștepta. Flămândul Lionel primește un biscuit, Benny, care se simte jenat, Și 
Yasemine, care are nevoie de liniște, își primesc bula în care sunt menajatı. 
În acest punct se poate ajunge, desigur, și la conflicte. Spre exemplu, când 
copilul vrea neapărat să-Și continue joaca, dar noi vedem clar că e obosit Si 
trebuie să se culce. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi și să întrerupem definitiv 
transmiterea modelelor familiale nefericite. 


Poate ţi-a trecut deja prin minte Si tie: exercițiile din prima parte a cărții, 
prin care ţi-ai sondat convingerile și ai învăţat să-ți accepti și să-ţi consolezi 
copilul-umbrä, au fost o pregătire pentru acest capitol. Deoarece, cu cât îţi 
percepi sentimentele mai clar, cu atât mai limpede observi când atitudinea 
copilului tău îţi activează o rană veche Si te pune în pericolul de a cădea in 
modele comportamentale infantile. Îți amintesti de Alexander, care se 
simţea adesea un tată ratat pentru că fiul său îi activa, prin atitudinea sa, 
convingerile „nu sunt important“ și „sunt insuficient de valoros“. În 
consecință, Alexander nu reacţiona empatic, ci cu supărare, respingere Si 
duritate faţă de fiul său, care pur Si simplu îi testa limitele. Nu era prea 
empatic. Însă, de când a investigat zonele copilului său umbră și știe cum 
sä-Si lase fără putere convingerile negative, el poate rezona cu copilul său: 


Julius își petrece după-amiaza la prietenul său Max. Se joacă de-a trenuletul. 
Alexander a venit să-l ia pe Julius. Stă în cadrul ușii de la camera copiilor. 
Când Julius îl vede pe tatăl său, strigă: „Tata prostul, tata prostul!“ Spre 
deosebire de perioada anterioară, Alexander reușește acum să nu se 
enerveze. Poate simți că fiul său ţipă astfel doar pentru că îi place atât de 
mult să se joace cu prietenul său. Nu este un atac la persoana lui. Nu se mai 
simte respins sau diminuat în calitatea lui de tată, ci vede cu câtă forță își 
apără fiul său interesele. Chiar e un pic mândru de acest omulet viguros. 
Alexander se așază pe podea, lângă cei doi, își privește copilul (percepere — 
grijă afectuoasä) Si spune apoi: „Julius, omule, ești cam furios că s-a 
terminat după-amiaza asta frumoasă cu Max“ (interpretare corectă). În felul 
acesta micuțul se simte înţeles și nu trebuie să se cramponeze de furia sa. 
Alexander încearcă să îi înțeleagă nevoia Și îi iese înainte: „Mai aștept cinci 
minute, ca să vă terminati jocul. lar dacă vrei, mâine poate veni Max la noi“ 
(satisfacerea nevoii). 


Dorim să îi multumim aici în mod deosebit și pri- 
etenei noastre, psihoterapeuta Helena Muser, care 
ne-a sprijinit de-a lungul alcătuirii manuscri- 


sului prin cunoștințele ei de expert în psihologia 

copilului. Doamnei Carola Kleinschmidt, care a 

asigurat redactarea, îi mulțumim, de asemenea, 
pentru munca de o calitate excepțională. 


Recunoaștem că acesta este un exemplu ca la carte pentru capacitatea de a fi 
empatic. Dar cu siguranță ai trăit Și tu astfel de situaţii, dacă stai să te 
gândești. Și poate chiar te-ai minunat că de data aceasta nu s-a lăsat cu 
ceartă, lupte Si lacrimi. Capacitatea ta de rezonanță afectivă l-a ajutat pe 
copilul tău să-și sorteze sentimentele și să se adapteze situaţiei. În plus, în 
fiecare situație în care actionezi empatic, îl înveți trei lucruri: 


In primul rând, Julius a învăţat că sentimentul pe care îl are când trebuie 
să termine minunatul joc se numește „furie“. 


In al doilea rând, copilul a învăţat că emoția lui este normală. 


In al treilea rând, a învăţat că există o soluție. 


Acum dorim să-ți oferim o îndrumare foarte pragmatică pentru modul in 
care îţi poți însoți copilul într-un mod empatic. 


Pasul 1: Percepere — grijă afectuoasă 


Îndreaptă-te spre copilul tău, în sensul literal al cuvântului: intoarce-ti corpul 
spre el, stabilește contactul vizual Și acordă-i atenția ta. Percepe cum se 
simte. Increde-te în simţurile tale: ce vezi, ce auzi Si ce miroși sunt 
informații care spun multe despre starea sa. 


Pasul 2: Interpretarea corectă 


Acum încearcă să interpretezi ce sentimente Și nevoi se ascund în spatele a 
ceea ce ai perceput. În cazul copiilor mici, care nu se pot exprima prin 
cuvinte, depinzi mai ales de descifrarea limbajului corporal. Asta înseamnă 
că trebuie să poți interpreta corect expresia feței, postura și mișcările 
copilului. Dacă sunt mai mari, în schimb, pot fi adesea ȘI întrebaţi de ce au 
nevoie. Dacă îi asculti concentrat, vei înţelege ce-i preocupă. 


În principiu, putem observa la fiecare copil, prin semnale clare, când își 
îndreaptă atenția spre noi, când ne întoarce spatele, când e relaxat Și când e 
tensionat. La copiii mai mici aceste semnale sunt uneori chiar mai accentuate 
decât la cei mai mari. lar adolescenţii își iau uneori un pokerface Și sunt 
greu de descifrat. 


Semnalele arată nevoi clare: 


Cine se întoarce spre tine dorește grijă afectuoasă, atenţie, comunicare. 


Cine întoarce spatele dorește să fie lăsat în pace. 


Cine este relaxat probabil nu are nevoie de nimic în clipa aceea pentru a fi 
fericit Și este bucuros dacă, pentru moment, nu se schimbă prea multe. 


Cine este tensionat are nevoie de sprijin. 


Semne ale grijii afectuoase: 


Stabilirea contactului vizual, contactul vizual 


Să te deplasezi (minimal) spre celălalt 


Atingerea 


Întoarcerea corpului spre celălalt 


Datul aprobator din cap 


Sprijinirea corpului de celălalt 


Întinderea mâinii 


Zâmbetul/râsul/zâmbetul pe sub mustață 


Întoarcerea capului spre celălalt 


Semne ale retragerii: 


Intoarcerea privirii/intreruperea contactului vizual 


Intoarcerea spatelui 


Dat din cap în semn de nu 


Întoarcerea capului dinspre celălalt 


Intreruperea râsului sau a zâmbetului 


Un pas înapoi (minimal) 


Inghetarea oricărei mișcări 


Strângerea buzelor 


Semne ale relaxării: 


Tonus muscular relaxat 


Respirație adâncă 


Voce mai joasă 


Ritm mai lent al vorbirii 


Buze pline 


Umeri lăsaţi 


Mișcări blânde 


Ochi relaxaţi 


Semne ale tensionării: 


Tonus muscular crescut 


Respirație superficială 


Buze tensionate 


Păstrează distanţa 


Mișcări agitate 


Ochi incordati sau mjjiti 


Pe lângă aceste indicii generale, fiecare copil are propriul limbaj al corpului, 
cu care putem încerca să intrăm în rezonanţă. Paula, mama lui Bruno, știe 


foarte bine, spre exemplu, că micuțul își increteste fruntea dacă nu ii 
convine ceva Și că își mișcă încet întregul corp când e vesel Și binedispus. 


Pasul 3: Satisfacerea nevoilor copilului 


După ce îţi asculti copilul și îi interpretezi, corect, să sperăm, semnalele 
(limbajului corporal), ar trebui să urmeze, pe cât posibil, satisfacerea 
nevoilor. Cu cât copilul e mai mic, cu atât mai repede ar trebui să-i satisfaci 
nevoile. Bebelușii nu au o imagine mentală a timpului, de aceea nu e de 
niciun folos să le spunem: „Vin în cinci minute la tine“. Ei sunt cuprinși 
imediat de o teamă existenţială, se simt lăsaţi de izbeliste și singuri. De 
aceea te îndemnăm să reactionezi prompt, pe cât posibil, la plânsul 
bebelușului. Pe măsură ce cresc, copiii devin din ce în ce mai capabili să 
aștepte până la satisfacerea nevoii lor. Este în ordine ca mama să-i spună 
fiicei sale de șase ani: „Comoara mea, îţi fac imediat o cacao. Dar înainte aș 
dori să termin de scris e-mailul acesta“. 


Așadar, trebuie să percepem Si să satisfacem nevoia copilului conform 
cerințelor vârstei. În plus, în cazul copiilor mai mari, al adolescenților și al 
tinerilor adulți, discuţia cu ei este ca un chit care întărește legătura. Ei se 
simt acceptați Si luaţi în serios mai ales atunci când discuţia nu se poartă cu 
un alt scop. 


DIGRESIUNE: ASCULTĂ FĂRĂ ALT SCOP ÎN AFARĂ DE 
ASCULTARE 


Capacitatea de a asculta este altă cărămidă în edificiul empatiei părintești. 
Faptul că te arăţi dispus să asculti îi transmite unui copil mesajul: „Esti 
important pentru mine. Mă interesează persoana ta“. In plus, astfel putem 


intra mai bine în rezonanţă cu el, mai ales dacă ascultăm fără vreo altă 
intenție. Nu ne urmărim propriile scopuri în timp ce îl ascultăm, ci suntem 
conduși doar de dorinţa de a ne înțelege copilul. Pentru asta ar trebui să ne 
eliberäm, pe cât posibil, de propriile închipuiri. Acest lucru nu e chiar atât de 
ușor, deoarece tocmai în cazul copiilor noștri ascultăm adesea cu un scop 
(ascuns). Spre exemplu, când copilul povestește despre educatoarea 
„tâmpită“ de la afterschool, intrăm foarte repede în propriul nostru film. 
Poate ne întrebăm: „A fost bine să-mi dau copilul la afterschool? Trebuie să 
se descurce acolo, altfel nu mai pot lucra. Sunt o mamă denaturatä?...“ 


Nevoia de atașament este 


0 nevoie psihică existențială de bază, 
CU rădăcini genetice adânci. 


Astfel de dialoguri interioare sunt adesea influențate de convingerile din 
copilul-umbră. Însă, pentru a putea asculta fără alt scop în afară de ascultare, 
trebuie să fim într-un anume fel liberi — liberi de intenţiile Și de tiparele 
noastre. De aceea oferim în această carte atât de multe insule de reflecţie. 
Acestea ne pot ajuta să identificăm Și să vindecăm tiparele și să ajungem la 
un comportament fără intenţii secundare. Abia atunci putem manifesta un 
interes veritabil. 


În discuţiile de zi cu zi pe care le purtăm cu copiii noștri nu putem evita să 
avem în minte anumite idei asupra direcției în care vrem să îi conducem. 
Fiul nostru de Șapte ani ne povestește, spre exemplu, despre antrenamentul 
de fotbal la care se pregătește să plece, iar noi ne gândim imediat că trebuie 
sä-Si ia neapărat ceva de băut la el. Acest gând e firesc. Nici nu trebuie să 
ascultăm permanent fără scop secund. Însă, dacă reușim să purtăm mereu 
discuţii în care nu avem o agendă (secretă), legătura cu copilul nostru se va 
aprofunda. 


În plan comportamental, a asculta fără alt scop în afară de ascultare 
înseamnă că intrăm în contact, ascultăm cu dispoziția de a accepta, cu 
urechile ciulite și cu mintea deschisă Și pricepem ce ne spune copilul. El se 
simte înţeles dacă repetăm apoi, cu cuvintele noastre, ce am înţeles și dacă 
punem câte o întrebare. 


Cum ascultăm fără a avea alt scop decât ascultarea? 


Primul pas, când intrăm în contact cu copilul, constă întotdeauna în 
stabilirea contactului vizual și captarea atenției. 


În special când avem de-a face cu copii mai mari, trebuie să așteptăm 
momentul potrivit pentru o discuţie. Un tată a povestit că îi plăcea să își 
plimbe cu mașina fiul aflat la pubertate, fiindcă atunci ajungeau adesea la 
discutii de calitate. 


În plus, ar fi de dorit să semnalăm receptivitatea prin limbajul corporal: să 
ne întoarcem trupul spre copil, să dăm din cap aprobator, să zâmbim 
încurajator (în mașină posibilitățile sunt, firește, limitate). 


Să ne străduim să urmărim ce spune. Asta înseamnă să ascultăm cu 
adevărat Și să nu fim cu mintea în altă parte. Atenţia noastră este îndreptată 
doar spre ceea ce vrea să ne spună copilul. 


Dacă redăm cu propriile noastre cuvinte ceea ce a spus copilul, putem 
verifica dacă am prins ideea. Dacă am înţeles corect, probabil va aproba 


(ușor) din cap sau va spune: „Da, exact“. Și dacă am înţeles greșit ne vom 
da seama. Cine nu e de aceeași părere cu noi o arată, spre exemplu, 
scuturând din cap, dându-se foarte puțin înapoi sau spunând: „Nu, nu asta 
am vrut să zic“. 


Intr-un final ne manifestăm interesul punând o întrebare despre cele 
auzite. 


BLOCAJE ALE EMPATIEI 


Principala premisă pentru empatia faţă de copiii noștri este accesul la 
propriile sentimente. Dacă îl avem, putem percepe prin empatie orice 
sentiment al copiilor. Și nu rareori tocmai aici e problema. Deoarece, din 
păcate, cu sentimentele noastre avem adesea o relaţie proastă: pretindem că 
nu le avem, le zăvorâm, le negăm sau le deviem. Astfel vrem să ne protejăm 
de sentimente prea dureroase sau neplăcute, care sălășluiesc în copilul 
nostru umbră. Preţul acestei protectii este, însă, că nu avem o legătură prea 
bună cu unele dintre sentimentele noastre. Prin urmare, putem rezona mai 
puțin bine cu copilul nostru. Spre exemplu, când copilul se simte singur, dar 
eu, pentru a mă proteja, am alungat sentimentul singurătăţii din viața mea, 
nu voi percepe sentimentele copilului meu Și nu voi reacționa la ele. Prin 
urmare, nu-i voi oferi consolare, iar asta îi va accentua singurătatea. 


Uneori nici nu ne permitem sentimente pozitive. Sună bizar, dar nu e un 
lucru rar întâlnit. Mai ales un om care a fost cândva un copil vesel Și vioi, 
care, așadar, poartă în el un copil-soare foarte activ, știe despre ce este 
vorba. Acesta era mereu înfrânat: „Ești prea zgomotos! Încetează cu 
topäiala! Ești prea neastâmpărat! Dacă o ţii tot așa, n-o să te mai placă 
nimeni“. Un copil (mai mic) nu se gândește atunci: „Tata e stresat“ sau 
„Invätätoarea e la ultima oră și acum i se pare că e prea multă gălăgie“, ci se 
gândește Si simte că nu este în regulă ceea ce face el. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi și să întrerupem definitiv 
transmiterea modelelor familiale nefericite. 


Pentru a se adapta așteptărilor celor din jur, îȘi interzice sentimentele 
nestăpânite și vesele. Deoarece aceste tipare supraviețuiesc, adultul va fi mai 
târziu foarte probabil inhibat în vitalitatea sa emoţională. Dacă nu anulează 
acest program, există pericolul să îl transfere asupra copiilor săi. La fel de 
putin pe cât a învăţat să își desfășoare propria vitalitate va Şti apoi cum să 
se raporteze la vitalitatea copilului său. Probabil că va înfrâna veselia Si 
pofta de viaţă ale copilului cu exact aceleași vorbe care 1 s-au spus lui 
cândva. 


Blocajele emotionale tipice ale părinţilor adaptafi și autonomi 


Atât părinții autonomi, cât Și cei adaptati au tendinţa să refuleze anumite 
sentimente. Părinții adaptati blochează în special furia Si agresivitatea care ii 
pot implica în conflicte cu ceilalţi. Marea lor nevoie de recunoaștere se 
opune dorinţei afirmării de sine. De aceea este posibil ca părinții adaptati să 
pună prea mult accent pe sentimentele de grijă iubitoare și de amabilitate. 
Dar unde dispare energia de delimitare? Uneori este prezentă într-o formă 
mascată. Noi toţi am întâlnit adulți cu un zâmbet fals, uneori chiar noi, 
părinții, suntem aceia. De dragul armoniei Si al legăturii cu ceilalți renuntäm 


la exprimarea supărării, ceea ce copiii observă, desigur. Nu rareori îȘi 
continuă atunci comportamentul enervant, doar pentru a stârni o reacție 
onestă. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Părinţii autonomi, în schimb, au o problemă cu acceptarea 
sentimentelor care exprimă slăbiciune, cum ar fi tristeţea, neputinţa Și 
teama. Spre deosebire de adaptafi, aceștia pun mult preţ pe apărarea 
limitelor lor, iar aici sentimentele de slăbiciune pot fi mai degrabă 
piedici. Cel mai mult și-ar dori să le poată îndepărta la ordin. Copiii lor 
aud adesea: „Nu mai fi asa!“ În schimb, toate sentimentele care sunt 
expresia curajului Și a vitejiei sunt întărite. Când fetiţa de Șapte ani 
întreabă dacă va reuși oare să sară la Ștrand de pe trambulina de trei 
metri, tatăl autonom/mama autonomă o va încuraja: „Da, clar, reușești 
fără probleme“. Părinţii adaptafi, în schimb, mai degrabă ar descuraja- 
o: „Nu, mai bine nu. Mai așteaptă până te simţi foarte sigură pe tine“. 
Nota bene: ambele răspunsuri pot fi corecte dacă se orientează după 
capacităţile și nevoile copilului. Însă, dacă suntem captivi în 
sentimentele noastre, judecăm capacităţile și dorinţele copiilor prin 
ochelarii tiparelor din copilăria noastră. 


Când spunem că unii oameni îȘi interzic, refulează sau blochează anumite 
sentimente, sună ca Și când acesta ar fi un proces conștient Și activ. Acest 


lucru este adevărat doar în anumite condiţii. In foarte multe cazuri anumite 
sentimente sunt date la o parte în mod inconștient. 


„IMPLINESTE-TI MISIUNEA“: BLOCAJE PRIN 
DELEGARE 


În psihologie vorbim despre „misiuni de familie“ sau „delegare“ atunci când 
părinții au anumite așteptări de la copilul lor, pe care acesta trebuie să le 
ducă la bun sfârșit ca pe o misiune. Dacă noi avem — conștient sau 
inconștient — așteptări mari de la copilul nostru, urmarea aproape inevitabilă 
va fi că nu îi vom mai putea percepe limpede nevoile. Dorintele noastre ne 
tulbură capacitatea de percepție. 


Adesea părinţii își investesc copilul cu mari așteptări încă dinainte ca acesta 
să se nască. De la cei mai multi nou-născuţi se așteaptă să aducă bucurie în 
familie și să marcheze un nou capitol în viaţa acesteia. Însă unele așteptări 
părintești trec mult peste ceea ce poate oferi un copil. Spre exemplu, o 
mamă poate spera în taină să îl lege mai bine de ea pe tatăl copilului, exact 
prin faptul că acesta a devenit părinte. În cazul acesta, copilul primește 
misiunea inconștientă: „Fă ceva ca tatăl tău să mă iubească mai mult!“ 
Primește funcția de a împlini dorinţele nesatisfăcute, legate de relaţia de 
cuplu, ale mamei sale. Chiar dacă mama îl iubește cu devotament, îl va privi 
prin ochelarii așteptărilor ei: „Ne cimenteazä relația? Partenerul meu mă 
iubește acum mai mult?“ Așadar, atenţia mamei este împărțită în două: 
nevoia ei de a avea o relație mai apropiată cu partenerul se suprapune pe 
relația cu copilul ei. 


Delegările sunt misiuni de viaţă transmise de părinți și bunici copiilor. Ca 
mame Si taţi, suntem atât receptori de misiuni (de la părinții Și bunicii 
noștri), cât Si transmitätori (către copiii noștri). Există misiuni conștiente, 
deschise, dacă, spre exemplu, se așteaptă ca fiul mai mare să preia cândva 
afacerea familiei. Si există misiuni sub acoperire, inconștiente. Despre 
acestea nu se discută deschis în familie. Și cum s-ar putea face asta? În 


momentul în care se poate vorbi despre ele nu mai sunt inconștiente. Astfel 
de misiuni pot fi ca un copil să 1-l înlocuiască mamei pe geamănul care a 
murit la o vârstă foarte mică, să transpunä în realitate visul vieții tatălui, să 
păstreze un secret de familie. Sau să șteargă o pată de rușine de pe obrazul 
familiei, spre exemplu să abată atenția prin realizări excepționale de la un 
unchi certat cu legea, oaia neagră a familiei. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


Există delegări foarte variate. Pentru a putea intra în pielea copiilor noștri 
este necesar să conștientizăm misiunile pe care ni le-au pus în spate părinții 
noștri. Doar atunci putem împiedica să le transmitem inconștient mai 
departe fiicelor și fiilor noștri. 


Într-o astfel de situaţie se află Paula. Mama ei a rămas însărcinată în timpul 
Școlii Si de aceea a fost nevoită să o întrerupă. Prin urmare, fetiţa a primit, 
de la bunici Și de la mama ei, misiunea inconștientă de a o face pe aceasta 
din urmă fericită din nou, ca despăgubire pentru deficitul în dezvoltarea 
profesională și independenţă. Paula, care a reflectat mult la tiparele 
copilăriei ei, a conștientizat pe parcursul introspectiei această delegare. Tot 
atunci a înţeles, cu durere, Și că în copilărie nu a avut nicio șansă să 
îndeplinească această misiune: într-adevăr, mama ei a suferit toată viaţa din 
cauza educației întrerupte, dar nici nu a avut hotărârea să recupereze ulterior. 
Era mai degrabă înclinată să caute nod în papură și să se autocompătimească 
ȘI s-a cramponat de rolul de victimă. Paulei i-a luat mult timp să se elibereze 


de sentimentul că ar fi responsabilă pentru mama ei. lar acum are grijă ca 
fiul ei Bruno să nu aibă aceeași soartă, de aceea își analizează cu atenţie 
așteptările pe care le are de la el. De curând, o prietenă i-a spus: „Bruno al 
tău este o fire veselă!“ În mintea Paulei s-au aprins imediat beculetele de 
alarmă: „A primit Și el misiunea inconștientă de a mă face neapărat 
fericită?“ S-a cufundat din nou în sine Și a constatat că nu o deranjează dacă 
fiul ei este uneori trist sau prost dispus. Nu trebuie să fie vesel pentru a o 
înveseli pe ea. Astfel a constatat usuratä: „Nu, firea lui veselă este un dar din 
naștere“. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Delegarea cu care ne încărcăm copilul se revelează atunci când ne punem 
întrebarea ce speranţe legăm de nașterea sa și cum îl vedem. Cu siguranță 
te-ai întrebat pe parcursul lecturii dacă Și în cazul tău a existat o misiune de 
familie — sau chiar mai multe. Următorul exerciţiu te poate ajuta să-ţi 
limpezești gândurile. 


INSULĂ DE REFLECTIE:CUM DETECTezi MISIUNILE 
(DELEGÄRILE) 


Poţi căuta în două direcţii eventualele delegäri din familia ta. Pe de o parte, 
poți descoperi care este misiunea ta, pe de alta, poți cugeta ce misiuni le 


atribui tu copiilor tăi. 


Închide ochii pentru o clipă și räspunde-ti la următoarea întrebare: „Ce 
speranțe și dorinţe ale părinților mei trebuie/ar fi trebuit să împlinesc?“ 


Lasä-ti gândurile să curgă Si scrie tot ce îţi vine în minte pe această temă, 
fără să te cenzurezi interior. 


Apoi fă o pauză, poate vrei chiar să te scuturi o dată înainte de a răspunde 
la următoarea întrebare. Dacă dorești, închide iar ochii un moment Și 
räspunde-ti la următoarea întrebare: „Ce dorinţe Și speranţe leg de copilul 
meu? Cum aș vrea să fie cândva fiul meu/fiica mea?“ 


Lasä-ti din nou gândurile să curgă și scrie tot ce îţi trece prin minte legat 
de asta. 


La sfârșit poţi reflecta dacă între cele două răspunsuri există vreo 
legătură. 


Este posibil să fi descoperit o misiune de care până acum nu ai fost 
conștient, iar acum te întrebi cum să procedezi cu ea. Poate că această 
revelație te împinge într-un puternic conflict de loialitate? Astfel nu poți să 
te eliberezi de așteptările pe care părinții le au de la tine, ci simți in 
continuare că ai datoria de a le îndeplini. La fel ca Paula, care Și ca femeie 
adultă încerca mereu să-și înveselească mama. Într-un astfel de caz, preiei 


prea multă responsabilitate pentru mama ta/tatăl tău Și ar fi important pentru 
tine să te eliberezi într-un mod sănătos de această sarcină. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Te-ar putea ajuta Si ideea că poţi fi o mamă mai bună sau un tată mai bun 
pentru copilul tău dacă te rupi din țesătura încâlcită a familiei tale de origine. 
Câtă vreme rămâi captiv în ea, spre exemplu, gândind mereu: „Trebuie să 
am grijă ca mama să fie fericită“, nu ești liber de îndatoriri false. Acest lucru 
se repercuteazä Și asupra copilului tău. Probabil că nepotul (copilul tău) 
trebuie Și el să aibă grijă ca bunica (mama ta) să fie fericită. Cu cât reusesti 
să te eliberezi de acest exces de responsabilitate, cu atât îi poţi transmite 
această importantă capacitate Și copilului tău. 


Poate că părinţi tăi sunt azi bolnavi Și bătrâni, iar tu te gândești: „Acum nu 
mai pot să le fac așa ceva“. S-ar putea să ai dreptate. Dar găsește, te rog, un 
model pentru tine în care le faci pe plac părinților tăi, dar nu te abandonezi 
nici pe tine. Probabil că nu ţi-e ușor să găsești dreapta măsură. Aici sunt 
mereu de folos discuţiile cu prieteni buni, care pot fi mai obiectivi decât tine. 


Poate ai descoperit o misiune pe care până acum i-ai transmis-o inconștient 
copilului tău? Atunci gândește-te, te rugăm, dacă aceasta îi este benefică sau 
mai degrabă i-ar putea împiedica dezvoltarea. Dacă se aplică varianta din 
urmă, te rog să iei decizia de a-i pune capăt interior. Dacă acum copiii sunt 
destul de mari, iar tu îţi spui că răul a fost deja făcut, vorbește cu ei deschis 
despre asta. Multe greșeli pe care le-am făcut ca părinți le putem îndrepta 
sau măcar atenua printr-o discuție deschisă cu copiii. Tocmai cu cei mai în 
vârstă se poate vorbi. Elisabeth, mama care Și-a împins mereu copilul spre 


performanţă pentru a-l scuti de experienţa eșecului, i-ar putea povesti despre 
copilăria ei. Despre faptul că atunci s-a simțit prea puţin înţeleasă de părinţii 
ei. Ar putea spune chiar: „Îmi pare rău că uneori am pus presiune asupra ta. 
De fapt, scopul meu a fost doar ca tu să fii cândva mai sigură pe tine decât 
sunt eu“. O discuţie de genul acesta poate face să iasă la suprafaţă lucrurile 
ascunse. Dacă delegarea nu mai este mascată Si se poate discuta deschis 
despre ea, puterea ei dispare. După o astfel de discuţie, atât părinții, cât Și 
copiii simt adesea că li s-a luat o mare greutate de pe umeri. 


„NOI NU SIMŢIM ASTA“: SENTIMENTE CLIVATE 


Cine clivează sentimente nu le percepe. Este vorba aici despre un mecanism 
psihic de apărare dobândit, de cele mai multe ori, în copilăria timpurie. În 
copilărie acest mecanism a apărut ca să ne apere în fața unor avalanse de 
emoţii negative. Apărarea psihică are grijă să functionäm Și să nu ne 
prăbușim atât de repede. Dacă un copil nu are nicio șansă să-și învingă sau 
să evite sentimentele negative, la un moment dat psihicul ia decizia de a le 
deconecta. Acesta este corespondentul leșinului care se instalează în cazul 
durerilor fizice insuportabile. Copiii se „proiectează“ din corpul lor Și nu 
mai simt nimic. Acest mecanism de apărare este apoi transportat în viaţa de 
adult sub forma unui reflex psihic. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Există oameni care nu cunosc sentimentul de a le fi dor de cineva. Acest 
lucru îngreunează relațiile de iubire sau le face imposibile. Dacă, spre 
exemplu, sunt separați pe parcursul săptămânii, din motive profesionale, de 
partenerul lor, se poate întâmpla să îl uite. În spatele acestui fapt se ascund 
experienţe profunde de părăsire și de izolare. În copilărie au învăţat să 
decupleze aceste sentimente insuportabile. Dacă respectivul adult trăiește o 
situație de separare — fie Si numai plecarea de acasă a partenerului, 
dimineața —, i se pot declanșa aceste sentimente copleșitoare de părăsire. 
Însă „întrerupătorul de urgenţă“ din creier le blochează imediat. S-a 
constatat în studii neurologice că oamenii care au acest model reacționează 
intens la o situaţie de separare, însă această emoție este blocată înainte să 
poată ajunge în sfera trăirilor conștiente. 


Dacă un sentiment a fost clivat, nu-l mai putem recunoaște nici la alţii Și nu 
putem avea o atitudine empatică. Așadar, clivajul este un ucigaș al empatiei. 
Însă este foarte greu să dai de urmele unui astfel de sentiment — acest lucru 
se află chiar în natura clivajului. 


Dacă te gândești cu îngrijorare că ai putea purta în tine un astfel de 
sentiment, mai verifică o dată, cu ajutorul insulei de reflecţie Acces la 
propriile sentimente de la pagina 148, dacă există într-adevăr un sentiment 
care îți este complet străin. Dacă există, încearcă să descoperi ce anume din 
evoluția ta familială Și psihică a putut duce aici. Dacă descoperi că au fost 


întâmplări traumatice din copilărie, un suport psihologic ti-ar fi cu siguranţă 
de ajutor. 


„TU SIMŢI LA FEL CA MINE“: PROIECTIA 
SENTIMENTELOR 


Uneori părinții sunt prea puţin empatici Și fiindcă își proiectează propriile 
sentimente asupra copilului, în sensul literal al cuvântului proiecție. Este ca 
ȘI când ne-am folosi copiii ca o pânză albă pe care am trimite imagini cu un 
proiector de filme. Aceste imagini, însă, nu au prea mult de-a face cu copiii, 
ci doar cu modul nostru subiectiv de a vedea realitatea. În această proiecţie 
le atribuim copiilor sentimentele, dorinţele, nevoile Si nostalgiile noastre. 
Asta se întâmplă de cele mai multe ori inconștient. Poate îţi amintești de 
Karina? Mama autonomă care apelase la multe persoane pentru îngrijirea 
copiilor? Ea își proiecta nevoia de libertate asupra copiilor Și credea 
inconștient că Și copiii simt la fel ca ea Și că au de câștigat de pe urma 
variaţiei Si a diferitelor relații. Dar ea pierdea din vedere, în acest proces, 
nevoia de cuibärire și de apropiere a micutilor. Într-adevăr, uneori nu este 
deloc ușor să deosebim o empatie reușită de o proiecție. 


Să ne imaginăm o mamă al cărei copil trebuie să interpreteze un cântec la o 
serbare Scolarä. Copilul abia așteaptă să apară pe scenă Si nu are emoții. 
Mamei, în schimb, ideea de a cânta în faţa altor oameni îi provoacă 
palpitatii. Așadar se gândește că și copilului ei trebuie să-i fie teribil de 
frică de această reprezentaţie. Așa că își proiectează nervozitatea asupra 
copilului. Iar apoi, când le povestește altor mame despre agitația copilului 
legată de spectacol, toate sunt foarte impresionate, deoarece tracul nu e ceva 
neobișnuit. Dacă este mic, copilul probabil va prelua emotiile. Un copil mai 
mare, în schimb, s-ar putea delimita, explicându-i mamei că nu are nicio 
problemă cu apariția pe scenă. 


Copiii trebuie să-și idealizeze părinții, 


pentru că depind întru totul de ei. 


În copiii noștri ne vedem pe noi înșine. Fără să vrem ne amintim de noi 
înșine la vremea când eram copii mici, elevi și adolescenţi. Revenim la 
experienţele noastre și spunem, de exemplu: „Fiica mea, säräcuta, e la 
pubertate acum“. Și poate trecem cu vederea că fata se află tocmai într-o 
fază foarte bună. Probabil că pubertatea NOASTRĂ a fost îngrozitoare. Prin 
asta nu vrem să spunem, desigur, să nu ne amintim de copilărie Și de 
tinereţe. Doar că trebuie să fim precauti cu transferul de sentimente — trebuie 
să evităm să-i atribuim copilului aceleași sentimente pe care le-am avut într- 
o situaţie asemănătoare sau le mai avem Și azi. Mailin ne-a povestit că nu 
avea voie niciodată să se joace cu copiii vecinilor. „Oricum nu-i poți suferi“, 
afirmau părinții ei. Doar multi ani mai târziu Mailin a aflat că o ceartă între 
vecini, care dura de multi ani, fusese probabil cauza interdictiei. Perfidia nu 
consta însă în interdicția în sine, ci în faptul că pärintii i-au atribuit un 
sentiment care nu corespundea simtämintelor ei. Mailin îi găsea simpatici pe 
copiii vecinilor. 


Să privim situația prin ochiu copilului: vede un conflict între ceea ce simte el 
însuşi Și ceea ce ar trebui să simtă. Nu știe unde se află adevărul în clipa 
aceasta Si se va întreba: „Mă pot încrede oare în ceea ce simt eu? Sau este 
corect ceea ce spun părinții mei? Ar trebui să simt ca ei?“ Astfel, tata Și/sau 
mama generează în simtirea copilului o derută care poate avea un efect 
negativ asupra sentimentului propriei valori. Să am un sentiment sănătos al 
propriei valori înseamnă să mă pot baza pe mine. Încrederea în propriile 
sentimente este o componentă esenţială a sentimentului valorii de sine. Dacă 
nu am această încredere, voi fi chinuit de îndoieli privitoare la mine însumi. 


Dacă unui copil trist i se bagă în cap că nu are niciun motiv de tristeţe, 
acesta îl va crede mai degrabă pe adult și își va nega tristeţea. Dacă unui 


copil deschis faţă de cei de vârsta lui 1 se spune mereu că nu poți avea 
încredere în alții, la un moment dat va stoca în fiinţa lui o neîncredere 
profundă. Dacă simte adesea și pe bună dreptate furie împotriva 
invätätoarei, dar este descurajat să simtă asta, poate deveni cu timpul un las. 
Dacă unui copil mândru de realizările lui grozave i se spune mereu că „lauda 
de sine nu miroase a bine“, atunci va învăţa să-și minimalizeze realizärile. 


Copiii trebuie să-și idealizeze părinții, 


pentru că depind întru totul de ei. 


Toate acestea conduc la o insecurizare enormă. Ca adulți, se vor întreba 
adesea: „Este corect ce simt? Văd bine lucrurile? Am voie să simt astfel?“ 
Oamenii insecurizati caută mereu să se orienteze după lucruri exterioare, 
deoarece acasă au învăţat că părerea lor e greșită. Astfel devin vulnerabili la 
manipulare, respectiv vor încerca să delege altor persoane răspunderea 
proprie, fiindcă nu au încredere că pot lua deciziile corecte pentru ei înșiși. 


Proiectarea trăirilor noastre asupra altor oameni Și asupra copiilor noștri îi 
face pe aceștia în mod normal să simtă că nu sunt perceputi Si intelesi 
corect. Ti s-a întâmplat Și tie adesea, cu siguranţă, să ti se atribuie greșit 
anumite sentimente și intenții. Nu ti se pare că este extrem de supärätor Si 
de nedrept? Dacă ai avut noroc, ai putut contrazice această apreciere greșită. 
Dar asta presupune ca celălalt să ţi-o fi comunicat. Însă de multe ori semenii 
noștri nu ne spun ce gândesc despre noi Și sentimentele noastre. Sau o spun, 
dar nu ne cred pe noi. 


În cabinetul nostru de psihologie suntem mereu bulversate de cât de extremă 
poate fi această percepere greșită. Astfel, un om care consumă alcool în 
cantități moderate este văzut de un băutor habitual ca „alcoolic bine 
deghizat“. Unui om care trăiește într-o relaţie fericită 1 se atribuie o aventură 
secretă. Despre cineva care este relaxat Si visează cu ochii deschiși se spune 


că ar fi trist Și nefericit. Cuiva care are o atitudine deschisă Și prietenoasă i 
se atribuie falsitate și scopuri ascunse. 


Este nesfârșită lista interpretărilor false și a perceptiilor eronate pe care 
oamenii le aruncă asupra celorlalţi. Proiectiile sunt terenul pe care înfloresc 
cele mai multe nedreptäti ale lumii. Dar în ele se reflectă trăirile celui care 
face proiecția. Astfel, spre exemplu, un om al cărui copil-umbră se simte 
inferior are tendinţa să îi atribuie celuilalt porniri dominatoare. Captiv în 
perspectiva de câmp a copilului-umbră, el se simte mic Și inferior — din 
această perspectivă, celălalt apare mai mare Si mai puternic. Iar de aici până 
la a-i atribui celuilalt intenții dușmănoase pasul nu e mare. Dacă suntem 
captivi în perspectiva copilului nostru umbră, suntem înclinați spre 
sentimente de inferioritate, invidie și frică exagerată. Asta, din păcate, nu ne 
face oameni mai buni. Dacă, însă, nu ne scăpăm din ochi, ne putem 
surprinde la timp când intrăm din nou sub influenţa copilului-umbră. 


Dar cum îmi pot da seama că îi atribui celuilalt un sentiment greșit sau o 
intenție greșită ori, dimpotrivă, că empatizez corect cu el? Cele mai mari 
Șanse să ne dumirim există dacă avem de-a face cu cineva care se poate 
exprima bine verbal. Atunci e suficient să-l întrebăm: „În clipa asta te simți 
aşa Si așa? Mie așa mi se pare“. În cazul copiilor mici, în schimb, depindem 
de impresiile noastre. În general, însă, indiferent dacă avem în faţă un om 
mare sau unul mic, trebuie să-l privim Și să-l ascultăm cu atenție și să ne 
deschidem realmente pentru trăirile lui. 


În plus, între timp ar trebui să ne fi lămurit că fiecare dintre noi ar trebui să 

se cunoască bine pe sine însuși. Cu cât îmi observ mai bine viaţa interioară, 
cu atât mai repede voi reuși să deosebesc sentimentele, dorințele, intențiile 

ȘI nostalgiile mele de ale copilului meu. 


„TREBUIE SĂ FII MAI BUN DECÂT MINE“: PROIECTIA 
VALORII DE SINE 


Cei mai multi părinți își doresc pentru copiii lor o viață mai bună decât au 
avut-o ei, iar această dorinţă acţionează ca un adevărat propulsor. Foarte 
multe mame si foarte multi taţi sunt profund altruisti si își dau și cămașa 
de pe ei pentru ca fiul sau fiica lor să se bucure de o viaţă mai frumoasă 
decât a lor. Visează la o copilărie mai fericită pentru copiii lor, la ani de 
școală mai buni Și la un viitor mai bun. Ce ar putea fi rău în asta? Nu e 
nimic rău — dar poate fi dacă în acest proces trecem cu vederea realitatea 
copiilor noștri. Acest lucru se întâmplă mai ales atunci când dorinţele și 
visurile pentru copiii noștri îȘi au rădăcina în copilul-umbrä. De fapt, adânc 
în noi ascundem dorinţa intimă de a-l ajuta pe copilul nostru umbră. Vrem 
să-i dăm iubirea Și susținerea de care ar fi avut nevoie pentru a-Și construi 
un sentiment pozitiv al valorii de sine. Vrem să îl consolăm. Dar putem face 
asta numai dacă știm de existenţa lui. Atunci îl putem vindeca și ne putem 
îngriji copiii cum trebuie. Adesea însă nu suntem conștienți de copilul- 
umbră Și întreprindem actiuni-surogat, dându-i fiului nostru sau fiicei 
noastre tot ceea ce ne-am fi dorit noi să avem. 


Poate că ne copleșim copiii cu grija noastră, cu interesul nostru Și cu oferte 
de ajutor, astfel încât copilul nu mai are nicio libertate de mișcare. O mamă 
ne-a povestit cum decurge o săptămână tipică a fiicei ei: „Lara (zece ani) are 
lunea o zi lungă la școală, martea merge la ora de flaut, miercurea vine la ea 
Steffi, meditatoarea, iar joia are balet“. Atenţie, un copil ca Lara împlinește 
astfel adesea visurile părinților săi, nu pe ale sale. Fetiţa este uneori epuizată 
de programul atât de încărcat. Ar prefera să termine cu baletul și să rămână 
o dată acasă după-amiaza sau să se întâlnească cu prietenele ei. Însă mama ei 
îi respinge regulat orice propunere în sensul acesta cu cuvintele: „Baletul e 
atât de bun pentru ţinută. Doar nu vrei să renunti la asta? Iar cu prietenele 
tale doar te vezi la școală“. Mama Larei s-a simţit neglijată de pärintii ei Si 
dorește ca fiicei ei să-i fie mai bine decât i-a fost ei. De aceea vrea neapărat 
să o susţină și să îi ofere toate posibilitățile care ei i-au fost refuzate. Cu cele 
mai bune intenţii, exagerează, din păcate, Si nu ia în serios nevoile Larei. 


Copiii trebuie să-și idealizeze părinții, 


pentru că depind întru totul de ei. 


Procedänd astfel, le provocäm copiilor tensiuni Și stres. Agenda plină a 
Larei nu este o excepţie. Există copii de patru ani trimiși la cursuri de 
chineză Și săptămâna unor copii de doisprezece ani are patruzeci de ore. lar 
părinții trec cu vederea presiunea imensă pe care o exercită astfel atât asupra 
lor insisi, cât Și asupra copiilor lor. 


Adesea părinţii își suprastimuleazä Și suprasolicită copiii Si pentru că (în 
secret) nu sunt siguri pe ei Si, de cele mai multe ori, în copilărie nu Și-au 
putut clădi o valoare de sine stabilă. 


Dacă posedăm un sentiment stabil al valorii proprii Și purtăm în noi credinţe 
de felul: „Sunt suficient!“ sau „Sunt valoros!“, nu vom intra în atâtea 
încurcături ca educatori ai copiilor noștri. O valoare proprie sănătoasă ne dă 
literalmente siguranţa că „îi dăm noi de capăt“. Știm atunci că suntem 
valoroși — independent de performanţe — si că valoarea copilului nostru nu 
depinde de satisfacerea cerinţelor noastre privitoare la performanţele sale. O 
valoare proprie sănătoasă ne ajută și să vedem că deja am făcut multe lucruri 
bune ca părinţi. Asta ne dă capacitatea să ne apreciem realizările ca tată sau 
ca mamă. Cu o valoare proprie sănătoasă, putem asculta și criticile aduse 
stilului nostru educational sau atitudinii copiilor noștri Și nu trebuie să 
respingem categoric orice critică. Mai degrabă ne dă posibilitatea să 
cercetăm în liniște dacă ne asumăm responsabilitatea sau nu. În schimb, un 
sentiment labil al valorii de sine poate conduce la situația în care copilul 
nostru trebuie să ne completeze valoarea proprie. Nu rareori trebuie să 
compenseze cu realizările sale lipsurile noastre. 


Copiii trebuie să-și idealizeze părinții, 


pentru că depind întru totul de ei. 


DIGRESIUNE: VALOAREA DE SINE ȘI PRESIUNEA 
PENTRU PERFORMANȚE ȘCOLARE 


Adesea subiectul „performanţei“ devine deosebit de virulent odată cu 
intrarea la Școală a copiilor noștri. Cu cât mai labilă este valoarea noastră de 
sine, cu atât mai temători ne uităm la rezultatele lor școlare. Părinții se 
întreabă: „Fiul meu va eșua la fel ca mine? Fiica mea va lua note bune?“ De 
atâta teamă, părinții îi împing pe copii spre realizări Și nici nu mai văd unde 
îi suprasolicită Și nici unde este complet inutil să împingă de la spate. 


Sentimentul valorii de sine se comunică în multe privinţe copiilor noștri. Cu 
antenele lor fine, aceștia observă dacă mergem tensionati la ședința cu 
părinții, deoarece în sinea noastră ne simţim inferiori în faţa cadrului 
didactic. Copilul observă că părinţii sunt agitati când „trebuie să meargă“ la 
învăţător. Deduce inconștient: „Dacă tata Și mama se tem de învățător, 
probabil că Și eu trebuie să mă tem“. Copilul preia teama părinților. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Este foarte ușor să se formeze un cerc vicios: fiul sau fiica încep să se 
teamă, iar notele scad. Astfel se intensifică teama Și agitația părinţilor Și a 
copiilor, ceea ce le slăbește valoarea de sine Si are efecte negative asupra 
performanţelor. În acest mod se transmit de la o generaţie la alta nesiguranța 
ȘI sentimentul de inferioritate în chestiunile școlare. 


Uneori, noi, părinţii, afișăm Si o atitudine de „mä-doare-n-cot“ în ceea ce 
privește școala și performanţa. Pentru a decupla sentimentele care ne 
amenință valoarea de sine, declarăm că Școala Si tot ce ţine de ea nu au 
nicio importanţă — adesea cu bune intenţii. În situaţia aceasta, părinţii vor, 
de fapt, să-i transmită copilului: „Te iubim Și dacă nu ai mari performanţe“. 
Însă atunci nu iau în serios un domeniu al vieţii copilului lor. Până la urmă, 
el petrece zilnic între patru Și opt ore la școală Și e posibil să primească prea 
puţină susținere și prea puţină recunoaștere din partea părinților săi. De 
asemenea, există pericolul ca ei să nu-l observe nici pe el, nici aptitudinile Și 
nevoile lui școlare. 


Multi părinți au avut experienţe proaste la școală. Au fost umiliti de un 
cadru didactic în faţa clasei, au fost pedepsiți de părinți pentru note proaste 
sau poate au fost tachinaţi la ora de sport. Toate aceste experienţe sunt 
depozitate în copilul-umbră și de regulă ne erodează sentimentul valorii 
proprii. Şi în privinţa școlii părinţii își doresc să-i fie cândva copilului mai 
bine decât le-a fost lor. Dar nu ne putem baza pe asta. Instituția școlară nu s- 
a schimbat fundamental de pe vremea copilăriei noastre. Încă mai există 
învăţători nedrepti, cursuri plictisitoare și săli de sport cu miros stătut. lar 
când copilul nostru ne povestește în liniște despre experienţele sale, se 
activează copilul nostru umbră. Nu contează dacă ne exprimăm cu glas tare 
indignarea legată de școală sau îi atribuim copilului vina pentru faptul că nu 
se descurcă mai bine. Niciuna dintre reacţii nu îi îndeplinește așteptările, 
deoarece privim prin ochelarii copilăriei noastre. Mai degrabă ar trebui să 
stăm lângă el și să ascultăm cu atenţie care este suferinţa lui legată de 
situația de la școală, iar apoi să ne gândim împreună la o soluţie. Copiii au 
nevoie de încurajare Și susţinere din partea noastră. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Dorim să te încurajăm să te mai confrunti o dată cu traseul tău școlar cu 
ajutorul insulei de reflecţie de la pagina următoare și să rememorezi atât 
aspectele luminoase, cât și pe cele întunecate. Aceasta este o premisă 
importantă pentru a putea pune deoparte ochelarii copilăriei când privești 
spre activitatea școlară a copiilor tăi. Experiențele tale școlare pozitive sunt 
depozitate în copilul-soare, cele negative, în copilul-umbră. 


INSULĂ DE REFLECTIE: ANII DE ȘCOALĂ 


Te rog să completezi rapid frazele începute. Nu te gândi prea mult. Poate 
vrei să-ți notezi câteva cuvinte. 


Amintiri izvorâte din copilul-soare: 


Mă duceam cu plăcere la școală pentru că... 


Imi amintesc cu plăcere de profesori pentru că... 


Aceste materii mi-au plăcut pentru că... 


Mă simţeam bine în clasă pentru că... 


Părinții mei m-au ajutat să fac faţă la școală pentru că... 


În plus, îmi pot aminti următoarele întâmplări frumoase legate de școală: 


Amintiri izvorâte din copilul-umbră: 


(Uneori) am urât școala/mi-a fost frică de școală pentru că... 


Nu îmi amintesc cu plăcere de profesorii/profesoarele următoare, pentru 
că... 


Nu am putut suferi aceste materii pentru că... 
Am avut dificultăți în clasă pentru că... 
Acasă, Școala era un subiect apăsător, pentru că... 


În plus, îmi pot aminti următoarele întâmplări neplăcute legate de școală: 


Dacă în perioada următoare fiul sau fiica ta îţi va povesti despre școală, 
ascultă cu atenție Si încearcă să înţelegi ce-ţi spune. Străduiește-te să nu 
aduci în discuţie propriile tale experienţe școlare — Și să nu vezi Si să 
evaluezi imediat întâmplările trăite de copilul tău prin ochelarii experienței 
tale. Eventual, îi poți spune altă dată poveștile tale despre școală. 


ALWAYS HAPPY: PRESIUNEA VOIOȘIEI 


Părinții au uneori dificultăţi când copiii lor experimentează trăiri negative. 
Impotrivirea imbufnatä, lacrimile grele, frica sau proasta dispoziţie sunt 
foarte neplăcute pentru ei. În general, acești părinţi nu au ei înșiși o relaţie 
bună cu aceste sentimente Si, de aceea, se simt neajutorati când ele apar la 
copiii lor. Myriam ne-a relatat că mama ei era întotdeauna „ca paralizată“ 
când ea se simţea tristă. Fata își dădea seama că mama ei era copleșită de 
acest sentiment. În acele momente Myriam se simţea abandonată de mama ei 
Și nu găsea mângâiere. Din acest motiv, Myriam a învăţat să-și rezolve 
singură problema sentimentelor de tristeţe. Până în ziua de azi îi este greu 
să-și împărtășească tristețea. Între timp a devenit mamă și trebuie să admită 
că se bazase oarecum pe ideea că Si fiica ei Carla își va plânge lacrimile în 
tăcere. Sau, poate, că nu va plânge deloc. Însă lucrurile nu stau deloc așa! 
Ca bebeluș, Carla își exprima deja indispozitia prin plânsete puternice, iar 
mai târziu, pe când era copil mic, izbucnea în urlete dacă se lovea. Myriam 
se simţea dezorientată, de aceea a căutat într-un final sprijin psihoterapeutic. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Atât părinții adaptati, cât și cei autonomi aspiră la o familie mereu fericită. 
Însă din motive diferite. Părinţii adaptati sunt adesea atât de legaţi de copilul 
lor, încât vibrează împreună cu el în oricare dintre stările sale. Dacă fiul sau 
fiica plânge, sunt triști Și ei. Nu rareori își räsfatä de-a binelea copiii doar ca 
să nici nu apară sentimente negative. Autonomii se descurcă greu cu 
„sentimentele slabe“. Au încercat să scape, prin exerciţiu, de tot ce este 
„slab“, iar acum sunt dezorientati când văd asta la copilul lor. Pentru a se 
proteja, bagatelizează sentimentele negative cu un: „Nu e chiar așa de rău“. 


În esenţă, în acest moment părinţii ies din rolul de adult și alunecă în 
copilul-umbră, care cunoaște prea bine aceste sentimente. Copilul-umbră 
este activat atât la părinţii autonomi, cât Și la cei adaptatı. Există pericolul ca 
ei să facă preventiv multe lucruri pentru a evita apariția acestor sentimente 
atât la ei, cât Si la fiicele și fiii lor. Atunci ei înlătură din calea copilului 
orice pietricicä Si îi fac voia de prea multe ori, doar ca să fie happy. Ca 
urmare, copiii nu învaţă cum să facă faţă situaţiilor dificile, iar astfel părinții 
îi îngreunează copilului drumul spre independenţă. 


Câteva vorbe de încurajare de tipul: „Hai, că nu e chiar atât de rău“ au 
menirea de a minimaliza sentimentele negative, „ca să fie din nou totul 
bine“. Copilul primește mesajul inconștient: „Trebuie să fiu puternic!“ Si 
învaţă să se rușineze pentru sentimentele care exprimă slăbiciune. 


Este într-o oarecare măsură în spiritul vremii să accentuăm sentimentele de 
fericire Si să vrem să facem să dispară cele mai puţin fericite. Reclamele 
sunt pline de copii și părinţi radiind de fericire. lar uneori aceste imagini 
pun stăpânire pe noi Și devin etalonul nostru inconștient. The shiny happy 
people devin idealul nostru. Nu vrem să spunem că nu trebuie să tindem spre 
fericire în familie. Însă o presiune a fericirii poate deveni problematică 
pentru copii, fiindcă atunci ei trebuie să pună sub lacăt o parte importantă a 
vieții lor afective. 


Prin presiunea voioșiei, noi, adulţii, încercăm să ţinem sentimentele 
negative la distanţă. Dăm la o parte emotiile neplăcute cu care nu dorim să 
ne confruntăm sau de care nu avem chef. Astfel viața noastră pierde din 
diversitate. Presupunând că am avea doar sentimente plăcute, ar fi oarecum 
ca Si când am mânca mereu numai prăjituri. Te poți sătura chiar Si de 
dulceata vieții, oricât de frumoasă ar fi, dacă nu există un contrapunct. 
Sentimentele neplăcute sunt parte din ansamblu. Doar astfel viaţa se poate 
manifesta în toată complexitatea ei. În plus, acestea au mereu Și un caracter 
de îndemn: „Stai treaz! Fii atent! Schimbă ceva!“ Avem nevoie de ele pentru 
a evolua. Trebuie să fim în stare să suportăm sentimentele negative până la 
un punct. 


Premisa pentru a putea suporta aceste emoţii este să fii în contact cu tine 
însuți. Adesea ne e teamă să ne confruntăm cu ele deoarece am exersat mult 
să le dăm la o parte. Inconștient avem convingerea că: „Dacă îi permit 
durerii să se manifeste, voi rămâne veșnic în ea“. Dar tocmai opusul este 
adevărat. Sentimentele vin Și pleacă. Dacă le acceptăm, se transformă — Și 
dispar din nou după o vreme. Doar dacă le dăm mereu la o parte capătă în 
închipuirea noastră dimensiuni monstruoase. Dacă nu te descurci deloc cu 
sentimentele de tristeţe Și neajutorare, vrem să te invităm să iei taurul de 
coarne Și să faci acest exerciţiu simplu, dar foarte eficient: 


INSULĂ DE REFLECTIE: SUPORTĂ SENTIMENTELE NEGATIVE 


Gândește-te, te rog, la o situație în care ai fost trist, furios, neajutorat sau 
speriat Si imagineazä-ti-o concret. Unde s-a întâmplat? Când? Cu cine? 


Apoi percepe-ti sentimentul. Unde în corp il percepi cel mai puternic? Iar 
apoi spune-ti în sinea ta doar: „Da, așa este“. Permite-i acestui sentiment să 
fie pur Si simplu prezent. Acceptă-l. Spune-ti în sinea ta: „Dragă 
tristete/furie/teamä, te accept“. 


Lasä-te surprins de ceea ce se întâmplă acum cu sentimentul acela. Se prea 
poate să se transforme. Dar, chiar dacă nu se întâmplă asta, vei constata că 
ești destul de puternic pentru a-i face faţă. Dacă va fi să-l întâlnești curând 
în copilul tău, vei putea reacționa probabil mai relaxat. lar dacă acum încă 
nu reușești s-ar putea să fie din cauză că durerea sau tristeţea ta sunt în 
momentul acesta prea puternice. Ai încredere în intuiţia ta. Poate încă nu a 
venit momentul potrivit. Fii mindful. Şi, cine știe, poate într-o altă zi te 
încumeți să-ţi intälnesti acest sentiment. 


Este evident că nici părinții, nici copiii nu pot fi mereu Si la orice oră 
fericiţi. Ce se întâmplă în noi, adulţii, dacă nu ne permitem sentimente 
negative? Presiunea veseliei ne poate face să nu mai fim autentici. În plus, 
emoţiile pe care le percepem ca fiind negative, necuviincioase sau 
nepotrivite își caută adesea alte căi pentru a se putea exprima. 


„EU NU SUNT NICIODATĂ SUPĂRAT“:AGRESIUNEA 
PASIVĂ 


Sentimentele fac parte din energia noastră vitală, de aceea se comportă ca 
apa. Aceasta întotdeauna își caută calea, iar cu sentimentele se întâmplă cam 
la fel. Dacă, spre exemplu, furia face parte din sentimentele interzise, atunci 
agresivitatea asociată cu furia pătrunde adesea pe ușa din spate. 


Pornirile agresive au o funcţie importantă. Avem nevoie de ele pentru a ne 
delimita de alţii. Sunt ca niște gardieni emotionali ai psihicului nostru. Ne 
spun: „Până aici, niciun pas mai departe“. Pornirile agresive sunt contrariul 
fricii. În timp ce aceasta din urmă ne face să batem în retragere, cele dintâi 
ne împing în față până cäpätäm dorinţa de a ataca. Aici e vorba de a găsi 
proporția justă: scopul ar trebui să fie acela de a le simţi, dar a nu le 
manifesta fără nicio inhibitie. Dacă ne simțim pornirile agresive și le 
folosim pentru a ne susţine cauza cu toată claritatea, atunci ne descurcăm 
bine cu ele. Dacă suntem în stare să ne descurcăm cu pornirile agresive, 
atunci putem recunoaște limpede furia, dezamăgirea Și sentimentul de 
neajutorare ascunse în spatele lor și le putem folosi în mod conștient. Dacă 
fiul meu aflat la pubertate îmi spune din nou: „Lasä-mä-n pace, vacă 
proastä!“, îmi pot simţi furia Si pot să-i comunic ce consecințe vor veni la 
pachet cu următoarea „vacă proastă“. Astfel sunt activ agresivă. Îmi simt 
furia, actionez ȘI îi pun copilului meu o limită. Toate agresiunile active pot fi 
identificate ca atare: îmi exprim clar părerea sau spun „nu“. Pun limite, 
plesnesc, tip, jignesc, il zgältäi sau proferez o ameninţare. 


Agresiunile pasive, în schimb, nu sunt atât de ușor de înţeles. Ele sunt, ca să 
spunem așa, cele care intră pe ușa din spate. Modurile de operare tipice 
sunt: să-l lași pe celălalt să se ambaleze, să taci, să minţi, să tărăgănezi, să 
întârzii, să faci promisiuni pe care apoi le „uiţi“, să ambalezi criticile 
depreciative în „sfaturi bune“ sau să lași mereu să cadă câte un comentariu 
răutăcios. 


În aceste situaţii, refuz să am o anumită atitudine, dar nu îmi asum 
responsabilitatea. Un exemplu bun sunt și așa-numitele răspunsuri „gumă de 
mestecat“. Spre exemplu, un bărbat dorește să facă în weekend ceva 
împreună cu soția lui Și se apucă de planuri. Soția pasiv-agresivä, care — 
captivă în copilul ei umbră — se simte adesea dominată de soţul ei, simte o 
rezistenţă reflexă la ideea de a se „pleca“ în faţa dorințelor lui. Deoarece 
funcţionează în modul copilului-umbră, ea nu observă că este pe picior de 
egalitate cu soţul ei. Însă, în loc să-i spună clar soțului ei: „N-am chef să fac 
ceva împreună cu tine“, răspunde cu un: „Să vedem...“ Așadar nu spune clar 
nici da, nici nu. lar în pragul weekendului îi dă vreun pretext oarecare, cum 
ar fi că are probleme „cu circulația“ și se simte, din păcate, prea slăbită 
pentru o excursie. Astfel l-a lăsat să se ambaleze fără să-și asume 


răspunderea pentru refuz. Soţul ei rămâne ușor dezamăgit, fără Sansa de a-i 
cunoaște adevăratele motive. 


Dorim să îi mulțumim aici în mod deosebit și pri- 
etenei noastre, psihoterapeuta Helena Muser, care 
ne-a sprijinit de-a lungul alcătuirii manuscri- 


sului prin cunoștințele ei de expert în psihologia 

copilului. Doamnei Carola Kleinschmidt, care a 

asigurat redactarea, îi mulțumim, de asemenea, 
pentru munca de o calitate excepțională. 


Atât părinții adaptati, cât și cei autonomi pot recurge la modurile de operare 
ale agresivitätii pasive. Ce e drept, oamenii autonomi își apără limitele mai 
vehement decât cei adaptati, dar dacă fac asta într-un mod activ-agresiv sau 
pasiv-agresiv depinde de temperamentul și de nivelul lor de socializare. 
Părinţii pasiv-agresivi nu recunosc în sinea lor că îi enervează smiorcăiala 
continuă a copilului, în schimb îl iau foarte târziu de la grădiniţă. Nu o fac 
conștient, pur Și simplu „se întâmplă“. Părintele se lasă prins într-o discuție 
mai lungă cu colegii înainte de a părăsi biroul. Cine se lasă reţinut poate da 
vina pentru întârziere pe cel care l-a reţinut — o variantă foarte populară de 
comportament pasiv-agresiv. 


DEZAMĂGIREA, CAMUFLAJ PENTRU AGRESIVITATEA 
PASIVĂ 


Și părinţii care încearcă să-și manipuleze copiii semnalizând dezamăgire au 
o atitudine pasiv-agresivă. În loc să-i spună copilului că sunt supăraţi din 
cauză că îi enervează sau face un lucru care nu le place, ei își ascund 
pornirea agresivă în spatele dezamägirii. Împotriva acesteia copilul nu se 
prea poate apăra. Niciun copil nu vrea să-și dezamägeascä părinții Și nu vrea 
să îl vadă trist pe vreunul dintre ei. Așadar preferă să facă orice i se cere — 
chiar dacă nu înţelege prea bine ce a greșit. Sau dacă pur Și simplu este de 
altă părere. În schimb, dacă părintele este furios, copilul are sanse mai bune 
de a se delimita, măcar spunändu-Si în gând: „Tämpitule!“ sau certändu-se 
cu părinți. 


Unii părinţi utilizează dezamăgirea de-a dreptul ca măsură pedagogică. Îi 
induc copilului tot timpul musträri de conștiință, spunându-i: „Sunt trist, ce-i 
drept, dar fă așa cum crezi“. Asra ne-a povestit că mama ei era întotdeauna 
îngrozitor de dezamăgită dacă venea acasă cu o notă proastă, iar ea se simţea 
mereu îngrozitor de vinovată. Această experienţă are efecte Si astăzi: Asra 
încă se străduiește din răsputeri să împlinească toate așteptările — chiar Și 
ale altor oameni. Și astăzi o chinuie sentimente de vinovăţie dacă nu rezolvă 
o problemă în proporție de sută la sută. Dacă mama s-ar fi arătat, în schimb, 
supărată când fiica ei venea cu o notă proastă, aceasta ar fi putut învăţa mai 
bine să se delimiteze de așteptările mamei. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Vorbim despre o atitudine pasiv-agresivä Și atunci când părinții cu 
agresivitate inhibată își influenţează copiii prin ameninţări indirecte; de 
exemplu, Soptesc aparent cu ultimele puteri: „Nu mă deranjează deloc dacă 
iesi astă-seară. Dacă va fi să mă simt iar rău, chem pur Si simplu salvarea. 
Paramedicii se vor ocupa de mine, fii fără grijă“. Și în această situaţie 
părintele își manipulează copilul, inducändu-i musträri de conștiință. 


Multi copii cunosc aceste „strategii“ de la părinții lor în vârstă, care le aplică 
pentru a-i determina astfel să aibă grijă de ei. Spre exemplu, aceștia spun la 
despărțire: „Mai dă-mi o imbrätisare, cine știe dacă ne mai vedem 
vreodată“. În loc să spună direct: „Sunt trist că pleci. Mă simt singur Și m-aș 
bucura dacă ai reveni curând“, ei încearcă să păstreze contactul prin Santa]. 


Nu e deloc ușor să ne descoperim atitudinile pasiv-agresive. Trebuie să ne 
întrebăm în mod conștient: ce se ascunde cu adevărat în spatele faptului că, 
deși am promis, nu pregătesc pentru masă felul meu preferat? Sau dacă 
rămân în continuare lipit de calculator, deși voiam să mă joc, de fapt, cu fiul 
sau fiica mea? Când uit să-mi iau copilul din staţia de autobuz sau că este 
invitat la ziua unui prieten? Desigur, nu orice lapsus din cotidianul familial 
este o expresie a agresivitätii pasive. Cu toate acestea, uneori nu e greșit să- 
ti sondezi motivele. 


INSULĂ DE REFLECTIE: CARE ESTE MOTIVUL ASCUNS? 


Data viitoare când îţi ränesti sau îţi dezamägesti copilul, intreabä-te: 


De ce am făcut asta? De ce am ajuns prea târziu? De ce am uitat de 
programare? De ce am lucrat mult prea mult? 


Mâna pe inimă. Încearcă să fii sincer cu tine. Se poate să fi fost neglijent sau 
să fi avut motive întemeiate. Însă, dacă descoperi că în momentul acela ai 
fost fie si doar un pic supărat pe copilul tău, enervat sau contrariat, te-ai 
surprins asupra faptului. 


Gândește-te cum ai putea avea o atitudine mai clară data viitoare. Dacă ti se 
pare potrivit, ai putea chiar să îţi ceri scuze de la fiul sau fiica ta. 


DIGRESIUNE: „VINO ÎNCOACE ȘI PLEACĂ DE AICI“ — 
MESAJELE DUBLE 


Alt mod de operare al agresivitätii pasive sunt așa-numitele „mesaje duble“. 


Părinții care au o relaţie bună cu copilul lor nu suferă din cauză că trebuie să 
facă sau să sacrifice anumite lucruri pentru acesta. S-au decis clar pentru 
rolul de părinte Și, prin urmare, Și pentru a-i dărui fiului sau fiicei iubire, 
atenţie, timp Si grijă afectuoasä. De regulă, nu tin socoteala pentru ce au dat 
Și ce au primit când e vorba de copiii lor. Însă nu toţi părinţii au o relaţie atât 
de limpede cu copiii lor. Unii au sentimente destul de ambivalente în ceea ce 
privește rolul lor de părinţi. Spre exemplu, o mamă îi poartă copilului ei pică 
pentru că a pus-o într-o situație de viaţă „nedorită“, cum ar fi o relație 
nefericită cu partenerul, în care trebuie să rămână din cauza copilului. Sau un 


tată dă vina în secret pe copilul său pentru că, de când a venit pe lume, el nu 
mai prea are acces la soția sa. Așadar, copilul trezește sentimente foarte 
amestecate, care pot pendula între iubire, furie și culpabilitate. În aceste 
situații emotionale ambivalente părinţii pot lansa așa-numite mesaje duble, 
care pot fi transmise în diverse moduri. 


1. Părintele se contrazice când vorbește, poate chiar în aceeași frază. 
Astfel apar afirmaţii ca: „Nu eȘti tu de vină că, din cauza ta, mama ta 
nu mai are ochi pentru mine“. 


2. Comportamentul meu nu corespunde spuselor mele. Spre exemplu, 
spun: „Ce bine că ești aici!“ Și, în timp ce spun asta, mă uit mai departe 
la televizor. Sau susţin că: „Te înţeleg“, deși este evident că înainte nu 
te-am ascultat. 


3. Limbajul corpului Și cele spuse se contrazic. Spre exemplu, spun: 
„Cred că e bine ce ai făcut aici“, dar ridic buza de sus într-o parte, ceea 
ce exprimă dispreţ. 


Să ne amintim de Paula, a cărei mamă a renunţat la școală când s-a născut 
copilul. Paula nici astăzi nu e sigură dacă vorbele oamenilor le exprimă 
realmente gândurile. Mama ei i-a transmis adesea mesaje cu dublu sens. 
Spunea, de pildă, adesea: „Te iubesc foarte mult!“ Dar, când spunea asta, 
glasul ei avea un ton plictisit, privea undeva în aer, limbajul corpului 
exprima indiferenţă. Mama ei emitea aceste „declaraţii de iubire“ de fiecare 
dată când se supăra pe fiica ei fiindcă aceasta nu îi îndeplinise una dintre 
nenumăratele așteptări. Așadar, pe mamă nu o interesa ca Paula să-i simtă 
iubirea, ci să-i provoace acesteia mustrări de conștiință. Astfel de mesaje cu 
dublu sens îi deruteazä pe copii, care nu mai Știu ce simt. Paula vedea că 
declaraţiile de iubire ale mamei sunt false. De aceea o întreba adesea dacă 


chiar o iubește, iar mama răspundea: „Dar ţi-am spus asta destul de des, 
prostuto. Tu chiar nu pricepi ce e dragostea de mamă“. În felul acesta copiii 
învaţă că nu se pot încrede în percepția lor. Pe termen lung, acest lucru îi 
face neajutorati Si trişti Și le afectează sentimentul valorii de sine. 


Copiii trebuie să-și idealizeze părinții, 


pentru că depind întru totul de ei. 


Svetlana a relatat că mama ei era adesea bolnavă și epuizată. Se plângea de 
multe ori în faţa copiilor de necazurile ei. În același timp, însă, a ţinut să nu 
accepte ajutorul lor în gospodărie Si a pretins mereu că face cu plăcere toată 
treaba pentru ei. Dar întotdeauna își lua o figură suferindă. Svetlana a spus 
că întotdeauna a perceput suferința mamei sale ca pe un reproș subliminal. 
Dacă ar fi avut voie să o ajute, s-ar fi simţit mai puţin vinovată. Însă mama 
nu permitea așa ceva. Copiii nu-i puteau face dreptate. Svetlana percepuse 
corect vibrația mamei, care era depășită de treburile gospodărești și de 
îngrijirea copiilor. Cu toate acestea, prin faptul că nu accepta niciun ajutor, 
stăruia în rolul de victimă. Oricât de ciudat ar suna, aceasta era răzbunarea ei 
pasiv-agresivä: „Priviţi cât de rău îmi merge din cauza voastră, Si nimeni nu 
mă poate ajuta!“ Mesajele cu dublu sens transmise copiilor îi pun pe aceștia 
în situaţii fără ieșire. 


Oare ești tu însuți o persoană care îi pune pe alţii în situaţii fără ieșire? 
Acest lucru este greu de descoperit. Deoarece acest tip de situaţie fără ieșire 
ia naștere, de obicei, prin faptul că „două inimi bat într-un singur piept“, dar 
inconștient. De îndată ce conștientizez că am nevoi contradictorii, nu îmi 
mai sunt necesare mesajele cu dublu sens. Atunci recunosc cele două feţe ale 
problemei: pe de o parte, aș vrea să mă uit mai departe la TV, pe de alta, aș 
vrea să te salut cu amabilitate. Am putea exprima lucrurile astfel, spunând 
ceva de genul: „Dragă, mă mai uit la Știri până se termină, apoi am timp 


pentru tine“. Dacă mama Svetlanei ar fi conștientizat ce o deranjează, poate 
ar fi gândit: „Pe de o parte, am, de fapt, nevoie de ajutor, iar pe de alta, nu- 
mi place să accept ajutor“. Astfel ar fi putut scăpa din rolul de victimă. Însă 
mesajele cu dublu sens sunt prin natura lor inconștiente Și este realmente 
dificil să ne prindem cu mâţa în sac pe noi înșine. De aceea avem nevoie de 
ajutor. 


INSULĂ DE REFLECTIE: RECUNOAȘTE MESAJELE CU DUBLU 
SENS 


I-ai putea explica partenerului tău ce sunt mesajele cu dublu sens Si l-ai 
putea ruga să te surprindă asupra acestui fapt Si să-ţi atragă atenția 
(prietenește). Acest lucru funcţionează dacă sunteți în principiu binevoitori 
unul faţă de celălalt. Apoi, când partenerul/partenera îţi arată că tocmai 
încerci să comunici printr-un mesaj cu dublu sens, gândește-te în liniște 
dacă are dreptate Și dacă într-adevăr ai creat o situație fără ieșire. Apoi 
încearcă să-i sondezi cauza. Care sunt acele „două inimi într-un singur 
piept“? Ce motive te animă când te comporti atât de ambivalent? Se prea 
poate să fie amestecat copilul-umbră. O convingere ca „trebuie să fiu mereu 
dulce Și cuminte“ nu ne permite să punem nevoile noastre în prim-plan. Mai 
mult, ne poate determina să comunicăm mereu - la fel ca mama Svetlanei — 
prin mesaje cu dublu sens. 


„TU EȘTI CA MINE“: PROIECTIA PERSONALITĂȚII 


O dinamică deosebită a proiecției ia naștere atunci când pornim inconștient 
de la ideea că și copiii noștri au același temperament ca noi. Într-adevăr, 
anumite caracteristici ale personalităţii care ne determină temperamentul se 
moștenesc. Componenta genetică a trăsăturilor de personalitate se poate 


situa, conform unor studii, undeva până la 50%.'® Care dintre acestea ajung 
să capete formă depinde de factorii de mediu Și de zestrea noastră genetică. 


Există, așadar, șanse bune să avem copii care ne seamănă. Dar nu este 
obligatoriu. Fiii sau fiicele noastre pot să aibă cu totul alt fel de a fi decât 
noi. Celălalt părinte contribuie Și el, până la urmă, la bagajul lor genetic. 
Asta înseamnă că, în ceea ce privește temperamentul, pot fi zgomotoSi 
(extrovertiti), chiar dacă noi suntem liniștiți (introvertiti) și invers. Însă, 
deoarece tragem concluzii privitoare la alţii pornind de la noi, porțile sunt 
larg deschise pentru proiecții și confuzii. 


Părinţi extrovertifi Și copii introvertiţi 


Părinții extrovertiti sunt întreprinzători Si sociabili, de aceea le place să facă 
mereu planuri pentru timpul liber. Le plac culoarea Si diversitatea. Casele cu 
părinți extrovertiti sunt adesea pline de viaţă. Se fac tot timpul invitații, iar 
cele venite din partea prietenilor sunt primite cu bucurie. Multi părinți 
extrovertiti pornesc, ca Si când ar fi de la sine înţeles, de la ideea că și 
copilului lor îi plac variaţia Și un pic de tărăboi. Cred că vizitele altor familii 
i se par copilului la fel de grozave cum li se par lor. Însă pentru copilul 
introvertit toate acestea pot deveni repede prea mult. El va reacționa prin 
stres la această bombardare continuă cu contacte sociale. Copiii introvertiti 
au nevoie de pauze de odihnă și de timp pentru ei înșiși. Nu sunt atât de 
spontani Și de flexibili ca părinţii lor extrovertiti și vor să Stie ce-i așteaptă. 
Nu le place dacă planurile se dau peste cap și se schimbă deodată 
programul. lar părintele extrovertit, care nu înţelege neapărat de ce copilul 
reacționează așa de îndărătnic, își poate pierde răbdarea. Părinţii extrovertiti 
își percep uneori copiii ca fund „blegi“. „«Hopa-hopa-hopa-sus!» — Așa am 
tot încercat să o insufletesc pe fiica mea“, ne povestește o mamă extrovertitä 
Și completează: „Și mă minunam că devenea din ce în ce mai înceată“. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Multi copii introvertiti sunt mai rezervaţi în manifestarea afecțiunii. 
Părintele extrovertit poate interpreta asta greșit ca lipsă de afecţiune. În 
funcție de măsura în care se simte mâhnit, se poate chiar retrage emotional 
din relaţia cu acest copil, preferându-l pe un frate mai drăgăstos. Dacă Și tu 
treci prin asta, nu te lăsa cuprins de îndoieli. Copilul tău te iubește, doar că 
nu este atât de exuberant. Și s-ar putea să se numere printre cei care 
savurează în secret Si să se bucure foarte mult dacă îi arăţi iubirea ta. 


In general, copiilor introvertiti nu le este ușor să-și dezvăluie trăirile 
interioare. Părinţii extrovertiti ai unui astfel de copil trebuie să-și pună la 
treabă sensibilitatea și să-și întindă antenele. În același timp, însă, nu ar 
trebui să-l härtuiascä propunându-i discuții Si întrebări — aceste insistente îl 
pot face să nu mai povestească chiar nimic. În timp ce copilului extrovertit îi 
face plăcere să povestească la cină cum 1-a fost ziua, introvertitul e fericit 
dacă poate asculta. Pauzele lungi din discuţie nu-l deranjează deloc. 
Dimpotrivă: doar dacă are liniște se poate deschide. Cel mai bine este ca 
părintele să abordeze temele cu prudenţă și să îi lase copilului destul timp Și 
spațiu pentru a răspunde din proprie iniţiativă sau pentru a redeschide un 
anumit subiect. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Copiii introvertiti au dificultăţi mai mari cu exprimarea orală. De aceea este 
posibil să ia note mai proaste la prezentärile orale. Pärintii extrovertiti uneori 
nici nu înţeleg că fiului sau fiicei lor îi creează disconfort să ridice mâna Si 
să vorbească. Ei se gândesc: „Nu e el/ea suficient de silitor“. Dar această 
interpretare este greșită, fiindcă pierde din vedere copilul și posibilitățile 
sale. 


Pentru părinții extrovertiti este o adevărată provocare să aibă răbdare cu 
copiii lor introvertiti Și să recunoască felul lor de a fi diferit, orientat mai 
mult spre interior. Însă, dacă reușesc asta, sunt răsplătiți din plin. Pentru că 
atunci se pot apropia de copilul lor, pot afla ce se întâmplă în interiorul lui Și 
îi pot sta alături cu afecţiune. 


Pentru a nu cădea în capcana evaluărilor eronate, părinții extrovertiti ar 
trebui să se cunoască bine pe ei înșiși. 


INSULĂ DE REFLECTIE: „ESTE COPILUL MEU MAI 
INTROVERTIT DECÂT MINE?“ 


Următoarele întrebări te vor ajuta să îţi dai seama dacă copilul tău este mai 
introvertit decât tine: 


Copilul meu este mai liniștit decât mine? 


Copilul meu are nevoie de mai multă liniște decât mine? 


ÎI impulsionez prea mult? Am tendinţa să îl presez, să trag de el sau să il 
împing de la spate? 


În cazul în care copilul tău este mai „liniştit“ decât tine, gändeste-te cum 
poți face un pas spre el. Intreabă-te: 


De ce anume are nevoie din partea mea acest copil al meu care este mai 
degrabă introvertit? 


Părinţi introvertifi Și copii extrovertiţi 


Copiilor extrovertiti le place să aibă anturaj, vor să facă mereu câte ceva Si 
să se joace cu alţi copii. Le place să le acorzi atenţie și să vorbeşti cu ei. O 
mamă introvertită povestește despre fiul ei: „Sammy vrea să vorbească tot 
timpul cu mine. Sporovăiala începe dimineaţa la micul dejun și se termină 
abia seara, când îl duc la culcare. Of! Uneori chiar îi spun: «Sammy, mai 
tacä-ti gura odată». Pur Si simplu nu-l mai pot asculta“. Pentru părinții 
introvertiti această activitate continuă este uneori prea mult. Le-ar plăcea să 
aibă liniște mai des, iar copilul să se joace din când în când singur. Copiii 
extrovertiti îȘi pot găsi o ocupaţie solitară, desigur, Și o fac din când în când 
cu plăcere — la fel cum și copiilor introvertiti le face plăcere din când in 
când să se Joace cu alții. 


Nevoia de atașament este 


0 nevoie psihică existențială de bază, 
CU rădăcini genetice adânci. 


În special când copilul nu are fraţi, părinţii ar trebui să-i ofere posibilitatea 
de a se juca suficient cu prietenii săi. Astfel nu se detensioneazä doar 
copilul, ci Și taţii și mamele. Pe de altă parte, părinții introvertiti nu ar trebui 
să aștepte ca fiul/fiica extrovertită să-și poată găsi singuri o ocupaţie la fel 
de bine cum o fac părinţii. 


În timp ce copiii introvertiti se simt repede copleșiți de stimuli dacă sunt 
prea multi oameni în jurul lor, copilul extrovertit se simte mai repede 
plictisit sau chiar singur dacă nu e nimeni prin preajmă cu care să poată face 
ceva. Părinţii cunosc lamentările aferente: „Sunt atââât de plictisit“. Dacă, în 
situația aceasta, părinţii introvertiti își spun: „Ar trebui numai să-și găsească 
un hobby adevărat în care să se adâncească“, atunci ei sunt, în general, 
paraleli cu chestiunea. Este în natura extrovertitilor să urmărească simultan 
mai multe interese și mode. Dacă toți copiii din clasa lui au penny board, 
copilul nostru extrovertit va dori Și el unul. Când nimeni nu mai folosește Și 
nu mai vorbește despre așa ceva, coșmarul a trecut. Părinţii introvertiti văd 


aici uneori o manifestare a superficialitätii, dar se înșală. 


Acești copii nu abandonează când fac ceva împreună cu alții Și se bucură 
dacă, spre exemplu, părinţii îi duc la gimnastică. Pentru copiii mai mari sunt 
benefice sporturile de echipă, cum ar fi voleiul, baschetul sau fotbalul. 


Nu te mira dacă, după prima oră la clubul de gimnastică sau la școală, 
copilul tău extrovertit cunoaște deja numele tuturor. li este foarte simplu să 
intre în contact cu ceilalţi. În acest punct le este superior părinţilor săi 
introvertiti. Asta înseamnă Și că părintele introvertit ar trebui să treacă 


uneori peste sine însuși — Si să participe mai des, de dragul copilului, la 
evenimente de grup, respectiv să cultive relaţiile cu alți părinți mai des decât 
ar putea corespunde nevoilor sale. 


Copiii extrovertiti sunt diferiţi Și prin înclinația lor spre impulsivitate Și 
„dramă“, pentru care unii dintre părinții introvertiti au prea puțină 
înțelegere. Extrovertitii sunt, pur Și simplu, mai temperamentali Și îȘi 
exprimă emoţiile într-o măsură mai mare. Când un copil extrovertit este 
furios la culme și urlă, acest lucru nu înseamnă încă prea mult în sine. 
Părinții introvertiti nu trebuie să se piardă cu firea. Extrovertitii se enervează 
mai repede, dar se Și calmează mai repede. Adesea li se poate abate cu 
ușurință atenţia de la subiectul enervării lor. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Pericolul constă în faptul că părinții introvertiti se grăbesc să le pună 
copiilor lor o Stampilä de genul „prea zgomotos“, „prea superficial“, „prea 
neliniștit“ sau „prea sălbatic“. Pentru a nu-i induce copilului sentimentul că 
e prea mult pentru lumea asta, este bine ca părintele introvertit să se 
autoevalueze. 


Una dintre cele mai mari provocări pentru părinții introvertiti, care tind să 
fie mai degrabă meditativi, este să facă față vivacitätii debordante a copiilor 
lor extrovertiti. Pentru asta sunt nevoiţi, uneori, să iasă din zona de confort. 


INSULĂ DE REFLECTIE: „ESTE COPILUL MEU MAI 
EXTROVERTIT DECÂT MINE?“ 


Urmätoarele intrebäri, asupra cärora te invitäm sä reflectezi, itı vor furniza 
indicii pentru a afla dacä ai un copil mai extrovertit decät tine. 


Copilul meu este mai zgomotos decät mine? 


Copilul meu are nevoie de schimbare mai mult decät mine? 


Incerc adesea să il „dezambalez‘“? 


Dacă are tendinţa de a fi mai „zgomotos“ decât tine, gândește-te cum îi poți 
accepta mai bine firea. 


Reflectează: 


De ce anume are nevoie din partea mea acest copil al meu care este mai 
degrabă extrovertit? 


ARIPI: SĂ PERMITEM ȘI SĂ SUSTINEM AUTONOMIA 


Acum Știi cum să-i dai copilului tău căldura cuibului de care are nevoie, 
precum Și un atașament sigur. Însă, dincolo de asta, copiii noștri au și 
pornirea de a-și manifesta personalitatea unică. Aici îi ajută nevoia înnăscută 
de autonomie. Aceasta este a doua cea mai mare näzuintä a noastră. Vrem să 
cucerim lumea Și să arătăm cine suntem. Vrem să ne întindem aripile și să 
ne luăm zborul. 


Dorinţa copilului de a se mișca autonom prin lume se manifestă foarte 
limpede în faza de încăpățânare. Însă nevoia de a explora lumea independent 
este vizibilă mult mai devreme. În cazul bebelușilor vorbim de nevoia de 
explorare înnăscută. Cel târziu la șase luni, bebelușul încearcă să se 
desprindă. Se îndepărtează de persoana de atașament. Explorează 
împrejurimile de-a bușilea sau vrea să facă totul singur. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Multi adolescenţi luptă de-a dreptul pentru autonomia lor. Vor, spre 
exemplu, să-Și ia neapărat carnetul pentru moped, pentru a se deplasa mai 
liber de la A la B. Pentru asta își iau un job sau, la nevoie, obțin împlinirea 
dorinţei lor în dispute zgomotoase cu părinții. Să fii autonom înseamnă: să 
fii curios, să faci descoperiri, să iei singur decizii, să faci faţă dificultăților, 
să fu cel care acţionează și să suporţi tu însuți consecinţele acţiunilor tale. 


Poate acum îţi spui: „Uau, exact asta-mi doresc pentru fiul sau fiica mea“. 
Sau poate ești puţin nesigur Si te întrebi: „Cum să meargă asta fără să se 
expună unor pericole imprevizibile?“ 


Dezvoltarea autonomiei este un proces care poate fi comparat cu acela al 
învăţării mersului. Datorită exersării continue, raza pe care se deplasează 
copilul se mărește. Însă, pentru a-și putea dezvolta aptitudinile autonome, 
trebuie să aibă încredere că persoanele de referinţă sunt acolo pentru el, în 
pofida oricărei distanţe. Are nevoie de sprijinul afectuos al părinților săi, 
care Știu atât să-i acorde libertate de mișcare, cât Si să-i traseze limite.!? 


LIBERTATEA DE MIȘCARE ȘI LIMITELE 


Noi credem că părinții fac posibilă independenţa copiilor lor, așadar le dau 
aripi, dacă aplică simultan două principii contradictorii la prima vedere: 
acordarea libertăţii de mișcare Si trasarea limitelor. Cum de sunt legate unul 
de altul aceste două principii? Dacă privim mai atent, observăm că fiecare 
grad de libertate este asociat cu o limită: fetiţa de cinci ani are voie să aibă o 
foartecă proprie, dar numai dacă nu își găurește hainele cu ea. Părinţii ii 
permit adolescentului de paisprezece ani să meargă la discoteca Școlii, dar 
numai dacă la ora 22 este înapoi acasă. Cei mai multi părinți insistă să-și 
țină copilul mic de mână pe o stradă mai circulată. Această regulă sau limită 
îi dă copilului siguranță. Când ajung în parc sau la locul de joacă, copilul dă 
drumul mâinii părintelui Si are voie să alerge încotro vrea. Apoi, în interiorul 
acelui perimetru mărginit de limite sigure, el poate avea experienţe 
autodeterminate. Datorită claritätii părinților săi, copilul învaţă care este 
spațiul său de manevră. Limitele în interiorul cărora își poate face 
încercările sunt asemenea gardului protector din jurul locului de joacă, prin 
care e oprit să fugă fără probleme în stradă. În perimetrul mărginit de gard 
sunt posibile multe lucruri. 


Important este ca libertatea de mișcare și limitele să corespundă vârstei, 
aptitudinilor, precum Și nevoilor sale. Prea puţină libertate de mișcare îl 


împiedică să devină independent. Pentru a înţelege asta, ne mai putem gândi 
o dată la Hanna și Jonas, care îl hrăneau pe fiul lor în vârstă de trei ani cu 
terci: din cauza dificultăţilor lui la inghitire, care aveau un substrat psihic, 
cel puțin în acest domeniu Eric nu a reușit să devină independent. 


Dacă părinţii sunt foarte inconstanti în impunerea propriilor reguli sau sunt 
„fără limite“ Și spun: „Fă ce vrei!“, copiii se pot simţi în nesiguranţă Și pot 
chiar cere vehement să li se impună limite. Un exemplu tipic este momentul 
în care copiii încep să înjure. Adesea elevii din clasele elementare vin acasă 
cu înjurături culese în curtea școlii. Spun, de exemplu, „căcat“ Si 
înregistrează foarte atent reacția mamei Și a tatălui. Dacă aceștia nu dau la 
timp semnalul: „Stop — aici nu vrem să auzim așa ceva“, e posibil să urmeze 
cuvinte Și mai urâte. 


Copiii trebuie să-și idealizeze părinții, 


pentru că depind întru totul de ei. 


Sara, în vârstă de trei ani, știe că nu are voie să deseneze cu creioane 
colorate pe tapet. Cu toate acestea, o face. Înainte de asta se uită spre tatăl ei 
ȘI stabilește contactul vizual, cu creionul roșu deja între degete. Ce dorește 
să obțină în felul acesta? Dorește să se convingă că se poate baza pe cadrul 
impus. Pe de o parte, dorește ca tatăl ei să intervină, pe de altă parte, își 
testează autonomia. Vrea să vadă ce se întâmplă, deoarece se află în plină 
fază de împotrivire. 


DIGRESIUNE: COPIII ÎNCĂPĂȚÂNAŢI ÎȘI AFIRMĂ 
AUTONOMIA 


Faza de încăpățânare se poate întinde din al doilea an de viaţă până în al 
șaselea. Experții, însă, recomandă să nu i se spună „vârsta incäpätänärii“, ci 
„vârsta-la-care-vrei-să-faci-singur“, deoarece cuvântul „încăpățânare“ ne 
poate duce pe un drum greșit. Numind „împotrivire“ un anumit 
comportament, se transmite subliminal ideea că acest copil sfidător 
acţionează împotriva cuiva — idee care nu se aplică în cazul copilului 
încăpățânat, pe care îl supără mai ales propria lui neputinţă. 


Copiii vor să (se) pună la încercare Si de aceea se poate întâmpla să tremure 
de furie si să tipe dacă mama nu le permite să-și pună în practică propriile 
idei legate de independenţă. O mamă ne-a relatat următoarele: „Nu voi uita 
niciodată cum, la sfârșitul lui noiembrie, fiul meu de trei ani s-a aruncat de 
furie într-o baltă, în mijlocul zonei pietonale; decoratiunile de Crăciun erau 
deja puse. Am vrut să-l așez în cărucior, ca să ajungem mai repede acasă. 
Acesta a fost motivul revoltei sale. N-a durat mult Și în jurul nostru s-au 
strâns o mulțime de oameni care îl consolau cu vorbe prietenoase, iar pe 
mine mă blagosloveau cu sfaturi pedagogice de genul: «Dar dati-i copilului 
ce-Și dorește». M-au trecut toate sudorile“. Nu poți trece cu vederea criza de 
furie a unui copil de doi, trei sau poate patru ani. Avem de-a face aici cu un 
cumul de emoții: ţipă, plânge, lovește în jur, mușcă și dă cu piciorul. 
Micutii își ies uneori atât de tare din fire, încât adulţii trebuie să fie atenţi să 
nu se rănească nici pe ei InSiSi, nici pe cineva din imediata apropiere. Uneori 
se ambalează atât de tare în furia lor, încât mama sau tatăl nu au acces la ei. 
Emotiile puternice blochează raţiunea atât la cei mici, cât Și la oamenii mari. 
Prins în funia sa, copilul nu mai este permeabil la măsuri pedagogice. 
Cunoaștem asta. Chiar și ca adulţi, dacă suntem prinși în emoţii foarte 
puternice, nu putem învinge starea aceasta cu ajutorul „rațiunii pure“. 
Conducerea este preluată de sistemul limbic, iar ariile creierului dirijate de 
rațiune mai funcţionează doar limitat. De cele mai multe ori ajută doar 
distragerea atenției sau așteptarea până se domolește valul cel mai puternic 
al furiei. Abia după ce ne revenim cumva suntem deschiși la soluții. Tot ce 
putem face este să așteptăm Și să rămânem cât se poate de liniștiți, dar în 
anumite situaţii poate fi destul de dificil. 


Copiii trebuie să-și idealizeze părinții, 


pentru că depind întru totul de ei. 


Părinţii adaptati: fără frică în faţa crizelor de încăpățânare! 


Când ai în faţă un omulet turbat de furie, care nu poate fi liniștit, te poți 
simţi deosebit de stänjenit. Părinții mai degrabă adaptati, care până acum s- 
au legat foarte puternic de copiii lor, se simt neajutorati Si eventual respinși 
de fiul sau de fiica lor. Într-adevăr, crizele de furie au ceva separator. 
Legătura strânsă cu copilul este acum pusă la încercare pentru prima oară. 
Drăgălașa noastră/drăgălașul nostru își afirmă acum cu toată puterea 
autonomia Si ţipă: „Dar vreau!!!“ Părinţii adaptati, atașați de copil, sunt 
consternati. Se lovesc acum tocmai de ceea ce le lipsește lor într-o oarecare 
măsură: capacitatea de a-și impune voinţa. Copilul simte că criza lui de 
încăpățânare în sperie pe părinți. Dar abia acum se turează cât poate, în 
funcţie de temperament. În esenţă, însă, vrea un singur lucru: ca mama Și 
tata să-i suporte criza. 


Copiii trebuie să-și idealizeze părinții, 


pentru că depind întru totul de ei. 


Copilul le arată părinților săi, cu toată forța de care dispune: „Eu vreau 
altceva decât tine“. In plan relational are un mesaj important pentru mamă 


sau tată: „Ne aflăm în faţa unui nou pas în dezvoltarea mea. Nu putem 
rămâne toată viaţa atât de strâns legaţi ca pe vremea când eram bebeluș“. 


Cunoastem cu toții scenele din supermarket, unde câte un copil se aruncă pe 
Jos în „zona smiorcăielilor“, turbat de furie fiindcă mama nu vrea să-i 
cumpere un baton de ciocolată. Dacă mama nu rămâne fermă pe poziţie în 
refuzul ei, copilul va considera că a fost răsplătit pentru criza lui. Învață 
astfel: „Dacă mă tăvălesc pe jos plângând, primesc ce vreau“. Probabilitatea 
de a se purta Și în viitor într-un mod similar este mult mai mare. Am 
cunoscut Si părinţi care își organizează toată viaţa de familie în jurul 
temutelor crize de furie. „Doar să nu se ajungă până acolo“ este deviza și de 
aceea se cedează oricând în faţa oricărei dorinţe a copilului. Este foarte 
limpede, însă, că nu 1 se pot îndeplini toate dorinţele — spre exemplu, pentru 
că s-ar putea pune singur în pericol. Deși tuturor părinților le este clar că ar 
trebui introduse Și respectate anumite reguli, se poate întâmpla ca unii, 
foarte atașați de copilul lor, să îi permită mult prea multe, de teamă că i-ar 
putea pierde dragostea. Astfel, copilul mai poate mânca dulciuri chiar înainte 
de culcare și după ce s-a spălat pe dinţi. Părinții nu fac asta din convingerea 
că dulciurile sunt bune seara, ci pentru că se tem de furia copilului lor. Pe de 
o parte, acest lucru este de înţeles: armonia în familie este într-adevăr mult 
mai plăcută decât disputele. Faptul de a fi pe aceeași lungime de undă cu 
copiii are multe părți frumoase. Pe de altă parte, tocmai asta ne împiedică să 
trasăm limitele necesare. Iar cei care nu pot suporta dezamăgirea Si furia 
copilului lor sunt părinţii. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Te putem asigura că în orice caz copiii pot suporta să li se pună limite, chiar 
dacă protestează vehement împotriva lor. lar pe termen lung beneficiază, în 
dezvoltarea lor, mult mai mult de acestea decât de o educaţie fără limite 
impuse. 


Unii părinți au dificultăți uriașe când vine vorba de trasarea limitelor. Deși 
mintea le spune că fiul sau fiica lor este o persoană de sine stătătoare, sunt 
prea puţin delimitati de acesta. Mai ales când copiii sunt mici, această 
simbioză se percepe într-un fel foarte pozitiv — până la urmă, în primul an de 
viață bebelușul se situează la polul extrem al atasamentului. Însă cel mai 
târziu odată cu instalarea fazei incäpätänärii este necesară competenţa de a 
pune limite. În caz contrar, apare pericolul de a avea prea puţină încredere în 
copil, de a-l controla prea mult și deci a-l supraproteja. Dacă Si tu ești în 
situația asta, ar trebui să exersezi să te desprinzi mai mult de fiica ta sau de 
fiul tău, pentru că fiecare are dreptul la propria sa existenţă. Filozoful și 
poetul Khalil Gibran (1883-1931) a formulat această idee foarte poetic: 


COPIII VOȘTRI 


Copiii voștri nu sunt copiii voștri. 
Ei Sunt fiii Și fiicele 

dorului vieții după sine însă și. 

Ei vin prin voi, dar nu de la voi, 


Și, deși sunt cu voi, totuși nu vă aparțin. 


Aveţi voie să le dați iubirea voastră, 


dar nu gândurile voastre, 


pentru că ei au propriile lor gânduri. (...) 


Doar respectându-l pe copilul nostru ca om diferit de noi ne putem îndeplini, 
profund și cu simţ de răspundere, rolul de mamă sau de tată Și îl putem 
conduce bine spre independență. 


Dacă un om se delimitează în general greu de alți oameni Și de copiii săi 
înseamnă, în primul rând, că e prea aproape de sentimentele celorlalţi. În 
acest sens, părinţii adaptati sunt adesea prea empatici. Ei rezonează prea 
intens cu emoţiile negative ale copiilor lor și percep tristeţea, furia Și 
disperarea acestora ca Și când ar fi ale lor. Însă adaptatii nu doar simt prea 
puternic sentimentele altora, ci se simt Și peste măsură de responsabili 
pentru acestea. Prin urmare, vor, Si în cazul copiilor lor, să găsească rapid un 
remediu Și să ofere alinare. Astfel se poate întâmpla să îi degreveze prea 
mult și să le ofere prea repede soluții și vorbe linistitoare. Copiii dezvoltă 
astfel o toleranţă prea mică la frustrare. In plus, nu ajung să aibă experienţa 
faptului că pot rezolva singuri probleme. Din această cauză, nu dezvoltă 
suficientă autonomie. 


lată un exemplu: mama lui Lukas, un tânăr de douăzeci Și unu de ani, încă îi 
face toate programärile la medic. Dacă o roagă frumos, cu un zâmbet dulce, 
ea nu poate spune nu. Fiul nu ar recunoaște asta niciodată, dar în taină este 
ușurat că mama preia această sarcină cu atâta bunăvoință. El nici măcar nu 
ar Ști cum se face. Se simte nesigur. 


Copiii-umbră ai părinţilor adaptafi cunosc, în general, prea bine 
nesiguranța, disperarea Și sentimentul de abandon. Aceste sentimente 
pot fi declanșate ușor în ei prin atitudinea propriului copil. În această 
situaţie le este uneori foarte greu să facă diferenţa între sentimentele 
care le aparţin lor Și cele ale copiilor. 


În acest caz se amestecă rănile din copilărie ale mamei sau tatălui cu 
sentimentele actuale ale copilului. Astfel, părinții se află ei înșiși în planul 
copilăriei, iar încercările lor de a liniști repede copilul (real) corespund 
încercărilor de a alina copilul-umbră din ei înșiși. Acestea toate sunt procese 


inconștiente, motiv pentru care au cu atât mai multă putere. Astfel s-a 
întâmplat Și în cazul lui Myriam, mama Carlei. Aceasta învățase să pună sub 
cheie toate sentimentele de tristeţe. De aceea nu știa ce să facă atunci când 
Carla plângea. Pe de o parte, se gândea: „Fir-ar, de ce nu încetezi odată?“ Pe 
de altă parte, încerca totul ca să pună capăt plänsului: îi distrăgea atenţia, îi 
oferea dulciuri, o ameninţa, o lua în braţe, o certa sau pleca. Din când în 
când, Carla mai primea Și câte o palmă la fund când plângea. 


Mai corect ar fi să tragem o linie de separare între sentimentele copilului Și 
ale noastre. Reușim să facem asta dacă ne identificäm copilul-umbrä și, ca 
adult interior, preluăm responsabilitatea pentru el. Aceasta este o modalitate 
sănătoasă în care îl putem ţine la distanţă de realitatea copilului nostru. lar 
atunci putem prelua Și în planul adult responsabilitatea pentru copilul nostru 
(real). Carla a căutat ajutor psihoterapeutic. Adesea este însă util și simplul 
fapt că ne alinăm copilul-umbră și conștientizăm că nu suntem una cu 
copilul nostru, ci două fiinţe separate. Următorul exerciţiu te ajută să pui 
capăt (înlăuntrul tău) contopirii cu universul afectiv al copilului tău. 


In concluzie, aici va fi vorba mai ales despre „a 
oferi susținere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


INSULĂ DE REFLECTIE: INTÄRESTE-TI COMPETENȚA DE 
SEPARARE 


Poţi face acest exerciţiu simplu, dar eficient de fiecare dată când simţi că 
universurile emotionale se amestecă prea tare. Exercitiul te ajută să te poţi 
percepe ca om de sine stătător. 


Priveste-ti copilul și spune în sinea ta: „Eu sunt eu Și tu ești tu“. 


Poţi repeta această propoziție ca pe o mantră. Atât de des până când observi 
că sentimentul tău se schimbă, iar tu revii tot mai mult la rezonanţa, la 
energia proprie. 


Părinţi autonomi: fără lupte pentru putere! 


În cazul părinţilor autonomi există pericolul ca, printr-o criză de furie a 
copiilor, să se lase angrenati într-o luptă pentru putere. „Doar n-o să te las 
să-mi spui tu cum stau lucrurile.“ Să ne amintim: o mamă autonomă sau un 
tată autonom a decis în copilărie: „De acum eu tin frâiele în mână. Eu decid 
ce se întâmplă în viaţa mea“. Copilul-umbră din ei vrea să ţină la distanţă 
sentimentul de neajutorare și de neputinţă. Astfel încât, în loc să se simtă 
neajutorati în fața crizei de încăpățânare a copilului lor, părinții autonomi se 
înfurie mai degrabă ei înșiși. Când furia se lovește de furie, nu iese nimic 
bun. Furia Și mânia sunt sentimente „fierbinţi“, care ne pregătesc pentru o 
dispută. Copilul-umbrä din interiorul părinților autonomi gândește în acest 
caz: „Hai să vedem cine e mai tare!“, iar situaţia se poate agrava foarte 
repede. Nu ajută în niciun fel la liniștirea copilului dacă părinții lui il 
jignesc, ţipă la el sau chiar îl lovesc. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să întrerupem definitiv 
transmiterea modelelor familiale nefericite. 


Dacă părintele autonom ar dori să rămână mai calm, ar trebui să se 
delimiteze mai puţin, așadar să-și exerseze acea aptitudine pe care părinții 
adaptati o posedă într-o măsură mai degrabă prea mare — perspectiva 
empaticä. În timp ce părinţii adaptati ar trebui să-și șlefuiască competenţa 
de separare, părinţii autonomi trebuie să-și exerseze empatia. În cazul lor 
este util să conștientizeze că, de regulă, nu este vorba despre o luptă de 
putere. Dimpotrivă! Cele mai multe crize de încăpățânare apar deoarece 
copilul este deznädäjduit Si se simte neajutorat. De cele mai multe ori îi 
putem înţelege furia dacă privim situația prin ochii săi, așadar facem o 
schimbare de perspectivă. Micuța Marie (trei ani Si jumătate) începe să tipe 
Și să facă tărăboi pentru că la supermarket nu are voie să împingă ea 
căruciorul de cumpărături. Mama ei i-a interzis acest lucru, pentru că nu vrea 
ca Marie să intre din greșeală în alți clienți. Dacă se pune acum în pielea 
copilului ei, mama va constata că fiica ei a avut intenţii bune. Nu a vrut nici 
să iasă în evidență, nici să-și impună voinţa, ci doar să ajute Și să aibă o 
contribuție. Nu există niciun motiv pentru o luptă de putere. 


FERM PE POZIȚIE, DAR AFECTUOS 


Poate acum gândești: „Fir-ar să fie, acum ce să fac? Să fiu intelegätor? Sau 
să impun limite?“ Pare să fie o contradicţie aici. Gândind așa, ai atins 
miezul chestiunii. Atitudinea corectă în fața unei crize de încăpățânare este o 
artă în sine: trebuie găsită balanţa între autonomie Și atașament. Chiar Și cel 
mai îndărătnic copil le vrea pe amândouă — să se impună Și să aparţină. Să 
se simtă liber Și în același timp iubit. 


In criza de încăpățânare copilul ţipă cu putere „EU“. Pentru a-și continua 
dezvoltarea, trebuie să-l poată trăi pe „TU“, adică are nevoie de mame Si taţi 
care rămân la ceea ce au declarat. 


Prin asta nu dorim să spunem că părinții ar trebui să lupte mereu pentru a 
impune toate regulile stabilite vreodată. Dacă o regulă sau o limită se 
dovedește a fi lipsită de sens, părintele trebuie să se simtă liber să facă o 
schimbare. Și, firește, obligaţiile și interdicțiile trebuie să evolueze odată cu 
copilul. Un copil de zece ani de regulă nu mai trebuie ținut de mână. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Să ne întoarcem la exemplul lui Marie, care are o criză de încăpățânare în 
supermarket: se aruncă pe jos fiindcă nu are voie să împingă cäruciorul. Ce 
ar putea face mama ei acum pentru a manifesta atenție și grijă cu fermitate, 
respectiv pentru a manifesta, cu afecţiune, fermitate? 


Cum manifești în același timp afecţiune Și fermitate 


Acest exercițiu îţi arată cum poți rămâne afectuos Și în același timp ferm în 
fața unei crize de împotrivire a copilului tău. Suntem conștiente că nu există 
o soluţie universală patentată în toate cazurile. Următorii trei pași sunt 
gândiţi mai degrabă ca o sugestie pe care o poţi adapta la situaţia ta și la 
copilul tău. 


1. Punte fără cuvinte: ca să obţină acces la Marie, mama trebuie să se 
afle la nivelul ei. Se apleacă deci spre copilul ei. În altă situaţie poate fi 
util Și să se așeze pe podea. Primul pas constă în construirea unei punți 
fără cuvinte. Putem încerca Și să stabilim contactul vizual sau să 
realizăm contactul fizic. Când sunt prinși foarte tare în furia lor, copiii 
nici nu ne mai pot percepe. Trebuie să încercăm să pätrundem la ei fără 
cuvinte, doar prin prezenţa noastră fizică. 


2. Recunoașterea sentimentelor Și nevoilor: mama ar putea încerca să 
exprime prin cuvinte sentimentele Și nevoia de autonomie a fiicei ei, 
transmifändu-i mesajul: „Încerc să te înţeleg“ (această tehnică 
conversaţională este descrisă mai precis la pagina 159, sub titlul Ascultă 
fără alt scop în afară de ascultare). Ar putea spune ceva de genul: 
„Acum eȘti dezamăgită fiindcă nu ai voie să faci asta singură. Iar tu nu 
voiai decât să mă ajuţi“. Astfel are Șanse reale ca fiica ei să se simtă 
înţeleasă corect și să se lini$teascä puţin. Apoi poate urma o propunere 
de cooperare: „Ştii ceva? Mă poţi ajuta să găsesc făina“. Din păcate, nu 
funcţionează întotdeauna. Uneori copiii nu se lasă ademenifi să 
coopereze, iar atunci trebuie să alegem puntea fără cuvinte: să fim 
prezenţi, să rezistăm. Atât pasul 1, cât Și pasul 2 au la bază empatia Și 
înţelegerea. 


In pasul 3 este vorba despre delimitare. Iată, în continuare, ce nu ar trebui să 
facem. 


3. Fermitatea: mama nu ar trebui să-și răstoarne propria regulă. Dacă 
acum spune: „Bine, atunci împinge tu căruciorul“, Marie nu învaţă 
decât un singur lucru: că trebuie să se arunce pe jos fipänd pentru ca 
mama să facă orice vrea ea. Dar tocmai asta îi provoacă copilului 
nesiguranţă. Marie își va pune inconștient întrebarea: „Oare când 
vorbește serios mama Și când nu?“ lar Șansa de a o mai pune o dată la 
încercare, cu prima ocazie, este relativ mare. Rămâi, aȘadar, la 
propunerea de cooperare, aceea de a te ajuta să găsești făina sau de a 
împinge căruciorul împreună (sau orice altceva îţi trece prin cap). 


Sigur că atacurile de încăpățânare nu sunt toate la fel, iar noi suntem departe 
de a crede într-o soluție standard. De aceea am făcut o listă cu alte câteva 
idei care pot ajuta într-o criză de funie. 


Alte câteva sugestii 


Distragerea atenţiei: uneori funcționează foarte bine: „la uite, acolo, în 
spate, câinele acela mare. Vai, ce mare e!“ Dacă copilul se uită, am reușit să 
obținem o întrerupere și atunci dispoziția lui se schimbă. Când copilul se 
ambalează într-o criză de furie, este ca și cum s-ar izola. Nu se mai percepe 
decât pe sine Si furia sa. Distragerea atenţiei funcţionează ca un separator, 
un întrerupător în percepția sa, care îl ajută să găsească drumul înapoi în altă 
stare de spirit. 


Umorul: acesta ajută în cazul unei crize de încăpățânare numai dacă 
râdem împreună cu copilul, nu de el. Spre exemplu, ne putem alătura în 
joacă crizei lui de încăpățânare. Putem să batem din picioare Si să spunem 
râzând: „Ce prostie, vai, ce prostie, ce prostie, ce prostie!“ Poate reusim să il 
determinăm să se alăture râsului nostru Și atunci furia se disipeazä. 


Revelarea propriei stări: înseamnă să recunoaștem cum ne simțim în clipa 
aceea. Să spunem, spre exemplu: „Te tăvălești aici pe Jos, în mijlocul zonei 
pietonale, Și oamenii se uită deja. Asta mă face să mă simt jenată. N-am idee 
cum să te liniștesc. Probabil că trebuie să mă mai uit la tine o vreme. lar asta 
e foarte enervant“. Se prea poate ca revelarea propriei stări să nu pătrundă 
până la copil. Dar, vorbind despre ceea ce simţim, ne putem descărca. Și 
reușim să nu ne plesnim eventual copilul de furie. 


PĂRINȚII AUTONOMI ȘI LIMITELE 


Părinții autonomi simt adesea o rezistență reflexă atunci când trebuie să 
respecte anumite prescriptii. Copilul-umbră se simte imediat sub tutelă. Pot 
merge atât de departe, încât, spre exemplu, se împotrivesc în sinea lor să-l 
ducă pe copil la timp la grădiniţă. Pentru copilul-umbrä prescriptia legată de 
oră înseamnă deja prea multă tutelă. Prin urmare, tatăl autonom sau mama 
autonomă aduce copilul adesea prea târziu. Acest lucru nici măcar nu se 
întâmplă cu intenţie, boicotul este adesea inconștient. Părintele își împarte 
prost timpul, se pierde în nimicuri, se lasă reţinut sau se moșmondește. 
Educatoarele sunt enervate deoarece trebuie să vină la ușă în mijlocul unei 
activități, ceilalți copii deja se joacă, iar unul „nou“ nu e binevenit... 


Dacă te regäsesti în aceste rânduri, poate că ai mustrări de conștiință — de 
fapt, nu vrei să-ți stresezi copilul. De aceea te-ar ajuta să nu lași copilul tău 
umbră să preia „conducerea“, ci să încerci să ajuţi adultul interior să o 
păstreze. Te-ai putea întreba odată, din perspectiva acestuia, ce relație ai tu 
cu regulile și prescriptiile. Ce convingeri se ridică în jurul subiectului 
„prescripții“? S-ar putea să găsești credinţe de tipul: „Regulile îmi îngrădesc 
libertatea de mișcare“ sau „Regulile sunt făcute ca să fie încălcate“. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi si să întrerupem definitiv 
transmiterea modelelor familiale nefericite. 


Doar ca să evităm orice înţelegere greșită: nu suntem de părere că trebuie 
acceptată orice regulă, oricât de aberantă. Vrem să spunem numai că pentru 
reflexul de răzvrătire este de vină adesea copilul-umbră. De aceca trebuie să 
fii mereu conștient de faptul că azi ești mare Și poţi decide liber. 


Dacă părinţii autonomi consideră că o regulă e justă, le este mai ușor decât 
părinților adaptatı să traseze limite și să le impună. Astfel le oferă copiilor 
lor posibilitatea de a trăi o experiență pedagogică importantă. Aceștia 
dobândesc capacitatea de autocontrol. Un studiu arată că acei copii cărora de 
la vârsta de un an până la trei ani li s-au impus limite motivate au, doi ani 
mai târziu, la grădiniţă, o capacitate mai bună de a aștepta pentru un timp 
recompensa.” Dacă, spre exemplu, un tată i-a spus consecvent copilului, 
încă pe când acesta era mic: „Nu, nu ai voie la laptopul meu. Am nevoie de 
el la serviciu“, atunci mai târziu, la grădiniţă, copilul are mai multă răbdare 
când trebuie să aștepte desertul. Este de subliniat că, în acest studiu, părinții 
nu au impus limite arbitrar, ci motivat. 


Cel târziu când devin adulţi, copiii noștri trebuie să preia responsabilitatea 
asupra vieţii lor Și trebuie să știe ce au de respectat. Pe drumul care îi duce 
acolo, noi, părinții, nu suntem doar modele în ceea ce privește abordarea 
obligațiilor, prescriptiilor Si legilor, ci trebuie să și insistăm asupra 
respectării anumitor reguli. Merge cu atât mai ușor cu cât ne-am ocupat mai 
intens de propria noastră atitudine faţă de această chestiune. Ar fi, în orice 
caz, benefic dacă am aborda obligațiile cu încredere de sine, așadar nici să 


nu urmăm orice prescripţie ca niște sclavi adaptati Și infricoSati, dar nici să 
nu sfidăm într-o manieră autonom-rebelă orice regulă. 


DE CE LE NEGĂM AUTONOMIA COPIILOR NOȘTRI — 
BLOCAJE CARE PROVIN DE LA COPILUL-UMBRĂ 


Putem sau nu să le acordăm autonomie copiilor noștri? Acest lucru are mult 
de-a face cu propria noastră istorie. Cum au răspuns părinții noștri la 
näzuintele noastre de autonomie? Ni s-a permis să ne desfacem larg aripile 
sau am fost trași înapoi? Am fost încurajați să pășim pe propriul drum sau a 
trebuit să rămânem pe căi deja bătătorite? Pe măsură ce copiii noștri se 
mișcă tot mai liber, ne confruntăm fără voie cu istoricul nostru pedagogic. 
Am putut oare noi înșine să devenim oameni cu conștiință de sine, astfel 
încât să îi lăsăm pe ei, la momentul potrivit, să meargă pe propriul drum? 
Trăim oare cu ei Și nu prin ei? 


Părinţii adaptaţi au uneori cu copiii lor o legătură simbiotică, astfel 
încât le este greu să îi lase liberi. Au tendinţa de a-i proteja excesiv și, pe 
deasupra, de a-i räsfäfa prea mult. În afară de asta, acordă o 
importanţă deosebită atasamentului Și e posibil să li se pară dificil 
uneori să le acorde copiilor lor libertate. Se gândesc că fiul sau fiica s-ar 
putea îndepărta prea tare de ei. Părinţii adaptaţi au tendinţa de a-și 
face copiii mai mici decât sunt. Îi critică Și îi supraveghează, uneori îi 
protejează excesiv. Pe scurt: le acordă prea puţină autonomie. 


Părinţii autonomi, în schimb, ignoră uneori nevoia de atașament. 
Pentru a-și susţine sentimentele autonome, se prea poate să-i lase prea 
devreme liberi pe copii Și să-i împingă prea de timpuriu într-o 
independenţă căreia aceștia încă nu îi pot face faţă (vezi „ReușeȘti tu 
cumva“: când ne credem copiii mai autonomi decât sunt, începând cu 
pagina 230). Părinţii autonomi își percep copiii mai maturi decât sunt ei 
de fapt. De aceea le acordă uneori prea devreme prea multă autonomie. 


Nevoia de atașament este 


0 nevoie psihică existențială de bază, 
CU rădăcini genetice adânci. 


„PENTRU TINE FAC ORICE“: RĂSFĂȚUL 


Katja (patruzeci de ani) povestește despre ea Și fiul ei Michel (opt ani): 
„Michel este micul meu star. Fac orice pentru el. De aceea mi se Și pare 
normal să-i duc în pauză gustarea uitată acasă. Nu înţeleg deloc de ce asta o 
enervează pe învățătoare“. Aproape toți părinţii simt o afecţiune intensă, iar 
îngrijirea nonstop este Si ea adecvată în cazul copiilor mici. Cu toate acestea, 
părinții pot exagera cu grija față de copil, copleșindu-l de-a dreptul cu 
dovezi de iubire. Invätätoarea ar dori ca Michel să-și asume responsabilităţi 
ȘI, prin consecinţele acțiunilor sale, să înveţe ceva nou. Dacă a uitat 
pachetelul, trebuie să stea flămând în pauză sau să roage un prieten să-și 
împartă mâncarea cu el. Dacă mama sa îi sare mereu în ajutor, Michel se va 
baza pe faptul că mama rezolvă lucrurile pentru el. Copiilor mai mici li se 
duce gustarea uitată, dar în cazul copiilor mai mari räsfätul ajunge la alte 
forme. Există părinți care se îndatorează pentru a-i cumpăra copilului un 
monitor mare cu cea mai bună rezoluţie. Mame care intră în panică fiindcă 
nu găsesc la supermarket pizza preferată a fiicei lor. În același timp se plâng 
cu toţii: „Copilul meu este atât de räsfätat!“ Dar scapă din vedere faptul că 
întotdeauna există Si un „räsfätätor“. Altfel nu ar funcționa: copiii räsfätati 
au părinţi care îi räsfatä. În spatele acestui lucru se află copilul-umbră al 
părinților. Acesta are o mare nevoie de apropiere. Atât de mare, încât părinții 
se feresc de un conflict cu copilul și nu îndrăznesc să spună nu. Sunt atât de 
contopiti cu fiul sau fiica lor, încât nu mai reușesc să traseze o linie 


despärtitoare. Tendinţa de a dori cu orice preţ să îi facă pe plac copilului Și 
de a-i da totul este generată adesea de credinţa „nu sunt demn de a fi iubit“. 
Părinții fac totul pentru a părea, totuși, demni de iubire. 


Tocmai din acest motiv, o privire adâncă 
in propria noastră istorie ne creează posibilitatea 


să fim mai liberi și să întrerupem definitiv 
transmiterea modelelor familiale nefericite. 


INSULĂ DE REFLECTIE: DREAPTA MĂSURĂ 


Când copilul-umbră a preluat conducerea, uneori nici nu mai Știm ce e 
realist Si ce nu. De aceea, încearcă să-ţi faci o imagine realistă despre fiul 
sau fiica ta. Intreabä-te: 


Ce este corect conform vârstei? 


Până unde te poți încrede în forțele sale? 


Ce sumă maximă ar trebui să îi dai ca bani de buzunar? 


Ce cadouri sunt adecvate Și care sunt exagerate? 


Uneori te ajută să faci schimb de păreri cu alţi părinți pentru a afla ce 
consideră ei „räsfät“ și ce consideră că ar fi adecvat. 


Cel care cedează mereu Și nu respectă nicio limită creează un vid de putere 
în relaţia pärinte-copil, în care copilul trebuie să se arunce. Ne așezăm fiica 
sau fiul pe tron, dar se va afla într-o situație contradictorie. Pe de o parte, 
poate că savurează faptul că se află astfel în centrul atenției, pe de altă parte, 
nu învaţă să-și gestioneze frustrarea, ceea ce mai târziu în viaţă îi va crea 
probleme când va avea cerinţe de îndeplinit Și când va trebui să facă față 
situaţiilor neplăcute. În plus: cum să înveţe copiii să preia responsabilități 
pentru ei Si pentru viaţa lor, dacă pärintii le citesc din ochi orice dorinţă? 


Nu este foarte simplu să facem diferenţa între räsfät și afecţiune. Și räsfätul 
este o expresie a iubirii noastre, este o formă de a face ceva bun pentru copiii 
noștri. Vrem să le facem o bucurie, să le arătăm că sunt prețioși pentru noi. 
Doar că nu trebuie să ajungem la o inflaţie a acestor manifestări, pentru că 
atunci apare blazarea atât la noi, cât Si la copiii noștri. Spre exemplu, dacă la 
sfârșitul vacanței de vară mai mergem o dată la îngheţată cu copilul nostru 
este o mare bucurie. Dar dacă el primește îngheţată ori de câte ori cere este 
mai degrabă nefavorabil. 


Dacă te surprinzi citindu-i copilului orice dorinţă din priviri Și indepärtändu- 
i din cale orice greutate, conștientizează că această tendinţă vine de la 
copilul tău umbră. Și atunci intreabä-l pe acesta: „Unde ţi-a lipsit, când erai 
copil, räsfätul și afecțiunea?“ Alinä-ti copilul-umbrä cu exercițiul Vindecă- 
ti copilul-umbră de la pagina 131. Imagineazä-ti cum, de pe poziţia de adult, 
îi dai copilului tău interior tot ce 1-a lipsit. 


Despre dreapta măsură va fi vorba și în capitolul următor. Ne vom concentra 
asupra întrebării: Cât control asupra copiilor este adecvat Și unde exagerăm? 


„SUNT CU OCHII PE TINE“: PĂRINTELE-ELICOPTER 


Martin (patruzeci Și nouă de ani) relatează: „Am instalat în mobilul fiicei 
mele un program de urmărire. Astfel știm în orice clipă unde se află“. Tot 
mai multi părinți își supraveghează copiii regulat. Spre exemplu, cu asa- 
numita nanny-cam. Aceasta este o minicameră ascunsă cu ajutorul căreia se 
poate verifica dacă persoana angajată pentru babysitting își face treaba cum 
se cuvine sau îȘi invită prietenul la o întâlnire acolo sau poate dă iama in 
barul părinților. Cu o astfel de cameră pot fi controlati, desigur, Si copiii. 
Pentru supravegherea în afara casei există aplicaţii pentru telefonul mobil cu 
care pot fi Și ascultați. Dorinţa de a ști în fiecare moment ce face fiul sau 
fiica îi împinge pe părinţi, în cazuri extreme, să instaleze camere de spionaj 
în camerele copiilor. Cauza este o nevoie de conectare exagerată Și teama că 
s-ar putea întâmpla ceva. Acestor temeri legate de copil le-am dedicat 
capitolul „Tie nu trebuie să ti se întâmple nimic“: teama părinţilor, care 
începe la pagina 225. De aceea vrem să ne ocupăm acum mai întâi de 
dinamica supravegherii. 


Supravegherea înseamnă control. Mamele și tatii-elicopter sunt aproape de 
copil, Știu ce se întâmplă în fiecare minut din programul zilnic al acestuia. 
De cele mai multe ori nu conștientizează că, prin atitudinea lor, îi transmit 
copilului un mesaj fatal: „Nu am încredere că lucrurile vor merge bine cu 
tine. Mă tem că nu le vei rezolva singur. Mai bine arunc o privire peste 
umărul tău. E mai sigur“. Desigur, părinții nu sunt conștienți de aceste 
credinţe. Lor li se pare normal să te informezi ce face copilul toată ziua. Dar 
acesta nu mai are niciun spaţiu liber. Dacă privim situaţia prin ochii săi, ne 
putem da seama cât de puternic îi subminează această supraveghere 
exagerată sentimentul propriei valori. 


Trebuie să Știm că, începând cu vârsta de șase ani, copiii se pot pune în 
pielea altora. Capacitatea lor de empatie este acum atât de dezvoltată, încât 
se pot privi pe ei înșiși cu ochii celuilalt. Din acest motiv, copiii încep la 
această vârstă să se simtă responsabili pentru binele unui grup. De aceea se 
implică activ, spre exemplu, pentru respectarea regulilor la grădiniţă sau la 
școală. Se pot pune însă Si în pielea părinților și se pot privi prin ochii 
acestora.?! Știu, spre exemplu, ce crede și ce simte mama dacă ei se 
întâlnesc cu un prieten sau altul. Sau ce gândește și ce simte tatăl când ei vin 
acasă cu o notă bună sau cu una proastă. Și știu, de asemenea, foarte exact 
cum le apreciază părinții faptele: „Mamei nu îi place când sunt la Lisa, 
deoarece consideră că e un anturaj prost“. Sau: „Tata e supărat dacă vin 
acasă cu un trei, fiindcă el vrea să fiu premiantul clasei“. 


Pärintii-elicopter sunt ghidaţi din fundal de numeroasele temeri proprii care 
provin din copiii lor umbră. Mama se teme de anturajul prost deoarece 
copilul ei umbră gândește: „Nu te poţi apăra“. Iar tatăl își dorește un copil 
de zece deoarece copilul său umbră gândește: „Numai un ratat să nu fu!“ 
Copilul simte evaluarea părinților Și, fiindcă îi iubește, nu vrea să-i supere. 
Dar, în același timp, simte că, de fapt, grijile lor nu au de-a face cu el. Poate 
stie foarte bine că prietena respectivă are Și trăsături enervante — dar se 
poate delimita fără probleme. Sau știe că la școală ţine pasul bine — iar ideea 
cu premiantul clasei i se pare exagerată. 


Dar, deoarece la vârsta aceasta copiii încă nu sunt atât de clar delimitati ca, 
spre exemplu, la douăzeci de ani, permit ambelor evaluări să se deruleze 
simultan în interiorul lor. Se plimbă, ca să spunem așa, însoțiți mereu de 
evaluatorul părintesc, elicopterul. Își spun: „Dacă mă întâlnesc cu prietenul 
acesta, mama/tata nu se va bucura“. Si se întreabă automat: „O las baltă? 
Sau îl vizitez și mă aleg cu un scandal?“ Cântărirea nevoilor proprii Si a 
evaluärilor Și a fricilor părintești devine un însoțitor permanent în viaţa 
acestor copii — ceea ce are efect bulversant și clivant. Ei nu mai sunt pur Și 
simplu ei înşişi, ci se privesc pe ei înșiși cu ochii mamelor Și tatilor lor. Nu 
mai pot fi ei înșiși fără nicio grijă, deoarece trebuie să gândească și 
împreună cu părinții. 


Cauza nevoii exagerate de control se află cel mai probabil în copilul-umbră 
al pärintilor-elicopter. Este posibil ca ei să fi învăţat foarte devreme în viaţă, 


poate chiar de când erau bebeluși, că lumea nu e un loc în care să te încrezi. 
Nu Și-au putut edifica încrederea primară, de aceea nu au azi încredere în 
copiii lor. Părinții hiperprotectori se tem adesea pentru copiii lor Și îȘi fac 
prea multe griji. Prin urmare, uneori nici nu păstrează suficientă distanţă. 


INSULĂ DE REFLECTIE: ACȚIONEAZĂ ÎMPOTRIVA 
SUPRAVEGHERII EXAGERATE 


Te numeri printre părinții care ar prefera să-și controleze copilul de-a lungul 
întregii zile? In acest caz, îți oferim două sugestii care te pot ajuta să nu mai 
faci asta. 


Îndreaptă-te către copilul-umbră. Întreabă-l de unde vine nevoia lui de 
control. Se poate să dai de amintiri în care nu te simți în siguranță, nu te 
simți suficient de protejat. Vorbește cu copilul-umbră și alină-l ca in 
exercițiul Vindecä-ti copilul-umbrä de la pagina 131. 


A doua metodä se referä la prezent: retrage-ti o parte din atentia indreptatä 
asupra copilului Și redevino „interesant tu însuţi“. Găsește-ţi o arie de 
activități în care îţi poţi folosi aptitudinile — un voluntariat sau un hobby. Ne 
dăm seama că formularea este oarecum provocatoare. Ne cerem scuze. Dar 
tu Ştii ce vrem să spunem. Entuziasmându-te de ceva, îţi vei face mai puţine 
gânduri legate de copilul tău și astfel vei crea distanţa necesară în relația 
voastră. 


„MAI BINE RĂMÂI CU MINE“: HIPERPROTECTIA 


Hiperprotectia îi semnalizează copilului: „Nu te cred în stare de nimic“ Și îi 
blochează drumul către independenţă. Dar unde anume începe 


hiperprotectia? Aceasta se manifestă întotdeauna când părinţii preiau sarcini 
pe care copilul le-ar putea rezolva singur. Așadar, în loc să-l încurajeze Și 
să-l îndrume pe copil să taie pâinea cu cuțitul, ei spun: „Hai, dä-mi cuțitul 
înapoi, e prea ascuţit. Te-ai putea tăia“. Aproape toți părinții se tem pentru 
copilul lor. Il ocrotim ca pe ochii din cap fiindcă ne facem griji pentru 
securitatea lui, pentru supraviețuirea lui. Din păcate, protecţia exagerată este 
Și un trend al timpului nostru. În copilăria noastră, noi, autoarele acestei 
cărți, am mers singure la grădiniță și la școală — Si nici una, nici cealaltă nu 
se aflau imediat după colţ. Pe vremea noastră era ceva firesc. Uneori, când 
ajungeam la școală, trecuserăm deja printr-un „mic război“ — copiii mai mari 
se distrau necăjindu-i pe drum pe cei mici. Dacă în anii 1970 încă mergeau 
singuri la școală 90% dintre elevii ciclului elementar, în anul 2012 jumătate 
din elevii acestor clase au fost aduși la școală, conform unui sondaj Forsa, 
cu „mamataxiul“.2 Însă parcurgerea de unul singur, independent, a drumului 
până la școală este bună din multe puncte de vedere. Copiii sunt mai treji 
când ajung acolo și au timp să facă schimb de idei cu tovarășii de drum. În 
plus, sporește încrederea în propria autonomie. 


Copiii nu se mai joacă pe străzi Și alei la fel de mult ca pe vremuri. In 
Germania, în anul 2000 deja doar jumătate dintre copii mai foloseau zona de 
trafic pentru joacă Si activități sportive.” Această schimbare are, desigur, de- 
a face Și cu modificarea condițiilor de viaţă. Deoarece copiii au voie sau nu 
să se joace afară în funcție de cât de „periculoase“ sunt străzile în ochii 
mamelor Și tatilor. Părinţii consideră periculoase drumurile intens 
circulate.?* Adică: din cauza străzilor tot mai aglomerate, copiii se joacă tot 
mai puțin în afara casei, ceea ce automat îi pune în situația de a fi 
supravegheați Și controlati mai mult de mamele și taţii lor. Spațiile de 
libertate reală au devenit mai rare. lar această situaţie le dă oarecum aripi 
elicopterelor. 


Noi, însă, dorim să îţi dăm un sfat: nu permite să se întâmple asta. Pune-ti 
creativitatea la contribuţie Si creează pentru copilul tău noi spații de 
libertate, care se potrivesc cu situaţia voastră de viaţă. În orașele aglomerate 
există, spre exemplu, numeroase oferte de cursuri Și antrenamente sportive. 
Aici copilul își poate exersa autonomia, cu condiția ca părintele să nu stea 
tot timpul pe banca antrenorului, ca să se uite la copil. Multe case au în spate 


curţi, unde copilul se poate juca în siguranţă. Si, chiar dacă drumul spre 
școală include traversarea unei străzi, îți poţi lăsa copilul să meargă singur, 
în măsura în care se poate. 


Părinții hiperprotectori sunt adesea mânaţi de frică. Cât timp există teama, 
vom tinde Și către hiperprotectie. Așadar, dacă vrem să punem capăt acestei 
situați, trebuie mai întâi să ne înfruntăm teama. 


„ȚIE NU TREBUIE SĂ TI SE ÎNTÂMPLE NIMIC“: TEAMA 
PĂRINȚILOR 


Mamele Și taţii au astăzi sentimentul subiectiv că lumea a devenit mai 
nesigură pentru copii. Se tem că progenitura lor ar putea deveni victima unui 
agresor sexual sau a unor adolescenţi violenti sau că drumul până la școală 
este prea periculos. Statisticile contrazic această percepție. Spre exemplu, 
agresiunile sexuale asupra copiilor și adolescenților au loc de cele mai multe 
ori în mediul direct al copilului, adică in familie Si în cercul de cunoștințe. 
Abuzurile comise de străini sunt mai degrabă excepția. lar în realitate 
numărul accidentelor de circulație cu urmări fatale pentru copii a scăzut. Cu 
toate acestea, 70% dintre părinţi cred, conform unui sondaj reprezentativ, că 
lumea a devenit mai nesigură pentru copii. Efectul: dintr-o teamă subiectivă, 
multi părinți îngrădesc prea mult libertatea fiicelor și fiilor lor. 


ADEVĂRATUL NOROC 


Un om bogat l-a rugat pe un maestru zen să-i noteze o vorbă inteleaptä, care 
să-i aducă fericire familiei sale. Maestrul a cerut să i se aducă o coală mare 
de hârtie și a scris: „Tatăl moare, fiul moare, nepotul moare“. Citind asta, 
bogatul s-a supărat Și a spus: „Nu trebuia să-mi scrii ceva întristător, ci 


cuvinte care să aducă noroc“. Maestrul i-a răspuns: „Dacă fiul tău moare 
înaintea ta, familia ta va fi cuprinsă de o durere de nesuportat. Dacă ar fi să 
moară nepotul tău înaintea fiului tău, Și asta v-ar umple de o durere 
profundă. Când într-o familie o generație dispare după altă generație în 
ordinea justă: iată adevăratul noroc“. 


Noi, părinții, ne temem că 1 s-ar putea întâmpla ceva copilului nostru Și că, 
în ultimă instanţă, ar putea muri înaintea noastră. Însă, deși acest sentiment 
ne însoțește ca un zgomot de fundal de-a lungul vieţii de părinte, vorbim 
prea puţin despre el. Poate fiindcă ne e teamă de teamă. Fiindcă știm că ar 
putea deveni covârșitoare Si ne-ar paraliza. O prietenă a noastră, mamă, a 
formulat-o cândva astfel: „Eu vorbesc regulat cu bunul Dumnezeu Si îi spun 
că pot duce orice, chiar Și o boală gravă cum e cancerul. Dar, dacă li s-ar 
întâmpla ceva copiilor mei, asta m-ar dobori“. Ne dorim din toată inima ca 
fiii Și fiicele noastre să ne supraviețuiască. 


Nu avem nicio soluţie simplă pentru modul în care să ne raportăm la 
temerile noastre. Și avem cea mai mare înţelegere pentru faptul că teama îi 
însoțește permanent pe părinți — la urma urmei, ne simțim responsabili 
pentru copiii noștri. lar asta nu trece când ei ajung la maturitate. Nu putem 
alunga bătând din palme teama de boală, de accidente sau chiar de moarte 
când ne gândim la copiii noștri. Dar putem avea atâta curaj, încât să nu o 
negăm, să o privim în ochi, să o infruntäm. Atunci există cel puțin Sansa să 
nu ne atace pe la spate. Dacă, de teamă, nu le permitem fiicelor și fiilor 
noștri să iasă în lume, în final Si ei vor crede că nu sunt în stare de nimic — 
Și astfel le blocăm drumul către independență. 


INSULĂ DE REFLECTIE: TEAMA PENTRU COPILUL tău 


Aici nu este vorba de a face teama să dispară. Nici nu putem face asta. Acest 
exerciţiu este mai degrabă o invitație de a-ți înfrunta temerile. In multe 


basme și mituri eroul sau eroina trebuie să-și înfrunte teama. Important este 
să privești monstrul — teama — direct în ochi. 


Cât de puternică este teama pentru copilul sau copiii mei? Pe o scală de 
la 0 (niciun fel de teamă) la 100 (sunt paralizat de teamă), desemnează 
intuitiv un x. Uneori ne temem mai mult pentru unul dintre copii decât 
pentru celălalt. Dacă ai doi copii sau mai mulți, poţi marca puncte 
diferite pe scală. 


Pentru a-ţi face o idee cum se poate proceda cu chestionarul, o lăsăm pe 
Ellen să-l completeze ca model. Ellen este mama unei adolescente de 
Șaisprezece ani, Anna. Aceasta are pentru prima dată un prieten adevărat Si 
este foarte îndrăgostită. Ellen se surprinde că îi este teamă pentru Anna. Ce 
se întâmplă dacă prietenul ei o rănește? Dar dacă fac sex? Anna nici nu e 
încă destul de matură pentru asta. O, Doamne, dacă Anna ar rămâne 
însărcinată? 


0 procente 100 de procente 


Ellen pune un x la 75 de procente. 


Întrebare: Ce îmi hrănește frica? 


Cum ajungem la cele xx procente pe scala noastră? Îţi poţi nota răspunsurile, 
dacă dorești. 


Ellen are curajul să-și înfrunte teama. Notează totul. Anna ar putea fi 
nefericită. Ar putea rămâne însărcinată, ar putea face un avort în secret Și 
septicemie... Abia după ce Și-a notat toate temerile își dă seama că acestea 
au o legătură Si cu propria ei poveste. Ca adolescentă, Ellen s-a simțit foarte 
nesigură pe ea. Când un băiat a manifestat interes pentru ea, s-a culcat 
imediat cu el. Pentru ea, debutul vieții sexuale nu a fost ceva frumos, iar 
apoi s-a temut că ar putea fi însărcinată. 


Intrebare: Ce anume îmi ușurează povara fricii? 


Cum de nu am ajuns încă la 100? Cum apar cele xx procente care lipsesc 
până la 100? 


Ellen notează: „Anna este o fată sigură pe sine. Ştie ce vrea, mult mai bine 
decât știam eu la vremea mea. In afară de asta, este bine informată. Ar 
insista ca prietenul ei să folosească un prezervativ...“ 


Intrebare: Care este concluzia mea? 


După cum am spus, scopul exerciţiului nu este de a face teama să dispară. 
Este posibil ca, prin reflecţie, sentimentul să-și piardă din intensitate, dar nu 
e obligatoriu să se întâmple asta. 


In cazul lui Ellen, teama s-a redus într-o oarecare măsură. Ea marchează 
acum valoarea de 50 de procente. In plus, s-a lămurit că va căuta să aibă o 
discuţie cu fiica ei. 


ÎNCREDERE ÎN VIAȚĂ 


Pentru a ne putea opune fricii, ne trebuie un optimism sănătos cu privire la 
viaţă. Zicala renană „Până acum a mers de fiecare dată bine“ exprimă ceea 
ce ne întărește în faţa fricii. O încredere fundamentală în viață este o parte a 
rezilientei noastre — anduranta în situații de viaţă vitrege. Dacă o avem sau 
nu depinde și de experienţa noastră de atașament. Dacă în primii ani am 
dobândit, in convietuirea cu părinţii, o încredere primară profundă, atunci 
aceasta ne poartă prin viaţă. Această încredere ne ajută să ne simţim copiii în 
siguranţă. 


Oamenii cu încredere primară pornesc mai degrabă de la ideea că „va merge 
bine cumva“ — atât în privinţa lor, cât și a fiicelor și fiilor lor. Se simt mai în 


siguranţă în lume decât cei lipsiţi de această încredere primară. Dar ce fac 
aceștia din urmă? O duc mai greu, e drept, dar nu este imposibil să-și edifice 
Și mai târziu în viaţă încrederea primară. Îţi poţi hrăni propria încredere 
primară conștientizând ce a mers bine în viaţa ta de până acum Și pentru ce 
poţi fi recunoscător, așadar întocmind o mică biografie a succeselor tale. 
Următoarea insulă de reflecţie te va sprijini în căutarea lor. 


INSULĂ DE REFLECTIE: ANTIDOTUL PENTRU FRICĂ 


Următoarele întrebări te pot ajuta să-ți explorezi succesele de până acum Si 
astfel să capeti încredere în viaţă. Si nu ne referim aici doar la marile 
succese, cum ar fi trecerea unui examen, ci Si la lucruri mici, de exemplu, că 
faci o tartă cu mere pe care toţi membrii familiei o adoră sau faptul că ai 
ridicat un cort împreună cu copiii tăi. AȘadar, lucruri care corespund mai 
degrabă definiției succesului date de filosoful american Ralph Waldo 
Emerson (1803-1882): „Să ai succes în viaţă înseamnă: să râzi mult Și 
adesea; să câștigi respectul oamenilor inteligenți și afecțiunea copiilor; să 
meriti aprecierea criticilor onesti Și să suporţi trădarea prietenilor falși; să 
admiri frumuseţea, să găsești în ceilalți ce au ei mai bun; să lași lumea un 
pic mai bună când pleci, fie printr-un copil sănătos, o grădină îngrijită sau o 
contribuție cât de mică la propășirea societăţii; să știi că viaţa cel puțin a 
unui om a fost mai ușoară fiindcă ai trăit tu — asta înseamnă să nu fi trăit 
degeaba“. 


Ce experienţe bune am trăit deja? 


Cu ce mă mândresc? Pentru ce sunt recunoscător? 


Ce obstacole am depășit deja în viața mea? 


Unde a mers ceva neașteptat de bine în viaţa mea? 


Ce evenimente întâmplătoare au fost bune pentru mine? 


Ce am realizat? 


Cine m-a susținut? Ce ajutoare am avut? 


Pe cine am putut eu să ajut? 


Ce fac bine ca mamă sau tată? 


Care sunt punctele forte ale copiilor mei? 


In ce privinţe pot avea încredere în copiii mei? 


Care este contribuția mea la faptul că ei sunt oameni grozavi? 


Aceste comori din biografia noastră de succes ne ajută să ne păstrăm o 
oarecare forţă interioară, astfel încât să nu ne präbusim complet în faţa 
grijilor, ci să Știm că: „Am cu ce să mă opun“. 


Insă ce se întâmplă dacă ne facem copiii mai mari decât sunt, dacă îi 
împingem prea devreme sau prea mult spre autonomie? 


„REUSESTI TU CUMVA“: CÂND NE CREDEM COPIII MAI 
AUTONOMI DECÂT SUNT 


Acei părinți autonomi care în copilăria lor s-au simţit tutelati Și incorsetati 
nutresc adesea și la vârstă adultă o mare dorință de libertate. Au tendinţa de 
a-Sı trata uneori copiii ca Și cum ar fi mai mari decât sunt. Ca să rămânem la 
imaginea cuibului, vom spune că uneori acești părinți își aruncă prea 
devreme copiii din cuib. Îi împing de-a dreptul în independenţă, adesea cu 
dorinţa (în general inconștientă) de a fi din nou „liberi“ să-și trăiască 
propria viaţă. Acel tată sau acea mamă care crede, în adâncul sufletului: „Mă 
pot simţi din nou liber abia când tu vei fi mare“ va sta mereu sub presiunea 
de a-și vedea copilul cât mai repede mare. În copilul-umbră al acestor 
părinţi, cei doi poli, atașamentul Și autonomia, nu se află în echilibru. La ei, 
libertatea Și apartenenţa par a sta în contradicție. Ei se simt ori liberi, ori 
împreună. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Dacă te regäsesti aici, ar fi bine pentru tine să sondezi de la bun început 
posibilitatea de a avea mici „momente de libertate“. Gändeste-te ce te-ar 
putea ajuta să te simţi liber „cu toate că există copiii“. 


Poate îţi mai amintesti de Karina și Tom? În încercarea de a face față și 
unor Joburi solicitante Și celor doi copii, ei au pierdut din vedere nevoia de 
atașament a celor mici Și le-au atribuit un grad de autonomie cu mult mai 
mare decât aveau de fapt. Karina Și Tom nu sunt un caz izolat. Condițiile- 
cadru proaste, cum ar fi un loc de muncă precar, lipsa instituţiilor de îngrijire 
a copiilor, cerinţele de mobilitate Si dispariţia orarului de lucru — toate 
acestea fac ca programul zilnic al multor familii să fie foarte strâns. Copiii 
trebuie să funcţioneze, altfel sistemul conceput cu multă grijă se prăbușește. 
Și părinţii singuri care au un job ar avea multe de povestit despre programul 
lor zilnic foarte strict. 


Așa cum există un trend de a deveni părinte-elicopter, există Și acela de a-l 
arunca pe copil foarte devreme din cuib. Dacă ambii părinți se concentrează 
pe evoluţia profesională maximă, uneori balanţa se înclină în direcția unei 
autonomii prea mari. 


Sociologul Tillmann Allert atrage atenţia asupra faptului că presiunea de a 
împăca familia ȘI jobul a transformat independența timpurie într-un ideal al 
educației Și că, de aceea, blocajele sau chiar un pas înapoi în dezvoltarea 
copilului nu sunt tolerate. „Mai departe, mai departe! Mai repede, mai 
repede!“ Astfel ne îndemnăm adesea copiii Și scăpăm din vedere faptul că ei 
au timpul lor. Nici iarba nu crește mai repede dacă tragi de ea. 


„TU EȘTI ȘEFUL“: PARTICIPAREA EXAGERATĂ LA 
LUAREA DECIZIILOR 


Copiii trebuie să participe, fără nicio îndoială, la luarea deciziilor. Dar: 
dezvoltarea copilului ar trebui să impună ce lucruri face singur Și ce decizii 
ia singur. De exemplu, dacă Sabrina îi spune fiului ei Leo (patru ani): „la 


ce a 
1 


spune tu dacă să mergem în weekend la bunica“, îl suprasolicită complet. Cu 
cât sunt mai mari, cu atât copiii pot fi implicaţi mai mult în luarea deciziilor. 
Dar Leo, la cei patru ani ai săi, este prea mic pentru a planifica weekendul 
pentru el și mama sa. Încă nici nu are o privire de ansamblu asupra duratei 
acestuia, asupra distanţei până la bunică și asupra disponibilitätii acesteia de 
a primi vizite. În această situaţie este limpede că mama ar trebui să decidă. 


Părinții care pun în mâinile copiilor decizii pe care ar trebui să le ia ei înșiși 
au trăit poate, în copilăria lor, senzația că toate deciziile se iau peste capul 
lor. În propriul lor copil-umbră este ancorată convingerea: „Părerea mea nu 
contează“. De aceea iau următoarea decizie: „Copiilor mei nu li se va 
întâmpla asta. Ei trebuie să aibă de la bun început sentimentul că sunt 
importanţi“. Este posibil ca părinţii să-și lase copiii să participe la luarea 
deciziilor deoarece cred că astfel pot fi evitate conflictele sau pentru că sunt 
nesiguri. În toate aceste cazuri poate părea, la prima vedere, că ei au mare 
încredere în capacităţile copiilor — dar, de fapt, nu fac altceva decât să ţină la 
distanţă grijile propriei lor copilärii Și anumite părți ale copilului-umbrä. 


Care este măsura corectă în care pot fi implicaţi copiii în luarea deciziilor? 
Sociologii au observat o transformare în ideile despre educaţie începând din 
anii '60 ai secolului trecut — Si implicit o schimbare a perspectivei asupra 
participării copiilor la luarea deciziilor. Modelul familiei în care se 
negociază, în care membrii se pun de acord asupra lucrurilor pe care le fac 
împreună Si asupra modului în care se poartă unii cu alții câștigă tot mai 
mult teren. Invers, există din ce în ce mai puține familii în care se 
poruncește, în care părinții se impun prin forță — indiferent de vârsta 
copiilor. 


Tocmai din acest motiv, o privire adâncă 
in propria noastră istorie ne creează posibilitatea 


sa fim mai liberi si să întrerupem definitiv 
transmiterea modelelor familiale nefericite. 


Din această perspectivă, este bine dacă îţi lași copilul să participe la luarea 
deciziilor. Devine dificil doar dacă, asemenea mamei lui Leo, pierzi din 
vedere limitările dezvoltării sale. Chiar dacă, pe termen scurt, copiii se pot 
bucura de importanţa care li se acordă, ei vor să fie copii. lar asta înseamnă 
că adultul stabilește direcția sau măcar cadrul. El rămâne cel responsabil. 
Dacă sesizează inversarea raporturilor, copiii spun ceva de genul: „Asta tu 
trebuie să Știi — tu ești mama/tata“. Aceasta este o reacție sănătoasă, care 
aduce din nou claritate în distribuirea rolurilor. 


INSULĂ DE REFLECTIE: DISTRIBUIREA CLARĂ A ROLURILOR 


Nu-ţi lăsa copilul să ia decizii pentru care este încă prea mic. Pentru fiul sau 
fiica ta asta înseamnă suprasolicitare. Ca să poţi aprecia din nou care sunt 
deciziile în care poate fi implicat Și care sunt cele în care îi ceri prea mult, ai 
nevoie de claritate în ceea ce privește rolurile voastre. Poţi redobândi 
această claritate cu exerciţiul următor: 


Spune-i în sinea ta: 


„Eu sunt mama/tata, iar tu ești copilul“. 


Astfel conștientizezi că tu porți răspunderea, ca mamă sau tată, oricât ai fi 
de deschis la ideea de parteneriat. 


Copiii au nevoie de un spațiu protejat în care să aibă voie să fie copii. Atunci 
când rolurile între părinți Si copii se inversează, acest spațiu este bombardat. 


„E PREA MULT PENTRU MINE“: DECLINAREA 
RĂSPUNDERII 


Aproape toate mamele și toți taţii cunosc nevoia unei retrageri temporare 
din cotidianul de educator — să tragi pur Si simplu ușa după tine Si pa! 
Câteva ore măcar să nu te mai gândești la o mie de lucruri legate de familie 
ȘI să nu mai porţi răspunderea pentru ele. Este un lucru foarte normal — Și 
este Si foarte bine dacă îţi oferi această pauză pentru a-ţi recăpăta puterile. 
Pentru copil devine dificil abia dacă părinţii își declină de-a dreptul 
responsabilitatea. Isa își amintește: „Fraza standard a mamei mele era: «Of, 
cum să reușesc să fac asta?» Din acest motiv, în copilărie, Isa a avut tot 
timpul sentimentul că ar trebui să o scutească pe mama ei de orice greutate, 
pentru a nu o încărca în vreun fel în plus. Când un copil primește mesajul: 
„ESti o încercare pentru mine/Esti prea mult pentru mine“, începe adesea să 
meargă pe vârfuri. Face totul pentru ca mama sau tatăl să nu se simtă atât de 
impovärati. Mai ales copiii mai mici sunt foarte strâns legați de lumea 
emoțională a părinților lor. Ei nu gândesc: „Mama/tata chiar are multe pe 
cap acum“, ci preiau responsabilitatea pentru starea de spirit a părinților. 
Relaţia pärinte-copil ajunge astfel într-un punct critic. Deoarece adultul fuge 
(pentru o vreme) de răspundere, copilul preia din responsabilitate într-o 
măsură mai mare decât îi face bine. La șapte ani, Isa se trezea în zori în 
fiecare zi pentru a face ordine în casă. Își spunea în sinea ei: „Dacă sunt 
toate la locul lor, mama se va simţi mai bine“. Dar planul ei nu a funcționat. 
Mama ei ar fi trebuit să-și înfrunte copilul-umbrä pentru a se simți mai bine 


Și mai puţin împovărată. Fie că în casă era ordine, fie că nu, mama Isei se 
simţea la fel de împovărată. lar pentru copil asta a fost o uriașă dezamăgire. 


In concluzie, aici va fi vorba mai ales despre „a 
oferi susținere și a dărui libertate“. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Dacă părinţii semnalizează mereu că se simt copleșiți sau chiar își declinä 
temporar responsabilitatea de educatori, copiii preiau răspunderea ȘI trec în 
rolul de părinte. Niciunul dintre participanți nu este conștient de inversarea 
rolurilor. Ca tendinţă, mai degrabă părinții autonomi se simt depășiți. Pentru 
ei, a sta permanent conectaţi la ce se întâmplă în familie înseamnă un 
consum mai mare de forțe. Dacă își neglijează nevoia de autonomie mai 
mult timp, se simt prizonieri Și uneori cel mai mult Și-ar dori să evadeze. 


Și tu ai vrea uneori să lași totul baltă? Răspunsul tău este cu siguranță: „Da, 
aș vrea“. Indiferent dacă te consideri mai degrabă autonom sau mai degrabă 
adaptat. 


Gândește-te, te rog: e normal să fie așa. Dacă îţi percepi la timp impulsul de 
fugă, atunci e bine. Poţi avea grijă în timp util ca nevoia ta de pauză și de 
descărcare să fie satisfăcută. Ia lucrul acesta în serios Și ai grijă să ieși din 
când în când din cotidianul familial cu toate responsabilitätile sale. 


INSULĂ DE REFLECTIE: CÂND COPIII PREIAU PREA MULTĂ 
RĂSPUNDERE 


1. GândeȘte-te bine ce poate realiza fiul sau fiica ta corespunzător 
vârstei sale. Adesea e un lucru delicat, deoarece nu e simplu deloc să 
decizi la ce te poţi aștepta din partea copilului tău. Ce sarcini poate 
prelua corespunzător vârstei? Și unde începe suprasolicitarea? Dacă 
părinţii își degrevează copiii de orice sarcină, atunci aceștia nu se pot 
afirma. Sentimentul propriei valori Și competenţa lor de viaţă au de 
suferit. În schimb, dacă părinţii îi cred mai maturi decât sunt, copiii vor 
fi adesea afectaţi psihic. Încearcă să sondezi: care sunt sarcinile Și 
îndatoririle cărora copilul meu le face faţă, corespunzător vârstei? Unde 
îl suprasolicit? 


2. Adesea ne suprasolicităm copiii din cauză că suntem noi înșiși 
suprasolicitaţi. Dacă realmente te simţi suprasolicitat, gândește-te de 
unde Și de la cine ai putea primi ajutor. Mai ales părinţii singuri 
primesc adesea prea puţină susţinere socială și de aceea trebuie să se 
străduiască Și mai activ pentru a găsi oferte. 


Dacă nu te poţi gândi la nicio persoană care te-ar putea sprijini, e timpul să 
intri într-o reţea. În multe orașe există cafenele pentru mame sau întâlniri ale 
părinților singuri. Acestea pot fi puncte de contact bune. Uneori poate fi un 
lucru bun Și o cură mamä-copil, care te va ajuta să respiri adânc Si să-ți 
recapeti puterile. 


Pentru copii e bine dacă nu sunt nevoiți să fie nici prea mari, nici prea mici. 
Atunci le pot crește aripi Si pot fi pregătiți pentru primul zbor. Părinții devin 
instructori de zbor atunci când susțin autonomia copiilor lor. 


SURSE DE PUTERE: ÎNCREDEREA ȘI ÎNCURAJAREA 


Copiii îȘi pot dezvolta autonomia numai atunci când avem încredere că ei 
sunt în stare să facă anumite lucruri. Putem formula chiar mai precis: ei pot 
deveni independenţi numai dacă îi credem în stare de ceva. Cine face faţă 
unor sarcini — mai ales dificile — devine mai puternic. Spre exemplu, dacă 
avem încredere că poate merge singur într-o vizită de după-amiază la un 
prieten Și îi permitem acest lucru, în loc să îl conducem până acolo, atunci 
toată experienţa îi va consolida copilului sentimentul propriei valori. Chiar 
dacă adolescentul se bosumflă când îl punem să-și spele singur rufele, acest 
lucru este un antrenament pentru competențele de viață. Este important însă 
să nu pierzi din vedere capacităţile copilului: el nu trebuie să se simtă nici 
subsolicitat, nici suprasolicitat. Un exemplu: Katrin face clătite, dar îi lipsesc 
două ouă pentru aluat. O trimite pe fiica ei Lily (cinci ani) cu un cofraj gol la 
vecina lor pentru a împrumuta două ouă. Fetiţa se întoarce radiind de 
bucurie. Vecina nu doar că i-a împrumutat cu plăcere două ouă, ci i-a dat Si o 
punguţă cu ursuleti de jeleu. Acum Lily poate face clătite împreună cu 
mama ei. Katrin a prevăzut că Lily va face faţă cu bine acestei sarcini 
mărunte. Fiica ei iese mai puternică din această experiență. Drumul până la 
supermarket, în schimb, ar fi fost mult prea lung Și prea periculos pentru 
fetița de cinci ani. 


Nevoia de atașament este 


0 nevoie psihică existențială de bază, 
CU rădăcini genetice adânci. 


Autoeficienta este convingerea noastră că putem realiza ceva. Sentimentul 
că nu suntem fără nicio putere în faţa vieţii Și a relațiilor, ci că putem 
interveni, participa Și controla ne întărește sentimentul valorii de sine. Dacă 
un copil trece adesea prin experienţa că acțiunile lui au un efect, aceste 
experienţe ale succesului se pot condensa într-o convingere interioară — în 
credinţa: „Eu pot mișca lucrurile“ sau „Eu reușesc să fac ceea ce îmi 
propun“. Se vorbește aici Și despre autoeficienta expectatä: cine o are într-o 
măsură mare pornește de la ideea că poate mișca lucrurile și că poate avea o 
contribuție la mersul lumii. O autoeficientä expectată stabilă ne ajută Si să 
nu dăm mingea din mână, adică să fim mai tenace în urmărirea unui tel și să 
trecem peste micile eșecuri, fiindcă avem încredere în succesul nostru. 
Așadar, dacă le dăm copiilor noștri sarcini pe care le pot rezolva cu succes 
(Și cu efort), le întărim sentimentul de autoeficientä și valoarea de sine. Ei 
simt dacă avem încredere că pot rezolva o sarcină sau dacă îi ţinem sub 
observaţie cu teamă: „Reușește? Nu reușește?“ 


Mai ales atunci când copilul nostru se află în faţa unei sarcini mai dificile, de 
exemplu, e agitat înaintea unui spectacol de teatru pe care îl dă cu clasa, ar fi 
bine să nu îl împovărăm cu fricile noastre izvorâte din copilul-umbră. Pentru 
că, de fapt, acum copilul are nevoie să credem în el. Ar trebui să îl susţinem 
prin încurajări. Dar să nu uităm că o încurajare bună nu are în spate un plan 
ascuns. Nu ar trebui folosită pentru a obține un efect. Dacă copilul meu are 
trac Si eu îi spun: „Știu că ești agitat. Dar Știu Și că ieri ţi-ai Știut textul 
chiar foarte bine“, ar trebui să leg de vorbele mele dorinţa de a-i întări 
încrederea în capacităţile sale. Mult mai puțin ar ajuta să mă gândesc că 
trebuie să aibă o prestație bună. Că eu trebuie să-mi determin copilul să se 
prezinte bine. Pentru a-ţi da seama ce tip de încurajare ar fi utilă, poți cere 
din nou sfatul copilului-soare din tine. Aminteste-ti la cine îţi plăcea să 
mergi pe vremuri când aveai griji sau când erai deosebit de entuziasmat de 
ceva. Au fost, cu siguranţă, oameni care te-au tratat cu bunăvoință, care te- 
au ascultat, te-au privit cu prietenie Si au recunoscut ce făceai bine. Poate îţi 
amintești de un zâmbet încurajator sau de o mișcare a capului în semn de 
susținere. Încurajarea înseamnă mai mult decât laudă. Încurajarea este o 
chestiune de atitudine. Îi transmitem copilului: „Așa cum ești, ești destul de 
bun! Am încredere că o să te descurci cu provocările pe care o să ţi le scoată 
în cale viaţa“. 


Nevoia de atașament este 


0 nevoie psihică existențială de bază, 
CU rădăcini genetice adânci. 


DIGRESIUNE: PUBERTATEA - A DOUA FAZĂ DE 
ÎNCĂPĂȚÂNARE ȘI SFÂRȘITUL COPILĂRIEI 


După ce trec primele faze de încăpățânare ale copilăriei, răsuflăm ușurati. 
De cele mai multe ori urmează apoi câţiva ani în care e mai multă liniște. 
Dar apoi urmează pubertatea, iar aspiraţiile de autonomie ale copiilor noștri 
ating un nou punct culminant. Din perspectiva adolescenților, pubertatea este 
perioada în care părinții devin dificili, ingrozitori Și penibili. Din perspectiva 
taților Și a mamelor, fiicele și fiii lor se schimbă adesea într-o direcție pe 
care nu o prevăzuseră. Copiii devin oameni de sine stătători, cu opiniile lor — 
iar latura lor adultă devine din ce în ce mai vizibilă. Băieții și fetele se 
transformă de-a lungul pubertätii în bărbați și femei. Hormonii provoacă o 
reconstrucție corporală extremă — iar creierele adolescenților se 
restructurează Și ele în mare parte în această perioadă. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Copiii sunt vulnerabili emoţional în perioada aceasta, sunt impulsivi, gata 
sä-Si asume riscuri Și, în ochii părinților, adesea insuportabili. Dacă ne 
îndreptăm din nou atenția asupra celor doi poli, atașamentul și autonomia, 
ne dăm seama limpede că, la pubertate, tendinţele de autonomie ale copilului 
suferă un puseu. Unii adolescenţi se delimitează brutal de părinți, iar 
legătura pare să se rupă de-a dreptul. O mamă povestește: „Ce m-a durut pe 
mine a fost că fiul meu a devenit tot mai tăcut. Au fost zile în care nu ne-am 
mai spus decât «Bună dimineaţa» și «Noapte bună», iar între cele două 
saluturi n-am mai vorbit deloc unul cu altul“. Uneori ruperea de căminul 
părintesc se face foarte sonor: „Mă puteți pupa undeva“, răsună atunci pe 
coridoare. În special la începutul pubertätii, unii copii trec tot timpul de la un 
sentiment la altul. Pe de o parte, există o mare nevoie de apropiere: „Fiica 
mea de paisprezece ani mi s-a așezat în poală și mi s-a ghemuit în braţe“. Pe 
de altă parte, părinţii ar trebui să stea cât mai departe: „Mama, ești 
enervantă“. 


Nevoia de atașament este 


0 nevoie psihică existențială de bază, 
cu rădăcini genetice adânci. 


Toate acestea sunt o provocare. Dar îi putem face faţă cu atât mai bine cu cât 
noi, mamele Si taţii, ne-am limpezit propria atitudine în ceea ce privește 
atașamentul Si autonomia. Dacă în perioada pubertätii ceva merge cu 
adevărat rău, asta se întâmplă de obicei pentru că părinții nu reușesc să 
echilibreze balanţa între atașament Și autonomie în contactul cu copilul lor. 


Când copilul își câștigă libertatea, părinții adaptati au uneori sentimente 
identice cu suferința din dragoste și se tem că relaţia s-ar putea „strica“. Iar 
atunci îȘ1 dau poate silinta excesiv pentru a menţine relația: „I-am cerșit de- 
a dreptul atenţia. Stăteam mereu în cadrul ușii ei, încercând să vorbesc cu 
ea. Îi trimiteam pe WhatsApp mesaje cu inimioare Și îi propuneam să 
hoinărim împreună prin oraș. Totul fără niciun succes“, relatează o mamă. 
Dar, chiar dacă fiul sau fiica dă ochii peste cap, aceste oferte pentru 
cultivarea relației îi transmit: „Sunt aici pentru tine. Nu-mi ești indiferent“. 


Părinții autonomi, în schimb, îl lasă uneori liber prea devreme și e posibil să 
nu se mai uite foarte atent la ceea ce se întâmplă cu copilul lor. Poate îi spun 
adolescentului: „Ești aproape adult. Deci fă ce vrei“. Dar tinerii adulți au 
nevoie de părinţii lor ca îndrumători, deoarece adolescenţa este o perioadă a 
riscurilor.” Caracteristica acestei faze a vieţii este că pericolele sunt 
subestimate, iar posibilităţile proprii, supraestimate. Și din acest motiv 
adolescenții participă la curse de mașini, beau până intră în comă sau fac sex 
neprotejat. Cele mai multe ghiduri îi sfătuiesc pe părinți să se relaxeze Si să 
accepte senini lucrurile așa cum se întâmplă, dar, pe de altă parte — spre 
bulversarea lor —, află că nu trebuie să scape häturile din mână prea 
devreme. Aici este pus sub semnul întrebării bunul echilibru între sprijinul 
oferit Și libertatea dăruită. 


Dacă totul merge bine, pubertatea este un timp al confruntărilor, la sfârșitul 


căruia părinții Si copiii se regăsesc față în faţă, ca fiinţe umane autonome 
între care încă există o legătură. 


SĂ DĂRUIM AUTONOMIE - SĂ PUTEM DA DRUMUL 


Dacă vrem să ne vedem copilul cândva pe picioarele lui, trebuie să îi dăm 
drumul, să nu îl mai ţinem de mână, să îl lăsăm liber. Sună banal, dar nu 
este. Deoarece, pentru a acorda libertate, părinții trebuie să se desprindă ei 
înşişi în interiorul lor, iar acesta este un proces dureros. De fapt, acest 
proces începe din prima zi, aceea în care bebelușul vine pe lume: se taie 
cordonul ombilical, mama Și copilul se îndepărtează fizic unul de altul. Este 
un moment al despărțirii, iar de-a lungul relației pärinti-copil survin mereu 
despärtiri mai mari sau mai mici: prima înnoptare la bunica sau la bunicul, 
creșa, grădiniţa, școala, prima excursie cu clasa, prima călătorie de unul 
singur — plecarea din casa părintească. Am fi tentaţi să credem că, până în 
ziua mutării adolescentului de acasă, copiii Și pärintii au făcut multe repetitii 
ale despărțirii. Cu toate acestea, pentru părinţi este adesea greu să-și lase 
copilul să plece. Atât de greu, încât există un termen specific pentru mama 
rămasă singură în casă: „sindromul cuibului gol“ (empty-nest-syndrome). 


Nevoia de atașament este 


0 nevoie psihică existențială de bază, 
cu rădăcini genetice adânci. 


Desprinderea, decolarea copilului, declanșează adesea un proces de doliu. 
Purtăm doliu după ceva ce a fost Și s-a sfârșit și adesea purtăm doliu după 
ceea ce nu a fost. Poate că nu am trăit momentul în care copilul a rostit 
primul său cuvânt, pentru că lucram. Poate că dintotdeauna am vrut să 
inältäm zmeie cu copiii noștri, dar cumva n-a fost să fie niciodată. 


Când copilul părăsește casa devenim conștienți de ceea ce a trecut 
iremediabil și nu mai poate fi recuperat. Si uneori privim înapoi cu nostalgie 
ȘI ne dorim să fi petrecut mai conștient anumite momente împreună cu 


copilul. Suntem ferm convinse că nu ar trebui să aștepți până la plecarea 
copiilor din casă pentru a reflecta asupra lucrurilor pe care ai fi vrut să le 
träiesti împreună cu ei. Mai bine gândește-te ACUM la toate acestea. Căci 
de multe ori acest joc al gândurilor ne ajută să stabilim corect priorităţile 
pentru aici Și acum sau chiar să le ajustăm. Următorul exercițiu — oarecum 
ca exerciţiul de evaluare de la începutul cărții — te ajută să te orientezi pe 
drumul tău de părinte. În plus, este amuzant. 


INSULĂ DE REFLECTIE: CÂND TE MUTI DIN CASA 
PĂRINTEASCĂ - O CĂLĂTORIE ÎN TIMP 


Proiectează-te cu ajutorul fanteziei în ziua plecării copilului tău din casă. 
Cutiile sunt împachetate, camionul așteaptă în faţa ușii, iar voi vă 
imbrätisati cu căldură. Transpune-te cât se poate de bine în această situație 
Și prefă-te că lucrurile decurg bine. Chiar foarte bine. Vă luaţi rămas-bun 
poate puţin trişti, dar cu sentimentul că așa este în regulă. Acum poţi să te 
întrebi de acolo — aproape retrospectiv: 


Care sunt lucrurile pe care le-am trăit împreună Și ne-au făcut fericiți? 
Ce ne leagă? 
Pentru ce sunt recunoscător? 


De ce îmi pot lăsa copilul să plece cu bine? 


Răspunsurile la întrebările tale sunt un indiciu pentru ceea ce poţi face încă 
de pe acum pentru ca în ziua despărțirii să nu fii chinuit de regrete și 
sentimente de vinovăție. 


DE CE NU E NICIODATĂ PREA TÂRZIU SĂ DEVENIM 
PĂRINȚI MAI BUNI 


Copilăria noastră ne poate afecta prestația ca părinţi. Fiecare dintre noi a 
căpătat de timpuriu câte o convingere negativă, deoarece părinții noștri nu 
ne-au putut percepe corect nevoile sau nu au putut răspunde la ele. Aceste 
răni psihice din copilărie ne însoțesc în viaţa de adult sub forma copilului- 
umbră. Dacă ne vindecăm acum rănile, ne vom schimba ca părinți. 


In concluzie, aici va fi vorba mai ales despre „a 
oferi sustinere și a dărui libertate. Acestea sunt 


capacitățile de care avem nevoie în educarea 
copiilor noștri, pentru a le putea dărui iubirea 
care le dă aripi, putere și curaj pentru viață. 


Atunci criza de împotrivire a copilului nostru de patru ani nu ne mai împinge 
pe culmile furiei — fiindcă ne dăm seama că nu este o agresiune, ci o 
încercare sănătoasă de delimitare a unui copil aflat în dezvoltare. Și atunci 


putem rezona cu tristeţea fiului sau a fiicei, fără să îi atribuim pe nedrept o 
dispoziție apocaliptică. 


Poate ești bucuros că ai primit, prin această carte, impulsuri noi. Se poate 
însă Si să fii chinuit de sentimente de vinovăție. Poate îţi spui: „Dacă aș fi 
Știut toate astea mai devreme! Atunci aș fi făcut mai puţine greșeli“. Ne 


putem pune foarte bine în situația ta. Chiar și Julia, care s-a ocupat mult de 
educația copiilor, azi ar face altfel anumite lucruri. Dacă acum te întrebi: 
„Acum aș face lucrurile altfel cu copiii mei?“ Și îţi răspunzi: „Da, le-aș face 
altfel“, noi te rugăm să nu te mâhnești. 


Există, poate, anumite lucruri pe care le-ai fi făcut altfel. Dar există, cu 
siguranţă, Și foarte multe momente în care ai fost o mamă extraordinară sau 
un tată extraordinar. Nu fi atât de aspru cu tine, ci conștientizează faptul că 
ai făcut totul pe cât de bine ţi-a fost posibil. Chiar și faptul că citești această 
carte arată că îţi asumi răspunderea ca părinte. Vrei să ai o relație bună cu 
copilul tău și nu ţi-e indiferent cum merg lucrurile între voi. Nu te tortura cu 
sentimente de vinovăție, ci privește în viitor. Consideră sentimentul de 
vinovăţie doar ca pe un indiciu că există ceva de îmbunătățit, apoi 
eliberează-te de el. Folosește mica insulă de reflecţie care urmează, ultima 
din cartea aceasta, pentru a fixa toate lucrurile pe care le-ai făcut corect Și 
bine. 


INSULĂ DE REFLECTIE: PUNCTELE TALE FORTE CA 
MAMĂ SAU TATĂ 


Ce am făcut corect ca tată sau ca mamă? 


Ce învaţă copiii mei de la mine sau ce au învăţat? 


Când le-am oferit căldura cuibului? 


Când le-am dăruit libertate? 


În plus, îţi poţi imagina că ai fost ales de copilul tău pentru a învăţa 
anumite lucruri de la tine. Care ar putea fi acestea? 


Nu fi prea modest când răspunzi la aceste întrebări. Uneori ne percepem 
punctele forte ca fiind atât de firești, încât nici nu le mai menţionăm. Nu mai 
remarcăm că am făcut ceva bine. Dacă nu-ţi vin prea multe în minte, îţi poți 
întreba Și copilul sau copiii, partenera sau partenerul, o prietenă bună sau un 
prieten bun. Îţi poţi pune tie sau le poţi pune celorlalţi această întrebare: „Ce 
fac bine ca tată sau ca mamă? Care este contribuţia mea la sentimentul 
copiilor mei de a fi iubiți (căldura cuibului)? Care este contribuţia mea la 
faptul că sunt oameni liberi Și independenţi (aripi)? 


Acum ai o bază bună de pornire Și nu-ţi mai fuge pământul de sub picioare. 
Vei vedea că ai făcut multe lucruri bine Și așa cum trebuie. Din acest punct, 
privește cu dragoste spre ceea ce poţi face pentru a îmbunătăți relația cu 
arăţi ca mamă sau ca tată fără să se strecoare între voi, pe tăcute Si pe 
nepoftite, fațete ale copilului tău umbră. În această carte există multe insule 
de reflecţie cu ajutorul cărora ai putut să identifici Și să vindeci copilul- 
umbră. 


Copiii trebuie să-și idealizeze părinții, 


pentru că depind întru totul de ei. 


Poate că acum ești mai vesel, mai relaxat sau mai afectuos? Poate ești un 
ascultător mai bun? Astepti cu mai multă răbdare o reacție? Sau îi poți 
spune copilului tău, din toată inima Și fără teamă: „Distracţie plăcută!“ 
Chiar dacă sunt deja adulți, te poţi apropia de copiii tăi într-un fel cu totul 
nou. 


Dacă în trecut ţi-ai rănit fiica sau fiul, acum e momentul să îţi asumi 
răspunderea pentru asta. Unui copil mai mare îi poți explica ce s-a întâmplat. 
Îi poţi povesti despre copilul tău umbră, îi poţi cere scuze și îi poţi da un 
nou mesaj pentru drumul pe care îl are în față — o convingere mai bună. 
Copilul tău are nevoie de exact aceleași mesaje pe care Si tu ai fi vrut să le 
auzi cândva: „Ești în regulă așa cum ești. Sunt mândru de tine. Te iubesc...“ 
(vezi si Consoleazä-ti copilul-umbrä la pagina 130). Când părinții admit că 
au făcut greșeli în educaţie și spun: „Îmi pare rău!“, efectul vindecător 
asupra copiilor este incredibil, chiar dacă aceștia sunt deja adulți. 


Și copiii mai mici au de câștigat dacă vorbești cu ei, în cuvinte mai simple, 
despre istoria voastră comună. Există chiar studii care arată că ȘI sugarii 
câștigă de pe urma unor asemenea explicații afectuoase, deși nu înţeleg 
sensul cuvintelor.?” 


Susanne, care i-a spus fiicei ei Marie: „Ești proastă ca noaptea“, ar putea să-i 
explice cum ea însăși, ca fetiță, a auzit adesea această propoziție stupidä Si 
că regretă realmente că i-a scăpat o asemenea prostie. Ar putea-o întări, 
dându-i, spre exemplu, o nouă credinţă pentru drumul ei: „Ești o fetiță 
super. lar treaba asta cu aritmetica o rezolvi tu până la urmă“. 


Suntem convinse că toate mamele Si toţi taţii au de câștigat dacă își vindecă 
propriul copil-umbră — în primul rând pentru ei înșiși. Dar, deoarece suntem 
legaţi de copiii noștri ca părțile unui carusel, vindecarea noastră se va 
räsfränge Si asupra fiicelor și fiilor noștri. Dacă găsim putere în noi înșine, 
o putem da și copiilor noștri. Dacă noi ne simţim liberi, le putem dărui 
libertate: căldura cuibului care dă aripi. 

